
I-am  simţit  teama  înainte  de  a-i  auzi  ţipetele.  Coşmarul  ei  pulsa  în  mine,  smulgându-mă  violent 
din  visul  meu,  în  care  era  vorba  de  o plajă  şi  de  un  tip  arătos  care  mă  ungea  cu  ulei  de  bronzat. 
Imagini  — ale  ei,  nu  ale  mele  — mi  se  învălmăşiră  în  minte:  foc  şi  sânge,  miros  de  fum,  metalul 
contorsionat  al  unei  maşini.  Imaginile  mă  învăluiră,  sufocându-mă,  până  ce  o parte  raţională  a 
creierului  meu  îmi  aduse  aminte  că  acesta  nu  era  visul  meu. 

M-am  trezit,  iar  şuviţele  de  păr  lung,  negru  îmi  erau  lipite  de  frunte. 

Lissa  era  întinsă  pe  patul  ei,  zvârcolindu-se  şi  ţipând.  Am  sărit  dintr-al  meu,  traversând  repede 
intervalul  de  câţiva  paşi  care  ne  despărţea. 

— Liss,  am  spus,  scuturând-o.  Liss,  trezeşte-te.  Ţipetele  ei  se  potoliră,  fiind  înlocuite  de  scâncete 
slabe. 

— Andre,  suspină  ea.  O,  Dumnezeule.  Am  ajutat-o  să  se  ridice. 

— Liss,  nu  mai  eşti  acolo.  Trezeşte-te. 

După  câteva  clipe,  pleoapele  îi  tremurară  şi  deschise  ochii,  iar  în  lumina  slabă  am  putut  vedea  că 
începe  să-şi  vină  în  fire.  Respiraţia  ei  agitată  se  calmă  şi  se  sprijini  de  mine,  rezemându-şi  capul  de 
umărul  meu.  Am  cuprins-o  cu  un  braţ  şi  am  mângâiat-o  pe  păr. 

— E în  regulă,  i-am  spus  cu  blândeţe.  Totul  e în  regulă. 

— Am  avut  visul  acela. 

— Da.  Ştiu. 

Am  stat  aşa  câteva  minute,  fără  să  spunem  nimic  altceva.  Când  am  simţit  că  emoţiile  i se 
liniştesc,  m-am  aplecat  spre  noptiera  dintre  paturile  noastre  şi  am  aprins  lampa.  Lumina  slab,  dar,  de 
fapt,  niciuna  dintre  noi  nu  avea  nevoie  de  prea  mult  pentru  a vedea  înjur.  Atras  de  lumină,  motanul 
colegului  nostru  de  apartament,  Oscar,  sări  pe  pervazul  ferestrei  deschise. 

Păstră  o distanţă  considerabilă  faţă  de  mine  — pentru  cine  ştie  ce  motiv,  animalelor  nu  le  plac 
dhampirii  — dar  sări  pe  pat  şi-şi  frecă  capul  de  Lissa,  torcând  încet.  Animalele  nu  aveau  nicio 
problemă  cu  moroii  şi  toate  o iubeau  pe  Lissa  în  special.  Zâmbind,  ea  îi  scarpină  bărbia  şi  am  simţit- 
o calmându-se  şi  mai  mult. 

— Când  ne-am  hrănit  ultima  oară?  am  întrebat,  studiindu-i  faţa. 

Pielea  ei  deschisă  era  mai  palidă  decât  de  obicei.  Cearcăne  negre  îi  atârnau  sub  ochi  şi  avea  o 
înfăţişare  slăbită.  La  şcoală  fusese  foarte  multă  agitaţie  toată  săptămâna  şi  nu  puteam  să-mi 
amintesc  când  îi  dădusem  ultima  dată  sânge. 

— Au  trecut  cam...  mai  bine  de  două  zile,  nu-i  aşa?  Trei?  De  ce  n-ai  spus  nimic? 

Ridică  din  umeri  şi  nu  se  uită  în  ochii  mei. 

— Ai  fost  ocupată.  N-am  vrut  să... 

— La  naiba  cu  asta,  am  spus,  aşezându-mă  mai  comod.  Nu-i  de  mirare  că  părea  atât  de  slăbită. 
Oscar,  nevrând  să  fiu  atât  de  aproape,  sări  jos  şi  se  întoarse  la  fereastră,  de  unde  putea  privi  de  la  o 
distanţă  sigură. 

— Haide.  Hai  să  o facem. 

— Rose... 

— Haide.  O să  te  simţi  mai  bine. 

Mi-am  înclinat  capul  şi  mi-am  dat  părul  pe  spate,  dezgolindu-mi  gâtul. 

Am  văzut-o  ezitând,  dar  vederea  gâtului  meu  şi  ceea  ce  oferea  se  dovediră  mai  puternice.  O 
expresie  înfometată  îi  străbătu  chipul,  iar  buzele  ei  se  deschiseră  uşor,  arătând  colţii  pe  care  în  mod 
normal  îi  ţinea  ascunşi  când  trăia  printre  oameni.  Colţii  aceia  contrastau  bizar  cu  restul  trăsăturilor 
ei.  Cu  faţa  ei  frumoasă  şi  părul  blond  pal,  semăna  mai  mult  cu  un  înger  decât  cu  un  vampir. 

Când  dinţii  i se  apropiară  de  pielea  mea  descoperită,  am  simţit  că  inima  îmi  bate  mai  repede,  cu 
un  amestec  de  teamă  şi  nerăbdare.  Pe  ultima  o detestam  întotdeauna,  dar  nu  mă  puteam  abţine,  o 
slăbiciune  de  care  nu  mă  puteam  elibera. 

Colţii  ei  mă  împunseră  tare  şi  am  ţipat  la  scurta  senzaţie  de  durere.  Apoi  aceasta  se  estompă, 
înlocuită  de  o plăcere  minunată,  încântătoare  care  mi  se  răspândi  în  trup.  Era  mai  bine  decât  în 


2 


oricare  alte  daţi  în  care  fusesem  beată  sau  ameţită.  Mai  bun  ca  sexul  — cel  puţin  aşa  îmi 
închipuiam,  de  vreme  ce  n-avusesem  parte  de  el  până  acum.  Era  un  val  de  plăcere  pură,  delicată, 
cuprinzându-mă  şi  promiţând  că  totul  va  fi  bine  în  lume.  Părea  să  dureze  la  nesfârşit.  Substanţele 
chimice  din  saliva  ei  declanşară  un  val  de  cndorfină  şi  am  pierdut  contactul  cu  lumea,  am  uitat  cine 
eram. 

Apoi,  cu  părere  de  rău,  se  termină.  Durase,  de  fapt,  mai  puţin  de  un  minut. 

Ea  se  retrase,  ştergându-şi  buzele  cu  mâna  în  timp  ce  mă  examina. 

— Te  simţi  bine? 

— Eu...  mda.  M-am  întins  pe  spate  în  pat,  ameţită  de  pierderea  sângelui.  Trebuie  doar  să  dorm  ca 
să-mi  treacă.  Sunt  bine. 

Ochii  ei  deschişi,  verde-jad,  mă  priviră  îngrijoraţi.  Se  ridică. 

— Mă  duc  să-ţi  aduc  ceva  de  mâncare. 

Am  încercat  să  mă  împotrivesc,  dar  ea  plecă  înainte  de  a putea  eu  îngăima  vreo  replică.  Emoţia 
provocată  de  muşcătura  ei  se  diminuase  imediat  ce  întrerupsese  contactul,  dar  o parte  din  aceasta 
încă  mai  era  prezentă  în  venele  mele  şi  am  simţit  cum  pe  buze  îmi  apare  un  zâmbet  prostesc, 
întorcându-mi  capul,  am  ridicat  privirea  către  Oscar,  care  încă  mai  stătea  la  fereastră. 

— Nici  nu  ştii  ce  pierzi,  i-am  spus. 

Era  atent  la  ceva  de  afară.  Ghemuindu-se  încordat,  îşi  zbârli  blana  neagră  ca  tăciunele.  începu  să 
dea  din  coadă. 

Zâmbetul  mi  se  şterse  şi  m-am  silit  să  mă  ridic.  Lumea  se  învârtea  în  jurul  meu  şi  am  aşteptat  să 
se  liniştească  înainte  de  a încerca  să  mă  ridic  în  picioare.  Când  am  reuşit,  ameţeala  începu  iar  şi  de 
data  aceasta  nu  mai  dispăru.  Totuşi,  mă  simţeam  suficient  de  bine  pentru  a face  câţiva  paşi  nesiguri 
până  la  fereastră  şi  a privi  afară  împreună  cu  Oscar.  Mă  scrută  precaut,  se  dădu  un  pic  la  o parte, 
apoi  se  întoarse  la  ceea  ce  îi  atrăsese  atenţia. 

O adiere  caldă  — nepotrivit  de  caldă  pentru  toamna  din  Portland  — se  jucă  în  părul  meu  când  m- 
am  aplecat  în  afară.  Strada  era  întunecată  şi  relativ  tăcută.  Era  trei  dimineaţa,  cam  singurul  moment 
în  care  un  campus  universitar  se  liniştea,  cel  puţin  întrucâtva.  Casa  în  care  închiriasem  o cameră  de 
opt  luni  se  afla  pe  o stradă  rezidenţială  cu  imobile  vechi,  care  nu  semănau  unele  cu  altele.  Peste 
drum,  un  felinar  licărea,  aproape  gata  să  se  ardă.  Arunca  totuşi  suficientă  lumină  ca  să  pot  desluşi 
formele  maşinilor  şi  clădirilor.  în  curtea  noastră,  vedeam  siluetele  copacilor  şi  ale  tufişurilor. 

Şi...  un  om  care  mă  privea. 

M-am  tras  brusc  înapoi  surprinsă.  O siluetă  stătea  lângă  un  copac  din  curte,  cam  la  treizeci  de 
paşi  depărtare,  de  unde  se  putea  uita  cu  uşurinţă  pe  fereastră. 

Era  atât  de  aproape,  că  probabil  aş  fi  putut  să-l  nimeresc  dacă  aş  fi  aruncat  cu  ceva  în  el.  Cu 
siguranţă,  era  suficient  de  aproape  să  poată  vedea  ceea  ce  Lissa  şi  cu  mine  tocmai  făcuserăm. 

Umbra  îl  acopereau  atât  de  bine  încât,  chiar  şi  cu  vederea  mea  puternică,  nu-i  puteam  distinge 
niciuna  din  trăsături,  în  afara  staturii.  Era  înalt.  Foarte  înalt.  Stătu  acolo  doar  o clipă,  abia  vizibil, 
apoi  păşi  înapoi,  dispărând  în  umbrele  aruncate  de  copaci  în  partea  opusă  a curţii.  Eram  destul  de 
sigură  că  am  văzut  şi  pe  altcineva  mişcându-se  în  apropiere  şi  alăturându-i-se  înainte  ca  bezna  să-i 
înghită  pe  amândoi. 

Oricine  ar  fi  fost  aceste  siluete,  Oscar  nu  le  plăcea.  în  afară  pe  mine,  de  obicei  se  înţelegea  cu 
majoritatea  oamenilor,  supărându-se  doar  când  cineva  reprezenta  un  pericol  imediat.  Tipul  de  afară 
nu  făcuse  nimic  care  să-l  ameninţe  pe  Oscar,  dar  pisica  simţise  ceva,  ceva  care  a neliniştit-o.  Ceva 
asemănător  cu  ceea  ce  simţise  mereu  la  mine.  O frică  rece  mă  cuprinse,  aproape  — dar  nu  în 
totalitate  — ştergând  orice  urmă  din  extazul  muşcăturii  Lissei.  Retrăgându-mă  de  la  fereastră,  am 
tras  repede  pe  mine  o pereche  de  blugi  pe  care  i-am  găsit  pe  jos,  aproape  gata  să  cad  în  timp  ce 
făceam  aceasta.  Odată  ce  i-am  îmbrăcat,  mi-am  înşfăcat  haina  şi  pe  cea  a Lissei,  împreună  cu 
portofelele  noastre.  Vârându-mi  picioarele  în  primii  pantofi  pe  care  i-am  văzut,  m-am  îndreptat  spre 
uşă. 

Jos,  am  găsit-o  în  bucătăria  înghesuită,  cotrobăind  prin  frigider.  Colegul  nostru  de  apartament, 
Jeremy,  stătea  la  masă,  cu  fruntea  în  mână  privind  trist  în  manualul  de  matematică.  Lissa  mă  privi 
cu  surprindere. 

— De  ce  te-ai  ridicat  din  pat? 

— Trebuie  să  plecăm.  Acum. 

Făcu  ochii  mari  şi  apoi  după  o clipă,  înţelese. 

— Eşti...  cu  adevărat?  Eşti  sigură? 

Am  încuviinţat  din  cap.  Nu  puteam  explica  de  ce  ştiam  sigur.  Pur  şi  simplu  ştiam.  Jeremy  ne 
privi  curios. 

— Ce  s-a  întâmplat?  îmi  veni  o idee. 

— Liss,  ia  cheile  maşinii. 

El  se  uită  când  la  una,  când  la  cealaltă. 

— Ce  aveţi... 

Fără  să  ezite,  Lissa  păşi  către  el.  Teama  ei  se  revărsă  în  mine  prin  legătura  noastră  psihică,  dar 
mai  era  şi  altceva:  convingerea  ei  totală  că  voi  avea  grijă  de  tot,  că  vom  fi  în  siguranţă.  Ca 
întotdeauna,  am  sperat  că  eram  demnă  de  acea  încredere. 

Zâmbi  larg  şi  îl  privi  direct  în  ochi.  Pentru  o clipă,  Jeremy  privi  fix,  încă  nedumerit,  apoi  am 
văzut  cum  devine  docil.  Ochii  lui  se  înceţoşară  şi  o privi  cu  adoraţie. 

— Trebuie  să  împrumutăm  maşina  ta,  spuse  ea  cu  blândeţe.  Unde-ţi  sunt  cheile? 

El  zâmbi  şi  m-am  înfiorat.  Aveam  o rezistenţă  ridicată  la  puterea  de  constrângere,  dar  tot  îi 
puteam  simţi  efectele  atunci  când  era  îndreptată  către  o altă  persoană. 

în  plus,  fusesem  învăţată  întreaga  viaţă  că  utilizarea  ei  nu  era  bună.  Băgând  mâna  în  buzunar, 
Jeremy  îi  dădu  un  breloc  mare  roşu. 

— Mulţumesc,  spuse  Lissa.  Şi  unde  e parcată? 

— în  josul  străzii,  spuse  el  ca  prin  vis.  La  colţ.  La  intersecţia  cu  strada  Brown. 

La  patru  blocuri  distanţă. 

— Mulţumesc,  repetă  ea,  dându-se  înapoi.  Imediat  ce  plecăm,  vreau  să  te  reapuci  de  învăţat.  Uită 
că  ne-ai  văzut  în  seara  asta. 

El  dădu  din  cap  îndatoritor.  Aveam  impresia  că  s-ar  fi  aruncat  în  prăpastie  pentru  ea  chiar  în  acel 
moment  dacă  ea  i-ar  fi  cerut-o.  Toţi  oamenii  erau  sensibili  la  puterea  de  constrângere,  dar  Jeremy 
părea  mai  slab  decât  majoritatea.  Asta  pica  bine  acum. 

— Haide,  i-am  spus  ei.  Trebuie  să  ne  mişcăm. 

Am  ieşit  afară,  îndreptându-ne  spre  colţul  de  care  spusese.  Eram  încă  ameţită  de  la  muşcătură  şi 
mă  tot  împleticeam,  incapabilă  să  mă  mişc  pe  cât  de  repede  voiam.  Lissa  trebui  să  mă  prindă  de 
câteva  ori  ca  să  nu  cad.  Neliniştea  aceea  din  mintea  ei  năvălea  în  mine  mereu.  Am  încercat  tot  ce- 
am  putut  pentru  a o ignora;  trebuia  să  fac  faţă  şi  propriilor  mele  temeri. 

— Rose...  ce  ai  de  gând  să  faci  dacă  ne  prind?  şopti  ea. 

— N-or  să  ne  prindă,  am  spus  cu  înverşunare.  N-o  să-i  las. 

— Dar  dacă  ne-au  găsit... 

— Ne-au  mai  găsit  şi  înainte.  Nu  ne-au  prins  atunci.  Pur  şi  simplu  o să  ne  ducem  cu  maşina  la 
gară  şi  o să  mergem  în  LA.  Or  să  ne  piardă  unna. 

Vorbeam  ca  şi  cum  ar  fi  fost  simplu.  Aşa  făceam  întotdeauna,  cu  toate  că  nu  era  deloc  simplu  să 
fugim  de  cei  împreună  cu  care  crescuserăm.  Făceam  asta  de  doi  ani,  ascunzându-ne  oriunde  puteam 
şi  încercând  doar  să  terminăm  liceul.  Ultimul  nostru  an  de  şcoală  abia  începuse  şi  viaţa  intr-un 
campus  universitar  păruse  lipsită  de  pericol.  Eram  atât  de  aproape  de  libertate. 

Nu  mai  spuse  nimic  şi  i-am  simţit  încrederea  în  mine  crescând  din  nou.  Acesta  fusese  mereu 
relaţia  dintre  noi.  Eu  eram  cea  care  acţiona,  care  se  asigura  că  lucrurile  se  îndeplineau  — uneori  în 
mod  nechibzuit.  Ea  era  cea  mai  raţională,  cea  care  plănuia  lucrurile  şi  le  analiza  îndelung  înainte  de 
a acţiona.  Ambele  stiluri  îşi  aveau  avantajele,  dar  pentru  moment  era  nevoie  de  curaj.  Nu  aveam 
timp  să  ezităm. 

Lissa  şi  cu  mine  eram  prietene  încă  de  la  grădiniţă,  când  educatoarea  noastră  ne-a  pus  să  ne 
facem  lecţiile  împreună.  Să  obligi  copii  de  cinci  ani,  cât  aveam  noi  atunci,  să  scrie  corect  Vasilisa 
Dragomir  şi  Rosemarie  Hathaway  era  mai  mult  decât  o cruzime,  iar  noi  — sau  mai  degrabă  eu  — 
reacţionasem  în  consecinţă.  Aruncasem  cu  cartea  în  învăţătoarea  noastră  şi  o făcusem  o nemernică 
fascistă.  Nu  ştiam  ce  înseamnă  acele  cuvinte,  dar  ştiusem  cum  să  lovesc  o ţintă  în  mişcare. 


4 


Lissa  şi  cu  mine  fuseserăm,  de  atunci,  de  nedespărţit. 

— Ai  auzit?  întrebă  ea  brusc. 

Dură  câteva  secunde  pentru  a percepe  ceea  ce  simţurile  ei  mai  ascuţite  auziseră  deja.  Zgomot  de 
paşi,  mergând  repede.  O grimasă  lăsă  să  mi  se  vadă  frustrarea.  Mai  aveam  două  blocuri  de  mers. 

— Trebuie  să  alergăm,  am  spus,  apucând-o  de  braţ. 

— Dar  nu  poţi... 

— Fugi. 

Am  avut  nevoie  de  întreaga  mea  voinţă  pentru  a nu  leşina  pe  trotuar.  Corpul  meu  nu  voia  să 
alerge  după  ce  pierduse  sânge  sau  în  timp  ce  metaboliza  efectele  salivei  ei.  Dar  le-am  ordonat 
muşchilor  mei  să  nu  se  mai  văicărească  şi  să  se  ţină  de  Lissa  în  timp  ce  paşii  noştri  loveau  cu 
zgomot  înfundat  cimentul.  în  mod  obişnuit,  aş  fi  putut  să  o întrec  fără  vreun  efort  suplimentar  — 
mai  ales  că  era  desculţă  — dar  în  noaptea  aceasta,  ea  era  tot  ce  mă  ţinea  în  picioare.  Paşii  care  ne 
urmăreau  se  auziră  mai  puternic,  mai  aproape.  Stele  negre  îmi  dansau  înaintea  ochilor.  în  faţa 
noastră  puteam  vedea  Honda  verde  a lui  Jeremy.  Ah,  Dumnezeule,  dacă  am  putea  reuşi... 

La  zece  paşi  de  maşină,  un  bărbat  ne  tăie  calea.  Ne  oprirăm  brusc  şi  am  smucit-o  înapoi  de  braţ 
pe  Lissa.  Era  el,  tipul  pe  care-1  văzusem  pe  partea  cealaltă  a străzii  privindu-mă.  Era  mai  în  vârstă 
ca  noi,  poate  pe  la  25  de  ani,  şi  aşa  cum  mi-1  imaginasem  de  înalt,  poate  doi  metri,  doi  metri  şi  ceva. 
Iar  în  împrejurări  diferite  — să  spunem,  dacă  nu  ne-ar  fi  împiedicat  fuga  disperată  — , aş  fi 
considerat  că  era  chipeş.  Păr  castaniu  lung  până  la  umeri,  legat  la  spate  într-o  codiţă.  Ochi  căprui- 
închişi.  O haină  lungă  maronie  — duster  mi  se  părea  că  se  numeşte. 

Dar  înfăţişarea  lui  era  irelevantă  acum.  Era  doar  un  obstacol  care  ne  împiedica  pe  Lissa  şi  pe 
mine  să  ajungem  la  maşină  şi  la  libertatea  noastră.  Paşii  din  spatele  nostru  încetiniră  şi  am  ştiut  că 
urmăritorii  noştri  ne  ajunseseră,  în  lateral,  am  detectat  mai  multă  mişcare,  mai  mulţi  oameni 
apropiindu-se.  Dumnezeule.  Trimiseseră  aproape  o duzină  de  gardieni  să  ne  recupereze.  Nu-mi 
venea  să  cred.  Nici  însăşi  regina  nu  călătorea  cu  atât  de  mulţi. 

Panicată  şi  neputându-mi  controla  în  totalitate  gândirea  raţională,  am  acţionat  instinctual.  M-am 
împins  în  Lissa,  ţinând-o  în  spatele  meu  şi  la  distanţă  de  omul  care  părea  să  fie  conducătorul. 

— Lăsaţi-o  în  pace,  am  spus  printre  dinţi.  N-o  atingeţi. 

Nu-i  puteam  desluşi  faţa,  dar  întinse  mâna  într-un  gest  menit  aparent  să  fie  liniştitor,  ca  şi  cum 
eram  un  animal  turbat  pe  care  avea  de  gând  să-l  sedeze. 

— N-am  de  gând  să... 

Făcu  un  pas  înainte.  Prea  aproape.  Sărind  brusc,  l-am  atacat,  făcând  o manevră  ofensivă  pe  care 
n-o  mai  folosisem  de  doi  ani,  de  când  fugiserăm. 

Muşcarea  era  prostească,  încă  o reacţie  ivită  din  instinct  şi  frică.  Şi  era  disperată.  El  era  un 
gardian  experimentat,  nu  un  novice  care  nu-şi  terminase  antrenamentul.  De  asemenea,  nu  era  slăbit 
şi  pe  punctul  de  a-şi  pierde  cunoştinţa. 

Şi  era  foarte  iute.  Uitasem  cât  de  rapizi  puteau  fi  gardienii,  cum  se  puteau  mişca  şi  lovi  precum 
cobrele.  îmi  pară  atacul  ca  şi  cum  ar  fi  dat  la  o parte  o muscă,  apoi  mâinile  lui  mă  izbiră  şi  mă 
împinseră  înapoi.  Nu  cred  că  a vrut  să  lovească  atât  de  tare  — probabil  că  a intenţionat  doar  să  mă 
ţină  la  distanţă  — dar  lipsa  mea  de  coordonare  mi-a  împiedicat  capacitatea  de  a reacţiona. 
Neputându-mi  păstra  echilibrul,  am  început  să  cad,  îndreptându-mă  direct  către  trotuar,  cu  şoldul 
înainte.  Avea  să  mă  doară.  Tare. 

Numai  că  nu  a durut. 

La  fel  de  repede  cum  îmi  blocase  atacul,  bărbatul  se  întinse  şi-mi  prinse  braţul,  ţinându-mă  în 
poziţie  verticală.  Când  mi-am  regăsit  echilibrul,  am  observat  că  mă  privea  fix  — sau,  mai  exact, 
privea  la  gâtul  meu.  încă  dezorientată,  n-am  înţeles  imediat.  Apoi,  încet,  mâna  mea  liberă  mi  se 
întinse  spre  gât  şi  am  atins  uşor  rana  pe  care  Lissa  o făcuse  mai  devreme.  Când  mi-am  retras 
degetele,  am  văzut  pe  piele  sânge  lipicios  şi  închis  la  culoare.  Stânjenită,  mi-am  scuturat  părul  astfel 
că  îmi  căzu  în  jurul  feţei.  Fiind  des  şi  lung  îmi  acoperi  complet  gâtul,  îl  lăsasem  să  crească  tocmai 
pentru  acest  motiv. 

Ochii  întunecaţi  ai  tipului  mai  zăboviră  o clipă  în  direcţia  muşcăturii,  acum  acoperită,  şi  apoi  îi 
întâlniră  pe  ai  mei.  I-am  întors  sfidător  privirea  şi  m-am  smucit  repede  din  prinsoarea  lui.  îmi  dădu 

drumul,  deşi  ştiam  că  m-ar  fi  putut  ţine  toată  noaptea  dacă  ar  fi  vrut.  Luptându-mă  cu  senzaţia  de 
ameţeală  şi  greaţă,  m-am  retras  înspre  Lissa,  pregătindu-mă  pentru  un  nou  atac.  Brusc,  mâna  ei  mi-o 
prinse  pe  a mea. 

— Rose,  spuse  încet.  Nu. 

Cuvintele  ei  nu  avură  niciun  efect  asupra  mea  la  început,  dar  gânduri  liniştitoare  începură  treptat 
să  se  instaleze  în  mintea  mea,  venind  prin  intermediul  legăturii.  Nu  era  întocmai  forţă  de 
constrângere  — nu  ar  fi  folosit  aşa  ceva  pe  mine  — dar  era  cât  se  poate  de  real,  la  fel  de  real  ca  şi 
faptul  că  eram,  fără  speranţă,  depăşite  numeric  şi  ca  putere.  Până  şi  eu  ştiam  că  lupta  ar  fi  inutilă. 
Tensiunea  îmi  părăsi  corpul  şi,  învinsă,  mi -am  lăsat  umerii  să  cadă. 

Simţindu-mi  resemnarea,  bărbatul  păşi  înainte,  îndreptându-şi  atenţia  către  Lissa.  Faţa  îi  era 
calmă.  Se  înclină  în  faţa  ei  şi  reuşi  să  pară  graţios  făcând  acest  lucru,  ceea  ce  mă  surprinse,  luând  în 
considerare  înălţimea  lui. 

— Mă  numesc  Dimitri  Belikov,  spuse  el.  Avea  un  slab  accent  rusesc.  Am  venit  să  vă  aduc  înapoi 
la  Academia  Sf.  Vladimir,  Prinţesă. 


DOI 

Cu  toată  ura  pe  care  o simţeam,  a trebuit  să  recunosc  că  Dimitri  Beli-nu-ştiu-cum  era  destul  de 
inteligent.  După  ce  ne  târâse  la  aeroport,  apoi  la  bordul  avionului  cu  reacţie  particular  al  Academiei, 
aruncase  o privire  la  noi  două  în  timp  ce  şopteam  şi  ordonase  să  fim  despărţite. 

— Nu  le  lăsa  să  vorbească  una  cu  cealaltă,  l-a  avertizat  pe  gardianul  care  mă  escorta  spre  spatele 
avionului.  Cinci  minute  împreună  şi  or  să  născocească  un  plan  de  evadare. 

I-am  aruncat  o privire  arogantă  şi  am  pornit  repede  pe  culoar,  lăsând  la  o parte  faptul  că 
plănuisem  deja  evadarea,  evaluând  şi  şansele  pe  care  le  aveam. 

Lucrurile  nu  se  prezentau  bine  pentru  eroii  noştri  — sau,  mai  degrabă,  eroinele.  Odată  ce  aveam 
să  ne  aflăm  în  aer,  şansele  noastre  de  evadare  scădeau  şi  mai  mult.  Chiar  presupunând  că  se 
producea  un  miracol  şi  reuşeam  să-i  elimin  pe  toţi  cei  zece  gardieni,  am  fi  avut  o problemă  în  a 
coborî  din  avion.  M-am  gândit  că  s-ar  putea  să  aibă  paraşute  la  bord  pe  undeva,  dar  în  situaţia  puţin 
probabilă  în  care  aş  putea  să  manevrez  una,  tot  mai  exista  acea  mică  problemă  a supravieţuirii,  de 
vreme  ce  probabil  am  ateriza  undeva  prin  Munţii  Stâncoşi. 

Nu,  nu  aveam  să  coborâm  din  avionul  acesta  înainte  de  a ateriza  în  pădurile  din  Montana.  Atunci 
va  trebui  să  mă  gândesc  la  o soluţie,  care  implica  trecerea  de  dispozitivele  magice  de  pază  ale 
Academiei  şi  înfruntarea  unui  număr  de  zece  ori  mai  mare  de  gardieni.  Mda.  Nicio  problemă. 

Cu  toate  că  Lissa  stătea  în  faţă  cu  tipul  rus,  frica  ei  se  reverbera  spre  mine,  lovindu-mă  în  creier 
ca  un  ciocan,  îngrijorarea  mea  pentru  ea  îmi  slăbi  furia.  N-o  puteau  duce  înapoi  acolo,  nu  în  locul 
acela.  Mă  întrebam  dacă  Dimitri  ar  fi  ezitat  simţind  ceea  ce  simţeam  eu  şi  ştiind  ceea  ce  ştiam  eu. 
Probabil  că  nu.  Nu-i  păsa. 

în  situaţia  de  faţă,  emoţiile  ei  deveniră  mai  puternice,  încât  pentru  o clipă  am  avut  senzaţia 
năucitoare  că  mă  aflam  pe  locul  ei  — chiar  în  pielea  ei.  Se  întâmpla  uneori  şi,  pe  neaşteptate,  mă 
trăgea  în  mintea  ei.  Dimitri  şedea  lângă  mine,  iar  mâna  mea  — mâna  ei  — ţinea  strâns  o sticlă  de 
apă.  El  se  aplecă  înainte  să  ia  ceva,  dezvăluind  şase  mici  simboluri  tatuate  pe  ceafă:  semne  molnija. 
Arătau  ca  două  fulgere  în  zigzag  încrucişându-se  intr-un  X.  Câte  unul  pentru  fiecare  strigoi  pe  care-1 
ucisese.  Deasupra  lor  era  o linie  încolăcită,  ca  un  fel  de  şarpe,  care  arăta  că  e gardian.  Semnul 
făgăduinţei. 

Clipind,  i-am  opus  rezistenţă  Lissei  şi  m-am  întors,  cu  o strâmbătură  a feţei,  înapoi  în  propria 
mea  minte.  Nu-mi  plăcea  când  se  întâmpla  asta.  Să  simt  emoţiile  Lissei  era  una,  dar  să  intru  în 
mintea  ei  era  ceva  ce  amândouă  dispreţuiam.  Ea  o considera  o încălcare  a intimităţii,  aşa  că  de 
obicei  nu-i  spuneam  când  se  petrecea.  Niciuna  dintre  noi  nu  o putea  controla.  Era  un  alt  efect  al 
legăturii,  o legătură  pe  care  niciuna  dintre  noi  n-o  înţelegea  pe  de-a-ntregul.  Existau  legende  despre 
legăturile  psihice  dintre  gardieni  şi  moroii  lor,  dar  poveştile  nu  menţionaseră  niciodată  ceva 
asemănător  cu  a noastră.  Ne  descurcam  mergând  pe  dibuite. 


6 


Către  sfârşitul  zborului,  Dimitri  veni  unde  stăteam  eu  şi  făcu  schimb  de  locuri  cu  gardianul  de 
lângă  mine.  M-am  întors  cu  ostentaţie,  privind  absentă  pe  fereastră.  Trecură  câteva  clipe  de  tăcere, 
în  cele  din  urmă,  spuse: 

— Chiar  aveai  de  gând  să  ne  ataci  pe  toţi?  Nu  i-am  răspuns. 

— Să  faci  asta...  s-o  protejezi  în  felul  acesta  — a fost  foarte  curajos.  Făcu  o pauză.  Prostesc,  dar 
totuşi  curajos.  De  ce  ai  încercat? 

M-am  uitat  la  el,  dându-mi  părul  de  pe  faţă  pentru  a-1  putea  privi  ferm  în  ochi. 

— Pentru  că  sunt  gardianul  ei.  M-am  întors  spre  fereastră. 

După  încă  un  moment  de  tăcere,  se  ridică  şi  se  duse  înapoi  în  faţa  avionului. 

Când  am  aterizat,  Lissa  şi  cu  mine  n-am  avut  de  ales  decât  să  lăsăm  comandoul  să  ne  ducă  cu 
maşina  la  Academie.  Maşina  se  opri  la  poartă,  iar  şoferul  nostru  vorbi  cu  paznicii  care  verificau  că 
nu  suntem  strigoi  gata  să  pornim  un  masacru.  După  un  minut,  ne  lăsară  să  trecem  prin  dispozitivele 
de  pază.  Era  pe  la  apus  — începutul  zilei  vampirice  — iar  campusul  era  învăluit  de  umbre. 

Probabil  că  arăta  la  fel,  întins  şi  misterios.  Moroii  erau  foarte  pasionaţi  de  tradiţie;  nimic  nu  se 
schimba  la  ei.  Şcoala  aceasta  nu  era  la  fel  de  veche  precum  cele  din  Europa,  dar  fusese  construită  în 
acelaşi  stil.  Clădirile  se  mândreau  cu  o arhitectură  complicată,  aproape  ca  a unei  biserici,  cu  turnuri 
înalte  şi  sculpturi  în  piatră.  Ici  şi  colo,  porţi  din  fier  forjat  împrejmuiau  mici  grădini  şi  intrări.  După 
ce  trăisem  intr-un  campus  universitar,  aveam  o altă  părere  în  privinţa  a cât  de  mult  semăna  acest  loc 
cu  o universitate  decât  cu  un  liceu  tipic. 

Ne  aflam  în  campusul  secundar,  care  era  împărţit  în  clădirile  claselor  mici  şi  ale  celor  mari. 
Fiecare  era  construită  în  jurul  unei  mari  curţi  pătrate  împodobită  cu  alei  pietruite  şi  copaci  seculari 
enormi.  Ne  îndreptam  către  curtea  claselor  mari,  care  avea  clădiri  academice  pe  o parte,  în  vreme  ce 
internatele  dhampirilor  şi  sala  de  gimnastică  erau  aşezate  pe  cealaltă.  Internatele  moroilor  se  aflau 
pe  una  din  celelalte  laturi,  iar  vizavi  erau  clădirile  administrative  care  deserveau  de  asemenea  şi 
clasele  mici.  Elevii  mai  mici  locuiau  în  campusul  principal,  mai  la  vest. 

în  jurul  tuturor  campusurilor  era  spaţiu  liber  cât  puteai  să  cuprinzi  cu  privirea.  La  urma  urmei,  ne 
aflam  în  Montana,  la  mare  depărtare  de  vreun  oraş.  Simţeam  aerul  rece  în  plămâni  şi  mirosea  a pin 
şi  a frunze  putrede  şi  ude.  Păduri  uriaşe  înconjurau  perimetrul  Academiei  şi  în  timpul  zilei  puteai 
vedea  munţii  înălţându-se  în  depărtare. 

în  timp  ce  treceam  prin  zona  principală  a claselor  mari,  m-am  despărţit  de  gardianul  meu  şi  am 
alergat  la  Dimitri. 

— Hei,  tovarăşe. 

El  continuă  să  meargă  şi  nu  se  uită  la  mine. 

— Acum  vrei  să  vorbeşti? 

— Ne  duci  la  Kirova? 

— Directoarea  Kirova,  mă  corectă  el. 

Din  cealaltă  parte  a lui,  Lissa  îmi  aruncă  o privire  care  spunea  Să  nu  faci  scandal. 

— Directoarea.  Nu  contează.  Oricum,  e o ipocrită  bătrână... 

Am  tăcut,  în  timp  ce  păzitorii  ne  conduseră  printr-o  serie  de  uşi  — direct  în  sala  de  mese.  Am 
oftat.  Oare  oamenii  aceştia  erau  chiar  atât  de  cruzi?  Trebuia  să  existe  cel  puţin  o duzină  de  alte  căi 
pe  care  puteai  ajunge  la  biroul  Kirovei,  iar  ei  ne  duceau  chiar  prin  mijlocul  sălii  de  mese. 

Şi  era  timpul  când  se  servea  micul  dejun. 

Gardieni  novici  — dhampiri  ca  mine  — şi  moroi  stăteau  împreună,  mâncând  şi  discutând,  cu 
feţele  aprinse  din  pricina  cine  ştie  cărei  bârfe  care  se  afla  în  atenţia  Academiei.  Când  intrarăm, 
bâzâitul  zgomotos  al  conversaţiei  se  opri  imediat,  ca  şi  cum  cineva  ar  fi  apăsat  un  întrerupător.  Sute 
de  perechi  de  ochi  se  întoarseră  către  noi. 

Am  răspuns  la  privirile  foştilor  mei  colegi  de  clasă  cu  un  zâmbet  nepăsător,  încercând  să-mi  dau 
seama  dacă  lucrurile  se  schimbaseră.  Nu.  Se  părea  că  nu.  Camille  Conta  tot  mai  arăta  precum  javra 
afectată,  perfect  dichisită  pe  care  mi-o  aminteam,  tot  şefa  autoproclamată  a găştilor  de  moroi  din 
familiile  regale  ale  Academiei,  într-o  parte,  neîndemânatica  verişoară  primară  a Lissei,  Natalie, 
privea  cu  ochi  mari,  la  fel  de  inocentă  şi  de  naivă  ca  înainte. 

Şi  în  cealaltă  parte  a încăperii...  ei  bine,  asta  era  interesant.  Aaron.  Bietul,  bietul  Aaron,  care  fără 

îndoială  a avut  inima  sfâşiată  când  Lissa  a plecat.  Arăta  încă  foarte  drăguţ  — poate  şi  mai  drăguţ 
acum  — cu  aceeaşi  înfăţişare  superbă  care  i-o  completa  pe  a ei  atât  de  bine.  Privirea  lui  îi  urmărea 
fiecare  mişcare.  Da.  Categoric,  încă  îi  mai  plăcea  de  ea.  Era  chiar  trist,  pentru  că  Lissa  nu  fusese 
niciodată  prea  aprinsă  după  el.  Cred  că  ieşise  cu  el  doar  pentru  că  toată  lumea  se  aştepta  la  asta. 

Dar  ce  mi  s-a  părut  cel  mai  interesant  a fost  că  Aaron  găsise  aparent  o modalitate  de  a-şi  petrece 
timpul  fără  ea.  Lângă  el,  ţinându-1  de  mână,  era  o fată  moroi  care  arăta  cam  de  1 1 ani,  dar  trebuia  să 
fie  mai  mare.  Numai  dacă  nu  cumva  devenise  pedofil  în  timpul  absenţei  noastre.  Cu  obrăjori 
bucălaţi  şi  cârlionţi  blonzi,  arăta  ca  o păpuşă  de  porţelan.  îi  strânse  mâna  tare  şi-i  aruncă  Lissei  o 
privire  plină  de  atâta  ură  arzătoare,  încât  mă  ului.  Ce  naiba  era  asta?  Nu  o cunoşteam.  Doar  o 
prietenă  geloasă,  bănuiam.  Şi  eu  aş  fi  fost  enervată  dacă  tipul  meu  s-ar  fi  uitat  la  cineva  în  felul 
acesta. 

Marşul  nostru  al  ruşinii  se  încheie,  slavă  Domnului,  cu  toate  că  noul  decor  — biroul  Directoarei 
Kirova  — nu  uşura  cu  adevărat  situaţia.  Hoaşca  bătrână  arăta  exact  cum  mi-o  aminteam,  cu  nasul 
ascuţit  şi  cu  părul  cărunt.  Era  înaltă  şi  slabă,  ca  majoritatea  moroilor  şi-mi  amintise  întotdeauna  de 
un  vultur.  O cunoşteam  bine,  pentru  că-mi  petrecusem  mult  timp  în  biroul  ei. 

Cea  mai  mare  parte  a escortei  noastre  ne  părăsi  odată  ce  Lissa  şi  cu  mine  ne  aşezarăm  şi  m-am 
simţit  un  pic  mai  puţin  ca  o prizonieră.  Doar  Alberta,  căpitanul  gardienilor  şcolii,  şi  Dimitri 
rămaseră.  îşi  ocupară  poziţiile  lângă  perete,  arătând  indiferenţi  şi  ameninţători,  exact  aşa  cum  cerea 
fişa  postului  lor. 

Kirova  îşi  fixă  ochii  furioşi  asupra  noastră  şi  deschise  gura  pentru  a începe  ceea  ce  fără  îndoială 
urma  să  fie  o porţie  consistentă  de  ocări.  O voce  joasă,  blândă,  o opri. 

— Vasilisa. 

Surprinsă,  am  înţeles  că  mai  era  cineva  în  încăpere.  Nu  observasem.  O neglijenţă  pentru  un 
gardian,  chiar  unul  novice. 

Cu  mare  efort,  Victor  Dashkov  se  ridică  dintr-un  scaun  din  colţ.  Prinţul  Victor  Dashkov.  Lissa 
sări  în  picioare  şi  alergă  la  el,  aruncându-şi  braţele  în  jurul  corpului  lui  firav. 

— Unchiule,  şopti  ea.  Părea  gata  să  izbucnească  în  lacrimi  în  timp  ce-1  strânse  mai  tare. 

Zâmbind  uşor,  el  o bătu  încet  pe  spate. 

— Nici  nu  ştii  cât  mă  bucur  să  te  văd  sănătoasă,  Vasilisa.  Se  uită  către  mine.  Şi  pe  tine,  Rose. 

L-am  salutat  cu  o uşoară  aplecare  a capului,  încercând  să-mi  ascund  şocul.  Era  bolnav  când 

plecaserăm,  dar  acum  — acum  arăta  îngrozitor.  Era  tatăl  lui  Natalie,  avea  doar  patruzeci  şi  ceva  de 
ani,  dar  arăta  de  două  ori  mai  bătrân.  Palid.  Veştejit.  Cu  mâinile  tremurând.  Mi  se  rupse  inima 
privindu-1.  La  câţi  oameni  îngrozitori  erau  în  lume,  nu  mi  se  părea  drept  ca  acest  om  să  aibă  o boală 
care  avea  să-l  ucidă  de  tânăr  şi,  în  ultimă  instanţă,  să-l  împiedice  să  ajungă  rege. 

Cu  toate  că,  strict  vorbind,  nu  era  unchiul  ei  — moroii  foloseau  termenii  legaţi  de  familie  într-un 
sens  foarte  general,  mai  ales  cei  din  familiile  regale  — Victor  era  un  prieten  apropiat  al  familiei 
Lissei  şi  se  făcuse  luntre  şi  punte  pentru  a o ajuta  după  ce  părinţii  ei  muriseră,  îmi  plăcea;  era  prima 
persoană  pe  care  eram  bucuroasă  c-o  văd  aici. 

Kirova  îi  lăsă  câteva  clipe,  apoi  o trase  cu  severitate  pe  Lissa  înapoi  la  scaunul  ei.  Era  timpul 
pentru  morală. 

A fost  una  bună  — una  dintre  cele  mai  bune  ale  Kirovei,  ceea  ce  spunea  multe.  Era  o maestră  la 
asta.  Aş  putea  să  jur  că  era  singurul  motiv  pentru  care  intrase  în  administraţia  şcolii,  pentru  că  nu 
văzusem  nicio  dovadă  a faptului  că  îi  plăceau  într-adevăr  copiii.  Peroraţia  acoperi  subiectele 
obişnuite:  responsabilitate,  comportament  nesăbuit,  egocentrism...  Ptiu.  M-am  trezit  imediat 
dezorientată,  cugetând  în  schimb  la  tehnica  evadării  pe  fereastra  din  biroul  ei. 

Dar  când  tirada  se  îndreptă  spre  mine  — ei  bine,  atunci  am  redevenit  atentă. 

— Tu,  domnişoară  Hathaway,  ai  rupt  cea  mai  sacră  făgăduinţă  printre  cei  din  neamul  nostru: 
făgăduinţa  de  a păzi  şi  proteja  un  moroi.  Este  o îndatorire  sacră.  O îndatorire  pe  care  ai  încălcat-o 
ducând  în  mod  egoist  prinţesa  departe  de  aici.  Strigoilor  le-ar  plăcea  să-i  termine  pe  Dragomiri; 
aproape  că  le-ai  dat  posibilitatea  s-o  facă. 

— Rose  nu  m-a  răpit.  Lissa  vorbi  înaintea  mea,  vocea  şi  faţa  îi  erau  calme,  în  ciuda  agitaţiei 
interioare.  Eu  am  vrut  să  merg.  Nu  o învinuiţi  pe  ea. 

Doamna  Kirova  plescăi  nemulţumită  din  buze  la  amândouă  şi  se  plimbă  prin  birou  cu  mâinile  la 
spatele  ei  îngust. 

— Domnişoară  Dragomir,  din  ce  ştiu  eu,  tu  ai  fi  putut  fi  cea  care  a orchestrat  întregul  plan,  dar 
tot  era  responsabilitatea  ei  să  se  asigure  că  nu-1  duceai  la  îndeplinire.  Dacă  şi-ar  fi  făcut  datoria,  ar  fi 
anunţat  pe  cineva.  Dacă  şi-ar  fi  făcut  datoria,  te-ar  fi  protejat. 

Am  izbucnit. 

— Mi-am  făcut  datoria!  am  strigat,  sărind  din  scaun.  Dimitri  şi  Alberta  tresăriră,  dar  mă  lăsară  în 
pace  de  vreme  ce  nu  încercam  să  lovesc  pe  nimeni.  încă. 

— Am  protejat-o!  am  continuat  furioasă.  Am  protejat-o  când  niciunul  dintre  voi  — am  făcut  un 
gest  către  toţi  din  încăpere  — n-a  putut  s-o  facă.  Am  dus-o  departe  pentru  a o proteja.  Am  făcut  ce 
trebuia  să  fac.  Voi  cu  siguranţă  n-aveaţi  s-o  faceţi. 

Prin  legătura  noastră,  am  simţit-o  pe  Lissa  încercând  să-mi  trimită  mesaje  liniştitoare, 
îndemnându-mă  să  nu  las  mânia  să  mă  acapareze. 

Prea  târziu. 

Kirova  se  holbă  la  mine,  cu  privirea  încremenită. 

— Domnişoară  Hathaway  iartă-mă  că  nu  reuşesc  să  văd  logica  felului  în  care  scoaterea  ei  dintr- 
un  mediu  bine  păzit,  asigurat  din  punct  de  vedere  magic,  înseamnă  protejarea  ei.  Doar  dacă  e ceva 
ce  nu  ne  spui. 

Mi-am  muşcat  buza. 

— înţeleg.  Bine,  atunci.  în  opinia  mea,  singurul  motiv  pentru  care  ai  plecat  — lăsând  la  o parte 
originalitatea  faptului,  fără  îndoială  — a fost  de  a evita  consecinţele  acelei  oribile,  nocive  isprăvi  pe 
care  ai  făcut-o  chiar  înainte  de  dispariţia  ta. 

— Nu,  nu  e ăsta... 

— Şi  asta  îmi  face  decizia  cu  atât  mai  uşoară.  Ca  moroi,  prinţesa  trebuie  să  continue  să  rămână 
aici  la  Academie  pentru  propria  ei  siguranţă,  dar  nu  avem  asemenea  obligaţii  faţă  de  tine.  Vei  fi  dată 
afară  cât  mai  curând  posibil. 

îngâmfarea  mea  se  risipi. 

— Eu...  ce? 

Lissa  se  ridică  alături  de  mine. 

— Nu  puteţi  face  asta!  E gardianul  meu. 

— Ba  nu  e,  mai  ales  că  nu  e nici  măcar  gardian.  E încă  o novice. 

— Dar  părinţii  mei... 

— Ştiu  ce  au  vrut  părinţii  tăi,  Dumnezeu  să  le  odihnească  sufletele,  dar  lucrurile  s-au  schimbat. 
Ne  putem  lipsi  de  domnişoara  Hathaway.  Nu  merită  să  fie  gardian  şi  va  pleca. 

Am  privit-o  ţintă  pe  Kirova,  nevenindu-mi  să  cred  ce  auzeam. 

— Unde  aveţi  de  gând  să  mă  trimiteţi?  La  mama  mea,  în  Nepal?  Măcar  ştie  că  am  plecat?  Sau 
poate  că  o să  mă  trimiteţi  la  tatăl  meu? 

Făcu  ochii  mici  la  înţepătura  din  ultimele  cuvinte.  Când  am  reînceput  să  vorbesc,  vocea  îmi  era 
atât  de  rece,  că  abia  am  recunoscu  t-o. 

— Ori  poate  o să  încercaţi  să  mă  trimiteţi  să  fiu  o târfă  pentru  sânge.  încercaţi  asta  şi  o să  fim 
plecate  de  aici  înainte  de  sfârşitul  zilei. 

— Domnişoară  Hathaway,  rosti  Kirova  printre  dinţi,  întreci  măsura. 

— Ele  au  o legătură. 

Vocea  joasă  şi  cu  accent  a lui  Dimitri  întrerupse  încordarea  apăsătoare  şi  ne  întoarserăm  cu  toţii 
spre  el.  Cred  că  Kirova  uitase  că  el  se  afla  acolo,  eu  însă  nu. 

Prezenţa  lui  era  mult  prea  puternică  pentru  a fi  ignorată.  Stătea  tot  lângă  perete,  arătând  ca  un  fel 
de  santinelă  cowboy  în  acea  haină  lungă  ridicolă  a lui.  Se  uită  la  mine,  nu  la  Lissa,  şi  ochii  lui 
întunecaţi  mă  sfredeleau. 

— Rose  ştie  ce  simte  Vasilisa.  Nu-i  aşa?  spuse  el.  Cel  puţin  am  avut  satisfacţia  de  a o vedea  pe 
Kirova  prinsă  nepregătită  în  timp  ce  privi  între  noi  şi  Dimitri. 

— Nu...  asta  e imposibil.  Asta  nu  s-a  mai  întâmplat  de  secole. 

— E evident,  spuse  el.  Am  bănuit-o  imediat  ce  am  început  să  le  supraveghez. 

Nici  Lissa,  nici  eu  nu  răspunserăm  şi  mi-am  ferit  privirea  de  a lui. 

— Ăsta  e un  dar,  murmură  Victor  din  colţul  lui.  Un  lucru  rar  şi  minunat. 

— Cei  mai  buni  gardieni  au  avut  întotdeauna  legătura  aceasta,  adăugă  Dimitri.  In  legende. 

Indignarea  Kirovei  reveni. 

— Legendele  astea  sunt  vechi  de  secole,  exclamă  ea.  Sper  că  nu  sugerezi  s-o  lăsăm  să  stea  în 
continuare  la  Academie  după  tot  ce  a făcut? 

El  ridică  din  umeri. 

— Poate  că  e nestăpânită  şi  lipsită  de  respect,  dar  dacă  are  potenţial... 

— Nestăpânită  şi  lipsită  de  respect?  am  intervenit.  La  urma  urmei,  cine  naiba  eşti  tu?  Ai  venit 
aici  în  detaşare? 

— Gardianul  Belikov  este  gardianul  prinţesei  acum,  spuse  Kirova.  Gardianul  ei  confirmat. 

— Aţi  găsit  forţă  de  muncă  străină  ieftină  pentru  a o proteja  pe  Lissa? 

Era  foarte  răutăcios  din  partea  mea  — mai  ales  de  vreme  ce  majoritatea  moroilor  şi  a gardienilor 
lor  era  de  origine  ori  rusă,  ori  română  — dar  observaţia  părea  mai  inteligentă  la  acel  moment  decât 
era  în  realitate.  Şi  nu  eram  cea  mai  îndreptăţită  să  vorbesc.  Chiar  dacă  fusesem  crescută  în  Statele 
Unite,  părinţii  mei  erau  născuţi  în  străinătate.  Mama  mea  dhampir  era  scoţiană  — roşcată,  cu  un 
accent  caraghios  — şi  mi  se  spusese  că  tatăl  meu  moroi  era  turc.  Acea  combinaţie  genetică  îmi 
dăduse  o piele  de  culoarea  miezului  de  migdală,  alături  de  ceea  ce  îmi  plăcea  să  cred  că  erau 
trăsături  semiexotice  de  prinţesă  a deşertului:  ochi  mari  negri  şi  păr  de  un  castaniu  atât  de  intens,  că 
de  obicei  părea  negru.  Nu  m-ar  fi  deranjat  să  moştenesc  părul  roşcat  al  mamei,  dar  ne  mulţumim  cu 
ceea  ce  primim. 

Kirova  îşi  ridică  mâinile  exasperată  şi  se  întoarse  spre  el. 

— Vezi?  Complet  nedisciplinată!  Nici  toate  legăturile  psihice  şi  nici  cel  mai  natural  potenţial  din 
lume  nu  pot  compensa  asta.  Un  gardian  fără  disciplină  e mai  rău  decât  lipsa  unui  gardian. 

— Păi,  învăţaţi-o  disciplina.  Cursurile  abia  au  început.  Duceţi-o  înapoi  şi  puneţi-o  să  se 
antreneze  iar. 

— Imposibil.  Tot  va  fi,  iremediabil,  în  urma  colegilor  ei. 

— Nu,  n-o  să  fiu,  am  replicat  eu.  Dar  nu  mă  băgă  nimeni  în  seamă. 

— Atunci  daţi-i  şedinţe  de  antrenament  în  plus,  spuse  el. 

Continuară  aşa  în  timp  ce  noi  ceilalţi  urmăream  conversaţia  ca  pe  un  joc  de  ping-pong.  Mândria 
mea  era  încă  rănită  din  pricina  uşurinţei  cu  care  Dimitri  ne  păcălise,  dar  îmi  trecu  prin  minte  că  m-ar 
putea  ajuta  să  rămân  aici  cu  Lissa.  Mai  bine  să  stau  în  locul  ăsta  blestemat  decât  să  fiu  fără  ea.  Prin 
legătura  noastră,  simţeam  cum  speranţele  îi  creşteau. 

— Cine  va  aloca  timpul  pentru  munca  suplimentară?  vru  să  ştie  Kirova.  Tu? 

Pledoaria  lui  Dimitri  se  opri  brusc. 

— Păi,  nu  asta  e ce... 

Kirova  îşi  încrucişa  braţele  satisfăcută. 

— Da.  Aşa  credeam  şi  eu. 

Evident  încurcat,  el  se  încruntă.  Ochii  lui  se  întoarseră  repede  către  Lissa  şi  mine  şi  m-am 
întrebat  ce  vedea.  Două  fete  disperate,  uitându-se  la  el  cu  ochi  mari,  rugători?  Sau  două  fugare  care 
evadaseră  dintr-o  şcoală  de  maximă  siguranţă  şi  furaseră  jumătate  din  moştenirea  Lissei? 

— Da,  spuse  el  în  cele  din  urmă.  Pot  să  o instruiesc  pe  Rose.  O să-i  predau  lecţii  în  plus  în 
paralel  cu  cele  obişnuite. 

— Şi?  replică  Kirova  cu  mânie.  Scapă  nepedepsită? 

— Găsiţi  altă  modalitate  de  a o pedepsi,  răspunse  Dimitri.  Numărul  gardienilor  a scăzut  prea 
mult  pentru  a risca  pierderea  altuia.  Mai  ales  a unei  fete. 

Cuvintele  lui  nerostite  mă  făcură  să  mă  cutremur,  amintindu-mi  de  afirmaţia  mea  anterioară 
despre  „prostituatele  pentru  sânge”.  în  ultima  vreme,  puţine  fete  dhampir  deveneau  gardieni. 

Brusc,  Victor  vorbi  din  colţul  său. 

— înclin  să  fiu  de  acord  cu  gardianul  Belikov.  Ar  fi  păcat  s-o  dăm  afară  pe  Rose,  ar  fi  o risipă  de 
talent. 

Doamna  Kirova  privi  cu  ochi  pierduţi  pe  fereastră.  Afară  era  beznă.  Din  cauza  programului 

nocturn  al  Academiei,  dimineaţa  şi  după-amiaza  erau  termeni  relativi.  Pe  lângă  asta,  ţineau 
ferestrele  vopsite  pentru  a bloca  excesul  de  lumină. 

Când  se  întoarse  spre  noi,  Lissa  îi  întâlni  privirea. 

— Vă  rog  doamnă  Kirova.  Lăsaţi-o  pe  Rose  să  rămână.  Ah,  Lissa,  m-am  gândit.  Ai  grijă. 
Folosirea  puterii  de  constrângere  asupra  unui  alt  moroi  era  periculoasă  — mai  ales  în  faţa 
martorilor.  Dar  Lissa  folosea  numai  o părticică  şi  noi  aveam  nevoie  de  tot  ajutorul  pe  care-1  puteam 
obţine.  Din  fericire,  nimeni  nu  păru  să-şi  dea  seama  ce  se  întâmpla. 

Nici  măcar  nu  ştiu  dacă  constrângerea  a avut  vreo  influenţă,  dar,  în  cele  din  urmă,  Kirova  oftă. 

— Iată  cum  va  fi  dacă  domnişoara  Hathaway  rămâne.  Se  întoarse  spre  mine.  Continuarea  şcolii 
la  Sf.  Vladimir  este  strict  de  probă.  Dacă  mai  încâlci  regulile  o singură  dată,  ai  plecat.  Vei  frecventa 
toate  cursurile  şi  antrenamentele  cerute  pentru  novicii  de  vârsta  ta.  Te  vei  antrena  de  asemenea  cu 
gardianul  Belikov  în  orice  moment  liber  pe  care  îl  ai  — înainte  şi  după  cursuri.  Pe  lângă  asta,  îţi 
sunt  interzise  toate  activităţile  sociale,  cu  excepţia  meselor,  şi  vei  sta  în  dormitorul  tău.  Dacă  nu  ţii 
seamă  de  vreunul  dintre  aceste  lucruri,  vei  fi  dată...  afară.  Am  râs  cu  dispreţ. 

— îmi  sunt  interzise  toate  activităţile  sociale?  încercaţi  să  ne  ţineţi  despărţite?  Am  dat  din  cap 
către  Lissa.  Vă  e frică  să  nu  fugim  iar? 

— îmi  iau  măsuri  de  prevedere.  Aşa  cum  sunt  sigură  că-ţi  aminteşti,  nu  ai  fost  niciodată 
pedepsită  corespunzător  pentru  distrugerea  bunurilor  şcolii.  Ai  multe  de  plătit. 

Buzele  ei  subţiri  se  întinseră  într-o  linie  dreaptă. 

— Ţi  se  oferă  un  aranjament  foarte  generos.  îţi  sugerez  să  nu  laşi  ca  atitudinea  ta  să-l  pună  în 
pericol,  adăugă  ea. 

începusem  să  spun  că  nu  era  deloc  generos,  dar  am  întâlnit  privirea  insistentă  a lui  Dimitri.  Era 
greu  de  descifrat.  Poate  că-mi  spunea  că  el  credea  în  mine,  sau  poate  că-mi  spunea  că  eram  o idioată 
pentru  că  mă  luptam  cu  Kirova,  nu-mi  dădeam  clar  seama. 

Evitându-i  privirea  pentru  a doua  oară  în  timpul  întâlnirii,  mi-am  coborât  ochii,  conştientă  că 
Lissa  era  aproape  de  mine  şi  simţind  încurajarea  ei  prin  legătura  dintre  noi.  în  cele  din  urmă,  am  tras 
aer  în  piept  şi  am  privit  iar  către  directoare. 

— Bine.  Accept. 


TREI 

Trimiterea  noastră  la  clasă  după  întâlnire  părea  mai  presus  de  orice  cruzime,  dar  exact  asta  a 
făcut  Kirova.  Lissa  a fost  condusă  în  altă  parte,  iar  eu  am  privit-o  plecând,  bucuroasă  că  legătura  îmi 
va  permite  să-i  iau  în  continuare  temperatura  emoţională.  De  fapt,  m-au  trimis  mai  întâi  la  unul 
dintre  consilierii  şcolari.  Era  un  moroi  bătrân,  unul  pe  care  mi-1  aminteam  de  dinainte  de  a pleca. 
Sincer,  nu-mi  venea  să  cred  că  încă  mai  era  pe  acolo.  Tipul  era  atât  de  bătrân,  că  ar  fi  trebuit  să  se 
pensioneze.  Sau  să  moară. 

Vizita  nu  a durat  mai  mult  de  cinci  minute.  Nu  spuse  nimic  despre  întoarcerea  mea  şi  puse  câteva 
întrebări  despre  ce  cursuri  urmasem  în  Chicago  şi  Portland.  Le  compară  pe  acestea  cu  fişa  mea  şi 
mâzgăli  în  grabă  un  nou  orar.  L-am  luat  morocănoasă  şi  m-am  îndreptat  către  primul  meu  curs. 

Tehnici  avansate  de  luptă  pentru  gardieni 
Teoria  pazei  de  corp  şi  protecţie  personală  3 
Dezvoltare  musculară  şi  rezistenţă 
Artele  limbajului  pentru  ultimul  an  (novici) 

— Masa  de  prânz  — 

Etologie  şi  fiziologie 
Algebră/nivel  de  bază 
Cultura  moroilor  4 
Arta  slavonă 

Oh.  Uitasem  cât  de  lungă  era  ziua  şcolară  a Academiei.  Novicii  şi  moroii  urmau  cursuri  separate 
în  prima  parte  a zilei,  ceea  ce  însemna  că  nu  aveam  s-o  văd  pe  Lissa  decât  după  masa  de  prânz  — şi 
asta  dacă  aveam  vreun  curs  de  după-amiază  împreună.  Majoritatea  erau  cursuri  standard  de  an 
terminal,  aşa  că  simţeam  că  şansele  mele  erau  destul  de  bune.  Arta  slavonă  mi  se  păru  că  e tipul  de 
opţional  la  care  nu  se  înscria  nimeni,  aşa  că  speram  c-o  vor  băga  şi  pe  ea  acolo. 

Dimitri  şi  Alberta  mă  escortară  la  sala  de  gimnastică  a gardienilor  pentru  prima  oră,  fără  ca 
vreunul  dintre  ei  să  se  obosească  să-mi  arate  în  vreun  fel  că-mi  observă  existenţa.  Mergând  în  urma 
lor,  am  văzut  că  Alberta  îşi  purta  părul  într-o  tunsoare  scurtă  la  spate  care-i  lăsa  la  vedere  semnul 
făgăduinţei  şi  semnele  molnija.  O mulţime  de  femei  gardian  făceau  asta.  Pentru  mine  nu  conta  cine 
ştie  ce  acum,  de  vreme  ce  ceafa  mea  nu  avea  încă  niciun  tatuaj,  însă  nu  voiam  să-mi  tai  niciodată 
părul. 

Ea  şi  Dimitri  păstrau  tăcerea  şi  mergeau  fără  grabă,  de  parcă  nu  se  întâmplase  nimic,  ca  în 
oricare  altă  zi  obişnuită.  Când  am  ajuns  acolo,  reacţiile  colegilor  mei  îmi  arătară  că  numai  obişnuită 
nu  era.  Erau  în  toiul  echipării  când  am  intrat  în  sala  de  gimnastică  şi,  la  fel  ca  în  sala  de  mese,  toate 
privirile  fură  aţintite  asupra  mea.  Nu  mă  puteam  hotărî  dacă  să  mă  simt  ca  o vedetă  rock  sau  ca  un 
monstru  de  la  circ. 

Bine,  atunci.  Dacă  aveam  să  rămân  aici  pentru  un  timp,  n-aveam  de  gând  să-mi  fie  frică  de  ei. 
Lissa  şi  cu  mine  fusesem  respectate  în  această  şcoală  şi  era  timpul  să  le  reamintesc  tuturor  asta. 
Scrutându-i  pe  novicii  care  se  holbau  cu  gurile  deschise,  am  căutat  o faţă  cunoscută.  Cei  mai  mulţi 
erau  băieţi.  Unul  îmi  atrase  atenţia  şi  abia  mi -am  putut  ascunde  zâmbetul. 

— Hei,  Mason,  am  zis,  şterge-ţi  balele  de  pe  faţă.  Dacă  ai  de  gând  să  te  gândeşti  la  mine 
dezbrăcată,  fă-o  în  timpul  tău  liber. 

Câteva  chicoteli  şi  hlizeli  întrerupseră  tăcerea  uimită,  iar  Mason  Ashford  îşi  reveni  din  uluirea 
lui,  zâmbindu-mi  strâmb.  Cu  părul  lui  roşcat  care  se  zbârlea  în  toate  părţile  şi  cei  câţiva  pistrui,  arăta 
bine,  cu  toate  că  nu  chiar  atrăgător.  De  asemenea,  era  unul  dintre  cei  mai  amuzanţi  ţipi  pe  care-i 
cunoşteam.  Fusesem  prieteni  buni  înainte. 

— Ăsta  e timpul  meu,  Hathaway.  Eu  conduc  antrenamentul  de  astăzi. 

— A,  da?  am  replicat  eu.  Oh.  Păi,  atunci  cred  că-i  un  moment  bun  să  te  gândeşti  la  mine 
dezbrăcată. 

— E mereu  un  moment  bun  să  ne  gândim  la  tine  dezbrăcată,  adăugă  cineva  din  apropiere, 
risipind  şi  mai  mult  tensiunea. 

Eddie  Căştile.  Un  alt  prieten  de-al  meu.  Dimitri  clătină  din  cap  şi  plecă,  bodogănind,  în  ruseşte, 
ceva  care  nu  părea  prea  măgulitor.  Dar  în  ce  mă  priveşte...  ei  bine,  dintr-odată,  eram  iar  unul  dintre 
novici.  Erau  o gaşcă  relaxată,  mai  puţin  interesată  de  genealogie  şi  politică  decât  elevii  moroi. 

Clasa  mă  înconjură  şi  m-am  trezit  că  râdeam  şi-i  priveam  pe  cei  pe  care  aproape  îi  uitasem.  Toţi 
voiau  să  ştie  unde  fuseserăm.  După  cât  se  părea,  Lissa  şi  cu  mine  deveniserăm  legende.  Bineînţeles, 
nu  le  puteam  spune  de  ce  plecaserăm,  aşa  că  le-am  oferit  în  schimb  multe  zeflemele  şi  tachinări. 

Această  veselă  reîntâlnire  dură  câteva  minute,  înainte  ca  un  gardian  adult  care  supraveghea 
antrenamentul  să  vină  şi  să-l  apostrofeze  pe  Mason  pentru  că-şi  neglija  îndatoririle.  încă  zâmbind,  el 
le  dădu  ordine  tuturor,  explicându-le  cu  ce  exerciţii  să  înceapă.  Stingherită,  mi-am  dat  seama  că  nu-i 
cunoşteam  pe  cei  mai  mulţi  dintre  ei. 

— Haide,  Hathaway,  spuse  el,  luându-mă  de  braţ.  Poţi  să  fii  partenera  mea.  la  să  vedem  ce-ai 
făcut  între  timp. 

O oră  mai  târziu,  primise  răspunsul. 

— Nu  prea  te-ai  antrenat,  aşa  e? 

— Oh,  am  gemut,  incapabilă  momentan  să  vorbesc  normal. 

întinse  o mână  şi  mă  ajută  să  mă  ridic  de  pe  podeaua  pe  care  mă  trântise  — cam  de  cincizeci  de 
ori. 

— Te  urăsc,  i-am  spus,  frecându-mi  un  loc  de  pe  pulpă  care  avea  să  aibă  o vânătaie  urâtă  a doua 
zi. 

— M-ai  fi  urât  mai  mult  dacă  te-aş  fi  menajat. 

— Mda,  aşa  e,  am  fost  de  acord,  clătinându-mă  în  mers,  în  vreme  ce  clasa  punea  echipamentul  la 

— De  fapt,  te-ai  descurcat  bine. 

— Ce?  Tocmai  am  fost  bătută  măr. 

— Ei,  bineînţeles.  Au  trecut  doi  ani.  Dar,  hei,  încă  eşti  pe  picioare.  E ceva,  rânji  batjocoritor. 

— Ţi-am  spus  că  te  urăsc? 

îmi  zâmbi  din  nou,  dar  deveni  repede  serios. 

— Nu  mă  înţelege  greşit...  adică,  eşti  cu  adevărat  o luptătoare,  dar  în  niciun  caz  n-o  să  poţi  să 
treci  probele  din  primăvară... 

— Sunt  obligată  să  fac  şedinţe  de  antrenament  suplimentare,  am  explicat. 

Nu  că  avea  importanţă.  Plănuiam  să  o scot  pe  Lissa  şi  pe  mine  de  acolo  înainte  ca  aceste  exerciţii 
să  devină  cu  adevărat  o problemă. 

— O să  fiu  pregătită. 

— Şedinţe  suplimentare  cu  cine? 

— Cu  tipul  cel  înalt.  Dimitri. 

Mason  se  opri  din  mers  şi  se  holbă  la  mine. 

— Faci  ore  suplimentare  cu  Belikov? 

— Da,  şi  ce  dacă? 

— Păi,  omul  e un  zeu. 

— Nu  crezi  că  exagerezi? 

— Nu,  vorbesc  serios.  Vreau  să  spun,  el  e foarte  tăcut  şi  nesociabil  de  obicei,  dar  când  se  bate... 
mamă!  Dacă  ai  impresia  că  acum  te  doare,  o să  fii  moartă  când  va  termina  cu  tine. 

Minunat.  încă  o veste  bună  pe  ziua  de  azi. 

L-am  înghiontit  şi  m-am  dus  la  a doua  oră.  Cursul  era  despre  lucrurile  esenţiale  ale  pregătirii  ca 
gardă  de  corp  şi  era  obligatoriu  pentru  toţi  cei  din  clasa  a douăsprezecea.  De  fapt,  era  un  al  treilea 
dintr-o  serie  care  începuse  în  clasa  a unsprezecea.  Asta  însemna  că  eram  în  urmă  şi  la  acest  curs,  dar 
speram  că  protejarea  Lissei  în  lumea  reală  îmi  oferise  ceva  experienţă. 

Instructorul  nostru  era  Stan  Alto,  căruia  îi  spuneam  simplu  „Stan”  pe  la  spatele  lui  şi  „gardian 
Alto”  oficial.  Era  un  pic  mai  în  vârstă  ca  Dimitri,  dar  nici  pe  departe  la  fel  de  înalt  şi  părea  mereu 
enervat  de  ceva.  Astăzi,  privirea  lui  păru  şi  mai  enervată  când  intră  în  clasă  şi  mă  văzu  stând  acolo. 
Ochii  i se  făcură  mari  de  o surprindere  batjocoritoare  în  timp  ce  făcu  înconjurul  încăperii  şi  veni  să 
stea  lângă  pupitrul  meu. 

— Ce  e asta?  Nu  mi-a  spus  nimeni  că  avem  un  musafir  aici  azi.  Rose  Hathaway.  Ce  onoare!  Câtă 
generozitate  din  partea  ta  să-ţi  faci  loc  în  programul  tău  încărcat  şi  să  ne  împărtăşeşti  din 
cunoştinţele  tale. 

Am  simţit  că  obrajii  îmi  iau  foc,  dar,  printr-un  puternic  autocontrol,  m-am  abţinut  să-i  spun  să  se 
ducă  dracului.  Totuşi,  sunt  foarte  sigură  că  faţa  mea  trebuie  să-i  fi  transmis  acest  mesaj,  pentru  că 
rânjetul  dispreţuitor  i se  lăţi.  îmi  făcu  semn  să  mă  ridic. 

— Ei,  haide,  haide.  Nu  sta  acolo!  Vino  în  faţă  să  mă  ajuţi  să  ţin  cursul  clasei. 

M-am  înfipt  în  scaunul  meu. 

— Doar  nu  vreţi  cu  adevărat  să  spuneţi...  Zâmbetul  zeflemitor  se  şterse. 

— Vreau  să  spun  exact  ce  spun,  Hathaway.  Treci  în  faţa  clasei. 

Clasa  fu  cuprinsă  de  tăcere.  Stan  era  un  instructor  îngrozitor  şi  majoritatea  clasei  era  încă  prea 
speriată  pentru  a râde  de  ruşinea  mea.  Refuzând  să-mi  pierd  autocontrolul,  am  mers  în  faţa  încăperii 
şi  m-am  întors  cu  faţa  către  clasă.  Le-am  aruncat  o privire  îndrăzneaţă  şi  mi -am  dat  părul  peste 
umeri,  primind  câteva  zâmbete  compătimitoare  din  partea  prietenilor  mei.  Apoi  am  observat  că 
aveam  un  public  mai  numeros  decât  mă  aşteptam.  Câţiva  gardieni  — inclusiv  Dimitri  — stăteau  în 
spatele  încăperii.  în  afara  Academiei,  gardienii  se  concentrau  asupra  protecţiei  individuale.  Aici, 
gardienii  aveau  de  protejat  mult  mai  mulţi  oameni,  trebuind  să-i  antreneze  şi  pe  novici.  Aşa  că,  în 
loc  să  se  ţină  după  o singură  persoană,  lucrau  în  schimburi  păzind  şcoala  ca  întreg  şi  monitorizând 
cursurile. 

— Aşadar,  Hathaway,  spuse  Stan  vesel,  întorcându-se  în  faţa  clasei  alături  de  mine,  lămureşte-ne 
în  privinţa  tehnicilor  tale  de  apărare. 

— Tehnicile...  mele? 

— Bineînţeles.  Pentru  că,  probabil,  trebuie  să  fi  avut  vreun  fel  de  plan  pe  care  noi,  ceilalţi,  nu  1- 
am  putut  înţelege  atunci  când  ai  scos  din  Academie  o minoră  moroi  dintr-o  familie  regală  şi  ai 
expus-o  ameninţărilor  permanente  ale  strigoilor. 

Era  iar  prelegerea  lui  Kirova,  însă  cu  mai  mulţi  martori. 

— Nu  ne-am  întâlnit  niciodată  cu  vreun  strigoi,  am  răspuns  cu  răceală. 

— Evident,  spuse  el  chicotind.  Mi-am  dat  deja  seama  de  asta  văzând  că  eşti  încă  în  viaţă. 

îmi  venea  să  strig  că  poate  aş  fi  putut  învinge  un  strigoi,  dar  după  ce  luasem  bătaie  la  ora 

precedentă,  presupuneam  acum  că  n-aş  fi  putut  supravieţui  nici  măcar  unui  atac  al  lui  Mason,  cu 
atât  mai  puţin  unui  strigoi  adevărat. 

Am  tăcut  şi  Stan  începu  să  se  plimbe  în  faţa  clasei. 

— Aşadar,  ce-ai  făcut?  Cum  te-ai  asigurat  că  ea  e în  siguranţă?  Ai  evitat  ieşirile  afară  noaptea? 

— Câteodată. 

Era  adevărat  — mai  ales  atunci,  la  începutul  fugii  noastre.  Ne-am  relaxat  un  pic  după  ce  lunile  au 
trecut  fără  niciun  atac. 

— Câteodată,  repetă  el  cu  o voce  ascuţită,  făcând  ca  răspunsul  meu  să  sune  incredibil  de 
prostesc.  Atunci,  bănuiesc  că  dormeai  în  timpul  zilei  şi  stăteai  de  pază  noaptea. 

— Aăă...  nu. 

— Nu?  Dar  ăsta  e unul  dintre  primele  lucruri  amintite  în  capitolul  despre  protecţia  individuală. 
Ah,  ia  stai,  n-ai  de  unde  să  ştii  asta,  pentru  că  n-ai  fost  aici. 

Mi-am  reţinut  alte  înjurături. 

— Am  supravegheat  perimetrul  ori  de  câte  ori  am  ieşit,  am  spus,  simţind  nevoia  de  a mă  apăra. 

— Ah?  Păi  e ceva.  Ai  folosit  Metoda  Carnegie  de  supraveghere  în  sfertul  de  cerc  sau 
Supravegherea  Rotaţională? 

Am  tăcut. 

— Ah.  Bănuiesc  că  ai  folosit  Metoda  Hathaway,  Priveşte-în-jur-când-îţi-mai-aduci-aminte. 

— Nu!  am  exclamat  cu  furie.  Nu  e adevărat.  Am  păzit-o.  E încă  în  viaţă,  nu-i  aşa? 

Se  întoarse  la  mine  şi  se  aplecă  către  faţa  mea. 

— Fiindcă  ai  avut  noroc. 

— Strigoii  nu  pândesc  după  fiecare  colţ  afară,  i-am  replicat.  Nu  e cum  am  fost  învăţaţi.  E mai 
lipsit  de  pericol  decât  creaţi  voi  impresia. 

— Lipsit  de  pericol?  Lipsit  de  pericol?  Suntem  în  război  cu  strigoii!  strigă  el. 

Simţeam  miros  de  cafea  în  răsuflarea  lui,  atât  era  de  aproape. 

— Unul  dintre  ei  ar  putea  să  vină  direct  la  tine  şi  să-ţi  frângă  gâtul  tău  delicat  înainte  chiar  să-l 
observi  — şi  nu  s-ar  obosi  prea  mult.  Poate  că  ai  mai  multă  viteză  şi  putere  decât  un  moroi  sau  un 
om,  dar  eşti  zero,  zero,  în  comparaţie  cu  un  strigoi.  Sunt  letali  şi  sunt  puternici.  Şi  ştii  ce-i  face  mai 
puternici? 

în  niciun  caz  n-aveam  de  gând  să-l  las  pe  idiotul  ăsta  să  mă  facă  să  plâng.  Abătându-mi  privirea 
de  la  el,  am  încercat  să  mă  gândesc  la  altceva.  Ochii  mi  se  opriră  pe  Dimitri  şi  pe  ceilalţi  gardieni, 
îmi  priveau  umilirea  cu  feţele  împietrite. 

— Sângele  de  moroi,  am  şoptit. 

— Ce-ai  spus?  întrebă  Stan  tare.  N-am  auzit.  M-am  întors  înapoi  cu  faţa  la  el. 

— Sângele  de  moroi!  Sângele  de  moroi  îi  face  mai  puternici. 

Dădu  din  cap  cu  satisfacţie  şi  se  dădu  câţiva  paşi  în  spate. 

— Da.  Aşa  e.  îi  face  mai  puternici  şi  mai  greu  de  distrus.  Ucid  şi  beau  sânge  de  la  un  om  sau  un 
dhampir,  dar  vor  sânge  de  moroi  mai  mult  decât  orice  altceva.  îl  caută.  Au  trecut  de  partea 
întunericului  pentru  a obţine  nemurirea  şi  vor  să  facă  orice  pentru  a-şi  păstra  acea  nemurire.  Strigoi 
disperaţi  au  atacat  moroi  în  public.  Grupuri  de  strigoi  au  făcut  raiduri  împotriva  academiilor  exact 
ca  aceasta.  Există  strigoi  care  au  trăit  mii  de  ani  şi  s-au  hrănit  cu  generaţii  întregi  de  moroi.  Sunt 
aproape  imposibil  de  ucis.  Şi  din  cauza  asta  numărul  moroilor  e în  scădere.  Nu  sunt  îndeajuns  de 
puternici  — chiar  şi  cu  gardieni  — pentru  a se  apăra.  Unii  moroi  nici  măcar  nu  mai  văd  ce  rost  are 
fuga  şi  se  transfonnă  intenţionat  în  strigoi.  Şi  pe  măsură  ce  moroii  dispar... 

— La  fel  se  întâmplă  şi  cu  dhampirii,  am  încheiat  eu. 

— Bun,  spuse  el,  lingându-şi  saliva  împroşcată  pe  buze.  Se  pare  că  ai  învăţat  ceva  până  la  urmă. 
Acum  va  trebui  să  vedem  dacă  poţi  învăţa  suficient  pentru  a absolvi  acest  curs  şi  a te  califica  pentru 
experienţa  practică  în  semestrul  următor. 

Au!  Am  petrecut  restul  acelui  curs  oribil  — la  locul  meu,  din  fericire  — reascultând  în  minte 
acele  ultime  cuvinte.  Experienţa  practică  din  clasa  a douăsprezecea  era  cea  mai  bună  parte  a 
educaţiei  unui  novice.  Nu  urma  să  frecventăm  niciun  curs  timp  de  jumătate  de  semestru,  în  schimb, 
fiecăruia  avea  să  ne  fie  repartizat  câte  un  elev  moroi  pentru  a-1  păzi  şi  a-1  urma  peste  tot.  Gardienii 
adulţi  unnau  să  ne  monitorizeze  şi  să  ne  testeze  prin  înscenarea  de  atacuri  şi  prin  alte  ameninţări. 
Felul  în  care  un  novice  trecea  de  acea  experienţă  practică  era  aproape  la  fel  de  important  ca  toate 
celelalte  note  ale  sale  la  un  loc.  Putea  influenţa  ce  moroi  îi  era  repartizat  după  absolvire. 

Iar  eu?  Exista  doar  un  singur  moroi  pe  care-1  voiam. 

După  alte  două  cursuri,  mi-am  dobândit  în  sfârşit  răgazul  de  la  prânz.  în  timp  ce  mă  împleticeam 
prin  campus  spre  sala  de  mese,  Dimitri  îşi  potrivi  pasul  cu  mine,  nearătând  cine  ştie  ce  a zeu  — 
doar  dacă  nu-i  puneai  la  socoteală  înfăţişarea  divină. 

— Presupun  că  ai  văzut  ce  s-a  întâmplat  la  cursul  lui  Stan?  am  întrebat,  nemaiobosindu-mă  cu 
titlurile. 

— Da. 

— Şi  nu  crezi  că  a fost  nedrept? 

— Dacă  a avut  dreptate?  Crezi  că  erai  complet  pregătită  să  o protejezi  pe  Vasilisa? 

Mi-am  coborât  privirea. 

— Am  ţinut-o  în  viaţă,  am  mormăit. 

— Cum  te-ai  descurcat  cu  lupta  împotriva  colegilor  tăi  azi? 

întrebarea  era  răutăcioasă.  Nu  am  răspuns  şi  am  ştiut  că  nu  era  nevoie  să  răspund.  Mai  avusesem 
încă  un  curs  de  antrenament  după  cel  al  lui  Stan  şi  fără  îndoială  că  Dimitri  privise  cum  luasem 
bătaie  şi  acolo. 

— Dacă  nu  te  poţi  lupta  cu  ei... 

— Da,  da,  ştiu,  am  bombănit. 

îşi  încetini  pasul  său  lung  pentru  a-1  potrivi  cu  paşii  mei  pe  care-i  făceam  cu  greu  din  cauza 
durerii. 

— Eşti  puternică  şi  rapidă  din  fire.  Trebuie  doar  să  te  menţii  antrenată.  Ai  practicat  vreun  sport 
cât  timp  ai  fost  plecată? 

— Bineînţeles,  am  ridicat  din  umeri.  Când  şi  când. 

— Nu  ai  intrat  în  nici  o echipă? 

— Prea  multă  muncă.  Dacă  aş  fi  vrut  să  exersez  atât  de  mult,  aş  fi  rămas  aici. 

îmi  aruncă  o privire  exasperată. 

— N-o  să  fii  niciodată  cu  adevărat  în  stare  s-o  protejezi  pe  prinţesă  dacă  nu-ţi  perfecţionezi 
abilităţile.  Vei  fi  mereu  slabă. 

— O să  fiu  capabilă  s-o  protejez,  am  spus  cu  asprime. 

— Nu  ai  nicio  garanţie  că-i  vei  fi  repartizată  — pentru  experienţa  practică  din  semestrul  următor 
sau  după  ce  absolvi  — , să  ştii. 

Vocea  lui  Dimitri  era  gravă  şi  intransigentă.  Nu-mi  dăduseră  un  instructor  afectuos  şi  moale. 

— Nimeni  nu  vrea  să  irosească  legătura  dintre  voi  — dar  nici  nu-i  va  da  nimeni  un  gardian 
necorespunzător,  continuă  el.  Dacă  vrei  să  fii  cu  ea,  trebuie  să  munceşti  pentru  asta.  Ai  lecţiile  tale. 
Mă  ai  pe  mine.  Foloseşte -ne  sau  nu.  Vei  fi  o alegere  ideală  pentru  protejarea  Vasilisei  atunci  când 
amândouă  veţi  absolvi  — dacă  poţi  dovedi  că  eşti  vrednică.  Sper  că  vei  dovedi. 

— Lissa,  spune-i  Lissa,  l-am  corectat. 

îşi  detesta  numele  întreg,  preferând  mult  mai  mult  diminutivul  americanizat. 

El  se  depărta  şi,  dintr-odată,  nu  m-am  mai  simţit  o pramatie  aşa  de  mare. 

Deja  pierdusem  o grămadă  de  timp  după  ce  ieşisem  de  la  curs.  Cam  toată  lumea  alergase  la  sala 
de  mese  pentru  a lua  prânzul,  nerăbdătoare  să  profite  la  maximum  de  timpul  lor  cu  prietenii. 
Aproape  că  ajunsesem  şi  eu  acolo,  când  o voce  de  sub  frontonul  uşii  mă  strigă. 

— Rose? 

Privind  în  direcţia  din  care  venea  vocea,  l-am  zărit  pe  Victor  Dashkov,  cu  chipul  lui  blând 
zâmbindu-mi,  în  timp  ce  se  sprijinea  intr-un  baston  lângă  zidul  clădirii.  Cei  doi  gardieni  ai  săi 
stăteau  în  apropiere  la  o distanţă  respectuoasă. 

— Domnule  Dash  — ăăă,  înălţimea  Voastră.  Bună.  M-am  oprit  la  timp,  pentru  că  aproape 
uitasem  cum  cerea  eticheta  să  mă  adresez  unui  prinţ  moroi.  N-o  mai  exersasem  cât  timp  trăisem 
printre  oameni.  Moroii  îşi  alegeau  conducătorii  din  sânul  a douăsprezece  familii  regale.  Cel  mai 
vârstnic  din  familie  primea  titlul  de  „prinţ”  sau  „prinţesă”.  Lissa  îl  primise  pentru  că  era  singura 
care  mai  rămăsese  în  viaţă  din  familia  ei. 

— Cum  a fost  prima  ta  zi?  întrebă. 

— Nu  s-a  terminat  încă.  Am  încercat  să  mă  gândesc  la  un  subiect  de  conversaţie.  Faceţi  o mică 
vizită  aici? 

— Voi  pleca  după-amiaza  aceasta,  după  ce-o  voi  saluta  pe  Natalie.  Când  am  aflat  că  Vasilisa  — 
şi  cu  tine  — v-aţi  întors,  a trebuit  pur  şi  simplu  să  vin  să  vă  văd. 

Am  încuviinţat  din  cap,  neştiind  ce  să  mai  spun.  Era  prieten  mai  mult  al  Lissei  decât  al  meu. 

— Voiam  să-ţi  spun...  Vorbi  şovăielnic.  înţeleg  gravitatea  a ceea  ce  ai  făcut,  dar  cred  că 
Directoarea  Kirova  nu  şi-a  dat  seama  de  un  lucru.  Chiar  ai  ţinut-o  în  siguranţă  pe  Vasilisa  în  tot 
acest  timp.  E impresionant. 

— Păi,  nu  e ca  şi  cum  aş  fi  avut  de-a  face  cu  strigoi  sau  altele  de  genul  ăsta,  am  spus. 

— Dar  ai  avut  de-a  face  cu  unele  lucruri? 

— Sigur.  Şcoala  a trimis  o dată  câini  parapsihici. 

— Remarcabil. 

— Nu  chiar.  A fost  destul  de  uşor  să  ne  ferim  de  ei.  Râse. 

— Eu  am  mai  vânat  cu  ei.  Nu  e chiar  atât  de  uşor  să  te  fereşti  de  ei,  ţinând  cont  de  puterile  şi 
inteligenţa  lor. 

Era  adevărat.  Câinii  parapsihici  erau  unul  dintre  numeroasele  tipuri  de  creaturi  magice  care 
cutreierau  prin  lume,  creaturi  despre  care  oamenii  nu  ştiau  niciodată  sau  pe  care  nu  credeau  că  le-au 
văzut  în  realitate.  Câinii  se  deplasau  în  haite  şi  aveau  un  fel  de  comunicare  psihică  comună,  care  îi 
făcea  deosebit  de  letali  pentru  prada  lor  — ca  şi  faptul  că  semănau  cu  nişte  lupi  mutanţi. 

— Te-ai  confruntat  şi  cu  altceva?  Am  ridicat  din  umeri. 

— Câte  ceva  ici  şi  colo. 

— Remarcabil,  repetă  el. 

— Noroc,  cred.  Se  pare  că  sunt  foarte  în  urmă  cu  toate  chestiile  astea  pentru  gardieni. 

Acum  vorbeam  exact  ca  Stan. 

— Eşti  o fată  isteaţă.  O să  recuperezi.  Şi  ai  şi  legătura  ta  psihică. 

Mi-am  ferit  privirea.  Abilitatea  mea  de  a o „simţi”  pe  Lissa  fusese  un  mare  secret  atât  de  mult 
timp,  că  părea  ciudat  ca  şi  alţii  să  ştie  de  ea. 

— Istoriile  sunt  pline  de  legende  despre  gardieni  care  puteau  simţi  când  persoanele  date  în  grija 
lor  erau  în  pericol,  continuă  Victor.  Mi-am  făcut  o pasiune  din  a studia  totul  despre  asta  şi  despre 
unele  dintre  obiceiurile  străvechi.  Am  auzit  că  e un  dar  fonnidabil. 

— Cred  că  da. 

Am  ridicat  din  umeri.  Ce  pasiune  plictisitoare,  m-am  gândit,  închipuindu-mi-1  cum  cercetează  cu 
atenţie  documente  preistorice  în  vreo  bibliotecă  rece  plină  de  pânze  de  păianjeni. 

Victor  îşi  înclină  capul,  cu  faţa  plină  de  curiozitate.  Kirova  şi  ceilalţi  avuseseră  aceeaşi  expresie 
atunci  când  menţionasem  legătura  noastră,  ca  şi  cum  eram  un  cobai. 

— Cum  e — dacă  nu  te  deranjează  că  te  întreb? 

— E...  nu  ştiu.  E ca  şi  cum  simt  mereu  murmurul  ăsta  al  senzaţiilor  ei.  De  obicei,  sunt  doar 
emoţii.  Nu  putem  trimite  mesaje  sau  ceva  asemănător. 

Nu  i-am  spus  despre  intrarea  în  mintea  ei.  Acea  parte  era  şi  pentru  mine  greu  de  înţeles. 

— Dar  nu  funcţionează  şi  invers?  Ea  nu  te  simte?  Am  clătinat  din  cap. 

Faţa  îi  străluci  de  mirare. 

— Cum  s-a  întâmplat? 

— Nu  ştiu,  am  spus,  privind  tot  în  altă  parte.  Pur  şi  simplu  a început  acum  doi  ani. 

Se  încruntă. 

— Cam  prin  timpul  accidentului? 

Ezitând,  am  încuviinţat.  Accidentul  nu  era  un  lucru  despre  care  voiam  să  vorbesc,  asta  cu 
siguranţă.  Amintirile  Lissei  erau  şi  aşa  suficient  de  urâte  fără  să  mă  amestec  şi  eu  în  ele.  Metal 
contorsionat.  O senzaţie  de  fierbinte,  apoi  de  rece,  apoi  de  fierbinte  iar.  Lissa  ţipând  deasupra  mea, 
strigând  să  mă  trezesc,  strigând  la  părinţii  şi  la  fratele  ei  să  se  trezească.  Niciunul  nu  se  trezise,  doar 
eu.  Iar  doctorii  au  zis  că  e un  miracol.  Au  spus  că  n-ar  fi  trebuit  să  supravieţuiesc. 

Aparent  simţindu-mi  disconfortul,  Victor  trecu  peste  acest  moment  şi  reveni  la  entuziasmul 
anterior. 

— Abia  dacă  îmi  vine  să  cred.  A trecut  atât  timp  de  când  nu  s-a  mai  întâmplat.  Dacă  s-ar 
întâmpla  mai  des...  gândeşte-te  doar  ce  ar  însemna  pentru  siguranţa  tuturor  moroilor.  Dacă  şi  alţii  ar 
putea  trăi  asta.  Va  trebui  să  fac  mai  multe  cercetări  şi  să  văd  dacă  o putem  reproduce  în  cazul  altora. 

— Mda. 

începeam  să  devin  nerăbdătoare,  oricât  de  mult  îl  plăceam.  Natalie  divaga  mult  şi  era  destul  de 
limpede  de  la  care  părinte  moştenise  această  calitate.  Timpul  pentru  masa  de  prânz  trecea  şi,  cu 
toate  că  moroii  şi  novicii  aveau  cursurile  de  după-amiază  împreună,  Lissa  şi  cu  mine  nu  aveam  să 
găsim  prea  mult  timp  pentru  a sta  de  vorbă. 

— Poate  că  am  putea... 

începu  să  tuşească,  un  puternic  acces  care  îl  cuprinse  şi  care-i  făcu  întregul  corp  să  tremure. 
Boala  lui,  sindromul  Sandovsky,  îi  distrugea  plămânii,  târându-i  încet  corpul  spre  moarte.  Le-am 
aruncat  o privire  îngrijorată  gardienilor  lui  şi  unul  dintre  ei  păşi  înainte. 

— înălţimea  Voastră,  spuse  politicos,  trebuie  să  intraţi.  E prea  frig  aici  afară. 

Victor  încuviinţă  din  cap. 

— Da,  da.  Şi  sunt  sigur  că  Rose  vrea  să  mănânce.  Se  întoarse  către  mine.  îţi  mulţumesc  că  ai 
vorbit  cu  mine.  Nici  nu  pot  spune  cât  de  mult  înseamnă  pentru  mine  faptul  că  Vasilisa  e în  siguranţă 
— şi  că  ai  contribuit  la  asta.  I-am  promis  tatălui  ei  că  voi  avea  grijă  de  ea  dacă  i s-ar  întâmpla  ceva 
lui  şi  m-am  simţit  ca  ultimul  om  când  aţi  plecat. 

O senzaţie  de  leşin  îmi  cuprinse  stomacul  imaginându-mi-1  distrus  de  vinovăţie  şi  îngrijorare  din 
cauza  dispariţiei  noastre.  Până  acum,  nu  mă  gândisem  niciodată  cu  adevărat  cum  i-ar  fi  putut  afecta 
pe  alţii  plecarea  noastră. 

Ne-am  luat  rămas-bun  şi  am  ajuns  în  cele  din  urmă  în  interiorul  şcolii.  în  acest  timp,  am  simţit 
cum  neliniştea  Lissei  creşte  brusc.  Ignorând  durerea  din  picioare,  am  grăbit  pasul  către  sala  de 
mese. 

Şi  aproape  că  m-am  lovit  de  ea. 

Cu  toate  acestea,  ea  nu  mă  văzu.  Nici  cei  care  stăteau  cu  ea:  Aaron  şi  acea  păpuşică.  M-am  oprit 
şi  am  ascultat,  prinzând  doar  finalul  conversaţiei.  Pata  se  aplecă  spre  Lissa,  care  părea  extrem  de 
uluită. 

— Mie  mi  se  pare  că  seamănă  cu  ceva  de  la  vreun  talcioc.  Credeam  că  un  Dragomir  desăvârşit  ar 
trebui  să  aibă  nişte  standarde. 

Cuvântul  Dragomir  era  rostit  pe  un  ton  plin  de  dispreţ. 

Apucând-o  pe  păpuşică  de  umăr,  am  smucit-o  la  o parte.  Era  atât  de  uşoară,  că  se  împletici  trei 
paşi  şi  aproape  căzu. 

— Are  standarde,  am  spus,  tocmai  de  asta  ai  terminat  de  vorbit  cu  ea. 

Din  fericire,  de  data  asta  n-am  mai  avut  parte  de  atenţia  întregii  săli  de  mese,  dar  câteva  persoane 
în  trecere  se  opriseră  să  se  holbeze. 

— Ce  naiba  crezi  că  faci?  întrebă  păpuşica,  mărindu-şi  ochii  ei  albaştri  care  scăpărau  de  furie. 

Fiind  foarte  aproape  acum,  am  putut  să  o privesc  mai  bine.  Avea  acelaşi  fizic  zvelt  ca  majoritatea 

moroilor,  dar  nu  înălţimea  obişnuită,  ceea  ce  era  o parte  din  motivul  pentru  care  părea  atât  de  tânără. 
Rochiţa  purpurie  pe  care  o purta  era  superbă  — amintindu-mi  că  eram  intr-adevăr  îmbrăcată  în 
haine  la  mâna  a doua  — dar  o examinare  mai  atentă  mă  făcu  să  mă  gândesc  că  era  o imitaţie. 

Mi-am  încrucişat  braţele  la  piept. 

— Te-ai  rătăcit,  fetiţo?  Şcoala  primară  e în  vestul  campusului. 

O îmbuj orare  rozalie  i se  răspândi  pe  obraji. 

— Să  nu  mă  mai  atingi  niciodată!  spuse.  Te  mai  pui  cu  mine  şi-o  s-o  încurci. 

Ah,  ce  invitaţie  la  păruială  era.  Doar  o clătinare  din  cap  a Lissei  mă  împiedică  să  dau  drumul 
unui  potop  de  replici  usturătoare.  In  schimb,  am  ales  simpla  forţă  brută,  ca  să  spun  aşa. 

— Şi  tu  încurcă-te  cu  vreuna  din  noi  iar,  c-o  să  te  rup  în  două!  Dacă  nu  mă  crezi,  du-te  şi  întreab- 
o pe  Dawn  Yarrow  ce  i-am  făcut  la  braţ  în  clasa  a noua.  Probabil  că-ţi  făceai  somnicul  când  s-a 
întâmplat. 

Episodul  cu  Dawn  nu  fusese  unul  dintre  cele  mai  plăcute  momente  ale  mele.  Sincer,  nu  mă 
aşteptasem  să-i  rup  vreun  os  când  o împinsesem  intr-un  copac.  Totuşi,  incidentul  îmi  oferise  o 
reputaţie  de  persoană  periculoasă,  pe  lângă  cea  de  insolentă.  Povestea  ajunsese  la  statut  de  legendă 
şi  îmi  plăcea  să-mi  imaginez  că  încă  mai  era  povestită  în  jurul  focurilor  de  tabără,  târziu  în  noapte. 
Judecând  după  expresia  fetei,  aşa  era. 

Unul  dintre  membrii  personalului  care  patrulau  trecu  atunci  prin  dreapta,  aruncând  priviri 
bănuitoare  către  mica  noastră  întrunire.  Păpuşica  se  dădu  înapoi,  luându-1  de  braţ  pe  Aaron. 

— Haide,  spuse  ea. 

— Salut,  Aaron,  am  spus  veselă,  amintindu-mi  că  e de  faţă.  îmi  pare  bine  să  te  revăd. 

El  mă  salută  repede  cu  o mişcare  a capului  şi-mi  aruncă  un  zâmbet  jenat,  tocmai  când  fata  îl 
trăgea  de  acolo.  Acelaşi  vechi  Aaron.  Putea  fi  plăcut  şi  drăguţ,  dar  nu  era  agresiv. 

M-am  întors  către  Lissa. 

— Te  simţi  bine?  Dădu  din  cap  că  da. 

— Ştii  cumva  pe  cine  am  ameninţat  cu  bătaia? 

— Habar  n-am. 

Am  început  să  o conduc  către  coada  la  mâncare,  dar  clătină  din  cap  spre  mine. 

— Trebuie  să  merg  să-i  văd  pe  hrănitori. 

Un  sentiment  ciudat  mă  cuprinse.  Mă  obişnuisem  atât  de  mult  să  fiu  principala  ei  sursă  de  sânge, 
încât  gândul  de  a reveni  la  rutina  normală  a moroilor  părea  straniu.  De  fapt,  aproape  mă  deranja.  Şi 
n-ar  fi  trebuit.  Hrănirile  zilnice  făceau  parte  din  viaţa  unui  moroi,  ceva  ce  nu  putusem  să-i  ofer  în 
timp  ce  trăiam  pe  cont  propriu.  Fusese  o situaţie  neplăcută,  care  mă  lăsa  slăbită  în  zilele  de  hrănire 
şi  pe  ea  slăbită  în  celelalte.  Ar  fi  trebuit  să  fiu  foarte  bucuroasă  că  va  avea  parte  de  o oarecare 
normalitate. 

Am  zâmbit  forţat. 

— Bineînţeles. 

Intrarăm  în  camera  de  hrănire,  care  era  învecinată  cu  bufetul.  Era  aranjată  în  separeuri  mici, 
împărţind  spaţiul  încăperii  în  încercarea  de  a oferi  intimitate.  O femeie  moroi  brunetă  ne  întâmpină 
la  intrare  şi  se  uită  în  jos  la  clipboard-ul  ei,  răsfoind  paginile.  Găsind  ceea  ce  căuta,  notă  câte  ceva  şi 
apoi  îi  făcu  semn  cu  mâna  Lissei  s-o  urmeze.  Pe  mine  mă  privi  nedumerită,  dar  nu  mă  opri  să  intru. 

Ne  conduse  într-unul  din  separeuri,  unde  o femeie  grăsuţă,  între  două  vârste,  stătea  şi  răsfoia  o 
revistă.  Ridică  privirea  când  ne  apropiarăm  şi  zâmbi.  în  ochii  ei,  am  putut  să  văd  privirea  visătoare, 
sticloasă  pe  care  o aveau  cei  mai  mulţi  hrănitori.  Probabil  că  se  apropiase  de  limita  cotei  zilnice, 
judecând  după  cât  de  ameţită  părea  să  fie. 

Recunoscând-o  pe  Lissa,  zâmbi  mai  tare. 

— Bine  ai  revenit,  Prinţesă. 

Cea  care  ne  întâmpinase  ne  părăsi,  iar  Lissa  se  aşeză  pe  scaunul  de  lângă  femeie.  Am  simţit  un 
sentiment  de  disconfort  în  ea,  un  pic  diferit  de  al  meu.  Era  ciudat  şi  pentru  ea;  trecuse  multă  vreme. 
Hrănitoarea,  însă,  nu  avea  asemenea  reţineri.  O expresie  nerăbdătoare  îi  apăru  pe  faţă  — expresia 
unei  drogate  gata  să-şi  ia  următoarea  doză. 

Mi  se  făcu  greaţă.  Era  un  vechi  instinct,  unul  care  fusese  sădit  în  mine  de-a  lungul  anilor. 
Hrănitorii  erau  esenţiali  pentru  viaţa  moroilor.  Erau  oameni  care  se  ofereau  voluntari  pentru  a fi  o 
sursă  regulată  de  sânge,  oameni  de  la  periferia  societăţii  care  îşi  lăsau  vieţile  în  voia  lumii  secrete  a 
moroilor.  Erau  bine  îngrijiţi  şi  li  se  acorda  tot  confortul  de  care  puteau  avea  nevoie.  Dar  în  esenţă 
erau  ca  nişte  consumatori  de  droguri,  dependenţi  de  saliva  moroilor  şi  de  euforia  acesteia  oferită  la 
fiecare  muşcătură.  Moroii  — şi  gardienii  — tratau  cu  dispreţ  această  dependenţă,  chiar  dacă  moroii 
n-ar  fi  putut  supravieţui  altfel,  decât  dacă  şi-ar  fi  luat  victimele  cu  forţa.  Ipocrizie  la  cuhne. 

Hrănitoarea  îşi  înclină  capul,  oferindu-i  Lissei  acces  liber  la  gâtul  ei.  Pielea  ei  de  acolo  era 
însemnată  de  cicatrici  făcute  în  ani  de  muşcături  zilnice.  Ocazionalele  hrăniri  pe  care  le  tăcuserăm 
Lissa  şi  cu  mine  îmi  păstraseră  gâtul  curat;  semnele  mele  de  muşcături  nu  ţinuseră  niciodată  mai 
mult  de  o zi  şi  ceva. 

Lissa  se  aplecă  înainte,  cu  colţii  muşcând  din  carnea  moale  a hrănitoarei.  Femeia  închise  ochii, 
scoţând  un  sunet  moale  de  plăcere.  Mi-am  înghiţit  un  nod  privind-o  pe  Lissa  cum  bea.  Nu  vedeam 
sângele,  dar  mi-1  puteam  imagina.  Un  val  de  emoţie  îmi  umplu  pieptul:  dor.  Gelozie.  Mi-am  ferit 
privirea,  uitându-mă  în  podea.  M-am  dojenit  în  sinea  mea. 

Care  e problema  ta?  De  ce  să-ţi  lipsească?  N-ai  făcut-o  nici  măcar  o dată  pe  zi.  Nu  eşti 
dependentă,  nu  în  felul  ăsta.  Şi  nu  vrei  să  fii. 

Dar  nu  mă  puteam  abţine,  nu  puteam  să  nu  simt  asta,  amintindu-mi  extazul  şi  euforia  muşcăturii 
unui  vampir. 

Lissa  termină  şi  ne  întoarserăm  în  sala  de  mese,  îndreptându-ne  spre  rândul  pentru  masa  de 
prânz.  Era  scurt,  pentru  că  ne  mai  rămăseseră  doar  cincisprezece  minute,  aşa  că  am  înaintat  şi  am 
început  să-mi  umplu  farfuria  cu  cartofi  pai  şi  nişte  chestii  rotunde,  cât  o îmbucătură,  care  arătau  vag 
ca  nişte  bucăţele  de  pui  dat  prin  pesmet.  Lissa  luă  doar  un  iaurt.  Moroii  aveau  nevoie  de  mâncare,  la 
fel  ca  dhampirii  şi  oamenii,  dar  rareori  aveau  poftă  de  mâncare  după  ce  beau  sânge. 

— Şi,  cum  au  mers  cursurile?  am  întrebat. 

Ridică  din  umeri.  Acum,  faţa  îi  strălucea  de  culoare  şi  viaţă. 

— Bine.  Multe  priviri.  O grămadă  de  priviri.  O grămadă  de  întrebări  în  legătură  cu  unde  am  fost. 
Şuşoteli. 

— La  fel  şi  la  mine,  am  spus. 

Supraveghetorul  ne  verifică  şi  merserăm  către  mese.  I-am  aruncat  Lissei  o privire  piezişă. 

— Şi  e în  regulă?  Nu  te  necăjesc,  nu? 

— Nu  — e în  regulă. 

Emoţiile  care  veneau  prin  legătura  noastră  psihică  îi  contraziceau  cuvintele.  Ştiind  că  puteam 
simţi  asta,  încercă  să  schimbe  subiectul  întinzându-mi  orarul  ei.  L-am  examinat  în  grabă. 


Limba  rusă  2 

Literatura  americană  colonială 
Principiile  controlului  elementelor 
Poezia  antică 

— Masa  de  prânz  — 

Etologie  şi  fiziologie 
Algebră  superioară 
Cultura  moroilor  4 
Arta  slavonă 

— Tocilaro,  am  spus.  Dacă  ai  fi  avut  şi  tu  algebra  pentru  proşti,  cum  am  eu,  am  fi  avut  acelaşi 

orar  după-amiaza.  M-am  oprit  din  mers.  De  ce  eşti  la  principiile  elementelor?  Ăsta  e un  curs  de  a 
zecea. 

Se  uită  la  mine. 

— Pentru  că  cei  din  anii  terminali  urmează  cursuri  specializate. 

Am  tăcut  amândouă.  Toţi  moroii  foloseau  magia  elementelor.  Era  unul  dintre  lucrurile  care  îi 
diferenţiau  pe  vampirii  vii  de  strigoi,  vampirii  morţi.  Moroii  considerau  magia  un  dar.  Făcea  parte 
din  sufletele  lor  şi  îi  punea  în  legătură  cu  lumea.  Cu  multă  vreme  înainte,  îşi  folosiseră  magia  făţiş, 
preîntâmpinând  dezastrele  naturale  şi  ajutând  la  producerea  de  hrană  şi  apă.  Nu  mai  era  nevoie  să 
facă  acest  lucru  la  fel  de  mult,  dar  încă  aveau  magia  în  sânge.  Ardea  în  ei  şi  îi  făcea  să  dorească  să 
întindă  mâna  lumii  şi  să-şi  exercite  puterea.  Academii  ca  aceasta  existau  pentru  a-i  ajuta  pe  moroi  să 
controleze  magia  şi  să  înveţe  cum  să  facă  lucruri  tot  mai  complexe  cu  ea.  Elevii  trebuiau  să  înveţe 
de  asemenea  regulile  privind  folosirea  magiei,  reguli  care  erau  instituite  de  secole  şi  care  erau 
aplicate  foarte  strict. 

Toţi  moroii  aveau  o mică  aptitudine  la  fiecare  element.  Când  ajungeau  cam  de  vârsta  noastră, 
învăţăceii  „se  specializau”  atunci  când  unul  dintre  elemente  devenea  mai  puternic  decât  altele: 
pământ,  apă,  foc  sau  aer.  A nu  te  specializa  era  ca  şi  cum  n-ai  trece  prin  pubertate. 

Iar  Lissa...  ei  bine,  Lissa  nu  se  specializase  încă. 

— Doamna  Carmack  mai  predă  asta?  Ce  o să  spună? 

— Spune  că  nu-şi  face  griji.  Crede  că  se  va  manifesta  cu  timpul. 

— I-ai...  i-ai  spus  despre...  Lissa  clătină  din  cap. 

— Nu.  Bineînţeles  că  nu. 

Am  abandonat  subiectul.  Era  ceva  la  care  ne  gândeam  foarte  mult,  dar  de  care  rareori  vorbeam. 

Ne-am  mişcat  din  loc,  cercetând  mesele  în  căutarea  uneia  la  care  să  ne  aşezăm.  Câteva  perechi  de 
ochi  se  ridicară  spre  noi  cu  o curiozitate  ostentativă. 

— Lissa!  se  auzi  o voce  din  apropiere.  Uitându-ne  în  direcţia  vocii,  o văzurăm  pe  Natalie 
făcându-ne  cu  mâna.  Lissa  şi  cu  mine  schimbarăm  o privire.  Natalie  era  un  fel  de  verişoară  a Lissei 
în  sensul  în  care  Victor  era  un  fel  de  unchi,  dar  nu  ne  petreceam  prea  mult  timpul  cu  ea. 

Lissa  ridică  din  umeri  şi  se  îndreptă  intr-acolo. 

— De  ce  nu? 

Am  unnat-o  fără  tragere  de  inimă.  Natalie  era  drăguţă,  dar  era  şi  una  dintre  cele  mai 
neinteresante  persoane  pe  care  le  cunoşteam.  Cei  mai  mulţi  membri  ai  familiilor  regale  se  bucurau 
de  un  fel  de  statut  de  vedetă,  dar  Natalie  nu  se  potrivise  niciodată  acestei  categorii.  Era  prea  ştearsă, 
prea  indiferentă  la  intrigile  din  Academie  şi  oricum  prea  neştiutoare  pentru  a le  stăpâni  cu  adevărat. 

Prietenii  lui  Natalie  ne  priviră  cu  o curiozitate  tăcută,  dar  ea  nu  fu  reţinută.  Ne  îmbrăţişa.  Ca  şi 
Lissa,  avea  ochi  verzi  de  nuanţa  jadului,  dar  părul  îi  era  negru-închis,  cum  fusese  al  lui  Victor 
înainte  ca  boala  să-l  încărunţească. 

— Te-ai  întors!  Ştiam  că  te  vei  întoarce!  Toţi  au  spus  că  ai  plecat  pentru  totdeauna,  dar  n-am 
crezut  asta  niciodată.  Ştiam  că  n-o  să  poţi  să  stai  departe.  De  ce-ai  plecat?  Se  spun  atâtea  despre 
motivele  plecării  tale! 

Lissa  şi  cu  mine  schimbarăm  priviri  în  timp  ce  ea  turuia  în  continuare. 

— Camille  spunea  că  una  dintre  voi  a rămas  însărcinată  şi  a fugit  să  facă  un  avort,  dar  ştiam  că 
nu  putea  fi  adevărat.  Altcineva  spunea  că  ai  fugit  să  stai  cu  mama  lui  Rose,  dar  m-am  gândit  că 
doamna  Kirova  şi  tati  n-ar  fi  fost  aşa  de  supăraţi  dacă  te-ai  fi  dus  acolo.  Ştiai  că  s-ar  putea  să  fim 
colege  de  cameră?  Vorbeam  cu... 

Pălăvrăgea  întruna,  arătându-şi  colţii  în  timp  ce  vorbea.  Am  zâmbit  cu  amabilitate,  lăsând-o  pe 
Lissa  să  facă  faţă  atacului  până  ce  Natalie  puse  o întrebare  periculoasă. 

— Cum  te-ai  descurcat  cu  sângele,  Lissa? 

Cei  de  la  masă  ne  priviră  întrebător.  Lissa  îngheţă,  dar  am  intervenit  imediat,  minciuna  venindu- 
mi  fără  efort  pe  buze. 

— A,  e simplu,  sunt  mulţi  oameni  care  vor  s-o  facă. 

— Serios?  întrebă  unul  din  prietenii  lui  Natalie,  făcând  ochii  mari. 

— Îhî.  îi  găseşti  la  petreceri  şi  în  locuri  din  astea.  Mereu  caută  o doză  de  ceva  şi  nu-şi  dau  seama 

că  un  vampir  o face:  cei  mai  mulţi  sunt  deja  atât  de  drogaţi,  că  oricum  nu-şi  aduc  aminte. 

Detaliile  mele  deja  vagi  se  epuizară,  aşa  că  pur  şi  simplu  am  ridicat  din  umeri  cât  de  calmă  şi  de 
sigură  pe  mine  puteam.  Nu  că  vreunul  dintre  ei  ar  fi  ştiut  mai  multe. 

— Cum  spuneam,  e uşor.  Aproape  mai  uşor  decât  cu  hrănitorii  noştri. 

Natalie  acceptă  această  explicaţie  şi  apoi  se  lansă  intr-un  alt  subiect.  Lissa  îmi  aruncă  o privire 
recunoscătoare. 

Ignorând  din  nou  conversaţia,  am  început  să  cercetez  vechile  feţe,  încercând  să-mi  dau  seama 
cine  umbla  cu  cine  şi  cum  se  deplasaseră  polii  de  influenţă  în  şcoală.  Mason,  stând  împreună  cu  un 
grup  de  novici,  îmi  întâlni  privirea  şi  am  zâmbit.  Lângă  el,  se  afla  un  grup  de  moroi  de  familie 
regală,  râzând  de  ceva.  Aaron  şi  fata  blondă  erau  de  asemenea  acolo. 

— Hei,  Natalie,  am  spus,  întorcându-mă  şi  întrerupând-o. 

Nu  păru  să  observe  sau  să  o deranjeze  întreruperea. 

— Cine-i  noua  prietenă  a lui  Aaron? 

— Cum?  Ah.  Mia  Rinaldi.  Văzându-mi  privirea  nedumerită,  întrebă: 

— Nu  ţi-o  aduci  aminte? 

— Ar  trebui?  Era  aici  când  am  plecat? 

— A fost  mereu  aici,  spuse  Natalie.  E doar  cu  un  an  mai  mică  decât  noi. 

I-am  aruncat  o privire  întrebătoare  Lissei,  care  ridică  doar  din  umeri. 

— De  ce  e atât  de  pornită  împotriva  noastră?  am  întrebat.  Niciuna  dintre  noi  n-o  cunoaşte. 

— Nu  ştiu,  răspunse  Natalie.  Poate  că  e geloasă  din  cauza  lui  Aaron.  Nu  era  prea  cunoscută  când 
voi  aţi  plecat.  A devenit  foarte  populară  foarte  repede.  Nu  e din  familie  regală  sau  ceva  de  genul 
ăsta,  dar,  odată  ce  a început  să  se  întâlnească  cu  Aaron,  a... 

— Bine,  mersi,  am  întrerupt-o.  De  fapt,  nu...  Mi-am  întors  privirea  de  la  faţa  lui  Natalie  la  cea  a 
lui  Jesse  Zeklos,  care  trecea  chiar  atunci  pe  lângă  masa  noastră.  Ah,  Jesse.  Uitasem  de  el.  îmi  plăcea 
să  flirtez  cu  Mason  şi  cu  câţiva  dintre  ceilalţi  novici,  dar  Jesse  era  într-o  cu  totul  altă  categorie. 
Flirtai  cu  alţi  ţipi  pur  şi  simplu  de  dragul  flirtului.  Flirtai  cu  Jesse  sperând  să  ajungi  fără  jumătate 
din  haine  împreună  cu  el.  Era  un  moroi  nobil  şi  era  atât  de  sexy,  că  ar  fi  trebuit  să  poarte  un 
avertisment  cu  ATENŢIE:  INFLAMABIL.  îmi  întâlni  privirea  şi  zâmbi. 

— Bună,  Rose,  bine  ai  revenit.  Tot  mai  firângi  inimile  băieţilor? 

— Te  oferi  voluntar?  Zâmbetul  i se  lăţi. 

— Hai  să  ne  întâlnim  şi  să  aflăm.  Dacă  or  să  te  elibereze  vreodată  condiţionat. 

Plecă  mai  departe  şi  l-am  privit  cu  admiraţie.  Natalie  şi  prietenii  ei  se  holbau  la  mine  cu  uimire. 
Poate  că  nu  sunt  o zeiţă  în  sensul  în  care  e Dimitri,  dar  în  acest  grup  Lissa  şi  cu  mine  eram  un  alt  fel 
de  zeiţe  — sau  cel  puţin  foste  zeiţe. 

— Dumnezeule,  exclamă  o fată.  Nu-mi  aminteam  numele  lui.  Era  Jesse. 

— Da,  am  spus  zâmbind.  Chiar  el. 

— Mi-aş  fi  dorit  să  arăt  ca  tine,  adăugă  ea  suspinând.  Ochii  lor  se  îndreptară  asupra  mea.  Strict 
vorbind,  eram  pe  jumătate  moroi,  dar  înfăţişarea  mea  era  umană.  Mă  acomodasem  atât  de  bine 
printre  oameni  în  timpul  perioadei  în  care  fuseserăm  plecate,  că  abia  mă  mai  gândisem  vreun  pic  la 
cum  arăt.  Aici,  printre  fetele  moroi  slabe  şi  cu  pieptul  mic,  anumite  trăsături  — adică  sânii  mei  mai 
mari  şi  şoldurile  mai  bine  conturate  — săreau  în  ochi.  Ştiam  că  sunt  frumoasă,  dar,  pentru  băieţii 
moroi,  corpul  meu  era  mai  mult  decât  frumos:  era  sexy  într-un  fel  aproape  indecent.  Dhampirii 
reprezentau  o cucerire  exotică,  o noutate  pe  care  toţi  băieţii  moroi  voiau  să  o „guste”. 

Era  ironic  că  dhampirii  aveau  o asemenea  putere  de  atracţie  aici,  pentru  că  fetele  moroi  zvelte 
arătau  foarte  mult  ca  manechinele  super-sfrijite  de  pe  podiumurile  de  modă,  atât  de  preţuite  în 
lumea  oamenilor.  Cei  mai  mulţi  oameni  nu  puteau  atinge  niciodată  acel  „ideal”  de  slăbănogie,  tot 
aşa  cum  fetele  moroi  nu  puteau  arăta  niciodată  ca  mine.  Fiecare  îşi  dorea  ceea  ce  nu  putea  avea. 

Lissa  şi  cu  mine  am  reuşit  să  stăm  împreună  la  cursurile  noastre  comune  de  după-amiază,  dar  n- 
am  vorbit  prea  mult.  Privirile  de  care  amintise  ne-au  urmărit,  desigur,  dar  am  descoperit  că,  cu  cât 
vorbeam  mai  mult  cu  oamenii,  cu  atât  deveneau  mai  prietenoşi.  încet,  treptat,  părură  să-şi 
amintească  cine  eram,  iar  originalitatea  isprăvii  noastre  nebuneşti  se  mai  atenua.  Nu  şi  curiozitatea 
legată  de  ea. 


21 


Sau  poate  că  ar  trebui  să  spun  că  îşi  amintiră  cine  eram  eu.  Pentru  că  eram  singura  care  vorbea. 
Lissa  privea  fix  înainte,  ascultând,  dar  neconfirmând,  nici  participând  la  încercările  mele  de 
conversaţie.  O simţeam  plină  de  nelinişte  şi  de  tristeţe. 

— In  regulă,  i-am  spus  când  cursurile  se  terminară.  Eram  afară  din  şcoală  şi  eram  pe  de-a 
întregul  conştientă  că,  făcând  asta,  deja  încălcăm  termenii  înţelegerii  mele  cu  Kirova.  Nu  rămânem 
aici,  am  continuat,  privind  neliniştită  prin  campus.  O să  găsesc  o cale  de  a ieşi. 

— Crezi  că  am  putea  cu  adevărat  s-o  facem  a doua  oară?  întrebă  încet  Lissa. 

— Absolut.  Vorbeam  încrezătoare,  uşurată  din  nou  că  ştia  ce  simţeam.  Prima  dată,  evadarea 
fusese  destul  de  complicată.  Să  o facem  din  nou  va  fi  cu  adevărat  dificil,  nu  că  n-aş  mai  fi  putut  găsi 
o cale. 

— Chiar  ai  face-o,  aşa-i?  Zâmbi,  mai  mult  pentru  sine  decât  mie,  ca  şi  cum  s-ar  fi  gândit  la  ceva 
nostim. 

Bineînţeles  că  ai  face-o.  Poate  — poate  că  ar  trebui  să  rămânem. 

Am  clipit  cu  uimire. 

— Ce? 

Nu  era  unul  dintre  răspunsurile  mele  cele  mai  elocvente,  dar  n-am  reuşit  mai  mult.  Nu  m-aş  fi 
aşteptat  niciodată  la  asta  din  partea  ei. 

— Te-am  văzut,  Rose.  Te-am  văzut  vorbind  cu  alţi  novici  în  timpul  orei,  vorbind  despre  exerciţii. 
Ţi-e  dor  de  asta. 

— Nu  merită,  am  susţinut  eu.  Nu  dacă...  nu  dacă  tu...  N-am  reuşit  să  tennin,  dar  avea  dreptate. 
Mă  citise. 

Chiar  îmi  fusese  dor  de  ceilalţi  novici.  Până  şi  de  unii  dintre  moroi.  Dar  era  mai  mult  decât  asta. 
Sentimentul  de  vinovăţie  că  eram  lipsită  de  experienţă,  că  rămăsesem  atât  de  mult  în  urmă,  crescuse 
pe  parcursul  întregii  zile. 

— S-ar  putea  să  fie  mai  bine,  răspunse  ea.  Nu  mi  s-au  mai  întâmplat  atâtea...  ştii,  lucruri,  de  ceva 
vreme.  Nu  m-am  simţit  ca  şi  cum  cineva  ne-ar  urmări  sau  ne-ar  supraveghea. 

Nu  i-am  răspuns.  înainte  de  a părăsi  Academia,  avusese  mereu  impresia  că  o urmărea  cineva,  ca 
şi  cum  ar  fi  fost  hăituită.  N-am  avut  niciodată  dovezi  care  să  susţină  acest  lucru,  dar  am  auzit-o 
odată  pe  una  din  profesoarele  noastre  vorbind  încontinuu  despre  acelaşi  gen  de  lucruri.  Doamna 
Karp.  Fusese  o femeie  moroi  frumoasă,  cu  păr  castaniu-roşcat  intens  şi  pomeţi  proeminenţi.  Şi  sunt 
foarte  sigură  că  fusese  nebună. 

— Niciodată  nu  ştii  cine  te  spionează,  obişnuia  să  spună,  mergând  repede  prin  clasă  în  timp  ce 
trăgea  toate  jaluzelele.  Sau  cine  te  urmăreşte.  Cel  mai  bine  e să  fii  în  siguranţă.  Cel  mai  bine  e să  fii 
mereu  în  siguranţă. 

Chicotiserăm  între  noi,  pentru  că  aşa  fac  elevii  în  apropierea  profesorilor  excentrici  şi  paranoici. 
Gândul  că  Lissa  s-ar  putea  comporta  ca  ea  mă  nelinişti. 

— Ce  s-a  întâmplat?  întrebă  Lissa,  observând  că  mă  pierdusem  în  gânduri. 

— Ha?  Nimic.  Mă  gândeam  doar. 

Am  oftat,  încercând  să  găsesc  un  echilibru  între  propriile  mele  dorinţe  şi  ceea  ce  era  cel  mai  bine 
pentru  ea. 

— Liss,  putem  să  rămânem,  cred...  dar  sunt  câteva  condiţii. 

Asta  o făcu  să  râdă. 

— Un  fel  de  ultimatum  al  lui  Rose,  nu? 

— Vorbesc  serios. 

Erau  cuvinte  pe  care  nu  le  rosteam  prea  des. 

— Vreau  să  stai  departe  de  cei  din  familiile  regale.  Nu  cum  ar  fi  Natalie  sau  alţii  ca  ea,  dar  ştii  tu, 
ceilalţi.  De  cei  care  sunt  pe  val.  Camille.  Carly.  Grupul  acela. 

Amuzamentul  ei  se  transformă  în  uimire. 

— Vorbeşti  serios? 

— Bineînţeles.  Oricum,  nu  ţi-au  plăcut  niciodată. 

— Ţie  ţi-au  plăcut. 

— Nu.  Nu  cu  adevărat.  Mi-a  plăcut  ceea  ce  puteau  oferi.  Toate  petrecerile  şi  celelalte. 

— Şi  te  poţi  lipsi  de  asta  acum?  Mă  privi  cu  scepticism. 

— Bineînţeles.  Ne-am  lipsit  de  ele  în  Portland. 

— Mda,  dar  aia  a fost  altceva.  Privi  în  gol. 

— Aici...  aici  trebuie  să  particip  la  asta.  Nu  pot  să  mă  sustrag. 

— Ba  pe  naiba.  Natalie  se  ţine  departe  de  chestia  asta. 

— Natalie  nu  va  moşteni  titlul  familiei  ei,  răspunse  ea.  Eu  deja  îl  am.  Trebuie  să  fiu  implicată,  să 
încep  să-mi  fac  relaţii.  Andre... 

— Liss,  am  oftat  eu.  Tu  nu  eşti  Andre. 

Nu-mi  venea  să  cred  că  încă  se  mai  compara  cu  fratele  ei. 

— El  se  implica  mereu  în  toate  treburile  astea. 

— Da,  ei  bine,  am  ripostat,  el  e mort  acum.  Faţa  îi  împietri. 

— Ştii,  uneori  nu  eşti  prea  agreabilă. 

— Nu  mă  ţii  lângă  tine  să  fiu  agreabilă.  Dacă  vrei  agreabil,  e o duzină  de  oi  acolo  care  şi-ar 
sfâşia  una  alteia  beregatele  ca  să  intre  în  graţiile  prinţesei  Dragomir.  Mă  ţii  lângă  tine  ca  să-ţi  spun 
adevărul  şi  iată  care  e acesta:  Andre  e mort.  Tu  eşti  moştenitoarea  acum  şi  o să  abordezi  lucrul  ăsta 
cum  vei  putea  mai  bine.  Dar,  pentru  moment,  asta  înseamnă  să  stai  departe  de  cei  din  familiile 
regale.  Pur  şi  simplu,  n-o  să  ieşim  în  evidenţă.  N-o  să  facem  valuri.  Te  bagi  din  nou  în  chestia  asta, 
Liss,  şi  o să-ţi  pierzi... 

— Minţile?  completă  ea  ce  nu  terminasem  eu.  Mi-am  ferit  privirea. 

— N-am  vrut  să... 

— E în  regulă,  spuse  după  o clipă.  Oftă  şi-mi  atinse  braţul.  Bine.  O să  rămânem  şi  o să  ne  ţinem 
departe  de  toate  chestiile  alea.  „Să  nu  facem  valuri”,  cum  vrei  tu.  O să  ne  petrecem  timpul  cu 
Natalie. 

Ca  să  fiu  sinceră  până  la  capăt,  nu  voiam  deloc  asta.  Voiam  să  merg  la  toate  petrecerile  regale  şi 
la  toate  festivităţile  cu  băutură,  aşa  cum  tăcuserăm  înainte.  Ani  de  zile  ne  ferisem  de  viaţa  aceea, 
până  la  moartea  părinţilor  şi  a fratelui  Lissei.  Andre  ar  fi  trebuit  să  fie  moştenitorul  titlului  familiei 
şi,  fără  îndoială,  se  comportase  ca  atare.  Chipeş  şi  extrovertit,  îi  fennecase  pe  toţi  cei  pe  care-i 
cunoscuse  şi  fusese  un  lider  al  tuturor  cercurilor  şi  cluburilor  regale  care  existau  în  campus.  După 
moartea  lui,  Lissa  considerase  că  era  datoria  ei  faţă  de  familie  să-i  ia  locul. 

Ajunsesem  să  fac  parte  din  acea  lume  alături  de  ea.  Era  uşor  pentru  mine,  pentru  că  nu  trebuia  cu 
adevărat  să  am  de-a  face  cu  maşinaţiunile  acesteia.  Eram  o fată  dhampir  frumuşică,  care  nu  se 
sinchisea  să  intre  în  buclucuri  şi  să  facă  isprăvi  nebuneşti.  Am  devenit  o curiozitate;  le  plăcea  să  mă 
aibă  în  preajmă  de  dragul  distracţiei. 

Lissa  trebuia  să  se  confrunte  cu  alte  probleme.  Dragomirii  erau  una  dintre  cele  douăsprezece 
familii  cârmuitoare.  Urma  să  aibă  o poziţie  foarte  puternică  în  societatea  moroilor,  iar  ceilalţi  nobili 
tineri  voiau  să  se  pună  bine  cu  ea.  Falşii  prieteni  încercau  să  o linguşească  şi  să  o facă  să  se  alieze 
cu  ei  împotriva  altora.  Cei  din  familiile  regale  puteau  mitui  şi  lovi  pe  la  spate  în  acelaşi  timp  — şi 
asta  doar  între  ei  înşişi.  Pentru  dhampiri  şi  cei  din  afara  familiilor,  erau  complet  imprevizibili. 

Aceste  obiceiuri  brutale  îşi  arătaseră  deja  efectele  adverse  asupra  Lissei.  Ea  avea  o fire  deschisă, 
blândă,  una  pe  care  o iubeam  şi  nu-mi  plăcea  să  o văd  supărată  şi  stresată  de  intrigile  celor  din 
familiile  regale.  Devenise  fragilă  de  când  se  petrecuse  accidentul  şi  nicio  petrecere  din  lume  nu 
merita  dacă  o vedeam  că  suferă. 

— Bine,  atunci,  am  spus  intr-un  sfârşit.  O să  vedem  cum  merge.  Dacă  ceva  nu  merge  cum 
trebuie  — orice  — plecăm.  Fără  discuţie. 

încuviinţă  din  cap. 

— Rose? 

Amândouă  ridicarăm  privirile  la  silueta  uriaşă  a lui  Dimitri.  Speram  să  nu  fi  auzit  partea  despre 
plecarea  noastră. 

— Ai  întârziat  la  exerciţii,  spuse  pe  un  ton  calm.  Văzând-o  pe  Lissa,  înclină  politicos  din  cap. 

— Prinţesă. 

în  timp  ce  el  şi  cu  mine  ne  îndepărtarăm,  mă  frământam  în  legătură  cu  Lissa  şi  mă  întrebam  dacă 
era  cea  mai  bună  alegere  să  rămânem  aici.  Nu  simţeam  nimic  îngrijorător  prin  legătura  noastră,  însă 

emoţiile  ei  deveneau  tot  mai  puternice.  Confuzie.  Nostalgie.  Frică.  Speranţă.  Se  revărsau  în  mine  cu 
putere. 

Am  simţit  smulgerea  cu  o clipă  înainte  de  a se  petrece.  Era  exact  cum  se  întâmplase  în  avion: 
emoţiile  ei  deveniră  atât  de  puternice,  că  mă  „aspirară”  în  mintea  ei  înainte  de  a le  putea  opri. 
Puteam  vedea  şi  simţi  acum  ce  simţea  şi  vedea  ea. 

Păşi  încet  prin  sala  de  mese  către  micuţa  capelă  rusească  ortodoxă  care  deservea  majoritatea 
necesităţilor  religioase  ale  şcolii.  Lissa  participa  frecvent  la  liturghie.  Eu  nu.  Aveam  o înţelegere  pe 
termen  lung  cu  Dumnezeu:  fusesem  de  acord  să  cred  în  el  — cât  de  cât  — atâta  vreme  cât  mă  lăsa 
să  dorm  până  târziu  duminicile. 

Dar  când  ea  intră,  am  simţit  că  nu  se  afla  acolo  ca  să  se  roage.  Avea  un  alt  scop,  unul  pe  care  nu-1 
cunoşteam.  Privind  înjur,  se  asigură  că  nici  preotul,  nici  vreun  credincios  nu  se  aflau  prin  preajmă. 
Locul  era  pustiu. 

Strecurându-se  printr-o  intrare  în  spatele  capelei,  urcă  o scară  îngustă  cu  trepte  scârţâitoare  până 
în  pod.  Aici  era  întuneric  şi  prăfuit.  Singura  lumină  venea  de  la  o fereastră  mare  cu  vitralii  care 
răsfrângea  razele  slabe  ale  răsăritului  în  mici  giuvaieruri  multicolore  pe  podea. 

Până  acum  nu  ştiusem  că  această  încăpere  era  un  loc  regulat  de  refugiu  pentru  Lissa.  Dar  acum 
simţeam  asta,  îi  percepeam  amintirile  despre  cum  obişnuia  să  evadeze  aici  pentru  a fi  singură  şi  a 
medita.  Neliniştea  din  ea  se  diminua  foarte  uşor  în  timp  ce  privi  împrejurimile  familiare.  Se  aşeză 
pe  scaunul  de  la  fereastră  şi  îşi  lăsă  capul  pe  spate,  vrăjită  pentru  o clipă  de  tăcere  şi  de  lumină. 

Moroii  puteau  suporta  puţină  lumină  solară,  spre  deosebire  de  strigoi,  dar  trebuiau  să-şi  limiteze 
cât  mai  mult  expunerea  la  lumină.  Stând  acolo,  aproape  că  putea  spune  că  stătea  în  bătaia  soarelui, 
protejată  însă  de  sticla  care  atenua  razele. 

Respiră,  respiră  pur  şi  simplu,  îşi  spuse  ea.  O să  fie  bine.  Rose  va  avea  grijă  de  tot. 

Ca  întotdeauna,  credea  din  tot  sufletul  acest  lucru  şi  se  relaxa  şi  mai  mult. 

Apoi  o voce  joasă  vorbi  din  întuneric. 

— Academia  o poţi  avea,  dar  nu  locul  de  la  fereastră.  Sări  brusc  în  picioare,  cu  inima  bătând  tare. 
Ii  împărtăşeam  teama  şi  pulsul  mi  se  acceleră. 

— Cine-i  acolo? 

O clipă  mai  târziu,  o umbră  răsări  din  spatele  unui  morman  de  cutii,  puţin  în  afara  câmpului  ei 
vizual.  Silueta  păşi  înainte  şi,  în  lumina  slabă,  trăsături  cunoscute  se  materializară.  Păr  negru 
răvăşit.  Ochi  albastru-deschis.  Un  zâmbet  mereu  sarcastic.  Christian  Ozera. 

— Stai  liniştită,  spuse  el.  N-o  să  te  muşc.  Ei  bine,  nu  în  felul  de  care  ţi-e  teamă  ţie. 

Chicoti  la  propria  lui  glumă.  Ei  nu  i se  păru  amuzant.  Uitase  complet  de  Christian.  Şi  eu  la  fel. 

Indiferent  ce  se  întâmpla  în  lumea  noastră,  câteva  adevăruri  fundamentale  privind  vampirii 
rămâneau  aceleaşi.  Moroii  erau  vii;  strigoii  erau  morţi  vii.  Moroii  erau  muritori;  strigoii  erau 
nemuritori.  Moroii  erau  născuţi;  strigoii  erau  făcuţi. 

Şi  erau  două  modalităţi  de  a deveni  strigoi.  Strigoii  puteau  transforma  oamenii,  dhampirii  sau 
moroii  în  strigoi  printr-o  singură  muşcătură.  Moroii  ispitiţi  de  făgăduinţa  nemuririi  puteau  deveni 
strigoi  prin  propria  lor  alegere  dacă  ucideau  intenţionat  o altă  persoană  în  timp  ce  se  hrăneau.  Acest 
lucru  era  considerat  a fi  malefic  şi  nefiresc,  cel  mai  mare  păcat  posibil,  atât  împotriva  modului  de 
viaţă  al  moroilor,  cât  şi  împotriva  firii  înseşi.  Moroii  care  alegeau  această  cale  întunecată  îşi 
pierdeau  capacitatea  de  a intra  în  legătură  cu  magia  elementelor  şi  cu  alte  forţe  ale  lumii.  De  aceea 
nu  mai  puteau  sta  în  lumina  soarelui.  Asta  li  se  întâmplase  părinţilor  lui  Christian.  Erau  strigoi. 

Cinci 


Sau,  mai  corect  spus,  fuseseră  strigoi.  Un  comando  de  gardieni  îi  vânase  şi-i  ucisese.  Dacă  era 
adevărat  ce  se  spunea,  Christian  asistase  la  toate  acestea  când  era  foarte  mic.  Şi,  cu  toate  că  el  însuşi 
nu  era  strigoi,  unii  credeau  că  nu  era  foarte  departe,  cu  obiceiul  lui  de  a se  îmbrăca  mereu  în  negru 
şi  firea  lui  retrasă. 

Strigoi  sau  nu,  n-aveam  încredere  în  el.  Era  un  înfumurat  şi  am  ţipat  în  tăcere  la  Lissa  să  iasă  de 
acolo  — nu  că  ţipetele  mele  ajutară  la  ceva.  Prostia  asta  de  legătură  unidirecţională. 

— Ce  cauţi  aici?  întrebă  ea. 

— Admir  priveliştea,  bineînţeles.  Scaunul  ăla  cu  prelata  pe  el  este  deosebit  de  plăcut  în  perioada 
asta  a anului.  Acolo,  avem  o cutie  veche  plină  cu  scrieri  ale  preafericitului  şi  nebunului  Sf. 

Vladimir.  Şi  să  nu  uităm  masa  aceea  frumoasă  fără  picioare  din  colţ. 

— Mă  rog. 

Lissa  îşi  roti  ochii  şi  se  deplasă  către  uşă,  voind  să  plece,  dar  el  îi  bloca  drumul. 

— Ei,  dar  tu?  o zeflemisi  el.  De  ce  eşti  aici?  N-ai  petreceri  la  care  să  mergi  sau  vieţi  pe  care  să  le 
distrugi? 

O parte  din  vechea  vervă  a Lissei  reveni. 

— Mamă,  ce  amuzant.  Acum  fac  parte  dintr-un  fel  de  ceremonie  de  iniţiere?  Du-te  şi  vezi  dacă 
poţi  s-o  enervezi  pe  Lissa  ca  să  arăţi  cât  de  tare  eşti?  O fată  pe  care  nici  măcar  n-o  cunosc  a ţipat  la 
mine  azi  şi  acum  trebuie  să  am  de-a  face  cu  tine?  De  ce  e nevoie  ca  să  fiu  lăsată  în  pace? 

— Ah.  Deci  din  cauza  asta  eşti  aici.  Ca  să-ţi  plângi  de  milă. 

— Nu  glumesc.  Vorbesc  serios. 

Simţeam  că  Lissa  se  înfurie.  Supărarea  ei  creştea.  El  ridică  din  umeri  şi  se  sprijini  nepăsător  de 
un  perete  înclinat. 

— Şi  eu  la  fel.  Ador  autocompătimirile.  Păcat  că  n-am  adus  batiste.  Despre  ce  vrei  să  te  plângi 
mai  întâi?  Că  o să-ţi  ia  o zi  întreagă  să  redevii  populară?  Că  va  trebui  să  aştepţi  două  săptămâni 
înainte  ca  Hollister  să-ţi  expedieze  nişte  haine  noi?  Dacă  plăteşti  pentru  livrare  cu  prioritate,  s-ar 
putea  să  nu  dureze  aşa  de  mult.. 

— Lasă-mă  să  plec,  spuse  furioasă,  de  data  asta  împingându-1  într-o  parte. 

— Stai,  spuse  el  când  ea  ajunse  la  uşă.  Sarcasmul  îi  dispăru  din  voce. 

— Ăăă...  cum  a fost? 

— Cum  a fost  ce?  izbucni  ea. 

— Să  fii  afară.  Departe  de  Academie. 

Ea  ezită  o clipă  înainte  de  a răspunde,  prinsă  nepregătită  de  ceea  ce  părea  o încercare  sinceră  de 
conversaţie. 

— A fost  minunat.  Nimeni  nu  ştia  cine  sunt.  Eram  doar  un  chip  oarecare.  Nu  un  moroi.  Nu 
prinţesă.  Nu  altceva.  Privi  în  jos.  Toată  lumea  aici  crede  că  ştie  cine  sunt. 

— Mda.  E destul  de  greu  să  treci  peste  trecut,  spuse  el  cu  amărăciune. 

In  clipa  aceea,  Lissei  îi  trecu  prin  minte  — şi  mie  automat  — cam  cât  de  greu  ar  putea  fi  să  fii  în 
pielea  lui.  în  cea  mai  mare  parte  a timpului,  oamenii  se  purtau  cu  el  ca  şi  cum  n-ar  fi  existat.  Ca  şi 
cum  era  o fantomă.  Nu  vorbeau  cu  sau  despre  el.  Pur  şi  simplu  nu-1  observau.  Stigmatul  crimei 
părinţilor  lui  era  prea  puternic,  aruncându-şi  umbra  asupra  întregii  familii  Ozera. 

Totuşi,  o scosese  din  sărite  şi  nu  era  pregătită  să-i  fie  milă  de  el. 

— Ia  stai  — acum  te  autocompătimeşti  tu?  El  râse,  aproape  aprobator. 

— Camera  asta  a fost  locul  meu  de  autocompătimire  de  un  an. 

— îmi  pare  rău,  spuse  Lissa  sarcastică.  Veneam  aici  înainte  să  plec.  Am  o vechime  mai  mare. 

— Cine  pleacă  la  plimbare  pierde  locul...  Pe  lângă  asta,  trebuie  să  mă  asigur  că  stau  aproape  de 
capelă  cât  mai  mult  cu  putinţă,  ca  oamenii  să  ştie  că  nu  m-am  transformat  în  strigoi...  încă. 

Din  nou,  tonul  lui  înverşunat  ieşi  la  iveală. 

— Te  vedeam  mereu  la  liturghie.  E singurul  motiv  pentru  care  te  duci?  Să  faci  impresie? 

Strigoii  nu  puteau  intra  pe  pământ  sfânt.  încă  o chestie  de  genul  păcat-împotriva-lumii. 

— Bineînţeles,  spuse  el.  Altfel  de  ce  să  mergi?  Pentru  binele  sufletului? 

— Mă  rog,  spuse  Lissa,  care  avea,  evident,  o opinie  diferită.  Atunci,  o să  te  las  singur. 

— Stai,  spuse  el  iar. 

Nu  părea  să  vrea  s-o  lase  să  plece. 

— Facem  o înţelegere.  Poţi  să  stai  şi  tu  aici  dacă-mi  spui  ceva. 

— Ce? 

întoarse  privirea  spre  el.  El  se  aplecă  înainte. 

— Din  toate  zvonurile  pe  care  le-am  auzit  despre  tine  azi  — şi  crede-mă,  am  auzit  destule,  chiar 
dacă,  de  fapt,  nimeni  nu  mi  le-a  spus  mie  — era  unul  care  nu  s-a  discutat  prea  mult.  Au  disecat  orice 
în  rest:  de  ce  ai  plecat,  ce  ai  făcut  acolo,  de  ce  te-ai  întors,  specializarea,  ce  i-a  spus  Rose  Miei,  bla- 
bla-bla.  Şi  din  toate  astea  nimeni,  nimeni  n-a  pus  niciodată  la  îndoială  povestea  aia  stupidă  pe  care 
le-a  turnat-o  Rose  despre  cum  există  tot  felul  de  oameni  de  la  periferia  societăţii  care  te-au  lăsat  să 
le  iei  sânge. 

Ea  îşi  feri  privirea  şi  am  simţit  cum  obrajii  încep  să-i  ardă. 

— Nu  e stupidă.  Sau  o poveste.  El  râse  încet. 

— Am  trăit  printre  oameni.  Mătuşa  mea  şi  cu  mine  am  stat  retraşi  după  ce  părinţii  mei...  au 
murit.  Nu  e aşa  de  simplu  să  găseşti  sânge. 

Când  ea  nu  răspunse,  el  râse  din  nou. 

— A fost  Rose,  nu-i  aşa?  Ea  te-a  hrănit. 

O teamă  nouă  ne  cuprinse  pe  amândouă.  Nimeni  de  la  şcoală  nu  trebuia  să  ştie  asta.  Kirova  şi 
gardienii  care  fuseseră  prezenţi  ştiau,  dar  ţineau  acest  lucru  pentru  ei. 

— Bine.  Dacă  asta  nu  e prietenie,  nu  ştiu  ce  e,  spuse  el. 

— Să  nu  spui  nimănui,  îi  scăpă  ei. 

Asta  ne  mai  lipsea.  După  cum  tocmai  mi  se  reamintise,  hrănitorii  erau  dependenţi  de  muşcăturile 
de  vampir.  Acceptam  acest  lucru  ca  fiind  ceva  normal,  dar,  cu  toate  astea,  îi  dispreţuiam.  Pentru 
oricine  altcineva  — mai  ales  pentru  un  dhampir  — a lăsa  un  moroi  să  ia  sânge  de  la  tine  era 
aproape,  ei  bine,  obscen.  De  fapt,  unul  dintre  lucrurile  cele  mai  perverse,  practic  pornografice  pe 
care  le  putea  face  un  dhampir  era  să  lase  un  moroi  să-i  bea  sângele  în  timpul  sexului. 

Lissa  şi  cu  mine  nu  tăcuserăm  sex,  desigur,  dar  amândouă  ştiuserăm  ce  vor  crede  ceilalţi  despre 
faptul  că  o hrăneam. 

— Nu  spune  nimănui,  repetă  Lissa. 

îşi  băgă  mâinile  în  buzunarele  hainei  şi  se  aşeză  pe  una  dintre  lăzi. 

— Cui  să-i  spun?  Uite,  du-te  şi  ia  locul  de  la  fereastră.  Poţi  să-l  foloseşti  azi  şi  să  stai  aici  o 
vreme.  Dacă  nu-ţi  mai  e şi  acum  frică  de  mine. 

Ea  ezită,  studiindu-1.  El  părea  trist  şi  ursuz,  cu  buzele  strânse  într-un  fel  de  zâmbet  afectat  de 
genul  ce-rebel-sunt.  Dar  nu  părea  prea  periculos.  Nu  arăta  ca  un  strigoi.  Precaută,  ea  se  reaşeză  pe 
scaunul  de  la  fereastră,  frecându-şi  fără  să-şi  dea  seama  mâinile  din  cauza  frigului. 

Christian  o privi  şi,  o clipă  mai  târziu,  aerul  se  încălzi  considerabil. 

Lissa  se  uită  în  ochii  lui  Christian  şi  zâmbi,  surprinsă  că  nu  observase  mai  înainte  cât  de  vineţi 
din  cauza  frigului  îi  fuseseră  mâinile  înainte. 

— Eşti  specializat  în  foc? 

El  încuviinţă  cu  o mişcare  a capului  şi-şi  trase  un  scaun  rupt. 

— Acum  avem  condiţii  de  lux.  Viziunea  încetă. 

— Rose?  Rose? 

Clipind,  mi -am  concentrat  privirea  pe  chipul  lui  Dimitri.  Se  apleca  asupra  mea,  cu  mâinile 
strângându-mi  umerii.  Mă  oprisem  din  mers;  stăteam  în  mijlocul  curţii  interioare  care  separa 
clădirile  claselor  mari. 

— Te  simţi  bine? 

— Eu...  da.  Am  fost...  am  fost  cu  Lissa... 

Mi-am  pus  mâna  pe  frunte.  Niciodată  nu  mai  avusesem  o experienţă  atât  de  lungă  sau  de  clară  ca 
aceasta. 

— Am  fost  în  mintea  ei. 

— Mintea...  ei? 

— Face  parte  din  legătură. 

Nu  prea  aveam  chef  să  intru  în  amănunte. 

— Ea  e bine? 

— Da,  e... 

Am  ezitat.  Era  oare  bine?  Christian  Ozera  tocmai  o invitase  să  petreacă  timpul  cu  el.  Nu  era  de 
bine.  Pe  de  o parte  vorbeam  despre  cum  „să  nu  facem  valuri”  şi  apoi  trecea  de  partea  inamicului. 

Dar  emoţiile  ce  se  reverberau  prin  legătura  noastră  nu  mai  erau  de  teamă  sau  de  nelinişte.  Era 
aproape  liniştită,  cu  toate  că  încă  puţin  nervoasă. 

— Nu  e în  pericol,  am  spus  în  cele  din  urmă.  Aşa  speram. 

— Poţi  să  continui  să  mergi? 

Războinicul  dur,  indiferent  de  dinainte  dispăruse  — pentru  o clipă  — şi  chiar  părea  îngrijorat.  Cu 
adevărat  îngrijorat.  Simţind  că  mă  priveşte  aşa,  am  simţit  o tulburare  — ceea  ce  era,  desigur,  o 
prostie.  N-aveam  niciun  motiv  să  mă  pierd  cu  firea  doar  pentru  că  omul  era  mult  prea  chipeş.  La 
urma  unnei,  era  un  zeu  nesociabil,  potrivit  lui  Mason.  Unul  care  se  presupunea  că  avea  să-mi  facă 
tot  felul  de  probleme. 

— Da.  Sunt  bine. 

Am  intrat  în  vestiarul  sălii  de  gimnastică  şi  m-am  schimbat  cu  echipamentul  de  sport  pe  care 
cineva  se  învrednicise  în  sfârşit  să  mi-1  dea  după  o zi  de  făcut  exerciţii  în  blugi  şi  în  tricou.  Ce 
scârbos.  Eram  neliniştită  de  faptul  că  Lissa  petrecea  timpul  cu  Christian,  dar  am  alungat  pentru  mai 
târziu  acest  gând,  în  timp  ce  muşchii  mă  infonnau  că  nu  mai  voiau  să  mai  facă  alte  exerciţii  astăzi. 

Aşa  că  i-am  sugerat  lui  Dimitri  că  poate  ar  trebui  să  mă  scutească  de  data  asta. 

El  râse  şi  eram  destul  de  sigură  că  râdea  de  mine  şi  nu  cu  mine. 

— Ce-i  aşa  de  râs? 

— Oh,  spuse  el,  iar  zâmbetul  îi  pieri.  Vorbeai  serios. 

— Bineînţeles!  Uite,  practic,  sunt  trează  de  două  zile.  De  ce  trebuie  să  începem  antrenamentul 
ăsta  acum?  Lasă-mă  să  mă  duc  la  culcare,  m-am  văitat.  Doar  o oră. 

îşi  încrucişa  braţele  şi  se  uită  în  jos  la  mine.  îngrijorarea  de  dinainte  dispăruse.  Acum  era  strict 
profesional.  De  o severitate  protectoare. 

— Cum  te  simţi  după  antrenamentul  pe  care  l-ai  făcut  până  acum? 

— Mă  doare  ca  naiba. 

— O să  te  simţi  şi  mai  rău  mâine. 

— Aşa,  şi? 

— Aşa  că  mai  bine  te  antrenezi  în  continuare,  cât  încă  nu  te  simţi...  atât  de  rău. 

— Ce  fel  de  logică  e asta?  am  ripostat. 

Dar  n-am  mai  comentat,  în  vreme  ce  el  mă  conduse  în  sala  de  forţă.  îmi  arătă  greutăţile  şi 
ridicările  pe  care  voia  să  le  fac,  apoi  se  întinse  într-un  colţ  cu  un  roman  western  jerpelit.  Ce  mai  zeu. 

Când  am  terminat,  veni  lângă  mine  şi-mi  arătă  câteva  întinderi  pentru  relaxarea  corpului. 

— Cum  ai  ajuns  gardianul  Lissei?  am  întrebat.  Nu  erai  aici  acum  câţiva  ani.  Măcar  ai  fost  instruit 
la  şcoala  asta? 

Nu  răspunse  imediat.  Aveam  impresia  că  nu  vorbea  despre  el  foarte  des. 

— Nu.  Am  urmat-o  pe  cea  din  Siberia. 

— Mamă.  Ăsta  trebuie  să  fie  singurul  loc  mai  rău  ca  Montana. 

O licărire  de  ceva  — poate  amuzament  — i se  ivi  în  ochi,  dar  nu  arătă  că  a prins  gluma. 

— După  ce  am  absolvit,  am  fost  gardian  pentru  un  lord  din  familia  Zeklos.  A fost  ucis  recent. 

Zâmbetul  îi  dispăru,  faţa  i se  întunecă. 

— M-au  trimis  aici  pentru  că  aveau  nevoie  de  mai  mulţi  gardieni  în  campus.  Când  prinţesa  a fost 
găsită,  m-au  repartizat  ei,  de  vreme  ce  deja  eram  pe-aici.  Decizie  la  care  nimeni  nu  s-a  gândit 
înainte  ca  ea  să  părăsească  campusul. 

Am  cugetat  la  ce  spusese  mai  înainte.  Nişte  strigoi  l-au  ucis  pe  tipul  pe  care  trebuia  să-l 
păzească? 

— Lordul  ăsta  a murit  în  timpul  străjii  tale? 

— Nu.  Era  cu  celălalt  gardian  al  său.  Eu  eram  plecat.  Tăcu,  cu  gândurile  în  mod  clar  în  altă  parte. 

Moroii  aveau  multe  aşteptări  de  la  noi,  dar  recunoşteau  că  gardienii  erau  — mai  mult  sau  mai  puţin 
— doar  oameni.  Astfel  că  gardienii  erau  plătiţi  şi  li  se  acorda  timp  liber  ca  în  oricare  altă  slujbă. 

Unii  gardieni  foarte  loiali  — ca  mama  mea  — refuzau  vacanţele,  juruindu-se  să  nu  plece  niciodată 
de  lângă  moroii  lor.  Privindu-1  pe  Dimitri  acum,  aveam  sentimentul  că  s-ar  putea  foarte  bine  să 
devină  unul  dintre  aceştia.  Dacă  fusese  plecat  în  pennisie  legală,  cu  greu  s-ar  fi  putut  învinui  pe  sine 
pentru  ce  i s-a  întâmplat  tipului  acela.  Totuşi,  probabil  că  oricum  se  învinuia.  Şi  eu  m-aş  fi  învinuit 
dacă  i se  întâmpla  ceva  Lissei. 

— Hei,  am  spus,  dorindu-mi  deodată  să-l  înveselesc,  ai  contribuit  la  punerea  la  cale  a planului  de 
a ne  aduce  înapoi?  Pentru  că  a fost  destul  de  bun.  Forţă  brută  şi  toate  celelalte. 

Ridică  o sprânceană  curios.  Tare.  Mereu  îmi  dorisem  să  pot  face  asta. 

— îmi  faci  complimente  pentru  asta? 

— Păi  a fost  incomparabil  mai  bine  decât  ultimul  pe  care  l-au  încercat. 

— Ultimul? 

— Îhî.  în  Chicago.  Cu  haita  de  câini  parapsihici. 

— Asta  a fost  prima  dată  când  v-am  găsit.  în  Portland.  Mi-am  întrerupt  exerciţiul  şi  m-am  ridicat 
în  capul  oaselor,  încrucişându-mi  picioarele. 

— Hmm,  nu  cred  că  mi-am  imaginat  câini  parapsihici.  Cine  altcineva  i-ar  fi  putut  trimite?  Nu 
ascultă  decât  de  moroi.  Poate  că  nu  ţi-a  spus  nimeni  despre  asta. 

— Poate,  spuse  el  indiferent. 

Figura  lui  îmi  dădea  de  înţeles  că  nu  mă  credea. 

După  antrenament,  m-am  întors  în  internatul  novicilor.  Elevii  moroi  locuiau  de  cealaltă  parte  a 
curţii  interioare,  mai  aproape  de  sala  de  mese.  Dispunerea  spaţiilor  de  locuit  se  baza  parţial  pe 
principii  practice.  Faptul  că  stăteam  aici  ne  făcea  pe  noi,  novicii,  să  fim  mai  aproape  de  sala  de 
gimnastică  şi  de  terenurile  de  antrenament.  Dar  locuiam  separat  şi  din  cauza  diferenţelor  dintre 
stilurile  de  viaţă  ale  moroilor  şi  dhampirilor.  Internatul  lor  nu  avea  aproape  deloc  ferestre,  în  afara 
celor  fumurii  care  estompau  lumina  soarelui.  Aveau  de  asemenea  o secţiune  specială  în  care 
hrănitorii  se  aflau  mereu  la  dispoziţie.  Internatul  novicilor  era  construit  într-un  mod  mai  deschis, 
lăsând  să  intre  mai  multă  lumină. 

Aveam  propria  mea  cameră  pentru  că  eram  foarte  puţini  novici,  iar  fete,  şi  mai  puţine.  Camera  pe 
care  mi-o  repartizaseră  era  mică  şi  simplă,  cu  un  pat  dublu  şi  un  birou  cu  un  computer.  Puţinele 
mele  lucruri  fuseseră  trimise  pe  ascuns  din  Portland  şi  se  aflau  acum  în  cutii  răspândite  prin  cameră. 
Am  cotrobăit  prin  ele,  scoţând  un  tricou  în  care  să  dorm.  Făcând  asta,  am  găsit  două  poze,  una  cu 
Lissa  şi  cu  mine  la  un  meci  de  fotbal  în  Portland  şi  o alta  făcută  când  plecasem  în  vacanţă  cu  familia 
ei,  cu  un  an  înainte  de  accident. 

Le-am  aşezat  pe  birou  şi  am  pornit  computerul.  Cineva  de  la  departamentul  tehnic  mă  ajutase 
dându-mi  o foaie  cu  instrucţiuni  pentru  reactualizarea  contului  meu  de  e-mail  şi  setarea  unei  parole. 
Am  făcut  ambele  lucruri,  bucuroasă  să  descopăr  că  nimeni  nu-şi  dăduse  seama  că  acest  lucru  mi-ar 
putea  servi  ca  modalitate  de  a comunica  cu  Lissa.  Prea  obosită  să-i  scriu  acum,  eram  gata  să  închid 
totul,  când  am  observat  că  aveam  deja  un  mesaj.  De  la  Janine  Hathaway.  Era  scurt: 

Mă  bucur  că  te-ai  întors.  Ce  ai  făcut  este  de  neiertat. 

— Şi  eu  te  iubesc,  mamă,  am  mormăit,  închizând  computerul  cu  totul. 

După  aceea,  când  m-am  băgat  în  pat,  am  adormit  chiar  înainte  de  a pune  capul  pe  pernă  şi,  exact 
cum  prevestise  Dimitri,  m-am  simţit  de  zece  ori  mai  rău  când  m-am  trezit  dimineaţa  următoare. 
Stând  întinsă  acolo  în  pat,  am  reexaminat  avantajele  fugii.  Apoi  mi-am  adus  aminte  că  am  luat 
bătaie  şi  m-am  gândit  că  singura  cale  de  a împiedica  ca  asta  să  se  întâmple  din  nou  era  să  rabd  mai 
multă  bătaie  în  această  dimineaţă. 

Durerea  făcu  să-mi  fie  mult  mai  greu,  dar  am  supravieţuit  exerciţiilor  cu  Dimitri  dinaintea 
începerii  cursurilor  şi  cursurilor  care  au  urmat  fără  să-mi  pierd  cunoştinţa. 

La  prânz,  am  tras-o  din  vreme  pe  Lissa  departe  de  masa  lui  Natalie  şi  i-am  ţinut  o morală  demnă 
de  Kirova  despre  Christian  — dojenind-o  în  special  pentru  că-i  spusese  despre  chestiunea  legată  de 
sânge.  Dacă  asta  avea  să  se  afle,  ne  va  ucide  pe  amândouă  din  punct  de  vedere  social,  iar  eu  n- 
aveam  încredere  în  el  că  va  păstra  secretul. 


28 


Lissa  era  preocupată  de  altele. 

— Ai  fost  în  mintea  mea  iar?  exclamă  ea.  Atât  de  mult  timp? 

— N-am  făcut-o  dinadins,  am  susţinut  eu.  Pur  şi  simplu  s-a  întâmplat.  Şi  nu  asta  e problema.  Cât 
ai  mai  stat  cu  el  după  aceea? 

— Nu  foarte  mult.  A fost  intr-un  fel...  distractiv. 

— Ei  bine,  nu  poţi  s-o  mai  faci.  Dacă  oamenii  află  că  pierzi  vremea  cu  el,  or  să  te  facă  praf.  Am 
privit-o  cu  precauţie.  Nu  îţi  place,  cumva,  de  el,  nu? 

Râse  cu  dispreţ. 

— Nu.  Bineînţeles  că  nu. 

— Bine.  Fiindcă  dacă  ai  de  gând  să  cauţi  un  tip,  recucereşte-1  pe  Aaron. 

Da,  era  plictisitor,  da,  dar  nu  reprezenta  nicio  ameninţare.  Exact  ca  Natalie.  Cum  se  face  că  toţi 
oamenii  inofensivi  erau  atât  de  neinteresanţi?  Poate  că  asta  era  definiţia  lipsei  de  pericol. 

Râse. 

— Mia  mi-ar  scoate  ochii. 

— Putem  să  ne  punem  cu  ea.  Pe  lângă  asta,  el  merită  pe  cineva  care  nu-şi  face  cumpărăturile  la 
raionul  pentru  copii. 

— Rose,  nu  trebuie  să  mai  spui  lucruri  de  genul  ăsta. 

— Spun  doar  ce  nu  vrei  să  spui  tu. 

— E doar  cu  un  an  mai  tânără,  spuse  Lissa.  Râse.  Nu-mi  vine  să  cred  că  tu  te  gândeşti  că  eu  sunt 
cea  care  o să  ne  bage  în  bucluc. 

Zâmbind  în  timp  ce  mergeam  spre  clasă,  am  privit-o  cu  coada  ochiului. 

— Aaron  arată  totuşi  destul  de  bine,  ei?  Zâmbi  şi  ea  şi-mi  evită  privirea. 

— Mda.  Destul  de  bine. 

— Aha.  Vezi?  Ar  trebui  să  încerci  să-l  cucereşti. 

— Mă  rog.  îmi  convine  cum  suntem  acum,  prieteni. 

— Prieteni  care-şi  vârau  limba  unul  altuia  în  gură.  Dădu  ochii  peste  cap. 

— Bine.  N-am  mai  tachinat-o.  Poţi  să-l  laşi  pe  Aaron  să  stea  la  grădiniţă,  atâta  vreme  cât  stai 
departe  de  Christian.  E periculos. 

— Exagerezi.  N-o  să  se  transforme  în  strigoi. 

— Are  o influenţă  negativă.  Râse. 

— Crezi  că  eu  sunt  în  pericol  să  devin  strigoi? 

Nu  aşteptă  răspunsul  meu,  şi-o  luă  înainte  pentru  a deschide  uşa  de  la  clasa  de  ştiinţe  naturale. 
Oprindu-mă  acolo,  mi-am  repetat  neliniştită  cuvintele  ei,  apoi,  după  o clipă,  am  urmat-o.  Când  am 
intrat,  am  putut  să  văd  puterea  regală  în  acţiune.  Câţiva  băieţi  — asistaţi  de  nişte  fete  care  priveau 
chicotind  — necăjeau  un  moroi  slab  şi  deşirat.  Nu-1  cunoşteam  prea  bine,  dar  ştiam  că  era  sărac  şi 
cu  siguranţă  nu  era  dintr-o  familie  domnitoare.  Doi  dintre  tartorii  lui  erau  specializaţi  în  magia 
aerului  şi  îi  suflaseră  hârtiile  de  pe  pupitru,  făcându-le  să  zboare  pe  curenţi  de  aer  prin  încăpere,  în 
timp  ce  tipul  încerca  să  le  prindă. 

Instinctul  mă  îndemnă  să  fac  ceva,  poate  să  mă  duc  să-l  pocnesc  pe  unul  dintre  ei.  Dar  nu  puteam 
să  mă  iau  la  bătaie  cu  toţi  cei  care  mă  supărau  şi  cu  siguranţă  nu  cu  un  grup  de  membri  ai  familiilor 
regale  — mai  ales  când  Lissa  nu  trebuia  să  intre  în  atenţia  lor.  Aşa  că  nu  am  putut  decât  să  le  arunc 
o privire  dezgustată  în  timp  ce  m-am  dus  la  pupitrul  meu.  în  acest  timp,  o mână  mă  prinse  de  braţ. 
Jesse. 

— Bună,  am  spus  veselă. 

Din  fericire,  nu  părea  să  participe  la  şedinţa  de  tortură. 

— Jos  mâna  de  pe  marfă! 

îmi  zâmbi,  dar  îşi  ţinu  mâna  pe  mine. 

— Rose,  povesteşte-i  lui  Paul  despre  cum  ai  început  bătaia  la  ora  doamnei  Karp. 

Mi-am  aplecat  capul  spre  el,  zâmbindu-i  ştrengăreşte. 

— Am  pornit  o grămadă  de  bătăi  la  ora  ei. 

— Cea  cu  crabul.  Şi  cu  gerbilul.  Aducându-mi-o  aminte,  am  început  să  râd. 

— A,  da.  Era  un  hamster,  cred.  Pur  şi  simplu  l-am  aruncat  în  bazinul  crabului  şi  erau  amândoi 

agitaţi  fiindcă  erau  atât  de  aproape  de  mine,  aşa  că  au  început  să  se  bată. 

Paul,  un  tip  care  stătea  în  apropiere  şi  pe  care  nu-1  cunoşteam  prea  bine,  chicoti  şi  el.  Se  pare  că 
se  transferase  anul  trecut  şi  nu  auzise  de  asta. 

— Cine  a câştigat? 

M-am  uitat  la  Jesse  nedumerită. 

— Nu  mai  ţin  minte.  Tu  ţii? 

— Nu.  Mi-o  amintesc  doar  pe  Karp  ieşindu-şi  din  minţi.  Se  întoarse  către  Paul.  Frate,  trebuia  s-o 
vezi  pe  profa  asta  nebună  pe  care  o aveam.  Credea  că  e urmărită  şi  izbucnea  spunând  chestii  care  n- 
aveau  niciun  sens.  Era  ţicnită.  Se  plimba  prin  campus  când  toată  lumea  dormea. 

Am  zâmbit  forţat,  ca  şi  cum  mi  s-ar  fi  părut  amuzant,  însă  mi-am  reamintit  de  doamna  Karp, 
surprinsă  că  mă  gândesc  la  ea  a doua  oară  în  ultimele  două  zile.  Jesse  avea  dreptate  — chiar  se 
plimba  mult  prin  campus  când  încă  mai  lucra  aici.  Era  destul  de  înspăimântător.  Mă  întâlnisem  cu 
ea  odată  — pe  neaşteptate. 

Ieşeam  coborând  pe  fereastra  dormitorului  ca  să-mi  petrec  timpul  cu  alţii.  Era  după  ora  de 
culcare  şi  se  presupunea  că  toţi  eram  în  camerele  noastre,  dormind  duşi.  Astfel  de  metode  de 
evadare  erau  ceva  obişnuit  pentru  mine.  Mă  pricepeam  la  ele. 

Dar  atunci  am  căzut.  Aveam  o cameră  la  etajul  al  doilea  şi  mi-am  pierdut  echilibrul  cam  la 
jumătatea  coborârii.  Simţind  că  mă  apropii  în  viteză  de  pământ,  am  încercat  cu  disperare  să  mă  apuc 
de  ceva  şi  să-mi  încetinesc  căderea.  Piatra  aspră  a clădirii  îmi  sfâşia  pielea,  producându-mi  tăieturi 
pe  care  eram  prea  ocupată  ca  să  le  mai  simt.  M-am  izbit  de  pământul  acoperit  de  iarbă,  cu  spatele, 
pierzându-mi  răsuflarea. 

— Ce  necuviincios,  Rosemarie.  Ar  trebui  să  fii  mai  atentă.  Instructorii  tăi  ar  fi  dezamăgiţi. 

Privind  prin  părul  încâlcit,  am  văzut-o  pe  doamna  Karp  cu  privirea  aplecată  spre  mine,  o privire 

uimită.  în  acest  timp,  durerea  îmi  săgeta  fiecare  parte  a corpului. 

Ignorând  durerea  cât  de  bine  puteam,  m-am  chinuit  să  mă  ridic  în  picioare.  Să  fii  în  clasă  cu 
nebuna  de  Karp  în  timp  ce  eşti  înconjurat  de  alţi  studenţi  era  una.  Să  stai  afară  singur  cu  ea  era  cu 
totul  altceva.  Avusese  întotdeauna  un  licăr  ciudat,  nebunesc  în  ochi,  care -mi  făcea  pielea  de  găină. 
De  asemenea,  exista  o mare  probabilitate  să  mă  târască  la  Kirova  pentru  a fi  pedepsită.  La  fel  de 
îngrozitor. 

în  schimb,  zâmbi  doar  şi  se  întinse  să  mă  ajute  să  mă  ridic.  Am  tresărit,  dar  am  lăsat-o  să  mă  ia 
de  mâini.  Scoase  un  sunet  de  compătimire  când  văzu  juliturile.  Strângându-mi  mâinile  mai  tare,  se 
încruntă  uşor.  Am  simţit  o furnicătură  pe  piele,  amestecată  cu  un  soi  de  senzaţie  plăcută  şi  apoi 
rănile  se  închiseră.  O ameţeală  mă  cuprinse  pentru  scurt  timp.  Temperatura  îmi  crescu  brusc. 

Sângele  dispăru,  la  fel  şi  durerea  din  şold  şi  din  picior. 

Gâfâind,  mi-am  tras  repede  mâinile.  Văzusem  multă  magie  a moroilor,  dar  niciodată  aşa  ceva. 

— Ce...  ce  aţi  făcut? 

îmi  zâmbi  iar  în  felul  acela  ciudat. 

— întoarce-te  în  internatul  tău,  Rose.  Sunt  lucruri  rele  aici,  afară.  Niciodată  nu  ştii  ce  te 
urmăreşte. 

încă  mă  mai  holbam  la  mâinile  mele. 

— Dar... 

Mi-am  ridicat  privirea  înapoi  la  ea  şi  pentru  prima  dată  am  observat  că  avea  cicatrici  la  tâmple. 
Ca  nişte  urme  de  unghii  care  se  înfipseseră  în  ele.  îmi  făcu  cu  ochiul. 

— N-o  să  te  pârăsc  dacă  nici  tu  nu  mă  pârăşti. 

Am  revenit  brusc  în  prezent,  tulburată  de  amintirea  acelei  nopţi  bizare.  Jesse,  între  timp,  îmi 
povestea  despre  o petrecere. 

— Trebuie  să  te  strecori  afară  în  seara  asta.  Mergem  în  locul  acela  din  pădure  pe  la  opt  şi 
jumătate.  Mark  a făcut  rost  de  ceva  iarbă. 

Am  oftat  cu  părere  de  rău,  regretul  luând  locul  fiorului  pe  care  îl  simţisem  din  cauza  amintirii 
doamnei  Karp. 

— Nu  pot  să  plec  pe  ascuns.  Sunt  cu  temnicerul  meu  rus. 

El  dădu  drumul  braţului  meu,  cu  o privire  dezamăgită  şi-şi  trecu  o mână  prin  părul  lui  blond- 

arămiu.  Mda.  Era  mare  păcat  că  nu  puteam  să  stau  cu  el.  Va  trebui  ca  pe  viitor  să  rezolv  problema 
asta. 

— Şi  nu  poţi  să  scapi  de  pedeapsă  prin  bună  purtare?  zâmbi  el. 

In  timp  ce-mi  găseam  locul,  i-am  aruncat  ceea  ce  speram  să  fie  un  zâmbet  seducător. 

— Sigur,  am  strigat  peste  umăr,  dacă  voi  fi  cuminte  vreodată. 


ŞASE 

Oricât  de  mult  ma  ne  liniştea  întâlnirea  Lissei  cu  Christian,  a doua  zi  îmi  dădu  o idee. 

— Hei,  Kirova  — ăăă,  doamnă  Kirova. 

Stăteam  în  pragul  biroului  ei,  fără  să  mă  fi  deranjat  să  stabilesc  o întrevedere.  Ridică  privirea  din 
nişte  hârtii,  evident  nemulţumită  să  mă  vadă. 

— Da,  domnişoară  Hathaway? 

— Arestul  meu  la  domiciliu  înseamnă  că  nu  pot  merge  la  biserică? 

— Poftim? 

— Mi-aţi  spus  că,  atunci  când  nu  sunt  la  clasă  sau  la  antrenament,  trebuie  să  rămân  în  dormitor. 
Dar  cum  rămâne  duminica  cu  biserica?  Nu  cred  că  e deloc  corect  să  puneţi  piedică  nevoilor  mele... 
hmm,  religioase. 

Şi-am  continuat  în  gând:  Sau  să  mă  lipsiţi  de  o altă  şansă  — oricât  de  mică  sau  plictisitoare  — de 
a petrece  timpul  cu  Lissa. 

îşi  ridică  ochelarii  pe  nas. 

— Nu  ştiam  că  ai  vreo  nevoie  religioasă. 

— L-am  descoperit  pe  Isus  când  eram  plecată. 

— Mama  ta  nu  e atee?  mă  întrebă  cu  scepticism. 

— Şi  tata  probabil  că  e musulman.  Dar  am  mers  înainte  pe  propria  mea  cale.  N-ar  trebui  să-mi 
puneţi  piedici. 

Scoase  un  sunet  care  semăna  cu  un  chicotit. 

— Nu,  domnişoară  Hathaway,  n-ar  trebui.  Foarte  bine.  Poţi  lua  parte  la  slujbele  duminicale. 

Bucuria  victoriei  fu  de  scurtă  durată,  însă,  pentru  că  biserica  se  dovedi  la  fel  de  plictisitoare 

precum  mi-o  aminteam,  atunci  când  am  luat  parte  la  slujbă  câteva  zile  mai  târziu.  Am  reuşit  totuşi 
să  stau  lângă  Lissa,  simţindu-mă  ca  şi  cum  făceam  ceva  nepermis,  însă  fără  teama  de-a  fi  prinsă.  în 
general,  n-am  făcut  decât  să  studiez  oamenii.  Biserica  era  opţională  pentru  elevi,  dar  fiind  atâtea 
familii  est-europene,  numeroşi  elevi  erau  creştin-ortodocşi  şi  participau  fie  pentru  că  credeau,  fie 
pentru  că  părinţii  îi  obligau. 

Christian  stătea  în  partea  cealaltă  a intervalului  dintre  bănci,  prefăcându-se  că  e la  fel  de  evlavios 
pe  cât  pretindea.  Oricât  de  mult  nu-mi  plăcea  de  el,  falsa  lui  credinţă  tot  mă  făcea  să  zâmbesc. 
Dimitri  stătea  în  spate,  cu  faţa  în  umbră  şi,  ca  şi  mine,  nu  se  împărtăşi.  Chiar  dacă  părea  foarte  atent, 
m-am  întrebat  dacă  măcar  asculta  slujba.  Eu  eram  din  când  în  când  atentă. 

— Niciodată  nu  e uşor  să  urmezi  calea  lui  Dumnezeu,  spunea  preotul.  Chiar  şi  Sfântului 
Vladimir,  patronul  acestei  şcoli,  i-a  fost  greu.  Atât  de  puternic  îi  era  spiritul,  că  oamenii  adesea  se 
îmbulzeau  în  jurul  lui,  absorbiţi  doar  să-l  asculte  şi  să  se  afle  în  prezenţa  lui.  Atât  de  mare  era 
sufletul  lui,  spun  vechile  scrieri,  că-i  putea  vindeca  pe  cei  bolnavi.  însă,  în  ciuda  acestor  daruri, 
mulţi  nu-1  respectau.  îl  luau  în  râs,  susţinând  că  era  derutat  şi  tulburat. 

Ceea  ce  era  un  fel  politicos  de  a spune  că  Vladimir  era  nebun. 

Toată  lumea  ştia  asta.  Era  unul  dintre  puţinii  sfinţi  moroi,  aşa  că  preotului  îi  plăcea  să  vorbească 
mult  despre  el.  Auzisem  totul  pe  tema  asta,  de  multe  ori,  înainte  de  plecarea  noastră.  Minunat.  Se 
părea  că  aveam  la  dispoziţie  o eternitate  de  duminici  în  care  să  aud  istoria  lui  iar  şi  iar. 

— ...şi  aşa  a fost  cu  Arma  cea  atinsă  de  umbră.  Mi-am  ridicat  brusc  capul.  Habar  n-aveam  despre 
ce  vorbea  preotul  acum,  pentru  că  nu  mai  fusesem  atentă  de  ceva  vreme.  Dar  cuvintele  acelea  îmi 
produseră  o impresie  puternică.  Atinsă  de  umbră.  Trecuse  ceva  vreme  de  când  nu  le  auzisem,  dar  nu 
le  uitasem  niciodată.  Am  aşteptat,  sperând  că  va  continua,  dar  trecuse  deja  la  următoarea  parte  a 

slujbei.  Predica  se  terminase. 

Slujba  se  tennină  şi,  în  timp  ce  Lissa  se  întoarse  pentru  a pleca,  am  clătinat  din  cap  spre  ea. 

— Aşteaptă-mă.  Vin  imediat. 

Mi-am  făcut  loc  prin  mulţime,  până  în  faţă,  unde  preotul  vorbea  cu  câteva  persoane.  Am  aşteptat 
nerăbdătoare  să  termine.  Natalie  era  acolo,  întrebându-1  despre  munca  voluntară  pe  care  o putea 
face.  Uh.  Când  termină,  plecă,  salutându-mă  în  timp  ce  trecu  pe  lângă  mine. 

Preotul  ridică  sprâncenele  când  mă  văzu. 

— Bună,  Rose.  Mă  bucur  să  te  revăd. 

— Da...  şi  eu,  am  spus.  V-am  auzit  vorbind  despre  Anna.  Despre  cum  era  „atinsă  de  umbră”.  Ce 
înseamnă  asta? 

Se  încruntă. 

— Nu  sunt  foarte  sigur.  A trăit  acum  multă  vreme.  Era  adesea  ceva  obişnuit  să  te  referi  la  oameni 
prin  titulaturi  care  ilustrau  unele  trăsături  ale  lor.  Se  poate  să  i se  fi  spus  aşa  pentru  a o face  să  pară 
înspăimântătoare. 

Am  încercat  să-mi  ascund  dezamăgirea. 

— Ah.  Şi  cine  a fost  ea? 

De  data  asta  încruntarea  lui  fu  mai  degrabă  dezaprobatoare  decât  gânditoare. 

— Am  amintit-o  de  câteva  ori. 

— Ah,  probabil  că  am...  hmm,  n-am  fost  atentă.  Expresia  dezaprobatoare  deveni  mai  puternică. 

— Aşteaptă  numai  o clipă. 

Dispăru  prin  uşa  de  lângă  altar,  cea  pe  care  intrase  Lissa  pentru  a urca  în  pod.  Mi-a  trecut  prin 
minte  să  fug,  dar  m-am  gândit  că  Dumnezeu  m-ar  putea  trăsni  pentru  asta.  După  mai  puţin  de  un 
minut,  preotul  se  întoarse  cu  o carte.  Mi-o  întinse.  Sfinţi  moroi. 

— Poţi  să  afli  despre  ea  de  aici.  Data  viitoare  când  te  voi  vedea,  aş  vrea  să  aud  ceea  ce  ai  învăţat. 

M-am  încruntat  în  timp  ce  mă  depărtam.  Minunat.  Temă  de  făcut  pentru  preot. 

în  pragul  capelei  am  găsit-o  pe  Lissa  stând  de  vorbă  cu  Aaron. 

îmi  zâmbi  în  timp  ce  vorbea,  iar  sentimentele  care  veneau  dinspre  ea  erau  de  bucurie,  deşi  cu 
siguranţă  nu  de  iubire  nebunească. 

— Glumeşti,  exclamă  ea.  El  clătină  din  cap. 

— Nu. 

Văzându-mă  trecând  pe  lângă  ei,  Lissa  se  întoarse  către  mine. 

— Rose,  n-o  să-ţi  vină  să  crezi.  O ştii  pe  Abby  Bădica?  Şi  pe  Xander?  Gardianul  lor  vrea  să 
demisioneze.  Şi  să  se  căsătorească  cu  un  alt  gardian. 

Ei,  asta  era  o bârfă  interesantă.  De  fapt,  un  scandal. 

— Serios?  Şi  or  să  plece  împreună?  încuviinţă  din  cap. 

— îşi  iau  o casă.  Or  să-şi  ia  slujbe  printre  oameni,  cred. 

M-am  uitat  la  Aaron,  care  dintr-odată  devenise  timid  de  faţă  cu  mine. 

— Ce  părere  au  Abby  şi  Xander  despre  asta? 

— Sunt  stânjeniţi.  Cred  că-i  o prostie.  Apoi  îşi  dădu  seama  cu  cine  stă  de  vorbă.  Ah,  n-am  vrut  să 
spun... 

— Nu  contează,  l-am  zâmbit  încordat.  Chiar  este  o prostie. 

Mamă.  Eram  uimită.  Partea  rebelă  din  mine  adora  orice  poveste  în  care  oamenii  „se  opuneau 
sistemului”.  Numai  că,  în  acest  caz,  ei  se  opuneau  sistemului  meu,  celui  în  care  fusesem  educată  să 
cred  întreaga  viaţă. 

Dhampirii  şi  moroii  aveau  o rânduială  ciudată.  La  origine,  dhampirii  se  născuseră  din  moroi  care 
se  amestecaseră  cu  oameni.  Din  nefericire,  dhampirii  nu  se  puteau  reproduce  între  ei  — sau  cu 
oameni.  Era  o chestie  genetică  ciudată.  Şi  catârii  erau  la  fel,  mi  se  spusese,  cu  toate  că  asta  nu  era  o 
comparaţie  pe  care-mi  plăcea  prea  mult  să  o aud.  Dhampirii  şi  cei  care  erau  moroi  în  întregime 
puteau  avea  copii  împreună,  şi,  printr-o  altă  curiozitate  genetică,  copiii  lor  ieşeau  ca  dhampiri 
standard,  cu  jumătate  din  gene  umane  şi  jumătate  de  vampir. 

Moroii  fiind  singurii  cu  care  dhampirii  se  puteau  reproduce,  trebuia  să  stăm  aproape  de  ei  şi  să 
ne  amestecăm  cu  ei.  La  fel,  devenise  important  pentru  noi  ca  moroii  pur  şi  simplu  să 

supravieţuiască.  Fără  ei,  eram  terminaţi.  Şi,  din  cauza  modului  în  care  strigoilor  le  plăcea  să-i 
omoare  pe  moroi  unul  după  altul,  supravieţuirea  lor  devenise  o preocupare  legitimă  pentru  noi. 

Aşa  s-a  dezvoltat  sistemul  gardienilor.  Dhampirii  nu  puteau  face  magie,  dar  eram  războinici 
puternici.  Moşteniserăm  simţuri  şi  reflexe  ascuţite  de  la  genele  vampirice,  iar  putere  şi  mai  multă 
rezistenţă  de  la  genele  umane.  De  asemenea,  nu  eram  limitaţi  de  nevoia  de  sânge  sau  de  neplăcerea 
provocată  de  lumina  soarelui.  Sigur,  nu  eram  atât  de  puternici  ca  strigoii,  dar  ne  antrenam  din  greu, 
iar  gardienii  făceau  o treabă  impresionantă  în  protejarea  moroilor.  Cei  mai  mulţi  dhampiri 
considerau  că  merita  să-şi  rişte  propriile  vieţi  pentru  a se  asigura  că  neamul  nostru  va  mai  putea  să 
aibă  copii. 

De  vreme  ce  moroii  voiau  de  obicei  să  aibă  şi  să  crească  copii  moroi,  nu  auzeai  prea  multe 
poveşti  de  dragoste  pe  termen  lung  între  moroi  şi  dhampiri.  In  special,  nu  vedeai  prea  multe  femei 
moroi  împreună  cu  ţipi  dhampiri.  Dar  multor  tineri  moroi  le  plăcea  să  se  încurce  cu  femei  dhampir, 
cu  toate  că  de  obicei  tipii  aceia  se  însurau  mai  apoi  cu  femei  moroi.  Asta  făcea  să  existe  multe 
mame  dhampir  singure,  dar  eram  tari  şi  ne  puteam  descurca. 

Cu  toate  astea,  multe  mame  dhampir  alegeau  să  nu  devină  gardieni,  pentru  a-şi  creşte  copiii. 
Aceste  femei  aveau  uneori  slujbe  „obişnuite”  printre  moroi  sau  oameni;  unii  dintre  ei  trăiau 
împreună  în  comunităţi.  Aceste  comunităţi  aveau  o reputaţie  proastă...  Nu  ştiu  cât  de  mult  din 
aceasta  era  adevărat,  însă  se  zvonea  că  bărbaţii  moroi  le  vizitau  mereu  pentru  sex  şi  că  unele  femei 
dhampir  îi  lăsau  să  bea  sânge  în  timp  ce  o făceau.  Târfe  pentru  sânge. 

Oricum  ar  sta  lucrurile,  aproape  toţi  gardienii  erau  bărbaţi,  ceea  ce  însemna  că  existau  mult  mai 
mulţi  moroi  decât  gardieni.  Majoritatea  bărbaţilor  dhampiri  acceptau  faptul  că  nu  vor  avea  copii. 
Ştiau  că  era  de  datoria  lor  să-i  protejeze  pe  moroi  în  vreme  ce  surorile  şi  verişoarele  lor  făceau 
copii. 

Unele  femei  dhampir,  ca  mama  mea,  încă  mai  simţeau  că  e de  datoria  lor  să  devină  gardieni  — 
chiar  dacă  asta  însemna  să  nu-şi  crească  propriii  copii.  După  naşterea  mea,  mă  predase  pentru  a fi 
crescută  de  moroi. 

Moroii  şi  dhampirii  încep  şcoala  de  foarte  mici,  iar  Academia  practic  îşi  asumase 
responsabilitatea  de  părinte  înainte  ca  eu  să  împlinesc  patru  ani. 

între  exemplul  ei,  al  mamei  mele,  şi  viaţa  mea  la  Academie,  credeam  cu  toată  inima  că  era  de 
datoria  unui  dhampir  să  protejeze  moroi.  Făcea  parte  din  moştenirea  noastră  şi  era  singura  cale  prin 
care  puteam  merge  mai  departe.  Cât  se  poate  de  simplu. 

Şi,  din  cauza  asta,  ceea  ce  făcuse  gardianul  familiei  Bădica  era  atât  de  şocant.  îşi  abandonase 
moroiul  şi  plecase  cu  o femeie  gardian,  ceea  ce  însemna  că  aceasta,  la  rându-i,  îşi  abandonase 
moroiul  ei.  Nici  măcar  nu  puteau  avea  copii  împreună,  iar  acum  două  familii  erau  neprotejate.  Ce 
sens  avea?  Nimănui  nu-i  păsa  dacă  dhampirii  adolescenţi  se  întâlneau  sau  dacă  dhampirii  adulţi 
aveau  aventuri.  Dar  o relaţie  pe  termen  lung?  Mai  ales  una  care  implica  fuga  lor?  O risipă  totală.  Şi 
o ruşine. 

După  alte  câteva  speculaţii  despre  familia  Bădica,  Lissa  şi  cu  mine  îl  părăsirăm  pe  Aaron.  în 
timp  ce  ieşeam  afară,  am  auzit  un  sunet  ciudat  de  mişcare  şi  apoi  ceva  alunecând.  Am  înţeles  prea 
târziu  ce  se  petrecea,  chiar  când  o grămadă  de  zăpadă  topită  alunecă  de  pe  acoperişul  capelei  pe  noi. 
Era  la  începutul  lui  octombrie  şi  căzuse  o ninsoare  timpurie  noaptea  precedentă,  care  începuse  să  se 
topească  aproape  imediat.  Drept  urmare,  chestia  care  căzu  pe  noi  era  foarte  udă  şi  foarte  rece. 

Lissa  fu  cea  pe  care  căzu  cea  mai  mare  parte,  dar  tot  am  ţipat  când  apa  îngheţată  mă  lovi  pe  păr  şi 
pe  gât.  Şi  alţi  câţiva  ţipară  în  apropriere,  fiind  atinşi  un  pic  de  miniavalanşă. 

— Eşti  în  regulă?  am  întrebat-o. 

Haina  îi  era  leoarcă,  iar  părul  ei  platinat  lipit  de  obraji. 

— D-da,  spuse  clănţănind  din  dinţi. 

Mi-am  scos  haina  şi  i-am  dat-o.  Avea  o suprafaţă  lucioasă  şi  cea  mai  mare  parte  a apei  nu  intrase 
în  ea. 

— Dă-o  jos  pe  a ta. 

— Dar  tu  o să... 

— Ia-o. 

O  luă  şi,  în  timp  ce  o îmbrăca,  mi-a  venit  în  sfârşit  să  râd,  aşa  cum  se  întâmplă  mereu  în  situaţiile 
acestea.  I-am  evitat  privirea,  concentrându-mă  în  schimb  să  ţin  jacheta  udă  a Lissei  în  timp  ce  se 
schimba. 

— Mi-aş  fi  dorit  să  nu  fi  purtat  haină,  Rose,  spuse  Ralf  Sarcozy,  un  moroi  neobişnuit  de 
voluminos  şi  de  dolofan,  pe  care  îl  detestam.  Tricoul  ăla  ar  fi  arătat  bine  ud. 

— Tricoul  ăla  e aşa  de  urât  că  ar  trebui  ars.  L-ai  luat  de  la  un  om  al  străzii? 

Am  ridicat  privirea  în  timp  ce  Mia  trecu  şi  îl  luă  de  braţ  pe  Aaron.  Buclele  ei  blonde  erau 
aranjate  perfect  şi  purta  o pereche  minunată  de  pantofi  negri  cu  toc  care  mi-ar  fi  stat  mult  mai  bine 
mie.  Cel  puţin  o făceau  să  arate  mai  înaltă,  recunosc  asta.  Aaron  se  aflase  la  câţiva  paşi  în  urma 
noastră,  dar  evitase  ca  prin  minune  să  fie  lovit  de  zăpada  topită.  Văzând  cât  de  mulţumită  de  sine 
arăta,  am  decis  că  incidentul  nu  fusese  o întâmplare. 

— Bănuiesc  că  vrei  să  te  oferi  să-l  arzi,  ha?  am  întrebat-o,  nevrând  să-i  arăt  cât  de  mult  mă 
enervase  insulta.  Ştiam  foarte  bine  că  priceperea  mea  într-ale  modei  scăzuse  în  ultimii  doi  ani.  Ah, 
ia  stai  — dar  focul  nu  e elementul  tău,  nu-i  aşa?  Tu  lucrezi  cu  apa.  Ce  coincidenţă  că  o grămadă  de 
apă  tocmai  a căzut  pe  noi. 

Mia  arăta  ca  şi  cum  fusese  insultată,  dar  licărul  din  ochii  ei  spunea  că  se  bucura  de  asta  mult  prea 
mult  ca  să  fie  doar  o spectatoare  nevinovată. 

— Ce  vrea  să  însemne  asta? 

— Pentru  mine,  nimic.  Dar  doamna  Kirova  va  avea  probabil  ceva  de  spus  când  o să  afle  că  te-ai 
folosit  de  magie  împotriva  unui  alt  elev. 

— Asta  n-a  fost  un  atac,  spuse  batjocoritoare.  Şi  nu  am  fost  eu.  A fost  mâna  lui  Dumnezeu. 

Câţiva  râseră,  spre  încântarea  ei.  Mi-am  imaginat  că-i  răspund  Adevăr  grăit-ai!  şi  că  o izbesc 

apoi  de  peretele  bisericii.  In  realitate,  Lissa  mă  înghionti  calmă  şi-mi  spuse  „Hai  să  mergem”. 

Ne  îndreptarăm  amândouă  spre  internatele  noastre,  lăsând  în  spate  râsetele  şi  glumele  despre  cât 
de  ude  eram  şi  despre  cum  Lissa  n-avea  de  unde  să  ştie  nimic  despre  specializare.  Ajunsă  înăuntru, 
am  început  să  fierb.  Mi-am  dat  seama  că  trebuia  să  fac  ceva  în  legătură  cu  Mia.  Pe  lângă  iritarea 
generală  din  pricina  răutăţii  Miei,  nu  voiam  ca  Lissa  să  aibă  parte  de  mai  mult  stres  decât  era 
nevoită  să  suporte.  Fusesem  liniştite  în  prima  săptămână  şi  voiam  ca  lucrurile  să  rămână  aşa. 

— Ştii,  am  spus,  mă  gândesc  tot  mai  mult  că  e un  lucru  bun  să-l  recucereşti  pe  Aaron.  O să-i  dai, 
în  felul  acesta,  o lecţie  javrei  ăsteia  de  păpuşica.  Pariez  că  ar  fi  şi  uşor.  încă  mai  e nebun  după  tine. 

— Nu  vreau  să  dau  nimănui  nicio  lecţie,  spuse  Lissa.  Şi  eu  nu  sunt  nebună  după  el. 

— Haide,  ea  caută  ceartă  şi  ne  vorbeşte  pe  la  spate.  Ieri  m-a  acuzat  că  mi-am  luat  blugi  de  la 
Armata  Salvării1. 

— Blugii  tăi  chiar  sunt  de  la  Armata  Salvării. 

— Păi,  da,  am  pufnit,  dar  n-are  niciun  drept  să  râdă  de  ei  când  ea  poartă  lucruri  de  la  Target2. 

— Hei,  nu  e nimic  aiurea  în  legătură  cu  Target.  îmi  place  Target. 

— Şi  mie.  Nu  asta  e ideea.  încearcă  să-şi  etaleze  lucrurile  de  parcă  ar  fi  de  la  cine  ştie  ce  Stella 
McCartney3. 

— Şi  asta-i  o crimă?  Am  afişat  o figură  gravă. 

— Absolut.  Trebuie  să  te  răzbuni. 

— Ţi-am  spus,  nu  mă  interesează  răzbunarea.  Lissa  îmi  aruncă  o privire  neîncrezătoare.  Şi  nici 
pe  tine  n-ar  trebui  să  te  intereseze. 

Am  zâmbit  cât  de  nevinovat  am  putut  şi,  atunci  când  ne-am  despărţit,  m-am  simţit  uşurată  din 
nou  că  nu-mi  putea  citi  gândurile. 

— Şi  când  o să  fie  marea  păruială? 

Mason  mă  aştepta  în  faţa  dormitorului  după  ce  mă  despărţisem  de  Lissa.  Arăta  leneş  şi  drăguţ, 
sprijinindu-se  de  perete,  cu  braţele  încrucişate,  în  timp  ce  mă  privea. 

— Nu  ştiu  ce  vrei  să  spui. 


1 Mişcare  evanghelică  internaţională,  care  desfăşoară  acţiuni  religioase,  sociale  şi  caritabile 

2 Lanţ  de  magazine  din  SUA 

3 Creatoare  britanică  de  modă,  fiica  muzicianului  Paul  McCartney 

îşi  desfăcu  braţele  şi  merse  împreună  cu  mine  în  clădire,  dându-mi  haina  lui,  de  vreme  ce  o 
lăsasem  pe  Lissa  să  plece  cu  haina  mea  uscată. 

— V-am  văzut  certându-vă  în  faţa  capelei.  N-ai  pic  de  respect  pentru  casa  Domnului? 

Am  pufnit. 

— Şi  tu  ai  cam  la  fel  de  mult  respect  pentru  ea  ca  şi  mine,  păgânule.  Nici  măcar  n-ai  venit  la 
slujbă.  Pe  lângă  asta,  cum  ai  spus,  eram  afară. 

— Şi  tot  n-ai  răspuns  la  întrebare. 

M-am  mulţumit  doar  să  rânjesc  şi  mi-am  pus  haina  lui  pe  umeri. 

Stăteam  în  spaţiul  comun  al  dormitorului  nostru,  o sală  bine  supravegheată  şi  un  loc  de  studiu 
unde  elevii  de  ambele  sexe  puteau  sta  împreună,  ba,  mai  mult,  chiar  să  aibă  musafiri  moroi.  Fiind 
duminică,  era  destul  de  aglomerat  cu  cei  care-şi  pregăteau  temele  de-a  doua  zi. 

Zărind  o masă  mică  liberă,  l-am  apucat  pe  Mason  de  braţ  şi  l-am  tras  spre  ea. 

— N-ar  trebui  să  te  duci  direct  în  camera  ta?  M-am  ghemuit  în  scaunul  meu,  privind  înjur  cu 
precauţie. 

— Sunt  atât  de  mulţi  oameni  azi  aici,  o să  le  ia  ceva  timp  să  mă  observe.  Dumnezeule,  m-am 
săturat  atât  de  tare  să  fiu  închisă.  Şi  a trecut  doar  o săptămână. 

— Şi  eu  m-am  săturat  de  asta.  Ţi-am  simţit  lipsa  azi-noapte.  Mulţi  dintre  noi  ne-am  dus  să  jucăm 
biliard  în  camera  de  recreere.  Eddie  era  în  formă. 

Am  oftat. 

— Nu-mi  mai  povesti.  Nu  vreau  să  aud  nimic  despre  viaţa  voastră  socială  fascinantă. 

— Bine.  îşi  sprijini  cotul  pe  masă  şi-şi  aşeză  bărbia  în  mână.  Atunci  spune-mi  despre  Mia.  Pur  şi 
simplu  o să  te  întorci  brusc  şi  o s-o  pocneşti  într-o  zi,  aşa  e?  Cred  că-mi  aduc  aminte  că  ai  făcut  asta 
de  cel  puţin  zece  ori  cu  diverse  persoane  care  te-au  călcat  pe  nervi. 

— Sunt  o nouă  Rose,  schimbată,  am  spus,  încercând  să  par  cât  mai  cuminte. 

Ceea  ce  nu  prea  îmi  reuşi.  El  pufni  în  râs. 

— în  plus,  dacă  fac  asta,  îmi  voi  încălca  înţelegerea  cu  Kirova.  Trebuie  să  merg  pe  calea  cea 
dreaptă  şi  îngustă. 

— Cu  alte  cuvinte,  să  găseşti  vreo  cale  să  te  răzbuni  pe  Mia  pentru  care  să  nu  intri  în  bucluc. 

Un  zâmbet  mi-a  apărut  în  colţul  gurii. 

— Ştii  ce-mi  place  la  tine,  Mase?  Gândeşti  exact  ca  mine. 

— Ce  ipoteză  înfricoşătoare,  răspunse  pe  un  ton  sec.  Aşa,  ce  zici  de  asta:  s-ar  putea  să  ştiu  ceva 
despre  ea,  dar  probabil  că  n-ar  trebui  să-ţi  spun... 

M-am  aplecat  înainte. 

— Ah,  deja  m-ai  aţâţat.  Trebuie  să-mi  spui  acum. 

— Aş  greşi,  mă  sâcâi  el.  De  unde  ştiu  că  nu  vei  folosi  această  informaţie  pentru  bine,  în  loc  de 
rău? 

Am  clipit  provocator. 

— Poţi  să  rezişti  chipului  ăsta?  Mă  studie  o clipă. 

— Nu.  Nu  pot,  de  fapt.  Bine,  uite:  Mia  nu  e dintr-o  familie  regală. 

M-am  lăsat  pe  spate  în  scaun. 

— Nu  serios.  Ştiam  asta  deja.  Ştiu  cine  face  parte  din  familiile  regale  de  când  aveam  doi  ani. 

— Mda,  dar  e mai  mult  decât  atât.  Părinţii  ei  lucrează  pentru  unul  din  lorzii  Drozdov. 

Am  dat  din  mână  nerăbdătoare. 

Mulţi  moroi  lucrau  afară,  în  lumea  oamenilor,  dar  şi  societatea  moroilor  avea  destule  slujbe 
pentru  membrii  ei.  Cineva  trebuia  să  le  ocupe. 

— Curăţenie.  Practic,  sunt  slujitori.  Tatăl  ei  tunde  iarba,  iar  mama  ei  e menajeră. 

în  realitate,  aveam  un  mare  respect  pentru  oricine  muncea  de  dimineaţă  până  seara,  indiferent  de 
slujbă.  Oamenii  de  pretutindeni  trebuiau  să  facă  lucruri  mizerabile  pentru  a-şi  câştiga  existenţa.  Dar, 
ca  şi  în  cazul  Target,  era  o cu  totul  altă  chestiune  dacă  cineva  încerca  să  treacă  drept  altcineva.  Şi  în 
săptămâna  de  când  eram  aici,  aflasem  cu  câtă  disperare  voia  Mia  să  îşi  găsească  locul  în  elita  şcolii. 

— Nimeni  nu  ştie,  am  spus  gânditoare. 

— Şi  nu  vrea  să  ştie  nimeni.  Ştii  cum  sunt  cei  din  familiile  regale. 

Făcu  o pauză. 

— Bine,  cu  excepţia  Lissei,  desigur.  Toţi  i-ar  face  Miei  zile  fripte  din  cauza  asta. 

— De  unde  ştii  toate  astea? 

— Unchiul  meu  e gardian  la  familia  Drozdov. 

— Şi  ai  tot  păstrat  secretul  ăsta,  ha? 

— Până  ce  m-ai  corupt  tu.  Deci,  ce  parte  o să  alegi:  bine  sau  rău? 

— Cred  că  o să-i  dau  un  termen  de  graţie  de... 

— Domnişoară  Hathaway  ştii  că  n-ar  trebui  să  te  afli  aici. 

Una  dintre  supraveghetoarele  internatului  ne  urmărea,  cu  o privire  plină  de  dezaprobare. 

Nu  glumisem  când  spusesem  că  Mason  gândea  ca  mine.  Putea  să  mintă  la  fel  de  bine  ca  mine. 

— Avem  un  proiect  în  grup  de  făcut  pentru  cursul  de  ştiinţe  umaniste.  Cum  am  putea  să-l  facem 
dacă  Rose  e la  izolare? 

Supraveghetoarea  ne  privi  printre  gene. 

— Nu  păreţi  să  lucraţi. 

Am  împins  înainte  cartea  preotului  şi  am  deschis-o  la  întâmplare.  O pusesem  pe  masă  când  ne 
aşezaserăm. 

— Mmm,  lucrăm  la  asta. 

Tot  mai  părea  neîncrezătoare. 

— O oră.  Vă  mai  las  încă  o oră  aici  şi  ar  fi  bine  să  vă  văd  învăţând  cu  adevărat. 

— Da,  doamnă,  spuse  Mason  cu  o figură  serioasă.  Absolut. 

Se  depărta,  continuând  să  se  uite  la  noi. 

— Eroule,  am  declarat. 

El  îndreptă  degetul  spre  carte. 

— Ce  e asta? 

— Mi-a  dat-o  preotul.  Am  avut  o întrebare  în  legătură  cu  slujba. 

Se  uită  fix  la  mine,  uimit. 

— Ah,  termină  şi  arată  că  eşti  interesat.  Am  răsfoit  indexul. 

— încerc  s-o  găsesc  pe-o  femeie  pe  nume  Anna.  Mason  îşi  trase  scaunul  aproape,  ca  să  stea 
lângă  mine. 

— Bine.  Hai  să  studiem. 

Am  găsit  un  număr  de  pagină  şi,  deloc  surprinzător,  m-a  dus  la  secţiunea  despre  Sf.  Vladimir. 
Am  citit  capitolul,  căutând  numele  Annei.  Când  l-am  găsit,  autorul  nu  avea  prea  multe  de  spus 
despre  ea.  Indusese  însă  un  fragment  scris  de  un  tip  care,  după  câte  se  părea,  trăise  în  acelaşi  timp 
cu  Sf.  Vladimir: 

Şi  cu  Vladimir  întotdeauna  este  Anna,  fiica  lui  Fyodor.  Dragostea  lor  e la  fel  de  castă  şi  de  curată 
precum  cea  dintre  frate  şi  soră  şi  de  multe  ori  l-a  apărat  ea  de  strigoii  care  căutau  să-l  nimicească  pe 
el  şi  sfinţenia  lui.  Pe  lângă  aceasta,  ea  e cea  care  îl  alină  când  duhul  lui  îl  covârşeşte,  iar  întunericul 
lui  Satan  încearcă  să-l  înăbuşe  şi  să-i  slăbească  sănătatea  şi  trupul.  Şi  acestea  ea  le  apără,  căci  ei  au 
fost  legaţi  împreună  încă  de  când  el  i-a  salvat  viaţa  în  copilărie.  E un  semn  al  iubirii  lui  Dumnezeu 
că  El  i-a  trimis  binecuvântatului  Vladimir  un  păzitor  cum  este  ea,  care  este  atinsă  de  umbră  şi  ştie 
întotdeauna  ce  e în  inima  şi  mintea  lui. 

— Uite,  spuse  Mason.  Ea  era  gardianul  lui. 

— Nu  spune  ce  înseamnă  atins  de  umbră. 

— Probabil  că  nu  înseamnă  nimic. 

Ceva  în  sinea  mea  nu  credea  asta.  Am  citit  din  nou,  încercând  să  înţeleg  limbajul  arhaic.  Mason 
mă  privi  cu  curiozitate,  arătând  ca  şi  cum  ar  fi  vrut  foarte  mult  să  mă  ajute. 

— Poate  că  se  combinau,  sugeră  el.  Am  râs. 

— Era  un  sfânt. 

— Şi?  Probabil  că  şi  sfinţilor  le  place  sexul.  Chestia  aia  cu  „frate  şi  soră”  e probabil  o acoperire. 
Arătă  spre  unul  din  rânduri.  Vezi?  Erau  „legaţi  împreună”.  Făcu  cu  ochiul.  E codat. 

— Nu  cred.  Erau  doar  apropiaţi.  Băieţii  şi  fetele  pot  fi  doar  prieteni. 

Am  spus-o  pe  un  ton  aluziv  şi  îmi  aruncă  o privire  ironică. 

— Da?  Noi  suntem  prieteni  şi  habar  n-am  ce-i  în  „inima  şi  mintea”  ta. 

Mason  afişă  o figură  pseudofilozofică. 

— Desigur,  unii  ar  putea  susţine  că  nu  poţi  şti  niciodată  ce  e în  inima  unei  femei... 

— Ah,  taci  din  gură,  am  oftat,  lovindu-1  cu  pumnul  în  braţ. 

— Căci  sunt  creaturi  stranii  şi  misterioase,  continuă  pe  tonul  lui  doct,  iar  un  bărbat  trebuie  să  fie 
cititor  de  gânduri  dacă  vrea  ca  vreodată  să  le  facă  fericite. 

Am  început  să  chicotesc  fără  să  mă  pot  controla  şi  ştiam  că  probabil  voi  avea  necazuri  din  nou. 

— Ei  bine,  încearcă  să-mi  citeşti  mintea  şi  nu  mai  fi  aşa  de... 

M-am  oprit  din  râs  şi  m-am  uitat  iar  în  carte.  Legaţi  împreună  şi  ştie  întotdeauna  ce  e în  inima  şi 
mintea  lui. 

Aveau  o legătură  psihică,  am  înţeles.  Aş  fi  pus  pariu  pe  orice  aveam  — ceea  ce  nu  era  mare  lucru 
— pentru  asta.  Revelaţia  era  uluitoare.  Existau  numeroase  poveşti  vagi  şi  mituri  despre  cum 
gardienii  şi  moroii  „aveau  odinioară  legături”.  Dar  asta  era  prima  în  care  se  pomenea  de  cineva 
anume  căruia  i se  întâmplase. 

Mason  observase  reacţia  mea  de  surprindere. 

— Te  simţi  bine?  Arăţi  cam  ciudat.  M-am  prefăcut  că  nu  e nimic. 

— Da.  Sunt  bine. 


ŞAPTE 

Trecură  două  săptămâni  după  asta  şi  am  uitat  curând  chestia  cu  Anna,  pe  măsură  ce  viaţa  de  la 
Academie  mă  acapara.  Şocul  întoarcerii  noastre  se  mai  atenuase  un  pic  şi  am  început  să  ne 
cufundăm  într-o  rutină  destul  de  comodă.  Zilele  mele  gravitau  în  jurul  bisericii,  prânzului  cu  Lissa 
şi  ce  fel  de  viaţă  socială  mai  puteam  încropi  în  afară  de  asta.  Fiindu-mi  interzis  orice  timp  liber,  nu 
îmi  venea  foarte  greu  să  trec  neobservată,  cu  toate  că  reuşeam  să  îmi  atrag  puţină  atenţie  ici  şi  colo, 
în  ciuda  discursului  pompos  pe  care  i-1  ţinusem  Lissei  despre  cum  „să  nu  facem  valuri”.  Nu  mă 
puteam  abţine,  îmi  plăcea  să  flirtez.  îmi  plăceau  grupurile,  îmi  plăcea  să  fac  comentarii  răutăcioase 
în  clasă. 

Noul  ei  rol  incognito  atrăgea  atenţie  doar  pentru  că  era  atât  de  diferit  decât  cel  de  dinainte  de 
plecarea  noastră,  când  fusese  atât  de  activă  printre  membrii  familiilor  regale.  Curând,  cei  mai  mulţi 
uitară  de  asta,  acceptând  faptul  că  prinţesa  Dragomir  dispărea  de  pe  radarul  social  şi  se  mulţumea  să 
stea  împreună  cu  Natalie  şi  grupul  ei.  Trăncăneala  lui  Natalie  încă  mă  mai  făcea  să-mi  doresc  să  mă 
dau  cu  capul  de  pereţi  uneori,  dar  era  foarte  amabilă  — mai  amabilă  decât  aproape  oricare  dintre 
ceilalţi  membri  ai  familiilor  regale  — şi  îmi  plăcea  să  stau  în  preajma  ei  cea  mai  mare  parte  a 
timpului. 

Şi,  după  cum  mă  avertizase  Kirova,  mă  antrenam,  intr-adevăr,  şi  făceam  exerciţii  fără  răgaz.  Dar, 
pe  măsură  ce  trecu  timpul,  corpul  meu  încetă  să  mă  mai  deteste.  Muşchii  mi  se  dezvoltară  şi 
rezistenţa  îmi  spori.  Tot  mai  luam  bătaie  la  antrenamente,  dar  nu  chiar  aşa  de  tare  ca  înainte,  ceea  ce 
era  ceva.  Cel  mai  mare  preţ  părea  acum  că-1  plăteşte  pielea  mea.  Stând  afară  în  frig  atât  de  mult 
timp,  îmi  crăpa  pielea  feţei  şi  doar  rezerva  constantă  de  loţiuni  pentru  îngrijirea  tenului  mă 
împiedica  să  nu  îmbătrânesc  înainte  de  vreme. 

Dar  aceasta  nu  putea  face  prea  mult  pentru  bătăturile  de  pe  mâini  şi  picioare.  De  asemenea,  o 
rutină  se  crea  între  Dimitri  şi  mine.  Mason  avusese  dreptate  că  era  nesociabil.  Dimitri  nu  petrecea 
prea  mult  timp  cu  ceilalţi  gardieni,  cu  toate  că  era  limpede  că  toţi  îl  respectau.  Şi,  cu  cât  lucram  cu 
el  mai  mult,  cu  atât  îl  respectam  şi  eu  mai  mult,  deşi  nu-i  înţelegeam  cu  adevărat  metodele  de 
antrenament.  Nu  păreau  foarte  dure.  începeam  mereu  cu  întinderi  în  sala  de  gimnastică  şi  în  ultima 
vreme  mă  trimitea  afară  să  alerg,  înfruntând  toamna  tot  mai  rece  din  Montana. 

într-o  zi,  la  trei  săptămâni  după  întoarcerea  mea  la  Academie,  am  intrat  în  sala  de  gimnastică 
înainte  de  începerea  şcolii  şi  l-am  găsit  întins  pe  o rogojină,  citind  o carte  de  Louis  L’Amour.  Cineva 
adusese  un  CD  player  portabil  şi,  cu  toate  că  asta  mă  binedispusese  la  început,  nu  aceeaşi  impresie 
mi-o  produse  cântecul  care  se  auzea:  „Când  turturelele  plâng”  al  lui  Prince.  Era  jenant  că  ştiam  de 

piesa  asta,  însă  unul  dintre  foştii  colegi  de  clasă  fusese  obsedat  de  muzica  anilor  ’80. 

— Mamă,  Dimitri,  am  spus  aruncându-mi  sacul  pe  podea.  înţeleg  că  ăsta  e acum  un  hit  în 
Europa  de  Est,  dar  crezi  că  poate  am  putea  asculta  ceva  care  n-a  fost  înregistrat  înainte  de  a mă 
naşte  eu? 

Doar  ochii  îi  clipiră  în  direcţia  mea;  restul  corpului  său  rămase  nemişcat. 

— Ce  importanţă  are  pentru  tine?  Eu  sunt  cel  care  o să-l  asculte.  Tu  o să  alergi  afară. 

M-am  strâmbat  în  timp  ce-mi  puneam  piciorul  pe  una  din  bare  şi  îmi  întindeam  tendoanele.  Una 
peste  alta,  Dimitri  avea  o toleranţă  politicoasă  pentru  impertinenţa  mea.  Atâta  timp  cât  nu  mă  lăsam 
pe  tânjală  cu  antrenamentul,  nu-1  deranjau  comentariile  mele  neîntrerupte. 

— Hei,  am  întrebat,  trecând  la  următoarea  serie  de  întinderi,  care-i  treaba  cu  toate  alergările 
astea,  în  definitiv?  Adică,  înţeleg  importanţa  rezistenţei  şi  toate  astea,  dar  n-ar  trebui  să  trec  la  ceva 
care  să  presupună  nişte  lovituri?  Tot  mai  iau  bătaie  la  exerciţiile  de  grup. 

— Poate  că  ar  trebui  să  loveşti  mai  tare,  răspunse  sec. 

— Vorbesc  serios. 

— Nu  mi-am  dat  seama. 

Puse  cartea  jos,  dar  nu-şi  schimbă  poziţia. 

— Treaba  mea  e să  te  pregătesc  să  o aperi  pe  prinţesă  şi  să  te  lupţi  cu  creaturi  malefice,  corect? 

— Îhî. 

— Aşadar,  spune-mi:  să  presupunem  că  reuşeşti  s-o  răpeşti  din  nou  şi  s-o  duci  la  mall.  în  timp  ce 
eşti  acolo,  un  strigoi  vine  la  tine.  Ce  vei  face? 

— Depinde  în  ce  magazin  suntem.  Se  uită  la  mine  dojenitor. 

— Bine.  O să-l  înjunghii  cu  o ţepuşă  din  argint.  Dimitri  se  ridică  acum  în  capul  oaselor, 
încrucişându-şi  picioarele  printr-o  singură  mişcare.  Tot  nu-mi  dădeam  seama  cum  de  putea  cineva 
atât  de  înalt  să  fie  atât  de  agil. 

— Oh?  Ridică  sprâncenele  negre.  Ai  o ţepuşă  din  argint?  Măcar  ştii  cum  să  foloseşti  una? 

Mi-am  întors  privirea  dinspre  el  şi  m-am  încruntat.  Făcute  cu  magia  elementelor,  ţepuşele  din 

argint  erau  arma  cea  mai  letală  a unui  gardian.  înjunghierea  unui  strigoi  în  inimă  cu  una  din  ele 
însemna  moarte  instantanee.  Erau,  de  asemenea,  letale  pentru  moroi,  aşa  că  nu  li  se  dădeau  cu 
uşurinţă  novicilor.  Colegii  mei  de  clasă  abia  începuseră  să  înveţe  cum  să  le  folosească.  Mă 
antrenasem  înainte  cu  o armă  de  foc,  dar  nimeni  nu  voia  să  mă  lase  să  mă  apropii  încă  de  o ţepuşă. 
Din  fericire,  mai  erau  alte  două  modalităţi  de  a ucide  un  strigoi. 

— Bine.  îl  decapitez. 

— Nepunând  la  socoteală  faptul  că  nu  ai  o annă  cu  care  să  faci  asta,  cum  o să  contrabalansezi 
faptul  că  ar  putea  fi  cu  o jumătate  de  cot  mai  înalt  ca  tine? 

M-am  oprit  enervată  din  exerciţiul  de  atingere  a degetelor  de  la  picioare  cu  mâinile. 

— Bine,  atunci  o să-i  dau  foc. 

— Din  nou,  cu  ce? 

— Bine,  mă  dau  bătută.  Deja  ai  răspunsul.  Doar  mă  tachinezi.  Sunt  la  mall  şi  văd  un  strigoi.  Ce 
fac? 

Se  uită  la  mine  fără  să  clipească. 

— Fugi. 

Mi-am  stăpânit  impulsul  de  a arunca  cu  ceva  în  el.  Când  mi-am  terminat  întinderile,  îmi  spuse  că 
o să  alerge  cu  mine.  Era  o premieră.  Poate  că  alergatul  o să  mă  ajute  să  înţeleg  mai  bine  reputaţia  lui 
de  asasin. 

Ieşirăm  în  înfrigurata  seară  de  octombrie.  încă  mi  se  părea  ciudat  să  urmez  iar  un  program 
vampiric.  Cu  şcoala  urmând  să  înceapă  într-o  oră,  mă  aşteptam  ca  soarele  să  răsară,  nu  să  apună, 
însă  asfinţea  la  vest,  luminând  munţii  acoperiţi  de  zăpadă  cu  o strălucire  portocalie.  Nu  încălzea 
efectiv  atmosfera  şi  curând  am  simţit  frigul  străpungându-mi  plămânii,  pe  măsură  ce  nevoia  de 
oxigen  devenea  mai  acută.  Nu  vorbirăm.  îşi  încetini  ritmul  pentru  a şi-l  potrivi  cu  al  meu,  aşa  că  am 
alergat  umăr  la  umăr. 

Ceva  mă  neliniştea  în  privinţa  asta;  dintr-odată,  îmi  doream  foarte  mult  aprecierea  lui.  Aşa  că  mi- 
am  accelerat  ritmul,  solicitându-mi  plămânii  şi  muşchii  mai  tare.  Douăsprezece  ture  de  pistă 


38 


însemnau  aproape  cinci  kilometri;  mai  aveam  încă  nouă  de  făcut. 

Când  am  ajuns  la  antepenultima  tură,  alţi  doi  novici  trecură  pe  lângă  noi,  pregătindu-se  să 
meargă  la  exerciţiile  de  grup  la  care  urma  să  fiu  şi  eu  curând.  Văzându-mă,  Mason  mă  încuraja. 

— Eşti  în  formă  bună,  Rose! 

Am  zâmbit  şi  i-am  făcut  şi  eu  cu  mâna. 

— încetineşti,  mormăi  nemulţumit  Dimitri,  făcându-mă  să-mi  abat  privirea  de  la  băieţi. 

Asprimea  vocii  lui  mă  surprinse.  Din  cauza  asta  timpul  tău  nu  se  îmbunătăţeşte?  îţi  pierzi  cumva 
prea  uşor  concentrarea? 

Ruşinată,  am  accelerat  iar,  în  ciuda  faptului  că  trupul  meu  începuse  să-mi  strige  tot  felul  de 
obscenităţi.  Am  tenninat  cele  douăsprezece  ture  şi,  când  am  verificat,  am  descoperit  că  tăcuserăm 
cu  două  minute  mai  puţin  decât  cel  mai  bun  timp  al  meu. 

— Nu-i  rău,  ha? 

Jubilam  când  ne-am  întors  înăuntru  pentru  întinderile  de  final. 

— Se  pare  că  aş  putea  ajunge  foarte  departe  înainte  să  mă  prindă  strigoiul  la  mall.  Nu  ştiu  cum  s- 
ar  descurca  Lissa. 

— Dacă  ar  fi  cu  tine,  ar  fi  în  siguranţă. 

Am  ridicat  privirea  surprinsă.  Era  primul  compliment  adevărat  pe  care  mi-1  făcea  de  când 
începusem  antrenamentul  împreună.  Ochii  lui  căprui  mă  priveau,  atât  aprobatori  cât  şi  amuzaţi.  Şi 
atunci  s-a  întâmplat. 

M-am  simţit  ca  şi  cum  cineva  m-ar  fi  împuşcat.  Tăioasă  şi  muşcătoare,  groaza  îmi  explodă  în 
trup  şi  în  minte.  Mici  cuţite  de  durere.  Vederea  mi  se  tulbură  şi,  pentru  o clipă,  nu  mă  mai  aflam 
acolo.  Coboram  în  fugă  un  şir  de  trepte,  speriată  şi  deznădăjduită,  simţind  că  trebuie  să  ies  de  acolo, 
simţind  că  trebuie  să...  mă  găsesc  pe  mine. 

Vederea  mi  se  limpezi,  şi  m-am  trezit  înapoi  pe  pista  de  alergări  şi  în  afara  minţii  Lissei.  Fără  să-i 
spun  niciun  cuvânt  lui  Dimitri,  am  pornit  în  goană,  alergând  cât  de  repede  puteam  spre  internatul 
moroilor.  Nu  conta  că  picioarele  mele  tocmai  terminaseră  un  minimaraton.  Alergau  tare  şi  înaintam 
atât  de  repede,  ca  şi  cum  ar  fi  fost  nou-nouţe.  La  distanţă,  eram  conştientă  de  Dimitri  care  mă 
ajungea  din  urmă,  întrebându-mă  ce  s-a  întâmplat.  Dar  nu-i  puteam  răspunde.  Aveam  numai  o 
singură  sarcină:  să  ajung  la  internat. 

Conturându-se  ameninţător,  silueta  acoperită  cu  iederă  a internatului  tocmai  se  ivea  când  Lissa  se 
întâlni  cu  noi,  cu  faţa  brăzdată  de  lacrimi.  M-am  oprit  brusc,  cu  plămânii  gata  să-mi  explodeze. 

— Ce  e?  Ce  s-a  întâmplat?  am  întrebat,  apucându-i  mâinile,  forţând-o  să  se  uite  în  ochii  mei. 

Dar  nu  putu  să  răspundă.  Mă  cuprinse  cu  braţele,  plângând  în  hohote  la  pieptul  meu.  Am  ţinut-o 

la  rându-mi  în  braţe,  mângâindu-i  părul  moale,  mătăsos,  în  timp  ce  i-am  spus  că  totul  avea  să  fie 
bine  — orice  ar  fi  fost  „totul”.  Şi,  sincer,  atunci  nu-mi  păsa  ce  era. 

Ea  era  aici  şi  era  în  siguranţă,  singurul  lucru  care  conta.  Dimitri  stătea  lângă  noi,  vigilent  şi 
pregătit  pentru  orice  ameninţare,  cu  trupul  încordat  pentru  atac.  Mă  simţeam  în  siguranţă  cu  el  lângă 
noi. 

O jumătate  de  oră  mai  târziu,  eram  înghesuiţi  în  dormitorul  Lissei  cu  alţi  trei  gardieni,  doamna 
Kirova  şi  supraveghetoarea  căminului.  Era  prima  dată  când  vedeam  camera  Lissei.  Natalie  reuşise 
intr-adevăr  să  obţină  permisiunea  de-a  o avea  colegă  de  cameră  şi  cele  două  jumătăţi  ale  camerei 
erau  un  exemplu  al  contrastelor.  Cea  a lui  Natalie  arăta  locuită,  cu  poze  pe  perete  şi  o cuvertură  de 
pat  înzorzonată  care  nu  era  din  recuzita  internatului.  Lissa  avea  la  fel  de  puţine  obiecte  personale  ca 
mine,  ceea  ce  făcea  ca  jumătatea  ei  să  fie  foarte  pustie.  Avea  o poză  lipită  de  perete,  o poză  făcută 
de  Halloweenul  trecut,  când  ne  îmbrăcaserăm  în  zâne  dotate  cu  aripi  şi  machiaj  sclipitor.  Văzând 
acea  poză  şi  amintindu-mi  cum  erau  lucrurile  înainte,  am  simţit  o strângere  de  inimă. 

Din  cauza  întregii  agitaţii,  nimeni  nu  păru  să-şi  amintească  că  n-aveam  voie  să  fiu  acolo.  Afară, 
pe  hol,  se  îngrămădeau  alte  fete  moroi,  încercând  să  afle  ce  se  petrecea.  Natalie  îşi  făcu  loc  printre 
ele,  mirându-se  ce  era  cu  agitaţia  din  camera  ei.  Când  descoperi  motivul,  se  opri  brusc. 

Şocul  şi  dezgustul  se  vedeau  pe  aproape  fiecare  faţă  în  timp  ce  priveam  la  patul  Lissei.  Pe  pernă 
era  o vulpe.  Blana  era  roşcat-portocalie,  cu  mici  porţiuni  de  alb.  Părea  atât  de  moale  şi  de  drăgălaşă, 
că  ar  fi  putut  foarte  bine  să  fie  un  animal  de  companie,  poate  o pisică,  ceva  pe  care  l-ai  ţine  în  braţe 

şi  l-ai  dezmierda. 

Cu  excepţia  faptului  că-i  fusese  tăiat  gâtul. 

Interiorul  gâtului  arăta  roz  şi  gelatinos.  Sângele  murdărise  acea  blană  moale  şi  se  scursese  pe 
cuvertura  galbenă,  formând  o baltă  întunecată  care  se  întindea  de-a  lungul  ţesăturii.  Ochii  vulpii 
priveau  fix  în  sus,  sticloşi,  cu  un  fel  de  privire  şocată,  ca  şi  cum  nu-i  venea  să  creadă  ce  se  întâmpla. 

Mi  s-a  făcut  greaţă,  dar  m-am  forţat  să  privesc  în  continuare.  Nu-mi  puteam  îngădui  să  mă 
scârbesc  uşor.  Urma  să  ucid  strigoi  într-o  zi.  Dacă  nu  mă  puteam  descurca  cu  o vulpe,  n-aş  fi  putut 
supravieţui  niciodată  confruntărilor  mai  importante. 

Ce  se  întâmplase  cu  vulpea  era  nebunesc  şi  bolnav,  evident  fapta  cuiva  care  era  de  o demenţă  de 
nedescris.  Lissa  o privi  fix,  cu  faţa  palidă  ca  a unei  moarte,  apoi  făcu  câţiva  paşi  spre  ea,  cu  mâna 
întinsă  involuntar.  Fapta  oribilă  o afectase  puternic,  ştiam,  din  cauza  iubirii  ei  pentru  animale.  Le 
iubea,  iar  ele  o iubeau.  Când  eram  noi  două,  mă  rugase  adesea  să  ne  luăm  un  animal,  dar  refuzasem 
mereu  şi-i  amintisem  că  nu  puteam  aveam  grijă  de  unul  în  condiţiile  în  care  trebuia  să  fim  pregătite 
să  fugim  în  orice  moment.  In  plus,  mă  urau.  Aşa  că  se  mulţumise  să  ajute  şi  să  doftoricească 
animalele  vagaboande  pe  care  le  găsea  şi  să  se  împrietenească  cu  animalele  altor  oameni,  ca 
motanul  Oscar. 

N-o  putea  doftorici  pe  vulpea  asta,  însă.  Nu  exista  cale  de  întoarcere  pentru  ea,  dar  am  văzut  pe 
faţa  ei  că  voia  s-o  ajute,  aşa  cum  le  ajuta  pe  toate.  I-am  luat  mâna  şi  am  condus-o  în  altă  parte, 
amintindu-mi  brusc  de  o altă  conversaţie  din  urmă  cu  doi  ani. 

— Ce  e aia?  E o cioară? 

— E prea  mare.  E un  corb. 

— E mort? 

— Mda.  Categoric  da.  Nu-1  atinge. 

Atunci  nu  mă  ascultase.  Speram  că  acum  o va  face. 

— încă  mai  trăia  când  am  descoperit-o,  îmi  şopti  Lissa,  strângându-mi  braţul.  Abia  mai  trăia.  O, 
Doamne,  se  zbătea.  Trebuie  să  fi  suferit  atât  de  mult. 

în  gât  simţeam  un  gust  de  fiere.  în  niciun  caz  nu  trebuia  să  vomit. 

— Ai...? 

— Nu.  Am  vrut  să...  Am  început  să... 

— Atunci,  uită  despre  asta,  am  spus  repede.  E o prostie.  Gluma  proastă  a cuiva.  Or  să  facă 
curăţenie.  Probabil  chiar  or  să-ţi  dea  o cameră  nouă  dacă  vrei. 

Se  întoarse  spre  mine,  cu  ochii  aproape  sălbatici. 

— Rose...  îţi  aminteşti...  data  aceea... 

— Termină,  am  spus.  Las-o  baltă.  Ăsta  nu  e acelaşi  lucru. 

— Dacă  a văzut  cineva?  Dacă  ştie  cineva?... 

Am  strâns-o  şi  mai  tare  de  braţ,  înfigându-mi  unghiile  în  el  s-o  fac  atentă.  Tresări  de  durere. 

— Nu.  Nu  e la  fel.  N-are  nicio  legătură  cu  asta.  Mă  auzi? 

Simţeam  că  Natalie  şi  Dimitri  ne  privesc. 

— O să  fie  bine.  Totul  o să  fie  bine. 

Lissa  încuviinţă  din  cap,  nepărând  să  mă  creadă  vreun  pic. 

— Curăţă  aici,  îi  ordonă  Kirova  supraveghetoarea  Şi  află  dacă  a văzut  cineva  ceva. 

în  acelaşi  timp,  îşi  dădu  în  sfârşit  seama  că  eram  de  faţă  şi-i  ordonă  lui  Dimitri  să  mă  ia  de  acolo, 
indiferent  cât  de  mult  i-am  implorat  să  mă  lase  să  rămân  cu  Lissa.  El  mă  conduse  la  internatul 
novicilor.  Nu  spuse  nimic  înainte  de  a ajunge  aproape  de  destinaţie. 

— Tu  ştii  ceva.  Ceva  legat  de  ce  s-a  întâmplat.  La  asta  te-ai  referit  când  i-ai  spus  Directoarei 
Kirova  că  Lissa  e în  pericol? 

— Nu  ştiu  nimic.  E doar  o glumă  bolnavă. 

— Ai  vreo  idee  cine  a făcut-o?  Sau  de  ce? 

Mă  gândisem  la  asta.  înainte  de  a pleca,  putea  fi  oricine.  Aşa  erau  lucrurile  când  erai  populară. 
Unii  te  iubeau,  alţii  te  urau.  Dar  acum?  Lissa  îşi  pierduse  popularitatea  întrucâtva.  Singura  persoană 
care  o dispreţuia  cu  adevărat  şi  sincer  era  Mia,  dar  Mia  părea  că-şi  dă  bătăliile  prin  vorbe,  nu  prin 
fapte.  Şi  chiar  dacă  se  hotărâse  să  facă  ceva  mai  agresiv,  de  ce  să  facă  asta?  Nu  părea  genul.  Erau  un 

milion  de  alte  feluri  de  a te  răzbuna  pe  cineva. 

— Nu,  i-am  spus.  N-am  nicio  idee. 

— Rose,  dacă  ştii  ceva,  spune-mi.  Suntem  de  aceeaşi  parte.  Amândoi  vrem  s-o  protejăm.  Asta  e 
ceva  grav. 

M-am  întors  brusc,  vărsându-mi  furia  legată  de  vulpe  pe  el. 

— Da,  e grav.  E foarte  grav.  Şi  m-ai  pus  să  fac  ture  în  fiecare  zi,  când  ar  fi  trebuit  să  învăţ  să  lupt 
şi  să  o apăr!  Dacă  vrei  să  o ajuţi,  atunci  învaţă-mă  ceva!  învaţă-mă  să  lupt.  Ştiu  deja  să  fug. 

Până  în  acea  clipă  nu-mi  dădusem  seama  cât  de  mult  voiam  să  învăţ,  cât  de  mult  voiam  să-i 
dovedesc  Lissei  şi  tuturor  celorlalţi  că  pot.  Incidentul  cu  vulpea  mă  făcuse  să  mă  simt 
neputincioasă,  şi  nu-mi  plăcea  asta.  Voiam  să  fac  ceva,  orice. 

Dimitri  privi  izbucnirea  mea  cu  calm,  fără  ca  expresia  să  i se  schimbe.  Când  am  terminat,  îmi 
făcu  un  simplu  semn  să  merg  înainte,  ca  şi  cum  n-aş  fi  spus  nimic. 

— Haide.  Ai  întârziat  la  exerciţii. 


OPT 

Fierbând  de  mânie,  m-am  luptat  mai  tare  şi  mai  bine  în  ziua  aceea  decât  o făcusem  vreodată  în 
oricare  alt  antrenament  cu  novicii.  Atât  de  tare,  încât  în  final  am  câştigat  prima  mea  luptă  unu  la 
unu,  anihilându-1  pe  Shane  Reyes.  Ne  înţelesesem  mereu  bine,  iar  el  a luat-o  amical,  aplaudându-mi 
realizarea,  aşa  cum  au  făcut-o  alţi  câţiva. 

— Revenirea  începe,  observă  Mason  după  oră. 

— Aşa  s-ar  părea,  îmi  atinse  uşor  braţul. 

— Cum  e Lissa? 

Nu  mă  surprinse  faptul  că  ştia.  Bârfa  se  răspândea  aşa  de  repede  pe  aici  uneori,  încât  părea  că  toţi 
au  o legătură  psihică. 

— Bine.  încearcă  să-şi  revină. 

N-am  intrat  în  amănunte  despre  cum  de  ştiam  asta.  Legătura  noastră  era  un  secret  pentru  ceilalţi 
elevi. 

— Mase,  spui  că  ştii  multe  despre  Mia.  Crezi  că  ar  fi  putut  face  asta? 

— Oho,  uite  ce  e,  nu  sunt  expert  în  comportamentul  ei  sau  ceva  de  genul  ăsta.  Dar  sincer?  Nu. 
Mia  nu  vrea  nici  măcar  să  facă  disecţii  la  biologie.  Nu  pot  să  mi-o  imaginez  prinzând  efectiv  o 
vulpe,  cu  atât  mai  puţin,  hmm,  omorând-o. 

— Vreun  prieten  care  ar  putea  s-o  facă  pentru  ea?  Clătină  din  cap. 

— Nu  prea.  Nici  ei  nu  sunt  cu  adevărat  genul  care  să-şi  murdărească  mâinile.  Dar  cine  ştie? 

Lissa  era  tot  zdruncinată  când  ne  întâlnirăm  la  masa  de  prânz  mai  târziu,  iar  dispoziţia  ei  se 

înrăutăţi  când  Natalie  şi  gaşca  ei  continuară  să  vorbească  despre  vulpe.  Aparent,  Natalie  îşi  biruise 
greaţa  suficient  de  mult  pentru  a se  bucura  de  atenţia  pe  care  i-o  adusese  spectacolul.  Poate  că  nu 
era  chiar  aşa  de  mulţumită  cu  statutul  ei  de  nimeni  pe  cât  crezusem  eu  mereu. 

— Şi  era  pur  şi  simplu  acolo,  explica  ea,  dând  din  mâini  ca  să  fie  mai  expresivă.  Chiar  în 
mijlocul  patului.  Era  sânge  peste  tot. 

Lissa  arăta  la  fel  de  verde  ca  puloverul  pe  care  îl  purta  şi  am  tras-o  afară  din  gaşcă  înainte  ca 
măcar  să-mi  termin  mâncarea,  începând  să  rostesc  imediat  un  şir  de  obscenităţi  despre  abilităţile 
sociale  ale  lui  Natalie. 

— E prietenoasă,  spuse  Lissa  mecanic.  Tocmai  îmi  spuneai  alaltăieri  cât  de  mult  o plăceai. 

— Chiar  o plac,  dar  pur  şi  simplu  e nepricepută  la  anumite  lucruri. 

Ne  oprirăm  în  faţa  clasei  de  etologie  şi  am  observat  colegi  privindu-ne  cu  curiozitate  şi  şuşotind 
în  timp  ce  treceau. 

Am  oftat. 

— Cum  te  descurci  cu  toate  astea?  Un  mic  zâmbet  îi  apăru  pe  faţă. 

— Deja  poţi  s-o  simţi? 

— Mda,  dar  vreau  s-o  aud  de  la  tine. 

— Nu  ştiu.  O să  fiu  bine.  Aş  vrea  ca  toată  lumea  să  nu  se  mai  holbeze  la  mine  ca  la  cine  ştie  ce 
monstru. 

Mânia  mea  se  aprinse  iar.  întâmplarea  cu  vulpea  era  neplăcută.  Oamenii  care  o supărau 
înrăutăţeau  situaţia,  dar  cel  puţin  puteam  să  fac  ceva  în  privinţa  lor. 

— Cine  te  necăjeşte. 

— Rose,  nu  poţi  să-i  baţi  pe  toţi  cei  cu  care  avem  vreo  problemă. 

— Mia?  am  întrebat  eu. 

— Şi  alţii,  spuse  evaziv.  Uite,  nu  contează.  Ce  vreau  să  ştiu  e cum  s-ar  fi...  adică,  nu  pot  să  nu  mă 
gândesc  mereu  la  întâmplarea  aceea... 

— Nu  te  gândi,  am  avertizat-o. 

— De  ce  tot  pretinzi  că  nu  s-a  întâmplat?  Tocmai  tu.  Ai  râs  de  Natalie  că  nu  se  mai  opreşte,  dar 
nu  e ca  şi  cum  poţi  să  te  controlezi  perfect.  în  mod  nonnal,  ai  vorbi  despre  orice. 

— Dar  nu  despre  asta.  Trebuie  să  uităm  de  ea.  A fost  acum  mult  timp.  Nici  măcar  nu  ştim  ce  s-a 
întâmplat. 

Mă  privi  fix  cu  ochii  ei  mari  şi  verzi,  pregătindu-şi  următorul  argument. 

— Bună,  Rose. 

Conversaţia  noastră  se  întrerupse  în  timp  ce  Jesse  se  îndreptă  către  noi.  Mi-am  afişat  cel  mai 
frumos  zâmbet. 

— Bună. 

O salută  cu  amabilitate  pe  Lissa. 

— Deci,  o să  fiu  la  tine  în  internat  diseară  pentru  un  studiu  în  grup.  Crezi  că...  poate... 

Uitând  momentan  de  Lissa,  mi-am  concentrat  întreaga  atenţie  asupra  lui  Jesse.  Dintr-odată, 

aveam  atâta  nevoie  să  fac  ceva  nebunesc  şi  imoral.  Prea  multe  se  întâmplaseră  azi. 

— Sigur. 

îmi  spuse  când  va  fi  acolo,  iar  eu  i-am  spus  că  o să  mă  întâlnesc  cu  el  într-unul  din  spaţiile 
comune  cu  „instrucţiuni  suplimentare”. 

Lissa  se  holbă  la  mine  când  plecarăm. 

— Eşti  consemnată  la  domiciliu.  N-or  să  te  lase  să  stai  şi  să  vorbeşti  cu  el. 

— De  fapt,  nu  vreau  să  „vorbesc”  cu  el.  O să  plecăm  pe  furiş. 

Ea  oftă. 

— Pur  şi  simplu,  uneori  am  impresia  că  nu  te  cunosc. 

— Asta  pentru  că  tu  eşti  cea  prudentă,  iar  eu  sunt  cea  nesăbuită. 

Odată  ce  începu  ora  de  etologie,  am  cugetat  la  probabilitatea  ca  Mia  să  fie  vinovată.  După 
expresia  satisfăcută  de  pe  chipul  ei  psihopato-angelic,  părea  cu  siguranţă  că  savurează  vâlva  cauzată 
de  vulpea  însângerată.  Dar  asta  nu  însemna  că  ea  era  vinovata  şi,  după  ce  o ţinusem  sub  observaţie 
în  ultimele  două  săptămâni,  ştiam  că  s-ar  bucura  de  orice  ne-ar  supăra  pe  Lissa  şi  pe  mine.  Nu  era 
nevoie  să  fie  ea  autoarea. 

— Lupii,  ca  multe  alte  specii,  se  diferenţiază  în  haite  după  criteriul  masculi  alfa  şi  femele  alfa, 
cărora  ceilalţi  li  se  supun.  Exemplarele  alfa  sunt  aproape  întotdeauna  cele  mai  puternice  fizic,  deşi 
de  multe  ori  confruntările  se  dovedesc  a fi  o chestiune  de  putere  a voinţei  şi  de  personalitate.  Când 
un  alfa  este  provocat  şi  înlocuit,  acel  lup  se  poate  trezi  ostracizat  din  grup  sau  chiar  atacat. 

M-am  trezit  din  reveriile  mele  şi  am  devenit  atentă  la  doamna  Meissner. 

— Cele  mai  multe  confruntări  se  petrec  în  timpul  perioadei  de  împerechere,  continuă  ea. 

Acest  lucru,  bineînţeles,  produse  chicote  din  partea  clasei. 

— în  cele  mai  multe  haite,  perechea  alfa  e singura  care  se  împerechează.  Dacă  masculul  alfa  este 
un  lup  mai  bătrân,  experimentat,  un  rival  mai  tânăr  ar  putea  crede  că  are  o şansă.  Confirmarea 
acestui  lucru  depinde  de  la  caz  la  caz.  Cei  tineri  nu  îşi  dau  seama  adesea  cât  de  depăşiţi  sunt  de  către 
cei  cu  experienţă. 

Lăsând  la  o parte  chestia  cu  lupul  tânăr  şi  cel  bătrân,  m-am  gândit  că  restul  era  destul  de 
semnificativ.  Cu  siguranţă,  în  structura  socială  a Academiei,  am  constatat  cu  amărăciune,  păreau  a fi 
mulţi  alfa  şi  multe  provocări. 

Mia  ridică  mâna. 

— Dar  vulpile?  Au  şi  ele  alfa? 

întreaga  clasă  îşi  ţinu  respiraţia  o clipă,  apoi  urmară  câteva  chicote  nervoase.  Nimănui  nu-i  venea 
să  creadă  că  Mia  făcuse  asta. 

Doamna  Meissner  se  îmbujora  din  pricina,  bănuiam,  mâniei. 

— Discutăm  despre  lupi  azi,  domnişoară  Rinaldi.  Miei  nu  păru  să-i  pese  de  subtila  admonestare, 
iar  atunci  când  cei  din  clasă  se  aşezară  doi  câte  doi  pentru  a lucra  la  o temă,  petrecu  mai  mult  timp 
uitându-se  la  noi  şi  chicotind.  Prin  intermediul  legăturii,  o simţeam  pe  Lissa  devenind  tot  mai 
tulburată  în  timp  ce  imagini  ale  vulpii  îi  treceau  rapid  prin  minte. 

— Nu-ţi  face  griji,  i-am  spus.  Ştiu  eu  cum... 

— Hei,  Lissa,  mă  întrerupse  cineva. 

Ridicarăm  amândouă  privirile  în  timp  ce  Ralf  Sarcozy  se  opri  lângă  banca  noastră. 

îşi  afişa  caracteristicul  lui  rânjet  stupid  şi  aveam  o presimţire  că  venise  aici  din  cauza  unei 
provocări  a prietenilor  lui. 

— Deci,  recunoaşte,  spuse  el.  Ai  omorât  vulpea.  încerci  s-o  convingi  pe  Kirova  că  eşti  nebună, 
ca  să  pleci  iar  de  aici. 

— O să  ţi-o  trag,  i-am  spus  eu  încet. 

— E o ofertă? 

— Din  ce-am  auzit,  nu  prea  ai  cu  ce,  i-am  replicat. 

— Mamă,  spuse  batjocoritor.  Chiar  că  te-ai  schimbat.  Din  câte  îmi  amintesc,  nu  erai  prea 
mofturoasă  în  legătură  cu  cine  îţi  scoteai  hainele. 

— Şi  din  câte  îmi  amintesc  eu,  singurii  oameni  pe  care  i-ai  văzut  vreodată  dezbrăcaţi  au  fost  pe 
internet. 

îşi  aplecă  capul  într-o  parte,  într-o  manieră  exagerat  de  teatrală. 

— Hei,  tocmai  mi -am  dat  seama:  tu  ai  fost,  nu-i  aşa?  Se  uită  la  Lissa,  apoi  iar  la  mine.  Ea  te-a 
făcut  să  omori  vulpea,  aşa-i?  Vreun  soi  ciudat  de  voodoo  lesbi  — aaaahhh! 

Ralf  era  cuprins  de  flăcări.  Am  sărit  în  picioare  şi  am  împins-o  pe  Lissa  la  o parte  — un  lucru  nu 
prea  uşor  de  făcut  de  vreme  ce  amândouă  stăteam  în  băncile  noastre.  Amândouă  ajunserăm  pe 
podea  în  vreme  ce  ţipetele  — în  special  ale  lui  Ralf — cuprinseră  clasa  şi  doamna  Meissner  alergă 
repede  după  stingător. 

Şi  atunci,  pur  şi  simplu,  flăcările  dispărură.  Ralf  încă  mai  ţipa  şi  se  lovea  cu  palmele,  dar  nu  avea 
nici  măcar  o singură  urmă  de  arsură.  Singurul  indiciu  a ceea  ce  se  întâmplase  era  mirosul  persistent 
de  fum  în  aer. 

Timp  de  câteva  secunde,  întreaga  clasă  îngheţă.  Apoi,  încet,  toţi  începură  să  pună  lucrurile  cap  la 
cap.  Specializările  magice  ale  moroilor  erau  bine  cunoscute  şi,  după  ce  am  cercetat  încăperea,  am 
concluzionat  că  erau  trei  utilizatori  ai  focului:  Ralf,  prietenul  lui,  Jacob,  şi...  Christian  Ozera. 

De  vreme  ce  nici  Jacob,  nici  Ralf  însuşi  nu  ar  fi  avut  de  ce  să  declanşeze  focul,  era  oarecum 
evident  cine  era  vinovatul.  Şi  faptul  că  Christian  râdea  isteric  îl  dădea  oarecum  de  gol. 

Doamna  Meissner  deveni  din  roşie,  vineţie  intens. 

— Domnule  Ozera!  ţipă  ea.  Cum  îndrăzneşti  — îţi  trece  cumva  prin  cap  — prezintă-te  la  biroul 
directoarei  Kirova  în  momentul  ăsta! 

Christian,  complet  netulburat,  se  ridică  şi-şi  azvârli  rucsacul  pe  un  umăr.  Zâmbetul  acela  îi 
rămase  pe  faţă. 

— Sigur,  doamnă  Meissner. 

Se  abătu  din  drum  pentru  a trece  pe  lângă  Ralf,  care  se  dădu  repede  înapoi  în  timp  ce  el  trecu. 
Restul  clasei  se  holba  cu  gura  căscată. 

După  aceasta,  doamna  Meissner  încercă  să  readucă  clasa  la  normal,  dar  era  o cauză  pierdută. 
Nimeni  nu  se  putea  abţine  să  nu  vorbească  despre  ceea  ce  se  petrecuse.  Era  de-a  dreptul  şocant,  din 
mai  multe  puncte  de  vedere.  Mai  întâi,  nimeni  nu  mai  văzuse  vreodată  un  asemenea  tip  de  magie: 
un  foc  uriaş  care  în  realitate  nu  arsese  nimic.  în  al  doilea  rând,  Christian  folosise  magia  în  mod 
agresiv.  Atacase  o altă  persoană.  Moroii  nu  făceau  asta  niciodată.  Ei  credeau  că  magia  era  menită  să 
aibă  grijă  de  pământ,  pentru  a ajuta  oamenii  să  ducă  vieţi  mai  bune.  Nu  era  absolut  niciodată 
folosită  ca  o armă.  Instructorii  în  magie  nu  învăţau  niciodată  acest  tip  de  vrăji;  cred  că  nici  măcar  nu 

le  cunoşteau.  în  ultimul  rând,  cel  mai  ciudat  dintre  toate,  Christian  era  cel  ce-o  făcuse.  Christian,  pe 
care  nimeni  niciodată  nu-1  băga  în  seamă  sau  de  care  nu  se  sinchisea  nimeni.  Ei  bine,  acum  îl 
observaseră. 

Se  părea  că,  până  la  urmă,  cineva  încă  mai  ştia  vrăji  agresive  şi,  oricât  de  mult  aş  fi  savurat 
expresia  îngrozită  de  pe  faţa  lui  Ralf,  îmi  trecu  brusc  prin  minte  că  Christian  ar  putea  fi  de-a  dreptul 
şi  cu  adevărat  un  psihopat. 

— Liss,  am  spus  în  timp  ce  ieşeam  din  clasă,  te  rog  spune -mi  că  n-ai  stat  din  nou  cu  el. 

Sentimentul  de  vinovăţie  care  pâlpâi  prin  legătură  îmi  spuse  mai  multe  decât  ar  fi  putut  orice 

explicaţie. 

— Liss! 

I-am  apucat  braţul. 

— Nu  aşa  mult,  spuse  neliniştită.  Chiar  e de  treabă... 

— De  treabă?  De  treabă? 

Oamenii  din  hol  se  uitau  la  noi.  Mi-am  dat  seama  că  de  fapt  strigam. 

— Nu  e în  toate  minţile.  I-a  dat  foc  lui  Ralf.  Credeam  că  am  hotărât  să  nu  te  mai  vezi  cu  el. 

— Tu  ai  hotărât,  Rose.  Nu  eu. 

în  vocea  ei  era  o severitate  pe  care  n-o  mai  auzisem  de  ceva  vreme. 

— Ce  se  întâmplă  aici?  Voi  doi  sunteţi...  ştii  tu?... 

— Nu!  răspunse  ea  apăsat.  Ţi-am  spus-o  deja.  Doamne,  îmi  aruncă  o privire  dezgustată. 

— Nu  toată  lumea  gândeşte  — şi  face  — ca  tine.  Am  tresărit  la  cuvintele  ei.  Apoi  observarăm  că 
Mia  trecea  pe  lângă  noi.  Nu  auzise  conversaţia,  dar  prinsese  tonul.  Un  zâmbet  batjocoritor  îi  apăru 
pe  faţă. 

— Probleme  în  paradis? 

— Du-te  şi  găseşte-ţi  suzeta  şi  taci  dracului  din  gură,  i-am  spus,  nemaiaşteptând  un  răspuns. 

Gura  îi  rămase  căscată,  apoi  i se  închise  cu  o strâmbătură  furioasă. 

Lissa  şi  cu  mine  continuarăm  să  mergem  în  tăcere,  iar  apoi  Lissa  izbucni  în  râs.  Astfel,  cearta 
noastră  se  risipi. 

— Rose... 

Tonul  ei  era  mai  blând  acum. 

— Lissa,  e periculos.  Nu-mi  place  de  el.  Te  rog  fii  atentă. 

îmi  atinse  braţul. 

— Sunt.  Eu  sunt  cea  prevăzătoare,  ai  uitat?  Tu  eşti  cea  nesăbuită. 

Speram  ca  asta  să  fie  încă  adevărat.  Dar  mai  târziu,  după  şcoală,  am  început  să  mă  îndoiesc. 

Eram  în  camera  mea,  făcându-mi  temele,  când  am  simţit  venind  dinspre  Lissa  un  flux  slab  care  nu 
putea  însemna  decât  că  se  ducea  undeva  pe  furiş.  Uitând  de  temele  mele,  m-am  holbat  în  gol, 
încercând  să  înţeleg  mai  bine  ce  se  întâmpla  cu  ea.  Acum  ar  fi  fost  cel  mai  potrivit  moment  să  intru 
în  mintea  ei,  dar  nu  ştiam  cum  să  controlez  asta. 

încruntându-mă,  am  încercat  să  mă  gândesc  la  ce  declanşa  în  mod  normal  acea  legătură.  De 
obicei,  ea  trăia  o emoţie  puternică,  o emoţie  atât  de  puternică,  încât  tindea  să  mi  se  reverse  în  minte. 
Trebuia  să  mă  chinuiesc  din  greu  să  mă  opun  acestui  lucru;  întotdeauna  ţineam  oarecum  ridicat  un 
fel  de  zid  mental. 

Concentrându-mă  acum  asupra  ei,  am  încercat  să  înlătur  zidul.  Mi-am  stabilizat  respiraţia  şi  mi- 
am  golit  mintea.  Gândurile  mele  nu  contau,  doar  ale  ei.  Trebuia  să-mi  deschid  mintea  pentru  ea  şi  să 
intrăm  în  legătură. 

Nu  mai  făcusem  niciodată  ceva  asemănător;  nu  aveam  răbdarea  necesară  meditaţiei.  Imboldul 
meu  era  însă  atât  de  puternic  că  am  intrat  forţat  într-o  stare  de  relaxare  intensă,  focalizată.  Trebuia 
să  ştiu  ce  se  întâmpla  cu  ea  şi,  după  alte  câteva  clipe,  efortul  meu  dădu  rezultate.  Intrasem. 

Am  intrat  în  mintea  ei,  văzând  şi  trăind  din  nou  ce  se  petrecea  cu  ea. 

Se  furişa  din  nou  în  podul  capelei,  confirmându-mi  cele  mai  mari  temeri.  Ca  şi  data  trecută,  nu 
întâmpină  nicio  împotrivire.  Doamne  Dumnezeule,  m-am  gândit,  preotul  ăla  n-ar  putea  să-şi  încuie 
capela? 

Răsăritul  lumina  fereastra  cu  vitralii,  iar  silueta  lui  Christian  se  profila  în  cadrul  ei:  şedea  pe 
locul  de  la  fereastră. 

— Ai  întârziat,  îi  spuse.  Am  aşteptat  ceva  vreme.  Lissa  trase  unul  din  scaunele  şubrede,  ştergând 
praful  de  pe  el. 

— M-am  gândit  că  o să  fii  ocupat  cu  directoarea  Kirova.  El  clătină  din  cap. 

— Nu  e cine  ştie  ce.  M-au  suspendat  o săptămână,  asta-i  tot.  Nu-i  prea  greu  să  mă  strecor  afară. 
Făcu  semn  cu  mâna  înjur.  După  cum  vezi. 

— Mă  surprinde  că  n-ai  primit  mai  mult.  O pată  de  lumină  îi  străluci  în  ochii  azurii. 

— Eşti  dezamăgită?  Ea  se  arătă  şocată. 

— Ai  dat  foc  cuiva! 

— Nu,  nu-i  adevărat.  Ai  văzut  vreo  arsură  pe  el? 

— Era  învăluit  de  flăcări. 

— Le  ţineam  sub  control.  Le  ţineam  la  distanţă  de  el.  Ea  oftă. 

— N-ar  fi  trebuit  să  faci  asta. 

Ridicându-se  din  poziţia  lungită,  se  aşeză  în  capul  oaselor  şi  se  aplecă  spre  ea. 

— Am  făcut-o  pentru  tine. 

— Ai  atacat  pe  cineva  pentru  mine? 

— Da.  Vă  făcea  probleme  ţie  şi  lui  Rose.  Ea  se  descurca  destul  de  bine  cu  el,  bănuiesc,  dar  m-am 
gândit  că  i-ar  prinde  bine  un  pic  de  ajutor.  în  plus,  asta  o să  le  închidă  gura  tuturor  în  legătură  cu 
povestea  cu  vulpea. 

— N-ar  fi  trebuit  să  faci  asta,  repetă  ea,  ferindu-şi  privirea.  Nu  ştia  cum  să  interpreteze  această 
„generozitate”.  Şi  nu  te  preface  ca  şi  cum  ar  fi  fost  numai  pentru  mine.  Ţi-a  plăcut  să  o faci.  O parte 
din  tine  a vrut-o  — pur  şi  simplu. 

Expresia  mulţumită  a lui  Christian  dispăru  brusc,  fiind  înlocuită  de  una  de  surpriză.  Chiar  dacă 
Lissa  nu  citea  gândurile  altora,  avea  o capacitate  uimitoare  de  a înţelege  oamenii. 

Văzându-1  luat  prin  surprindere,  continuă. 

— E interzis  să  ataci  pe  cineva  prin  magie  — şi  exact  de  aceea  ai  vrut  să  o faci.  Ca  să  te  distrezi. 

— Regulile  alea  sunt  stupide.  Dacă  am  folosi  magia  ca  pe  o armă  în  loc  s-o  utilizăm  doar  pentru 
tot  felul  de  prostii  inofensive,  strigoii  n-ar  continua  să  omoare  atât  de  mulţi  dintre  noi. 

— E o greşeală,  spuse  ea  ferm.  Magia  e un  dar.  E neagresivă. 

— Numai  pentru  că  ei  spun  că-i  aşa.  Repeţi  doctrina  care  ni  s-a  băgat  pe  gât  întreaga  viaţă.  Se 
ridică  şi  începu  să  măsoare  cu  pasul  micul  spaţiu  al  podului.  N-a  fost  întotdeauna  aşa,  să  ştii.  înainte 
ne  luptam  umăr  la  umăr  cu  gardienii  — cu  secole  în  urmă.  Apoi  oamenii  au  început  să  fie  speriaţi  şi 
s-au  oprit.  S-au  gândit  că  era  mai  sigur  ca  doar  să  se  ascundă.  Au  uitat  de  vrăjile  agresive. 

— Atunci  de  unde  ai  ştiut-o  pe  aceea?  îi  aruncă  un  zâmbet  strâmb. 

— Nu  toţi  le-au  uitat! 

— Cine,  familia  ta?  Părinţii  tăi?  Zâmbetul  dispăru. 

— Nu  ştii  nimic  despre  părinţii  mei. 

Faţa  i se  întunecă,  privirea  îi  împietri.  Celor  mai  mulţi  oameni  li  s-ar  fi  părut  înspăimântător  şi 
intimidant,  dar,  în  timp  ce  Lissa  îi  studia  şi-i  admira  trăsăturile,  păru  dintr-odată  foarte,  foarte 
vulnerabil. 

— Ai  dreptate,  recunoscu  ea  încet,  după  o clipă.  Nu  ştiu.  îmi  pare  rău. 

Pentru  a doua  oară  în  această  întâlnire,  Christian  păru  uluit.  Probabil  că  nimeni  nu-i  cerea  scuze 
prea  des.  Cu  siguranţă,  nimeni  nu-1  asculta.  Ca  de  obicei,  se  retrase  repede  în  şinele  lui  încrezut. 

— Las-o  baltă. 

Brusc,  se  opri  din  mers  şi  îngenunche  în  faţa  ei,  astfel  că  se  puteau  privi  amândoi  în  ochi. 


45 


Apropierea  lui  o făcu  să-şi  ţină  respiraţia.  Un  zâmbet  periculos  îi  încreţi  buzele. 

— Şi  pe  bune,  nu  înţeleg  de  ce  tocmai  tu  trebuie  să  te  arăţi  atât  de  indignată  că  am  folosit  magie 
„interzisă”. 

— Tocmai  eu?  Ce-ar  trebui  să  însemne  asta? 

— Poţi  să  faci  pe  nevinovata  — şi  te  descurci  destul  de  bine  — dar  eu  ştiu  adevărul. 

— Care-i  adevărul  ăsta? 

Nu-şi  putea  ascunde  neliniştea  de  mine  sau  de  Christian. 

El  se  aplecă  şi  mai  aproape. 

— Că  foloseşti  forţa  de  constrângere.  Mereu. 

— Nu  e adevărat,  spuse  ea  imediat. 

— Ba  bine  că  nu.  Am  stat  noaptea  treaz,  încercând  să-mi  dau  seama  cum  naiba  ai  reuşit  să 
închiriezi  un  apartament  şi  să  mergi  la  liceu  fără  să  vrea  nimeni  niciodată  să-i  cunoască  pe  părinţii 
tăi.  Apoi  mi -am  dat  seama.  Ai  folosit  puterea  de  constrângere.  Probabil  că  aşa  ai  evadat  de  aici  de  la 
bun  început. 

— înţeleg.  Pur  şi  simplu  ţi-ai  dat  tu  seama.  Fără  nicio  dovadă. 

— Am  toate  dovezile  de  care  am  nevoie,  doar  urmărindu-te. 

— M-ai  urmărit  — m-ai  spionat  — ca  să  dovedeşti  că  folosesc  puterea  de  constrângere? 

El  ridică  din  umeri. 

— Nu.  De  fapt,  te-am  urmărit  doar  pentru  că-mi  place.  Chestia  cu  constrângerea  a fost  un  bonus. 
Te-am  văzut  folosind-o  alaltăieri  ca  să  obţii  amânare  pentru  tema  aia  la  matematică.  Şi  ai  folosit-o 
pe  doamna  Carmack  când  a vrut  să  te  pună  să  mai  faci  nişte  teste. 

— Şi  presupui  că  e putere  de  constrângere?  Poate  că  sunt  foarte  bună  la  convins  oamenii. 

Era  un  ton  sfidător  în  vocea  ei:  de  înţeles,  avându-i  în  vedere  teama  şi  mânia.  Numai  că  rostea 

cuvintele  în  timp  ce-şi  arunca  părul  pe  spate,  gest  care  — din  câte  ştiam  eu  — ar  fi  putut  fi 
considerat  flirt.  Şi  ştiam  eu...  nu?  Deodată,  nu  mai  eram  sigură. 

El  continuă,  dar  ceva  în  ochii  lui  îmi  spuse  că  observase  părul,  că  întotdeauna  observa  totul  la  ea. 

— Oamenii  afişează  dintr-odată  mutrele  alea  tălâmbe  când  vorbeşti  cu  ei.  Şi  nu  doar  oamenii 
obişnuiţi  — poţi  s-o  faci  şi  cu  moroii.  Probabil  şi  cu  dhampirii.  Ei  bine,  asta  e o nebunie.  Nici  măcar 
nu  ştiam  că  e posibil.  Eşti  un  fel  de  superstar.  Un  fel  de  superstar  malefic,  care  abuzează  de  puterea 
de  constrângere. 

Era  o acuzaţie,  dar  tonul  şi  înfăţişarea  lui  emiteau  aceeaşi  cochetărie  ca  a ei. 

Lissa  nu  ştia  ce  să  spună.  El  avea  dreptate.  Tot  ce  spusese  el  era  adevărat.  Puterea  ei  de 
constrângere  ne  permisese  să  evităm  autorităţile  şi  să  ne  descurcăm  în  lume  fără  ajutorul  adulţilor. 
Ne  ajutase  să  convingem  banca  să  o lase  să  aibă  acces  la  moştenirea  ei. 

Şi  lucrul  ăsta  era  considerat  tot  atât  de  rău  ca  folosirea  magiei  ca  pe  o armă.  De  ce  nu?  Era  o 
armă.  Una  puternică,  una  de  care  se  putea  abuza  foarte  uşor.  Copiilor  moroi  li  se  repeta  de  la  o 
vârstă  timpurie  că  puterea  de  constrângere  era  foarte,  foarte  incorectă.  Nimeni  nu  era  învăţat  să  o 
folosească,  cu  toate  că,  practic,  orice  moroi  avea  capacitatea.  Lissa  dăduse  peste  ea  oarecum 
întâmplător  — în  adâncul  sufletului  — şi,  aşa  cum  arătase  Christian,  o putea  exercita  atât  asupra 
moroilor,  ci  şi  asupra  oamenilor  şi  dhampirilor. 

— Aşadar,  ce  ai  de  gând  să  faci?  întrebă  ea.  O să  mă  pârăşti? 

El  clătină  din  cap  şi  zâmbi. 

— Nu.  Eu  cred  că  e tare. 

Ea  făcu  ochii  mari  şi  inima  începu  să-i  bată  repede.  Ceva  în  privinţa  fonnei  buzelor  lui  o intrigă. 

— Rose  crede  că  eşti  periculos,  exclamă  nervoasă.  Crede  că  s-ar  putea  ca  tu  să  fi  omorât  vulpea. 

Nu  ştiam  cum  să  mă  simt,  văzându-mă  amestecată  în  această  conversaţie  bizară.  Unii  erau 

speriaţi  de  mine.  Poate  că  şi  el  era. 

Judecând  după  veselia  din  vocea  lui  atunci  când  vorbi,  se  părea  că  nu. 

— Oamenii  cred  că  sunt  nebun,  dar  îţi  spun,  Rose  e de  zece  ori  mai  nebună.  Sigur,  graţie  felului 
ei  de-a  fi,  oamenii  te  necăjesc  pe  tine  mai  puţin,  aşa  că  nu  pot  decât  s-o  apreciez.  Lăsându-se  înapoi 
pe  călcâie,  încalcă  spaţiul  intim  dintre  ei.  Şi  în  niciun  caz  n-am  făcut  asta.  însă,  află  cine  a făcut-o... 
şi  ce  a păţit  Ralf  o să  pară  o nimica  toată. 

Curtenitoarea  lui  ofertă  de  răzbunare  bizară  n-o  linişti  întocmai  pe  Lissa...  dar  o înfiora  un  pic. 

— Nu  vreau  să  faci  nimic  de  genul  ăsta.  Şi  tot  nu  ştiu  cine  a făcut-o. 

Se  aplecă  din  nou  spre  ea  şi-i  prinse  încheieturile.  începu  să  spună  ceva,  apoi  se  opri  şi  privi  în 
jos  surprins,  trecându-şi  degetele  mari  peste  cicatricile  nedesluşite,  abia  vizibile.  Uitându-se  iar  la 
ea,  avea  o bizară  — pentru  el  — bunătate  pe  faţă. 

— Poate  că  nu  ştii  cine  a făcut-o.  Dar  ştii  ceva.  Ceva  despre  care  nu  vorbeşti. 

Ea  îl  fixă  cu  privirea  şi  un  vârtej  de  emoţii  i se  stârni  în  piept. 

— Nu  poţi  să-mi  ştii  toate  secretele,  murmură  ea. 

El  se  uită  iar  în  jos  la  încheieturile  ei  şi  apoi  le  dădu  drumul,  cu  zâmbetul  lui  sarcastic  reapărut  pe 
faţă. 

— Nu.  Bănuiesc  că  nu. 

Un  sentiment  de  linişte  o cuprinse,  un  sentiment  pe  care  credeam  că  numai  eu  i-1  puteam  insufla, 
întorcându-mă  în  mintea  mea  şi  în  camera  mea,  stăteam  pe  podea  uitându-mă  cu  privirea  pierdută  la 
cartea  de  matematică.  Apoi,  fără  să-mi  dau  seama  de  ce,  am  închis-o  cu  zgomot  şi  am  aruncat-o  în 
perete. 

Am  petrecut  restul  serii  frământându-mă  până  se  făcu  timpul  când  trebuia  să-l  întâlnesc  pe  Jesse. 
Furişându-mă  jos,  am  intrat  în  bucătărie  — un  loc  în  care  puteam  sta  cât  nu  mă  lungeam  prea  mult 
— şi  i-am  întâlnit  privirea  când  am  trecut  prin  zona  principală  în  care  se  primeau  vizite. 

Trecând  pe  lângă  el,  m-am  oprit  şi  i-am  şoptit: 

— E un  salon  părăsit  la  etajul  patru.  Mergi  pe  scările  aflate  de  cealaltă  parte  a băilor  şi  ne 
întâlnim  acolo  în  cinci  minute.  încuietoarea  uşii  e stricată. 

Se  confonnă  imediat  şi  găsirăm  salonul  întunecat,  prăfuit  şi  pustiu.  Scăderea  numărului  de 
gardieni  de-a  lungul  timpului  avea  ca  urmare  faptul  că  o mare  parte  a internatului  rămânea  goală,  un 
lucru  trist  pentru  societatea  moroilor,  dar  foarte  convenabil  acum. 

Se  aşeză  pe  canapea,  iar  eu  m-am  întins  pe  spate  pe  ea,  punându-mi  picioarele  pe  genunchii  lui. 
Eram  încă  supărată  după  bizara  idilă  din  pod  dintre  Lissa  şi  Christian  şi  nu  voiam  decât  să  uit  de  ea 
pentru  o vreme. 

— Chiar  ai  venit  aici  să  studiezi  sau  a fost  doar  un  pretext?  am  întrebat. 

— Nu.  A fost  pe  bune.  Trebuia  să  fac  o temă  cu  Meredith. 

Tonul  vocii  lui  arăta  că  nu-i  convenea  asta. 

— Oooh,  l-am  tachinat  eu.  E mai  prejos  de  sângele  tău  albastru  să  lucrezi  cu  un  dhampir?  Să  mă 
simt  ofensată? 

Zâmbi,  dezvăluind  o gură  plină  de  dinţi  şi  colţi  albi  perfecţi. 

— Tu  eşti  mult  mai  atrăgătoare  decât  ea. 

— Mă  bucur  că  mă  ridic  la  înălţime. 

Era  un  fel  de  căldură  în  ochii  lui  care  mă  stârnea,  cum  la  fel  făcea  şi  mâna  lui  alunecându-mi  în 
sus  pe  picior.  Dar  trebuia  să  fac  ceva  mai  înainte.  Era  timpul  pentru  un  pic  de  răzbunare. 

— Şi  Mia  trebuie  să  fie,  de  vreme  ce  o lăsaţi  să  stea  cu  voi.  Nu  e dintr-o  familie  regală. 

Degetul  lui  mă  împunse  jucăuş  în  gambă. 

— E cu  Aaron.  Şi  avem  o mulţime  de  prieteni  care  nu  sunt  din  familii  regale.  Şi  prieteni  care 
sunt  dhampiri.  Nu  sunt  chiar  atât  de  imbecil. 

— Mda,  dar  ştii  că  părinţii  ei  sunt  practic  servitori  la  Drozdovi? 

Mâna  de  pe  piciorul  meu  se  opri.  Exagerasem,  dar  el  era  mort  după  bârfă  — şi  era  foarte 
cunoscut  pentru  răspândirea  acesteia. 

— Serios? 

— Mda.  Freacă  podele  şi  chestii  din  astea. 

— Oh. 

Vedeam  rotiţele  învârtindu-se  prin  ochii  lui  de  un  albastru-închis  şi  a trebuit  să-mi  ascund  un 
zâmbet.  Momeala  fusese  aruncată. 

Ridicându-mă  în  capul  oaselor,  m-am  tras  mai  aproape  de  el  şi  mi-am  aşezat  moale  un  picior  pe 
genunchii  lui.  Mi-am  încolăcit  braţele  în  jurul  lui  şi,  repede,  gândurile  despre  Mia  dispărură  în 
vreme  ce  testosteronul  lui  îşi  făcu  efectul.  Mă  sărută  nerăbdător  — cu  stângăcie,  chiar  — 

împingându-mă  în  speteaza  canapelei  şi  m-am  relaxat  în  ceea  ce  trebuia  să  fi  fost  prima  activitate 
plăcută  pe  care  o avusesem  de  câteva  săptămâni. 

Ne-am  sărutat  aşa  multă  vreme  şi  nu  l-am  oprit  atunci  când  mi-a  scos  bluza. 

— Nu  fac  sex,  l-am  prevenit  printre  săruturi.  N-aveam  nicio  intenţie  să-mi  pierd  virginitatea  pe  o 
canapea  într-un  salon. 

Se  opri,  gândindu-se  la  asta,  şi  se  hotărî  în  final  să  nu  întindă  coarda. 

— Bine. 

Dar  mă  împinse  pe  canapea,  întinzându-se  peste  mine,  sărutându-mă  în  continuare  cu  aceeaşi 
înverşunare.  Buzele  i se  plimbară  pe  gâtul  meu  în  jos,  iar  când  vârfurile  ascuţite  ale  colţilor  lui  îmi 
atinseră  uşor  pielea,  n-am  putut  să-mi  înăbuş  un  geamăt  excitat. 

Se  ridică,  uitându-se  la  faţa  mea  cu  o surprindere  sinceră.  Pentru  o clipă,  abia  am  mai  putut  să 
respir,  amintindu-mi  acea  cascadă  de  plăcere  cu  care  mă  putea  umple  muşcătura  unui  vampir, 
întrebându-mă  cum  ar  fi  dacă  aş  simţi  asta  în  timp  ce  ne  mângâiam.  Apoi  intrară  în  acţiune  vechile 
tabuuri.  Chiar  dacă  nu  făceam  sex,  a da  sânge  în  timp  ce  făceam  asta  era  tot  un  păcat,  tot  obscen. 

— Nu,  l-am  avertizat. 

— Vrei?  Vocea  lui  avea  o surprindere  excitată.  îmi  dau  seama. 

— Nu,  nu  vreau.  Ochii  îi  străluciră. 

— Ba  vrei.  Cum  — hei,  ai  mai  făcut-o  înainte? 

— Nu,  am  pufnit  eu.  Bineînţeles  că  nu. 

Superbii  lui  ochi  albaştri  mă  priveau  şi  prin  ei  puteam  să  văd  cum  se  învârt  rotiţele  minţii.  Poate 
că  Jesse  flirta  la  greu  şi  avea  o gură  mare,  dar  prost  nu  era. 

— Te  porţi  ca  şi  cum  ai  fi  făcut-o.  Te-ai  excitat  când  eram  la  gâtul  tău. 

— Săruţi  bine,  am  ripostat,  cu  toate  că  nu  era  în  totalitate  adevărat  — saliva  un  pic  mai  mult 
decât  aş  fi  preferat.  Nu  crezi  că  ar  şti  toată  lumea  dacă  aş  da  sânge? 

înţelegerea  adevărului  îl  fascină. 

— Asta  pentru  că  nu  o făceai  înainte  de  a pleca.  Ai  făcut-o  în  timp  ce  erai  plecată,  nu-i  aşa?  Ai 
hrănit-o  pe  Lissa. 

— Bineînţeles  că  nu,  am  repetat.  Dar  dăduse  de  ceva  şi  o ştia. 

— Era  singura  cale.  N-aţi  avut  hrănitori.  O,  frate. 

— A găsit  câţiva,  am  minţit  eu. 

Era  acelaşi  răspuns  pe  care  i-1  dăduserăm  lui  Natalie,  cel  pe  care  îl  răspândise  peste  tot  şi  pe  care 
nimeni  — cu  excepţia  lui  Christian  — nu-1  pusese  vreodată  la  îndoială. 

— Multor  oameni  le  place  asta. 

— Sigur,  spuse  zâmbind. 

îşi  aplecă  gura  din  nou  spre  gâtul  meu. 

— Nu  sunt  o târfă  pentru  sânge,  am  izbucnit,  retrăgându-mă  de  lângă  el. 

— Dar  vrei  să  fii.  îţi  place.  Tuturor  fetelor  dhampir  vă  place. 

Dinţii  lui  îmi  atingeau  iar  pielea.  Ascuţiţi.  Minunaţi. 

Aveam  sentimentul  că  ostilitatea  nu  va  face  decât  să  înrăutăţească  lucrurile,  aşa  că  am 
dezamorsat  situaţia  încercând  să-l  amăgesc. 

— Stai,  am  spus  tandru,  trecându-mi  vârful  degetului  pe  buzele  lui.  Ţi-am  spus,  eu  nu  sunt  aşa. 
Dar  dacă  vrei  să  faci  ceva  cu  gura,  poţi  să-ţi  dau  câteva  idei. 

Asta  îi  stârni  interesul. 

— Da?  Cum  ar  fi? 

Şi  atunci  uşa  se  deschise. 

Am  sărit  fiecare  în  câte  o parte.  Eram  pregătită  să  am  de-a  face  cu  un  coleg  sau  poate  chiar  cu 
supraveghetoarea.  Nu  eram  însă  pregătită  pentru  Dimitri. 

Năvăli  pe  uşă  ca  şi  cum  s-ar  fi  aşteptat  să  ne  găsească  acolo  şi,  în  acel  moment  îngrozitor,  cu  el 
dezlănţuit  ca  o furtună,  am  ştiut  de  ce  Mason  îl  numise  un  zeu.  într-o  clipire,  traversă  camera  şi  îl 
smuci  în  sus  pe  Jesse  de  tricou,  aproape  ţinându-1  pe  moroi  în  aer. 

— Cum  te  cheamă?  se  răsti  Dimitri 

— J-Jesse,  domnule.  Jesse  Zeklos,  domnule. 

— Domnule  Zeklos,  ai  permisiunea  de  a te  afla  în  această  parte  a internatului? 

— Nu,  domnule. 

— Cunoşti  regulile  privind  interacţiuni  dintre  bărbaţi  şi  femei  pe  aici? 

— Da,  domnule. 

— Atunci,  îţi  sugerez  să  te  cari  cât  poţi  de  repede  înainte  să  te  dau  pe  mâna  cuiva  care  să  te 
pedepsească  în  consecinţă.  Dacă  te  mai  văd  vreodată  aşa  — Dimitri  arătă  spre  locul  unde  mă 
ghemuiam,  pe  jumătate  îmbrăcată,  pe  canapea  — eu  voi  fi  cel  care  o să  te  pedepsească.  Şi  o să 
doară.  Mult.  înţelegi? 

Jesse  înghiţi  în  sec,  cu  ochii  mari.  Nu  se  vedea  nici  urmă  din  bravada  pe  care  o etala  în  mod 
obişnuit.  Asta  pentru  că  acum  evenimentele  chiar  nu  se  desfăşurau  „în  mod  obişnuit”  şi  el  era  ţinut 
strâns  de  un  rus  foarte  musculos,  foarte  înalt  şi  foarte  iritat. 

— Da,  domnule! 

— Atunci,  du-te! 

Dimitri  îi  dădu  drumul  şi,  dacă  aşa  ceva  e posibil,  Jesse  ieşi  mai  repede  decât  năvălise  acolo 
Dimitri.  Apoi,  instructorul  meu  se  întoarse  spre  mine,  cu  o scânteiere  periculoasă  în  ochi.  Nu  spuse 
nimic,  dar  mesajul  supărat,  dezaprobator  ajunse  la  destinaţie  cât  se  poate  de  limpede. 

Apoi  se  schimbă. 

Era  aproape  ca  şi  cum  fusese  luat  prin  surprindere,  ca  şi  cum  nu  m-ar  fi  observat  înainte.  Dacă  ar 
fi  fost  orice  alt  tip,  aş  fi  spus  că  mă  măsura  din  priviri.  In  acel  moment  însă,  categoric,  mă  studia, 
îmi  studia  faţa,  corpul.  Şi  mi-am  dat  seama  brusc  că  eram  doar  în  blugi  şi  în  sutien  — un  sutien 
negru,  de  altminteri.  Ştiam  foarte  bine  că  nu  erau  multe  fete  în  această  şcoală  care  arătau  la  fel  de 
bine  ca  mine  în  sutien.  Chiar  şi  un  tip  ca  Dimitri,  unul  care  părea  atât  de  concentrat  pe  îndatoriri  şi 
antrenament  şi  toate  celelalte,  trebuia  să  aprecieze  asta. 

Şi,  în  final,  am  observat  că  o îmbuj orare  fierbinte  mă  cuprindea  şi  că  expresia  din  ochii  lui  avea 
asupra  mea  un  efect  mai  puternic  decât  avuseseră  săruturile  lui  Jesse.  Dimitri  era  tăcut  şi  distant 
uneori,  dar  avea  de  asemenea  o dăruire  şi  o concentrare  pe  care  nu  le  mai  văzusem  la  nimeni 
altcineva.  M-am  întrebat  cum  s-ar  transpune  acel  gen  de  putere  şi  vigoare  în...  ei  bine,  sex.  M-am 
întrebat  cum  ar  fi  dacă  m-ar  atinge  şi  — la  naiba! 

La  ce  mă  gândeam?  Eram  sărită  din  minţi?  Stânjenită,  mi-am  ascuns  emoţiile  prin  atitudine. 

— Vezi  ceva  ce-ţi  place?  am  întrebat. 

— îmbracă-te. 

Maxilarele  i se  încordară  şi  orice  ar  fi  simţit  înainte  dispăru.  Acea  duritate  a lui  mă  aduse  cu 
picioarele  pe  pământ  şi  mă  făcu  să-mi  uit  propria  reacţie  nefericită.  Mi-am  tras  imediat  bluza  pe 
mine,  stânjenită  să-i  văd  latura  agresivă. 

— Cum  m-ai  găsit?  Mă  urmăreşti  să  fii  sigur  că  nu  fug? 

— Taci  din  gură,  izbucni  el,  aplecându-se  în  aşa  fel  ca  ochii  să  ne  fie  la  acelaşi  nivel.  Un  om  de 
serviciu  v-a  văzut  şi  a raportat.  Ai  idee  ce  prostească  a fost  chestia  asta? 

— Ştiu,  ştiu,  toată  chestia  cu  perioada  de  probă,  nu? 

— Nu  numai  asta.  Vorbesc  despre  prostia  de  a ajunge  în  genul  ăsta  de  situaţie  de  la  bun  început. 

— Ajung  în  genul  ăsta  de  situaţie  mereu,  tovarăşe.  Nu  e mare  chestie. 

Furia  luă  locul  fricii.  Nu-mi  plăcea  să  fiu  tratată  ca  un  copil. 

— Nu-mi  mai  spune  aşa.  Nici  măcar  nu  ştii  despre  ce  vorbeşti. 

— Ba  cum  să  nu.  A trebuit  să  fac  un  referat  despre  Rusia  şi  USSR  anul  trecut. 

— URSS.  Şi  e o mare  chestie  pentru  un  moroi  să  fie  cu  o fată  dhampir.  Le  place  să  se  dea  mari. 

— Şi? 

— Şi?  spuse  dezgustat.  Şi  n-ai  niciun  pic  de  respect?  Gândeşte-te  la  Lissa.  Dai  impresia  că  eşti 
uşuratică.  Dovedeşti  ceea  ce  mulţi  cred  deja  despre  fetele  dhampir  şi  asta  se  răsfrânge  asupra  ei.  Şi  a 
mea. 

— A,  înţeleg.  Despre  asta  e vorba?  îţi  rănesc  mândria  ta  masculină  mare  şi  periculoasă.  Te  temi 
că  o să-ţi  distrug  reputaţia? 

— Reputaţia  mea  e deja  făcută,  Rose.  Mi-am  stabilit  standardele  şi  m-am  ridicat  la  înălţimea  lor 
acum  multă  vreme.  Ce  faci  cu  ale  tale  rămâne  de  văzut. 

Vocea  îi  deveni  iar  severă. 

— Acum,  întoarce-te  în  camera  ta  — dacă  o să  reuşeşti  fără  să  te  arunci  în  braţele  altcuiva. 

— Ăsta  e felul  tău  subtil  de  a mă  numi  târfă? 

— Aud  ce  povestiţi  voi.  Am  auzit  ce  se  spune  despre  tine. 

Au.  îmi  venea  să-i  strig  că  nu  era  treaba  lui  ce  făceam  cu  corpul  meu,  dar  ceva  din  mânia  şi 
dezamăgirea  de  pe  faţa  lui  mă  făcu  să  ezit.  Nu  ştiam  ce  era.  „Dezamăgirea”  cuiva  precum  Kirova 
era  nesemnificativă,  dar  a lui  Dimitri?...  Mi-am  amintit  cât  de  mândră  mă  simţisem  când  mă  lăudase 
ultimele  dăţi  la  antrenamentele  noastre.  Văzând  cum  dispare  asta...  ei  bine,  mă  făcu  brusc  să  mă 
simt  la  fel  de  uşuratică  precum  insinuase  el  că  eram. 

Ceva  se  rupse  în  mine.  Clipind  ca  să-mi  stăpânesc  lacrimile,  am  spus: 

— De  ce  nu  e bine  să...  nu  ştiu,  mă  distrez?  Am  şaptesprezece  ani,  să  ştii.  Ar  trebui  să  pot  să  mă 
bucur  de  asta. 

— Ai  şaptesprezece  ani  şi  în  mai  puţin  de  un  an  viaţa  şi  moartea  cuiva  vor  fi  în  mâinile  tale. 
Vorbea  cu  un  glas  încă  ferm,  dar  era  şi  o blândeţe  în  el.  Dacă  ai  fi  om  sau  moroi,  te-ai  putea  distra. 
Ai  putea  să  faci  lucruri  pe  care  alte  fete  le  fac. 

— Dar  spui  că  nu  pot. 

îşi  feri  privirea,  iar  ochii  lui  negri  priviră  în  gol.  Se  gândea  la  ceva  foarte  depărtat. 

— Când  aveam  şaptesprezece  ani,  l-am  cunoscut  pe  Ivan  Zeklos.  Nu  eram  ca  tine  şi  ca  Lissa,  dar 
am  devenit  prieteni  şi  m-a  solicitat  ca  gardian  când  am  absolvit.  Eram  cel  mai  bun  elev  din  şcoala 
mea.  Eram  atent  la  tot  în  timpul  cursurilor,  dar  în  ultimă  instanţă,  n-a  fost  suficient.  Aşa  stau 
lucrurile  în  viaţa  asta.  O singură  scăpare,  o singură  neatenţie...  Oftă.  Şi  e prea  târziu. 

Un  nod  mi  se  formă  în  gât  când  m-am  gândit  la  o singură  scăpare  sau  o singură  neatenţie  care  o 
puteau  costa  pe  Lissa  viaţa. 

— Jesse  e un  Zeklos,  am  spus,  dându-mi  brusc  seama  că  Dimitri  tocmai  zgâlţâise  o rudă  a 
fostului  său  prieten  pe  care  îl  avusese  în  grijă. 

— Ştiu. 

— Nu  te  deranjează?  îţi  aminteşte  de  Ivan? 

— Nu  contează  cum  mă  simt.  Nu  contează  cum  se  simte  nimeni  dintre  noi. 

— Dar  te  deranjează. 

Dintr-odată  îmi  deveni  foarte  limpede.  îi  puteam  înţelege  durerea,  cu  toate  că  se  străduia  mult  s-o 
ascundă. 

— Te  doare.  în  fiecare  zi.  Nu-i  aşa?  Ţi-e  dor  de  el.  Dimitri  păru  surprins,  ca  şi  cum  nu  voia  să 
ştiu  asta,  ca  şi  cum  aş  fi  descoperit  o parte  secretă  a lui.  Mă  gândisem  că  era  un  tip  dur,  rece, 
nesociabil,  dar  poate  că  se  ţinea  la  distanţă  de  ceilalţi  ca  să  nu  sufere  dacă  îi  pierdea.  Moartea  lui 
Ivan  lăsase  în  mod  limpede  o cicatrice. 

M-am  întrebat  dacă  Dimitri  se  simţea  singur. 

Surpriza  îi  dispăru  de  pe  chip,  iar  obişnuita  lui  expresie  serioasă  reveni. 

— Nu  contează  cum  mă  simt  eu.  Ei  sunt  pe  primul  plan.  Protejarea  lor. 

M-am  gândit  iar  la  Lissa. 

— Da.  Aşa  e. 

Se  lăsă  o tăcere  lungă  înainte  să  vorbim  iar. 

— Mi-ai  spus  că  vrei  să  lupţi,  să  lupţi  cu  adevărat.  Mai  e valabil? 

— Da.  Absolut. 

— Rose...  Te  pot  învăţa,  dar  trebuie  să  mă  conving  că  eşti  devotată.  Cu  adevărat  devotată.  Nu-mi 
permit  să  fii  distrasă  de  lucruri  de  genul  ăsta.  Arătă  cu  mâna  înjur,  în  salon.  Pot  să  am  încredere  în 
tine? 

Din  nou  mi-a  venit  să  plâng  în  faţa  acelei  priviri,  în  faţa  seriozităţii  întrebării.  Nu  înţelegeam 
cum  naiba  avea  un  efect  atât  de  puternic  asupra  mea.  Niciodată  nu-mi  pasase  atât  de  mult  de  părerea 
cuiva. 

— Da.  Promit. 

— în  regulă.  O să  te  învăţ,  dar  am  nevoie  de  tine  puternică.  Ştiu  că  deteşti  alergările,  dar  sunt  cu 
adevărat  necesare.  Habar  n-ai  cum  sunt  strigoii.  Şcoala  încearcă  să  te  pregătească,  dar  până  ce  nu 

vezi  cât  de  puternici  sunt  şi  cât  de  rapizi...  ei  bine,  nici  măcar  nu-ţi  poţi  imagina.  Aşa  că  nu  pot  să 
pun  capăt  alergărilor  şi  exerciţiilor.  Dacă  vrei  să  înveţi  mai  multe  despre  luptă,  trebuie  să  adăugăm 
mai  multe  antrenamente.  O să-ţi  ocupe  mai  mult  timp.  Nu-ţi  va  rămâne  prea  mult  pentru  teme  sau 
pentru  nimic  altceva.  O să  fii  obosită.  Foarte  obosită. 

M-am  gândit  la  asta,  la  el  şi  la  Lissa. 

— Nu  contează.  Dacă  îmi  spui  să  o fac,  o s-o  fac. 

Mă  studie  cu  atenţie,  ca  şi  cum  tot  mai  încerca  să  decidă  dacă  putea  să  mă  creadă.  Mulţumit  în 
cele  din  urmă,  încuviinţă  scurt. 

— începem  mâine. 


ZECE 

Mă  scuzaţi,  domnule  nagy,  nu  pot  să  mă  concentrez  din  cauza  Lissei  şi  a lui  Rose,  care  schimbă 
bileţele  între  ele. 

Mia  încerca  să  abată  atenţia  de  la  ea  — ca  şi  de  la  incapacitatea  ei  de  a răspunde  la  întrebarea 
domnului  Nagy  — şi  distrugea  ceea  ce,  altminteri,  fusese  o zi  frumoasă.  Câteva  zvonuri  despre 
întâmplarea  cu  vulpea  încă  mai  circulau,  dar  cei  mai  mulţi  voiau  să  discute  despre  atacul  lui 
Christian  asupra  lui  Ralf.  încă  nu-1  exonerasem  pe  Christian  de  incidentul  cu  vulpea  — eram  destul 
de  sigură  că  era  îndeajuns  de  psihopat  încât  să  o fi  făcut  ca  cine  ştie  ce  semn  dement  de  afecţiune 
pentru  Lissa  — dar,  oricare  ar  fi  fost  motivele  lui,  o scosese  din  centrul  atenţiei,  exact  cum  spusese. 

Domnul  Nagy,  legendar  pentru  talentul  său  de  a umili  studenţii  prin  citirea  bileţelelor  cu  voce 
tare,  se  îndreptă  spre  noi  ca  o rachetă.  înşfacă  bileţelul,  iar  clasa  agitată  se  aşeză  confortabil  pentru  o 
lectură  completă.  Mi-am  înăbuşit  geamătul,  încercând  să  par  cât  se  poate  de  inexpresivă  şi  de 
indiferentă.  Lângă  mine,  Lissa  arăta  ca  şi  cum  şi-ar  fi  dorit  să  moară. 

— Măi,  măi,  spuse  el,  cercetând  bileţelul.  Ce  bine  ar  fi  dacă  studenţii  ar  putea  să  scrie  atât  de 
mult  în  eseurile  lor.  Una  dintre  voi  are  un  scris  mult  mai  urât  decât  cealaltă,  aşa  că  să  mă  iertaţi  dacă 
greşesc  ceva  aici.  îşi  curăţă  gâtul. 

— „Deci,  l-am  văzut  pe  J aseară”,  începe  persoana  cu  scris  urât,  la  care  răspunsul  e „Ce  s-a 
întâmplat”,  urmat  de  nu  mai  puţin  de  cinci  semne  de  întrebare.  De  înţeles,  de  vreme  ce  uneori  unul 
singur  — cu  atât  mai  puţin  patru  — pur  şi  simplu  nu  reuşeşte  să  transmită  ideea,  ei? 

Clasa  râse  şi  am  observat-o  pe  Mia  trimiţându-mi  un  zâmbet  deosebit  de  răutăcios. 

— Primul  interlocutor  răspunde:  „Tu  ce  crezi  că  s-a  întâmplat?  Ne-am  combinat  într-unul  din 
saloanele  goale.” 

Domnul  Nagy  ridică  privirea  după  ce  auzi  mai  multe  chicoteli  în  clasă.  Accentul  britanic  nu 
făcea  decât  să  sporească  ilaritatea. 

— Să  presupun  după  această  reacţie  că  folosirea  lui  „combinat”  se  referă  la  mai  recenta,  să 
spunem,  semnificaţie  carnală  a termenului  decât  mai  blândul  sens  pe  care  l-am  învăţat  eu? 

Urmară  mai  multe  chicote.  Ridicând  capul,  am  spus  cu  impertinenţă: 

— Cu  siguranţă,  domnule  Nagy.  Presupuneţi  corect.  Câţiva  din  clasă  râseră  imediat. 

— Vă  mulţumesc  pentru  confirmare,  domnişoară  Hathaway.  Acum,  unde  rămăsesem?  A,  da, 
celălalt  interlocutor  întreabă  apoi:  „Cum  a fost?”  Răspunsul  este:  „Bine”,  evidenţiat  de  o faţă 
zâmbitoare  pentru  a confirma  adverbul  amintit  mai  sus.  Bun.  Presupun  că  misteriosul  J e demn  de 
toată  lauda,  nu?  „Şi,  ia  zi,  cât  de  departe  aţi  mers?”  Oh,  doamnelor,  spuse  domnul  Nagy  sper  că 
limbajul  să  necesite  doar  acordul  părinţilor.  „Nu  foarte.  Am  fost  prinşi.”  Şi  iarăşi  ni  se  arată 
gravitatea  situaţiei,  de  data  aceasta  prin  intermediul  unei  feţe  triste.  „Ce  s-a  întâmplat?”  „A  apărut 
Dimitri.  L-a  dat  pe  Jesse  afară  şi  apoi  m-a  pisălogit.” 

Clasa  se  dezlănţui,  atât  din  cauză  că-1  auzi  pe  domnul  Nagy  spunând  „pisălogit”  cât  şi  din  cauza 
aflării  în  cele  din  urmă  a numelui  unuia  dintre  participanţi. 

— Vai,  domnule  Zeklos,  tu  eşti  mai  sus-amintitul  J?  Cel  care  şi-a  câştigat  o faţă  zâmbitoare  de  la 
cea  care  scrie  neîngrijit? 

Faţa  lui  Jesse  se  făcu  roşie  ca  sfecla,  dar  nu  părea  în  întregime  nemulţumit  de  faptul  că  isprăvile 

îi  fuseseră  divulgate  în  faţa  prietenilor  lui.  Păstrase  până  acum  secret  ceea  ce  se  întâmplase  — 
inclusiv  discuţia  despre  sânge  — pentru  că,  bănuiam,  Dimitri  îl  speriase  de  moarte. 

— Ei  bine,  chiar  dacă  ştiu  să  apreciez  un  ghinion  ca  la  carte  în  aceeaşi  măsură  ca  următorul 
profesor  al  cărui  timp  va  fi  irosit  complet,  pe  viitor  reaminteşte-le  „prietenelor”  tale  că  ora  mea  nu  e 
sală  de  discuţii. 

Aruncă  hârtia  înapoi  pe  pupitrul  Lissei. 

— Domnişoară  Hathaway,  se  pare  că  nu  există  nici  o modalitate  adecvată  de  a te  pedepsi,  de 
vreme  ce  ai  primit  deja  maximum  de  penalităţi  pe  aici.  Ergo,  tu,  domnişoară  Dragomir,  vei  rămâne 
de  două  ori  mai  mult  după  ore  decât  până  acum,  pentru  prietena  ta.  Rămâi  aici  după  ce  sună 
clopoţelul,  te  rog. 

După  oră,  Jesse  veni  la  mine,  cu  o expresie  încurcată  pe  faţă. 

— Hei,  hmm,  în  legătură  cu  bileţelul  ăla...  ştii  că  n-am  avut  nicio  legătură  cu  asta.  Dacă  Belikov 
află  despre  el...  o să-i  spui?  Adică,  o să-i  spui  că  n-am... 

— Da,  da,  l-am  întrerupt.  Stai  liniştit,  eşti  în  siguranţă.  Stând  lângă  mine,  Lissa  îl  privi  ieşind  din 
încăpere. 

Gândindu-mă  cât  de  uşor  îl  înşfăcase  Dimitri  — şi  la  frica  lui  evidentă  — n-am  putut  decât  să 
remarc: 

— Ştii,  dintr-odată  Jesse  nu  mai  e aşa  de  atrăgător  pe  cât  credeam. 

Ea  râse. 

— Mai  bine  ai  pleca.  Trebuie  să  spăl  nişte  pupitre.  Am  părăsit-o,  îndreptându-mă  înapoi  spre 
internat. 

Pe  drum,  am  trecut  pe  lângă  elevi  adunaţi  în  mici  grupuri  în  afara  clădirii.  I-am  privit  cu 
nostalgie,  dorind  să  fi  avut  timpul  liber  ca  să  socializez. 

— Nu,  e adevărat,  am  auzit  o voce  sigură  pe  sine.  Camille  Conta.  Frumoasă  şi  populară,  dintr- 
una  din  cele  mai  prestigioase  familii  ale  clanului  Conta.  Ea  şi  Lissa  fuseseră  oarecum  prietene 
înainte  să  plecăm,  în  felul  bizar  în  care  două  forţe  puternice  se  supraveghează  reciproc. 

— Curăţă  toalete  sau  cam  aşa  ceva. 

— O,  Doamne,  spuse  prietena  ei.  Eu  aş  muri  dacă  aş  fi  Mia. 

Am  zâmbit.  Aparent,  Jesse  răspândise  câteva  dintre  poveştile  pe  care  i le  spusesem  noaptea 
trecută.  Din  nefericire,  următoarea  conversaţie  pe  care  am  prins-o  mi-a  nimicit  victoria. 

— ...  auzit  că  era  încă  vie.  Adică,  zbătându-se  în  patul  ei. 

— Ce  oribil.  De  ce-au  lăsat-o  acolo? 

— Nu  ştiu.  De  ce  s-o  omori? 

— Crezi  că  Ralf  avea  dreptate?  Că  ea  şi  Rose  au  făcut-o  ca  să... 

Mă  văzură  şi  tăcură. 

încruntându-mă  am  traversat  tiptil  curtea  interioară.  încă  vie,  încă  vie. 

Refuzasem  s-o  las  pe  Lissa  să  vorbească  despre  asemănările  dintre  povestea  cu  vulpea  şi  ceea  ce 
se  întâmplase  în  urmă  cu  doi  ani.  Nu  voiam  să  cred  că  erau  legate  şi  bineînţeles  că  nu  voiam  nici  ca 
ea  să  creadă  asta. 

Dar  nu  reuşisem  să  îmi  scot  din  minte  acel  incident,  nu  doar  pentru  că  era  înfricoşător,  ci  pentru 
că  îmi  aducea  cu  adevărat  aminte  de  ceea  ce  tocmai  se  întâmplase  în  camera  ei. 

Ieşiserăm  în  pădurea  din  apropierea  campusului  într-o  seară,  după  ce  chiuliserăm  de  la  ultima 
oră.  îi  dădusem  lui  Abby  Bădica  o pereche  de  sandale  drăguţe,  împodobite  cu  strasuri,  în  schimbul 
unei  sticle  de  şnaps  de  piersici  — un  gest  disperat,  da,  dar  te  descurcai  cum  puteai  în  Montana  — pe 
care  pusese  mâna  nu  se  ştie  cum.  Lissa  clătinase  din  cap  cu  dezaprobare  când  îi  sugerasem  să 
chiulim  ca  să  mergem  să  dăm  gata  sticla,  dar  cu  toate  acestea  mă  însoţise.  Ca  întotdeauna. 

Am  găsit  un  buştean  bătrân  pe  care  să  stăm  aproape  de  o mlaştină  murdară  şi  verzuie.  O 
semilună  arunca  o slabă  lumină  argintie  asupra  noastră,  dar  era  mai  mult  decât  suficient  pentru  ca 
vampirii  şi  semivampirii  să  vadă.  Trecând  sticla  de  la  una  la  cealaltă,  am  interogat-o  în  legătură  cu 
Aaron.  Recunoscuse  că  ei  doi  făcuseră  sex  în  weekendul  care  tocmai  trecuse  şi  am  simţit  că  mă 
cuprinde  un  val  de  invidie  din  cauză  că  mi-o  luase  înainte  cu  sexul. 

— Şi  cum  a fost? 

Ridicase  din  umeri  şi  mai  luase  o gură. 

— Nu  ştiu.  N-a  fost  cine  ştie  ce. 

— Cum  adică  n-a  fost  cine  ştie  ce?  Nu  s-a  cutremurat  pământul  sau  nu  s-au  aliniat  planetele  sau 
ceva  de  genul  ăsta? 

— Nu,  spuse,  înăbuşindu-şi  un  hohot.  Bineînţeles  că  nu. 

Nu  înţelegeam  cu  adevărat  de  ce  trebuia  să  fie  amuzant,  dar  mi-am  dat  seama  că  nu  voia  să 
vorbească  despre  asta.  Se  întâmpla  cam  în  vremea  când  legătura  psihică  începuse  să  se  formeze,  iar 
emoţiile  ei  începeau  să  pătrundă  până  la  mine  uneori.  Am  ridicat  sticla  şi  m-am  uitat  fix  la  ea. 

— Nu  cred  că  chestia  asta  funcţionează. 

— Asta  fiindcă  abia  e un  pic  de  alcool  în  ea... 

In  apropiere  se  auzi  ceva  mişcându-se  în  tufişuri.  Am  sărit  imediat  în  picioare,  plasându-mă  între 
ea  şi  zgomot. 

— E vreun  animal,  spuse  ea  după  ce  un  minut  trecu  în  tăcere. 

Asta  nu  însemna  că  nu  era  periculos.  Sistemul  de  pază  al  şcolii  ţinea  strigoii  la  distanţă,  dar 
animalele  sălbatice  cutreierau  adesea  la  marginea  campusului,  reprezentând  şi  ele  pericole.  Urşi. 
Pume. 

— Haide,  i-am  spus.  Hai  să  ne  întoarcem. 

Nu  ajunseserăm  prea  departe  când  am  auzit  din  nou  ceva  mişcându-se  şi  cineva  păşi  în  calea 
noastră. 

— Doamnelor.  Doamna  Karp. 

Am  îngheţat  şi  toate  reacţiile  rapide  pe  care  le  avusesem  la  mlaştină  dispărură,  din  cauză  că  am 
întârziat  câteva  momente  să  ascund  sticla  la  spate. 

Un  uşor  zâmbet  îi  apăru  pe  faţă  şi  întinse  mâna.  Spăsită,  i-am  dat  sticla  şi  o vârî  sub  braţ.  Se 
întoarse  fără  niciun  alt  cuvânt  şi  o urmarăm,  ştiind  că  va  trebui  să  suportăm  consecinţele. 

— Credeţi  că  nimeni  nu  observă  când  jumătate  de  clasă  e plecată?  întrebă  după  o vreme. 

— Jumătate  de  clasă? 

— Aparent,  câţiva  dintre  voi  aţi  ales  ziua  de  azi  să  chiuliţi.  Trebuie  să  fie  din  cauza  vremii 
frumoase.  Astenia  de  primăvară. 

Lissa  şi  cu  mine  ne  târârăm  picioarele  înainte.  Nu  mă  simţisem  niciodată  în  largul  meu  în 
apropierea  doamnei  Karp  de  când  îmi  vindecase  mâinile.  Purtarea  ei  ciudată,  paranoică,  căpătase 
pentru  mine  o particularitate  ciudată  — mult  mai  ciudată  ca  înainte.  Chiar  înfricoşătoare.  Şi  în 
ultima  vreme  n-o  puteam  privi  fără  să  văd  semnele  acelea  de  la  tâmple.  Părul  ei  roşu  intens  le 
acoperea  de  obicei,  dar  nu  mereu.  Uneori  erau  semne  noi;  alteori  cele  vechi  aproape  că  dispăreau. 

Un  fâlfâit  ciudat  se  auzi  în  dreapta  mea.  Ne  oprirăm  cu  toatele. 

— Unul  din  colegii  tăi,  bănuiesc,  murmură  doamna  Karp,  întorcându-se  în  direcţia  sunetului. 

Dar,  când  ajunserăm  acolo,  găsirăm  o pasăre  mare,  neagră  întinsă  pe  pământ.  Păsările  — şi  cele 

mai  multe  animale  — nu  mă  prea  interesau,  dar  nici  măcar  eu  n-am  putut  să  nu-i  admir  penele 
lucioase  şi  ciocul  puternic.  Ar  fi  putut  probabil  să  scoată  ochii  cuiva  în  treizeci  de  secunde  — dacă 
n-ar  fi  fost  în  mod  clar  pe  moarte.  Cu  un  ultim,  şovăitor  spam,  pasărea  rămase  în  cele  din  urmă 
nemişcată. 

— Ce  e asta?  E o cioară?  am  întrebat. 

— E prea  mare,  spuse  doamna  Karp.  E un  corb. 

— E mort?  întrebă  Lissa.  L-am  privit  cu  atenţie. 

— Mda.  Categoric  mort.  Nu-1  atinge. 

— Probabil  atacat  de  altă  pasăre,  observă  doamna  Karp.  Se  luptă  pentru  teritoriu  şi  hrană  uneori. 

Lissa  îngenunche,  cu  faţa  plină  de  compasiune.  Nu  mă  surprindea,  de  vreme  ce  avusese  mereu  o 

slăbiciune  pentru  animale.  îmi  făcuse  zile  la  rând  morală  după  ce  provocasem  faimoasa  luptă 
hamster-crab.  Eu  considerasem  lupta  ca  pe  un  test  între  nişte  adversari  pe  măsură.  Ea  o considerase 
o cruzime  împotriva  animalelor. 

încremenită  de  groază,  întinse  mâna  spre  corb. 

— Liss!  am  exclamat  îngrozită,  probabil  că  are  vreo  boală. 

Dar  mâna  i se  mişcă  de  parcă  nu  m-ar  fi  auzit.  Doamna  Karp  stătea  acolo  ca  o statuie,  iar  faţa  ei 

albă  arăta  ca  a unei  stafii.  Degetele  Lissei  mângâiară  aripile  corbului. 

— Liss,  am  repetat,  începând  să  mă  duc  către  ea,  s-o  trag  înapoi. 

Deodată,  o senzaţie  ciudată  îmi  inundă  creierul,  o încântare  minunată  şi  plină  de  viaţă. 
Sentimentul  era  atât  de  intens,  că  mă  ţintui  locului. 

Apoi  corbul  se  mişcă. 

Lissa  scoase  un  ţipăt  scurt  şi  îşi  trase  brusc  mâna  înapoi.  Amândouă  privirăm  cu  ochii  mari. 

Corbul  bătu  din  aripi,  încercând  încet  să-şi  schimbe  poziţia  şi  să  se  ridice.  Când  reuşi  acest  lucru, 
se  întoarse  spre  noi,  fixând-o  pe  Lissa  cu  o privire  care  părea  prea  inteligentă  pentru  o pasăre.  Ochii 
păsării  îi  priviră  pe  ai  ei  şi  n-am  putut  să-i  aflu  reacţia  prin  intermediul  legăturii.  După  o lungă 
aşteptare,  corbul  încetă  să  o privească  şi  se  ridică  în  aer,  iar  puternicele  lui  aripi  îl  purtară  departe. 

Fâlfâitul  aripilor  fu  singurul  sunet  care  se  mai  auzi. 

— O,  Doamne,  murmură  Lissa.  Ce-a  fost  asta? 

— Să  dea  naiba  dacă  ştiu,  am  spus,  ascunzându-mi  spaima  totală. 

Doamna  Karp  păşi  înainte  şi  apucă  mâna  Lissei,  întorcând-o  cu  forţa  spre  ea,  astfel  ca  să  fie  faţă 
în  faţă.  Am  sărit  acolo  într-o  clipire,  pregătită  să  acţionez  dacă  nebuna  de  Karp  ar  fi  încercat  ceva, 
cu  toate  că  până  şi  eu  aveam  îndoieli  în  privinţa  lovirii  unui  profesor. 

— Nu  s-a  întâmplat  nimic,  spuse  doamna  Karp  cu  o voce  neliniştită,  cu  o privire  sălbatică  în 
ochi.  Mă  auzi?  Nimic.  Şi  nu  poţi  să  spui  nimănui  — nimănui  — despre  ce  ai  văzut.  Amândouă. 
Promiteţi-mi.  Promiteţi-mi  că  n-o  să  mai  vorbiţi  despre  asta  niciodată. 

Lissa  şi  cu  mine  am  schimbat  priviri  neliniştite. 

— Bine,  murmură  ea. 

Strânsoarea  doamnei  Karp  slăbi  un  pic. 

— Şi  să  nu  mai  faci  asta  niciodată.  Dacă  nu  m-asculţi,  or  să  afle.  Şi-or  să  te  dea  în  vileag. 

Se  întoarse  spre  mine. 

— Nu  poţi  s-o  laşi  s-o  mai  facă.  Niciodată. 

In  curtea  interioară,  în  faţa  internatului  meu,  cineva  mă  striga. 

— Hei,  Rose?  Te-am  strigat  de  o sută  de  ori. 

Am  uitat  de  doamna  Karp  şi  de  corb  şi  am  privit  spre  Mason,  care,  după  câte  se  părea,  mă 
însoţea  spre  internat,  în  timp  ce  eu  eram  plecată  departe  de  realitate. 

— Scuze,  am  mormăit.  Sunt  dezorientată.  Pur  şi  simplu...  mmm,  obosită. 

— Prea  multă  agitaţie  aseară?  I-am  aruncat  o privire  piezişă. 

— Mă  descurc  eu. 

— Cred,  râse  el,  cu  toate  că  nu  părea  tocmai  amuzat.  Se  pare  că  Jesse  nu  s-a  descurcat. 

— S-a  descurcat  binişor. 

— Dacă  spui  tu.  însă,  personal,  cred  că  ai  gusturi  proaste. 

M-am  oprit. 

— Iar  eu  cred  că  nu  e treaba  ta.  îşi  feri  privirea  furios. 

— Ai  făcut  să  fie  treaba  întregii  clase. 

— Hei,  n-am  făcut-o  intenţionat. 

— S-ar  fi  întâmplat  oricum.  Jesse  are  o gură  mare. 

— N-ar  fi  spus. 

— Sigur,  spuse  Mason.  Fiindcă  e atât  de  drăguţ  şi  are  o familie  atât  de  importantă. 

— Nu  mai  fi  idiot,  am  izbucnit.  Şi  de  ce,  mă  rog,  îţi  pasă?  Eşti  gelos  că  n-o  fac  cu  tine? 

Se  înroşi  mai  tare,  până  la  rădăcinile  părului  lui  roşcat. 

— Pur  şi  simplu  nu-mi  place  să  aud  oamenii  vorbind  aiurea  despre  tine,  asta-i  tot.  Circulă  o 
grămadă  de  glume  scârboase.  Te  fac  târfă. 

— Nu-mi  pasă  cum  îmi  spun. 

— O,  da.  Eşti  foarte  dură.  N-ai  nevoie  de  nimeni.  M-am  oprit. 

— N-am.  Sunt  unul  dintre  cei  mai  buni  novici  din  locul  ăsta  de  rahat.  N-am  nevoie  să  te  porţi  tu 
ca  un  cavaler  şi  să-mi  vii  în  ajutor.  Nu  mă  trata  de  parcă  aş  fi  o fată  neajutorată. 

M-am  întors  şi  am  continuat  să  merg,  dar  mă  ajunse  repede  din  urmă.  Nefericirea  de  a avea  doar 
1,73  metri  înălţime. 


54 


— Uite  ce  e...  n-am  vrut  să  te  supăr.  Sunt  doar  îngrijorat  în  privinţa  ta. 

Am  râs  sarcastic. 

— Vorbesc  serios.  Stai...  începu  el.  Am,  hmm,  făcut  ceva  pentru  tine.  Oarecum.  M-am  dus  la 
bibliotecă  aseară  şi  am  încercat  să  găsesc  ceva  despre  Sf.  Vladimir. 

M-am  oprit  iar. 

— Da? 

— Mda,  dar  nu  era  prea  mult  despre  Anna.  Toate  cărţile  erau  destul  de  generale.  Vorbeau  doar 
despre  el  ca  vindecător  de  oameni,  smulgându-i  înapoi  din  ghearele  morţii. 

Ultima  parte  atinse  un  punct  sensibil. 

— Mai  era...  mai  era  şi  altceva?  am  îngăimat  eu. 

Clătină  din  cap. 

— Nu.  Probabil  că  îţi  trebuie  nişte  surse  primare,  dar  nu  avem  niciuna  aici. 

— Surse  cum? 

Pufni  şi  un  zâmbet  îi  apăru  pe  faţă. 

— Mai  faci  şi  altceva  în  afară  de  trimis  bileţele?  Tocmai  am  vorbit  despre  ele  zilele  trecute,  la 
cursul  lui  Andrews.  Sunt  cărţi  chiar  din  perioada  de  timp  pe  care  vrei  s-o  studiezi.  Cele  secundare 
sunt  scrise  de  oameni  care  trăiesc  în  prezent.  O să  obţii  infonnaţii  mai  bune  dacă  găseşti  ceva  scris 
de  tipul  însuşi.  Sau  de  cineva  care  l-a  cunoscut  în  realitate. 

— Oh.  Bine.  Tu  ce  eşti,  un  fel  de  geniu  acum?  Mason  mă  lovi  uşor  în  braţ. 

— Sunt  atent,  asta-i  tot.  Tu  eşti  atât  de  uitucă.  Pierzi  tot  felul  de  lucruri. 

Zâmbi  nervos. 

— Şi  uite...  chiar  îmi  pare  rău  în  legătură  cu  ce  am  zis.  Eram  doar... 

Gelos,  mi -am  dat  seama.  Vedeam  asta  în  ochii  lui.  Cum  de  nu  o observasem  înainte?  Era  nebun 
după  mine.  Cred  că  eram  intr-adevăr  uitucă. 

— E în  regulă,  Mase.  Nu  contează.  Am  zâmbit. 

— Şi  mersi  că  ai  căutat  chestia  aia. 

Zâmbi  şi  el  şi  am  intrat  în  clădirea  internatului,  tristă  că  nu  simţeam  acelaşi  lucru  pentru  el. 


UNSPREZECE 

— Ai  nevoie  de  ceva  de  îmbrăcat?  întrebă  Lissa. 

— Hmm? 

Mi-am  îndreptat  privirea  spre  ea.  Aşteptam  începerea  cursului  de  artă  slavonă  al  domnului  Nagy, 
iar  eu  eram  preocupată  s-o  ascult  pe  Mia  tăgăduind  cu  fermitate  afirmaţiile  despre  părinţii  ei  în  faţa 
unuia  dintre  prietenii  ei. 

— Nu  e ca  şi  cum  ar  fi  servitori  sau  altceva,  exclamă  ea,  evident  agitată.  Luând  o expresie 
serioasă,  încercă  să  pară  arogantă.  Practic,  sunt  consultanţi.  Drozdovii  nu  decid  nimic  fără  ei. 

Mi-am  înăbuşit  un  hohot,  iar  Lissa  clătină  din  cap. 

— Savurezi  chestia  asta  mult  prea  mult. 

— Pentru  că  e demenţial.  Ce  m-ai  întrebat  adineauri?  Am  cotrobăit  prin  geantă,  răscolind  după 
luciul  de  buze.  L-am  găsit  şi  m-am  strâmbat.  Era  aproape  gol;  nu  ştiam  de  unde  să  fac  rost  de  altul. 

— Am  întrebat  dacă  ai  nevoie  de  ceva  de  îmbrăcat  pentru  diseară,  spuse  ea. 

— Păi,  da,  bineînţeles  că  da.  Dar  niciun  lucru  de-al  tău  nu-mi  vine. 

— Ce  o să  faci? 

Am  ridicat  din  umeri. 

— O să  improvizez,  ca  de  obicei.  Oricum,  de  fapt  nu-mi  pasă.  Sunt  doar  bucuroasă  că  Kirova  îmi 
dă  drumul. 

Aveam  o întrunire  în  acea  seară.  Era  1 noiembrie,  Ziua  Tuturor  Sfinţilor  — ceea  ce  însemna  de 
asemenea  că  trecuse  aproape  o lună  de  când  ne  întorseserăm.  Suita  regală  vizita  şcoala,  însăşi 
Regina  Tatiana.  Sincer,  nu  asta  mă  entuziasma.  Mai  vizitase  înainte  Academia.  Era  ceva  destul  de 
obişnuit  şi  mult  mai  puţin  interesant  decât  părea.  în  plus,  după  ce  trăisem  printre  oameni  şi  lideri 


55 


aleşi,  nu-mi  păsa  prea  mult  de  nişte  nobili  înfumuraţi.  Cu  toate  astea,  primisem  permisiunea  de  a 
merge  pentru  că  toţi  ceilalţi  aveau  să  fie  acolo.  Era  o şansă  să  mai  fac  şi  altceva,  petrecându-mi 
timpul  cu  oameni  în  carne  şi  oase,  decât  să  stau  încuiată  în  camera  mea  de  internat.  Puţină  libertate 
merita  categoric  suferinţa  de  a îndura  până  la  capăt  câteva  discursuri  plictisitoare. 

N-am  rămas  să  vorbesc  cu  Lissa  după  ore,  cum  făceam  de  obicei.  Dimitri  îşi  ţinuse  promisiunea 
în  privinţa  antrenamentelor  suplimentare  şi  încercam  să  mi-o  ţin  pe  a mea.  Aveam  acum  două  ore  în 
plus  să  exersez  cu  el,  una  înainte  şi  una  după  şcoală.  Cu  cât  îl  vedeam  mai  mult  în  acţiune,  cu  atât 
mai  mult  îi  înţelegeam  reputaţia  de  zeu  dur.  Era  limpede  că  ştia  multe  — cele  şase  semne  molnija 
ale  lui  dovedeau  cam  acelaşi  lucru  — şi  ardeam  de  nerăbdare  să  mă  înveţe  ce  ştia. 

Când  am  ajuns  la  sala  de  gimnastică,  am  observat  că  purta  un  tricou  şi  pantaloni  de  trening  largi, 
spre  deosebire  de  blugii  săi  obişnuiţi. 

îi  stătea  bine.  Foarte  bine.  Nu  te  mai  uita,  mi -am  spus  imediat. 

Mă  aşeză  în  aşa  fel  încât  stăteam  faţă  în  faţă  pe  rogojină  şi-şi  încrucişa  braţele. 

— Care  e prima  problemă  de  care  o să  te  loveşti  când  o să  fii  faţă  în  faţă  cu  un  strigoi? 

— Că  sunt  nemuritori? 

— Gândeşte-te  la  ceva  mai  elementar.  Mai  elementar  decât  atât?  mi-am  spus  eu. 

— Ar  putea  fi  mai  mari  ca  mine.  Şi  mai  puternici. 

Cei  mai  mulţi  strigoi  — în  afară  de  cazul  în  care  fuseseră  oameni  înainte  — aveau  aceeaşi 
înălţime  ca  rudele  lor  moroi.  Strigoii  aveau  de  asemenea  mai  multă  forţă,  reflexe  şi  simţuri  mai 
bune  ca  dhampirii.  Din  cauza  aceasta  se  antrenau  gardienii  atât  de  mult;  aveam  de  suplinit  un 
„deficit  de  cunoştinţe”. 

Dimitri  încuviinţă. 

— Asta  face  să  fie  dificil  să-i  înfrunţi,  dar  nu  imposibil.  De  obicei,  poţi  folosi  greutatea  şi 
înălţimea  mai  mare  a unei  persoane  împotriva  acesteia. 

Se  întoarse  şi  demonstra  prin  câteva  manevre,  arătând  unde  să  te  mişti  şi  cum  să  loveşti  pe 
cineva.  Exersând  mişcările  cu  el,  am  aflat  câte  ceva  în  privinţa  motivelor  pentru  care  luam  bătaie 
atât  de  regulat  în  exerciţiile  de  grup.  I-am  asimilat  rapid  tehnicile  şi  abia  aşteptam  să  le  folosesc  în 
realitate.  Spre  finalul  timpului  nostru  împreună,  mă  lăsă  să  încerc. 

— Dă-i  drumul,  spuse.  încearcă  să  mă  loveşti. 

Nu  trebuia  să-mi  spună  de  două  ori.  Năpustindu-mă  înainte,  am  încercat  să-l  lovesc  şi  am  fost 
imediat  blocată  şi  doborâtă  la  podea.  Corpul  îmi  fu  cuprins  de  durere,  dar  am  refuzat  să  cedez  în 
faţa  ei.  Am  sărit  în  sus  iar,  sperând  să-l  prind  nepregătit. 

N-am  reuşit. 

După  alte  câteva  încercări  eşuate,  mi-am  ridicat  mâinile  într-un  gest  de  armistiţiu. 

— în  regulă,  ce  nu  fac  bine? 

— Nimic. 

Nu  eram  convinsă. 

— Dacă  n-aş  fi  făcut  nimic  greşit,  te-aş  fi  lăsat  inconştient  până  acum. 

— Puţin  probabil.  Mişcările  tale  sunt  corecte  toate,  dar  e prima  dată  când  ai  încercat  cu  adevărat. 
Eu  am  făcut-o  ani  de  zile. 

Am  clătinat  din  cap  şi  mi-am  dat  ochii  peste  cap  la  stilul  lui  mai-bătrân-şi-mai-înţelept.  îmi 
spusese  odată  că  are  douăzeci  şi  patru  de  ani. 

— Cum  zici  tu,  tataie.  Putem  să  încercăm  iar? 

— Nu  mai  avem  timp.  Nu  vrei  să  te  pregăteşti?  M-am  uitat  la  ceasul  prăfuit  de  pe  perete  şi  m-am 
înviorat.  Era  aproape  ora  de  începere  a banchetului. 

Gândul  mă  zăpăci.  M-am  simţit  ca  Cenuşăreasa,  dar  fără  haine. 

— La  naiba,  da,  vreau. 

El  plecă  înaintea  mea.  Studiindu-1  cu  atenţie,  am  înţeles  că  nu  puteam  lăsa  să-mi  scape  ocazia. 
Am  sărit  în  spatele  lui,  poziţionându-mă  exact  în  felul  în  care  mă  învăţase.  Aveam  elementul  de 
surpriză.  Totul  era  perfect,  iar  el  nici  măcar  nu  avea  să  mă  vadă  repezindu-mă. 

înainte  de  a-1  atinge,  se  răsuci  cu  o viteză  incredibil  de  mare.  Cu  o singură  mişcare  abilă,  mă 
înşfacă  la  fel  ca  pe-un  fulg  şi  mă  aruncă  la  pământ,  imobilizându-mă  acolo. 

Am  gemut. 

— N-am  făcut  nimic  greşit! 

Ochii  lui  priviră  calm  intr-ai  mei  în  timp  ce-mi  ţinea  mâinile  de  încheieturi,  dar  nu  părea  la  fel  de 
serios  ca  în  timpul  lecţiei.  I se  părea  amuzant. 

— Strigătul  de  luptă  te-a  dat  oarecum  de  gol.  încearcă  să  nu  mai  ţipi  data  viitoare. 

— Ar  fi  contat  cu  adevărat  dacă  aş  fi  tăcut?  Se  gândi  un  pic. 

— Nu.  Probabil  că  nu. 

Am  oftat  zgomotos,  încă  aflată  într-o  dispoziţie  mult  prea  bună  pentru  a lăsa  cu  adevărat  această 
dezamăgire  să  mă  enerveze.  Erau  câteva  avantaje  în  a avea  un  asemenea  antrenor  periculos  — 
cineva  care  totodată  se  întâmpla  să  fie  cu  o jumătate  de  cot  mai  înalt  ca  mine  şi  care  mă  depăşea 
semnificativ  în  greutate.  Şi  asta  fără  a lua  în  considerare  puterea  lui.  Nu  era  mătăhălos,  însă  corpul  îi 
era  plin  de  muşchi  duri,  agili.  Dacă  voi  putea  să-l  bat  vreodată  pe  el,  voi  putea  să  bat  pe  oricine. 

Dintr-odată,  mi-am  dat  seama  că  încă  mă  mai  ţinea  la  pământ.  Pielea  degetelor  lui  era  caldă  în 
timp  ce-mi  strângea  încheieturile.  Faţa  îi  era  la  câţiva  centimetri  de  a mea,  iar  picioarele  şi  trunchiul 
lui  se  apăsau  pe  ale  mele.  O parte  a părului  său  castaniu  lung  îi  atârna  în  jurul  feţei,  şi  Dimitri  părea 
şi  el  să  mă  studieze,  aproape  la  fel  cum  o făcuse  în  noaptea  aceea  în  salon.  Şi  Dumnezeule,  ce  bine 
mirosea.  Am  început  să  respir  greu  şi  n-avea  nicio  legătură  cu  antrenamentul  sau  cu  faptul  că 
plămânii  îmi  erau  striviţi. 

Aş  fi  dat  oricât  să-i  pot  citi  mintea  atunci.  De  când  cu  noaptea  aceea  din  salon,  observasem  că  mă 
priveşte  cu  aceeaşi  expresie  serioasă.  Practic,  nu  făcuse  niciodată  asta  în  timpul  antrenamentelor  în 
sine  — astea  erau  chestiuni  profesionale.  Dar  înainte  şi  după  aceea,  se  însenina  un  pic  uneori  şi  îl 
văzusem  privindu-mă  intr-un  fel  aproape  admirativ.  Iar  câteodată,  dacă  eram  cu  adevărat  norocoasă, 
îmi  zâmbea.  Un  zâmbet  adevărat  — nu  cel  ironic  care-i  acompania  sarcasmul  cu  care  mă  tachina 
atât  de  des.  Nu  voiam  s-o  recunosc  faţă  de  nimeni  — nici  faţă  de  Lissa,  nici  măcar  faţă  de  mine  — 
însă  în  unele  zile  trăiam  pentru  zâmbetul  acela.  îi  înseninau  faţa.  „Superb”  nu-1  mai  descria  intr-un 
mod  satisfăcător. 

încercând  să  par  calmă,  am  căutat  să  mă  gândesc  la  ceva  profesional  şi  legat  de  gardieni.  în 
schimb,  am  spus: 

— Şi,  hmm...  mai  ai  şi  alte  mişcări  să-mi  arăţi?  Buzele  îi  tresăriră  şi,  pentru  o clipă,  am  crezut  că 
voi  avea  parte  de  unul  din  acele  zâmbete.  Inima  îmi  palpită.  Apoi,  cu  un  efort  vizibil,  îşi  retrase 
zâmbetul  şi  deveni  încă  o dată  instructorul  meu  de  o severitate  protectoare.  Se  dădu  jos  de  pe  mine, 
se  sprijini  în  călcâie  şi  se  ridică. 

— Haide.  Trebuie  să  mergem. 

M-am  chinuit  să  mă  ridic  în  picioare  şi  l-am  urmat  afară  din  sala  de  gimnastică.  Nu  se  uită  în 
spate  în  timp  ce  mergeam  şi,  în  sinea  mea,  m-am  mustrat  pe  când  mă  întorceam  în  cameră. 

Făcusem  o pasiune  pentru  instructorul  meu.  O pasiune  pentru  instructorul  meu  mai  în  vârstă. 
Probabil  că  nu  eram  în  toate  minţile.  Era  cu  şapte  ani  mai  mare  ca  mine.  Suficient  de  bătrân  să-mi 
fie...  ei  bine,  nimic.  Dar  tot  mai  în  vârstă  ca  mine.  Şapte  ani  era  mult.  începuse  să  scrie  când  m-am 
născut  eu.  Când  eu  învăţam  să  scriu  şi  să  arunc  cu  cărţi  în  profesorii  mei,  probabil  că  el  săruta  fete. 
Probabil  că  multe  fete,  ţinând  seama  de  cum  arăta.  Chiar  nu  aveam  nevoie  de  această  complicaţie  în 
viaţa  mea  acum. 

Am  găsit  un  pulover  acceptabil  printre  lucrurile  mele  şi,  după  un  duş  rapid,  m-am  îndreptat  către 
partea  cealaltă  a campusului,  spre  recepţie.  în  ciuda  zidurilor  din  piatră  ameninţătoare,  a statuilor 
ciudate  şi  a turnuleţelor  de  pe  exteriorul  clădirilor,  interioarele  Academiei  erau  foarte  moderne. 
Aveam  Wi-Fi,  lumini  fluorescente  şi  cam  orice  îţi  puteai  imagina  din  punct  de  vedere  tehnologic. 
Sala  de  mese  în  special  semăna  destul  de  mult  cu  autoservirile  în  care  mâncasem  în  timp  ce  eram  în 
Portland  şi  Chicago,  cu  mese  dreptunghiulare  simple,  pereţi  de  un  gri  liniştitor  şi  o mică  încăpere 
laterală,  unde  erau  servite  mesele  noastre  pregătite  intr-un  mod  dubios.  Cel  puţin  cineva  agăţase 
fotografii  alb-negru  înrămate  pe  pereţi,  în  încercarea  de  a-i  decora,  dar  nu  consideram  cu  adevărat 
„artă”  poze  cu  vaze  şi  copaci  desfrunziţi. 

însă,  în  această  seară,  cineva  reuşise  să  transfonne  sala  de  mese,  de  obicei  anostă,  într-o 

autentică  încăpere  de  luat  cina.  Vaze  din  care  se  revărsau  trandafiri  stacojii  şi  delicaţi  crini  albi. 
Lumânări  aprinse.  Feţe  de  masă  făcute  din  — atenţie!  — pânză  roşie  ca  sângele.  Efectul  era  superb. 
Era  greu  de  crezut  că  acesta  era  acelaşi  loc  în  care  mâneam  de  obicei  sendvişuri  cu  carne  de  pasăre. 
Părea  demn  de,  ei  bine,  o regină. 

Mesele  fuseseră  aranjate  în  şiruri  drepte,  creând  un  culoar  în  mijlocul  încăperii.  Locurile  ne 
fuseseră  dinainte  stabilite  şi,  după  cum  era  de  aşteptat,  nici  gând  să  pot  sta  în  apropierea  Lissei.  Ea 
stătea  în  faţă,  cu  ceilalţi  moroi;  eu  eram  în  spate,  cu  novicii. 

Dar  am  reuşit  s-o  zăresc  atunci  când  am  intrat  şi  mi-a  aruncat  un  zâmbet.  împrumutase  o rochie 
de  la  Natalie  — albastră,  din  mătase  şi  fără  bretele  — şi  arăta  minunat  cu  trăsăturile  ei  palide.  Cine 
ar  fi  ştiut  că  Natalie  avea  ceva  atât  de  bun?  Făcea  ca  puloverul  meu  să  piardă  câteva  puncte  la 
eleganţă. 

Organizau  întotdeauna  aceste  banchete  protocolare  în  acelaşi  fel.  O masă  prezidenţială  era 
aşezată  pe  o estradă  în  faţa  încăperii,  unde  puteam  toţi  să  ne  minunăm  şi  să  o privim  pe  Regina 
Tatiana  şi  pe  alţi  membri  ai  familiilor  regale  servind  cina.  Gardienii  stăteau  aliniaţi  pe  lângă  pereţi, 
ţepeni  şi  oficiali  ca  statuile.  Dimitri  stătea  printre  ei  şi  am  simţit  un  gol  ciudat  în  stomac  amintindu- 
mi  ce  se  întâmplase  în  sala  de  gimnastică.  Ochii  lui  priveau  fix  înainte,  ca  şi  cum  ar  fi  fost  atent  la 
întreaga  încăpere  şi,  în  acelaşi  timp,  la  nimic. 

Când  se  făcu  timpul  ca  membrii  familiilor  regale  să  intre,  ne  ridicarăm  cu  toţii  cu  respect  şi 
privirăm  cum  păşeau  pe  culoar.  Am  recunoscut  câţiva  dintre  ei,  în  special  pe  cei  care  aveau  copii 
înscrişi  la  Academie.  Victor  Dashkov  era  printre  ei,  păşind  încet,  cu  ajutorul  unui  baston.  Chiar  dacă 
eram  bucuroasă  că-1  văd,  mă  întrista  fiecare  pas  chinuit  pe  care-1  făcea  spre  capătul  încăperii. 

Odată  ce  trecu  acest  grup,  patru  gardieni  solemni  în  jachete  cu  dunguliţe  roşii  şi  negre  intrară  în 
sala  de  mese.  Toţi,  în  afară  de  gardienii  postaţi  de-a  lungul  pereţilor,  îngenunchearăm,  într-o  etalare 
stupidă  a loialităţii. 

Ce  exces  de  ceremonie  şi  vanitate,  m-am  gândit  plictisită.  Monarhii  moroi  erau  aleşi  de  monarhii 
precedenţi  din  sânul  familiilor  regale.  Regele  sau  regina  nu  puteau  alege  pe  unul  dintre  proprii 
descendenţi  direcţi  şi  un  consiliu  al  familiilor  nobile  şi  regale  putea  contesta  alegerea  pe  destule 
motive.  Acest  lucru  nu  se  întâmpla  aproape  niciodată,  însă. 

Regina  Tatiana  îşi  urma  gărzile,  îmbrăcată  într-o  rochie  roşie  de  mătase  şi  o jachetă  asortată. 

Avea  şaizeci  şi  ceva  de  ani  şi  un  păr  cărunt-închis  tăiat  în  dreptul  bărbiei  şi  încununat  cu  o tiară  de 
tip  Miss  America.  Intră  în  încăpere  încet,  ca  şi  cum  s-ar  fi  plimbat,  cu  alţi  patru  gardieni  în  spate. 
Trecu  prin  zona  novicilor  destul  de  repede,  cu  toate  că  înclină  din  cap  şi  zâmbi  ici-colo.  Chiar  dacă 
dhampirii  erau  copiii  pe  jumătate  umani,  nelegitimi,  ai  moroilor,  ne  pregăteam  şi  ne  dedicam  vieţile 
slujirii  şi  protejării  lor.  Era  o mare  probabilitate  ca  mulţi  dintre  noi,  cei  adunaţi  aici,  să  moară  de 
tineri,  iar  regina  trebuia  să-şi  arate  respectul  pentru  asta. 

Când  ajunse  în  zona  moroilor,  se  opri  mai  mult  timp  şi  chiar  vorbi  cu  câţiva  elevi.  Era  ceva 
important  să  fii  recunoscut,  de  cele  mai  multe  ori  un  semn  că  părinţii  cuiva  intraseră  în  graţiile  ei. 
Fireşte,  cei  din  familiile  regale  se  bucurau  de  cea  mai  mare  parte  a atenţiei.  Nu  le  spunea  de  fapt 
cine  ştie  ce  lucruri  interesante,  în  general  doar  o grămadă  de  cuvinte  pompoase. 

— Vasilisa  Dragomir. 

Am  ridicat  brusc  capul.  Teama  se  scurse  prin  legătura  dintre  noi  la  auzul  numelui  ei.  încălcând 
protocolul,  am  ieşit  din  poziţia  mea  şi  mi-am  făcut  loc  mai  încolo  pentru  a vedea  mai  bine,  ştiind  că 
nimeni  nu  mă  va  observa  când  regina  însăşi  o recunoscuse  personal  pe  ultima  dintre  Dragomiri.  Toţi 
erau  nerăbdători  să  vadă  ce  avea  să-i  spună  monarhul  Lissei,  prinţesa  fugară. 

— Am  aflat  că  te-ai  întors.  Ne  bucurăm  să-i  avem  pe  Dragomiri  înapoi,  chiar  dacă  numai  unul 
dintre  ei  a mai  rămas.  Regretăm  sincer  pierderea  părinţilor  şi  a fratelui  tău,  au  fost  printre  cei  mai 
buni  dintre  moroi,  iar  morţile  lor  — o adevărată  tragedie. 

Nu  înţelesesem  niciodată  cu  adevărat  chestia  regală  cu  „noi”,  dar  altminteri,  totul  păruse  în 
regulă. 

— Ai  un  nume  interesant,  continuă  ea.  Multe  eroine  din  basmele  ruseşti  se  numesc  Vasilisa. 
Vasilisa  cea  Vitează,  Vasilisa  cea  Frumoasă.  Sunt  tinere  diferite,  toate  având  acelaşi  nume  şi  aceleaşi 
calităţi  minunate:  putere,  inteligenţă,  disciplină  şi  virtute.  Toate  săvârşesc  lucruri  mari,  triumfând 

asupra  adversarilor  lor.  De  asemenea,  numele  Dragomir  impune  propriul  lui  respect.  Regii  şi 
reginele  Dragomir  au  cânnuit  cu  înţelepciune  şi  dreptate  în  istoria  noastră.  Şi-au  folosit  puterile  în 
scopuri  minunate.  Au  nimicit  strigoi,  luptând  alături  de  gardienii  lor.  E regesc  pe  drept  cuvânt. 

Se  opri  o clipă,  lăsând  ca  greutatea  cuvintelor  ei  să-şi  producă  efectul.  Simţeam  cum  starea 
sufletească  se  schimba  în  încăpere,  iar  Lissa  era  cuprinsă  de  surprindere  şi  de  încântare  sfioasă. 
Aceasta  avea  să  zguduie  echilibrul  social.  Ne  puteam  probabil  aştepta  ca  mâine  câţiva  parveniţi  să 
încerce  să  se  pună  bine  cu  Lissa. 

— Da,  continuă  Tatiana,  eşti  de  două  ori  învestită  cu  putere.  Numele  tău  reprezintă  cele  mai 
frumoase  calităţi  pe  care  oamenii  le  pot  oferi  şi  străluceşte  de  gloria  faptelor  de  nobleţe  şi  vitejie  din 
vremurile  trecute.  Se  opri  o clipă.  Dar,  aşa  cum  ai  demonstrat,  nu  numele  te  face  să  fii  cineva.  Şi 
nici  nu  dă  vreun  indiciu  despre  cum  se  va  dovedi  persoana  care-1  poartă. 

Şi,  cu  această  palmă  verbală,  îşi  întoarse  spatele  şi-şi  continuă  procesiunea. 

Un  şoc  colectiv  cuprinse  încăperea.  Am  examinat  rapid  şi  apoi  am  respins  orice  încercări  de  a 
sări  pe  culoar  şi  a mă  repezi  la  regină.  O jumătate  de  duzină  de  gardieni  m-ar  fi  pus  la  podea  înainte 
chiar  de  a fi  făcut  cinci  paşi.  Aşa  că  am  suportat  nerăbdătoare  sfârşitul  cinei,  simţind  în  tot  acest 
timp  umilinţa  absolută  a Lissei. 

Când  urmă  recepţia  de  după  cină,  Lissa  se  îndreptă  direct  către  uşile  care  dădeau  spre  curte.  Am 
urmat-o,  dar  am  întârziat  din  cauză  că  a trebuit  să  mă  strecor  prin  mulţimea  de  oameni  care  discutau 
unii  cu  alţii. 

Mersese  afară  până  la  o curte  adiacentă,  una  care  se  armoniza  cu  stilul  exterior  grandios  al 
Academiei.  O boltă  din  lemn  sculptat,  răsucit,  acoperea  grădina,  cu  mici  găuri  ici  şi  colo  pentru  a 
lăsa  să  pătrundă  un  pic  de  lumină,  dar  nu  atât  de  multă  încât  să  le  facă  rău  moroilor.  Copaci,  cu 
frunzele  acum  dispărute  înaintea  iernii,  se  înşiruiau  pe  toată  suprafaţa  şi  străjuiau  cărările  ce  duceau 
spre  alte  grădini,  curţi  şi  curtea  interioară  principală.  Un  iaz,  şi  el  golit  pe  timp  de  iarnă,  se  afla  intr- 
un  colţ  şi  era  vegheat  de  o statuie  impozantă  a Sfântului  Vladimir  însuşi.  Sculptat  în  piatră  gri,  era 
îmbrăcat  în  veşminte  lungi  şi  avea  barbă  şi  mustaţă. 

Cotind  după  un  colţ,  m-am  oprit  când  am  văzut  că  Natalie  ajunsese  mai  repede  la  Lissa  decât 
mine.  M-am  gândit  să  le  întrerup,  dar  m-am  dat  înapoi  înainte  ca  ele  să  mă  poată  vedea.  Chiar  dacă 
era  un  lucru  rău  să  spionezi,  eram  dintr-odată  foarte  curioasă  ce  voia  să-i  spună  Natalie  Lissei. 

— N-ar  fi  trebuit  să-ţi  vorbească  aşa,  spunea  Natalie.  Purta  o rochie  galbenă  asemănătoare  la 
croială  cu  a Lissei,  dar  îi  lipseau  oarecum  graţia  şi  echilibrul  ca  s-o  facă  să  arate  la  fel  de  bine.  Şi 
galbenul  era  pe  ea  o culoare  groaznică.  Era  în  discordanţă  cu  părul  ei  negru,  pe  care  îl  ridicase  în 
coc  într-o  parte. 

— Nu  a fost  drept,  continuă  ea.  Nu  te  necăji  din  pricina  asta. 

— E cam  târziu  pentru  asta. 

Ochii  Lissei  erau  fixaţi  pe  aleea  pietruită  de  jos. 

— N-a  avut  dreptate. 

— Are  dreptate,  exclamă  Lissa.  Părinţii  mei...  şi  Andre...  m-ar  fi  urât  pentru  ce  am  făcut. 

— Nu,  nu  te-ar  fi  urât,  vorbi  Natalie  pe  un  ton  blând. 

— A fost  o prostie  să  fug.  Iresponsabil. 

— Şi  ce?  Ai  făcut  o greşeală.  Eu  fac  greşeli  mereu.  Zilele  trecute,  făceam  tema  asta  la  ştiinţe  şi 
era  pentru  capitolul  zece  şi,  de  fapt,  citisem  capitolul  unspre... 

Natalie  se  opri  şi,  arătând  o stăpânire  remarcabilă,  reveni  la  ideea  iniţială. 

— Oamenii  se  schimbă.  Ne  schimbăm  mereu,  nu?  Tu  nu  eşti  la  fel  ca  înainte.  Eu  nu  sunt  la  fel  ca 
înainte. 

De  fapt,  Natalie  mi  se  părea  exact  la  fel,  dar  asta  nu  mă  mai  deranja  atât  de  mult.  Mă  obişnuisem 
cu  ea. 

— Pe  lângă  asta,  adăugă,  chiar  a fost  o greşeală  să  fugi?  Trebuie  să  fi  făcut-o  cu  un  motiv. 
Trebuie  să  fi  câştigat  ceva  din  asta,  nu?  Se  petreceau  o grămadă  de  lucruri  urâte  cu  tine,  nu-i  aşa? 
După  ce  s-a-ntâmplat  cu  părinţii  tăi  şi  cu  fratele  tău.  Adică,  poate  că  a fost  cea  mai  bună  alegere. 

Lissa  îşi  ascunse  un  zâmbet.  Amândouă  eram  destul  de  sigure  că  Natalie  încerca  să  afle  de  ce 
plecaserăm  — întocmai  ca  toţi  ceilalţi  din  şcoală.  Era  destul  de  nepricepută  la  şmecherii. 

— Nu  ştiu  dacă-i  chiar  aşa  cum  spui,  nu,  răspunse  Lissa.  Eram  slabă.  Andre  n-ar  fi  fugit.  Era  atât 
de  bun.  Bun  la  orice.  Bun  la  a se  înţelege  cu  oamenii  şi  tot  rahatul  ăsta  regal. 

— Şi  tu  eşti  bună  la  asta. 

— Poate  că  da.  Dar  nu-mi  place.  Adică,  îmi  plac  oamenii...  dar  cea  mai  mare  parte  din  ceea  ce 
fac  e atât  de  fals.  Asta  nu-mi  place. 

— Atunci  nu-ţi  face  sânge-rău  fiindcă  nu  te  implici,  spuse  Natalie.  Nici  eu  nu-mi  petrec  timpul 
cu  toţi  oamenii  aceia  şi  uită-te  la  mine.  Sunt  cât  se  poate  de  bine.  Taţi  spune  că  nu-i  pasă  dacă-mi 
petrec  timpul  cu  cei  din  familiile  regale  sau  nu.  Vrea  doar  să  fiu  fericită. 

— Şi  de  aceea,  am  spus,  făcându-mi  în  sfârşit  apariţia,  el  ar  trebui  să  domnească  în  locul  javrei 
ăleia  de  regină.  A fost  furat. 

Natalie  aproape  că  sări  în  aer.  Eram  destul  de  sigură  că  vocabularul  ei  de  înjurături  consta 
aproape  în  întregime  din  „asta-i  bună”  şi  „fir-ar”. 

— Mă  întrebam  unde  eşti,  spuse  Lissa. 

Natalie  se  uită  când  la  una  când  la  alta,  părând  dintr-odată  un  pic  stânjenită  să  se  afle  între  cele 
mai  bune  prietene  din  lume.  Se  dădu  la  o parte  încurcată  şi-şi  trase  câteva  şuviţe  dezordonate  după 
ureche. 

— Păi...  ar  trebui  să  plec  să-l  găsesc  pe  tati.  Ne  vedem  mai  târziu  în  cameră. 

— Pa,  pa,  spuse  Lissa.  Şi  mersi.  Natalie  plecă  în  grabă. 

— Chiar  îi  spune  cu  adevărat  „tati”?  Lissa  îmi  aruncă  o privire  severă. 

— Las-o  în  pace.  E drăguţă. 

— De  fapt,  chiar  e.  Am  auzit  ce-a  spus  şi  oricât  nu  aş  vrea  să  recunosc,  n-a  fost  nimic  de  care  aş 
putea  să-mi  bat  joc.  Totul  a fost  adevărat.  Am  făcut  o pauză.  O s-o  omor,  să  ştii.  Pe  regină,  nu  pe 
Natalie.  La  naiba  cu  gardienii.  O s-o  fac.  Nu  poate  scăpa  cu  asta. 

— Dumnezeule,  Rose.  Nu  vorbi  aşa.  Or  să  te  aresteze  pentru  trădare.  Las-o  baltă. 

— S-o  las  baltă?  După  tot  ce  ţi-a  spus?  în  faţa  tuturor?  Nu-mi  răspunse,  nici  măcar  nu  mă  privi, 
în  schimb,  se  jucă  distrată  cu  crengile  unui  tufiş  crescut  la  întâmplare,  care  intrase  într-o  stare 
latentă  pe  timpul  iernii.  Avea  o expresie  vulnerabilă  pe  care  am  recunoscut-o  — şi  de  care  mă 
temeam. 

— Hei.  Mi-am  coborât  vocea.  Nu  face  faţa  asta.  Nu  ştie  despre  ce  vorbeşte,  da?  Nu  lăsa  asta  să 
afecteze.  Să  nu  faci  nimic  din  ceea  ce  n-ar  trebui  să  faci. 

Mă  privi  din  nou. 

— O să  se  întâmple  iar,  nu-i  aşa?  şopti  ea. 

Mâna  ei,  încă  încleştată  pe  crengile  tufişului,  începu  să  tremure. 

— Nu  şi  dacă  nu  laşi  să  se  întâmple.  Am  încercat  să  mă  uit  la  încheieturile  ei  fără  să  se  observe 
prea  tare.  Nu  ai...? 

— Nu.  Clătină  din  cap  şi  clipi,  reţinându-şi  lacrimile.  N-am  vrut  s-o  fac.  Eram  supărată  după 
întâmplarea  cu  vulpea,  dar  a fost  bine.  îmi  place  chestia  cu  să  nu  facem  valuri.  îţi  simt  lipsa,  dar 
totul  a fost  în  regulă.  îmi  place... 

Se  opri. 

Auzeam  cuvântul  prinzând  contur  în  mintea  ei:  „Christian”.  Şi  continuă: 

— Aş  vrea  să  nu  poţi  face  asta.  Sau  să  nu  o faci. 

— îmi  pare  rău.  Trebuie  să-ţi  ţin  din  nou  discursul  cu  Christian-e-un-ratat-psihopat? 

— Cred  că  l-am  memorat  după  ultimele  zece  daţi,  bombăni  ea. 

Am  început  să-i  ţin  a unsprezecea  oară  morala,  când  am  auzit  râsete  şi  ţăcănit  de  tocuri  pe  piatră. 
Mia  se  îndrepta  către  noi,  cu  câţiva  prieteni  după  ea,  dar  fără  Aaron.  Imediat,  sistemele  mele  de 
apărare  se  declanşară. 

în  interior,  Lissa  încă  mai  era  zdruncinată  de  comentariile  reginei.  Amărăciunea  şi  umilinţa  se 
învolburau  în  sufletul  ei. 

Se  simţea  ruşinată  în  privinţa  a ceea  ce  puteau  crede  alţii  despre  ea  acum  şi  continua  să  se 
gândească  la  faptul  că  familia  ei  ar  fi  urât-o  pentru  că  fugise.  Eu  nu  credeam  asta,  dar  ea  era 
convinsă,  iar  emoţiile  ei  sumbre  continuau  să  nu-i  dea  pace.  Nu  se  simţea  bine,  indiferent  cât  de 
nepăsătoare  încercase  să  se  poarte,  iar  eu  eram  îngrijorată  că  ar  putea  face  ceva  necugetat.  Mia  era 

ultima  persoană  pe  care  trebuia  s-o  vadă  acum. 

— Ce  vrei?  am  întrebat. 

Mia  zâmbi  cu  aroganţă  Lissei,  iar  pe  mine  mă  ignoră,  făcând  câţiva  paşi  înainte. 

— Voiam  doar  să  ştiu  cum  e să  fii  atât  de  importantă  şi  atât  de  regească.  Trebuie  să  fii  atât  de 
entuziasmată  că  regina  a vorbit  cu  tine. 

Chicote  se  auziră  dinspre  grup. 

— Eşti  prea  aproape. 

Am  păşit  între  ele  şi  Mia  tresări  un  pic,  poate  încă  îngrijorată  că  i-aş  putea  rupe  braţul. 

— Şi,  hei,  cel  puţin  regina  i-a  ştiut  numele,  ceea  ce  e mai  mult  decât  pot  să  spun  în  privinţa  ta  şi 
a numărului  pe  care-1  faci  încercând  să  pari  aristocrată.  Sau  în  privinţa  părinţilor  tăi. 

Vedeam  suferinţa  pe  care  spusele  mele  i-o  provocară.  Vai,  cât  de  mult  voia  să  fie  aristocrată. 

— Cel  puţin  eu  îi  văd  pe  părinţii  mei,  replică  ea.  Cel  puţin  ştiu  cine  sunt  amândoi.  Doar 
Dumnezeu  ştie  cine  e tatăl  tău.  Iar  mama  ta  e unul  dintre  cei  mai  renumiţi  gardieni  din  lume,  dar 
nici  ei  nu-i  pasă  câtuşi  de  puţin  de  tine.  Toată  lumea  ştie  că  nu  te  vizitează  niciodată.  Probabil  că  a 
fost  bucuroasă  când  ai  plecat.  Dacă  o fi  observat  măcar. 

M-a  durut.  Am  strâns  din  dinţi. 

— Mda,  ei  bine,  cel  puţin  e renumită.  Ea  chiar  consiliază  membri  ai  familiilor  regale  şi  nobili. 

Nu  face  curăţenie  după  ei. 

I-am  auzit  una  dintre  prietene  chicotind  în  spatele  ei.  Mia  deschise  gura,  fără  îndoială  pentru  a 
scoate  una  dintre  multele  replici  pe  care  trebuie  să  le  fi  acumulat  de  când  începuse  să  circule 
povestea,  când  beculeţul  i se  aprinse  brusc  în  cap. 

— Deci  tu  ai  fost,  spuse  ea,  cu  ochii  holbaţi.  Mi-a  spus  cineva  că  Jesse  a început,  dar  n-ar  fi  avut 
de  unde  să  ştie  nimic  despre  mine.  A aflat  de  la  tine.  Când  te-ai  culcat  cu  el. 

Acum  chiar  că  începea  să  mă  calce  pe  nervi. 

— Nu  m-am  culcat  cu  el. 

Mia  arătă  spre  Lissa  şi  se  uită  iar  la  mine. 

— Deci  asta  e,  ha?  Tu  îi  faci  treburile  murdare  pentru  că  ea  e prea  toantă  să  le  facă  singură.  N-o 
să  poţi  s-o  protejezi  mereu,  mă  avertiză  ea.  Nici  tu  nu  eşti  la  adăpost. 

Ameninţări  fără  noimă.  M-am  aplecat  înainte,  făcându-mi  vocea  cât  mai  ameninţătoare  cu 
putinţă.  în  starea  mea  de  spirit  de  atunci,  nu  era  greu. 

— Da?  încearcă  să  mă  atingi  acum  şi  o să  afli.  Speram  să  o facă.  Voiam  s-o  facă.  N-aveam 
nevoie  acum  de  vendeta  ei  smintită.  îmi  distrăgea  atenţia  — şi  îmi  doream  foarte  mult  s-o  pocnesc 
pe  loc. 

Privind  în  spatele  ei,  l-am  văzut  pe  Dimitri  intrând  în  grădină,  căutând  din  priviri  ceva  — sau  pe 
cineva,  îmi  cam  dădeam  seama  pe  cine  căuta.  Când  mă  văzu,  înainta  cu  paşi  mari,  mutându-şi 
atenţia  când  observă  grupul  adunat  în  jurul  nostru.  Gardienii  pot  mirosi  o ceartă  de  la  o poştă. 
Bineînţeles,  şi  un  copil  de  şase  ani  ar  fi  putut  simţi  cearta  asta. 

Dimitri  se  opri  lângă  mine  şi-şi  încrucişa  braţele. 

— E totul  în  regulă? 

— Nicio  problemă,  gardian  Belikov. 

Am  zâmbit  în  timp  ce  vorbeam,  dar  eram  furioasă.  Turbată  chiar.  Toată  confruntarea  asta  cu  Mia 
doar  o făcuse  pe  Lissa  să  se  simtă  mai  rău. 

— Ne  spunem  doar  nişte  poveşti  de  familie.  Ai  auzit-o  pe  a Miei?  E fascinantă. 

— Haideţi,  le  spuse  Mia  însoţitorilor  ei. 

Plecă  în  fruntea  lor,  nu  înainte  de  a-mi  arunca  o ultimă  privire  înfricoşătoare.  Nu  avem  nevoie  să- 
i citesc  gândurile  ca  să  înţeleg  ce  însemna.  Nu  se  terminase.  Avea  să  încerce  să  se  răzbune  pe  una 
din  noi  sau  pe  amândouă.  Bine.  Să  înceapă  lupta. 

— Trebuie  să  te  duc  înapoi  la  internatul  tău,  îmi  spuse  Dimitri  pe  un  ton  sec.  Sper  că  nu  erai  gata 
să  începi  o bătaie,  nu-i  aşa? 

— Bineînţeles  că  nu,  am  spus,  cu  ochii  încă  privind  fix  la  intrarea,  acum  pustie,  prin  care 
dispăruse  Mia.  Nu  încep  bătăi  în  locuri  unde  oamenii  le  pot  vedea. 

— Rose,  gemu  Lissa. 

— Să  mergem.  Noapte  bună,  Prinţesă. 

El  se  întoarse,  dar  eu  nu  m-am  mişcat  din  loc. 

— O să  fii  în  regulă,  Liss?  Ea  încuviinţă  din  cap. 

— Sunt  bine. 

Era  o minciună  atât  de  mare,  că  nu-mi  venea  să  cred  că  avusese  tupeul  să  încerce  să  mi-o  spună. 
N-aveam  nevoie  de  legătură  ca  să  văd  lacrimile  strălucindu-i  în  ochi.  N-ar  fi  trebuit  să  ne  întoarcem 
niciodată  în  acest  loc,  am  înţeles,  deprimată. 

— Liss...  îmi  zâmbi  uşor  şi  trist,  apoi  arătă  cu  capul  către  Dimitri.  Sunt  bine,  ţi-am  spus.  Trebuie 
să  pleci. 

L-am  urmat  cu  părere  de  rău.  Mă  conduse  spre  cealaltă  parte  a grădinii. 

— S-ar  putea  să  trebuiască  să  mai  adăugăm  un  antrenament  în  plus  pentru  autocontrol,  observă 
el. 

— Am  destul  autocontr...  hei! 

M-am  oprit  din  vorbă  când  l-am  văzut  pe  Christian  strecurându-se  pe  lângă  noi,  intrând  pe 
cărarea  pe  care  tocmai  veniserăm.  Nu-1  văzusem  la  recepţie,  dar,  dacă  Kirova  îmi  dăduse  drumul  ca 
să  vin  în  această  seară,  presupun  că  făcuse  acelaşi  lucru  şi  în  privinţa  lui. 

— Te  duci  s-o  vezi  pe  Lissa?  am  întrebat,  îndreptându-mi  furia  împotriva  Miei  asupra  lui. 

îşi  afundă  mâinile  în  buzunare  şi-mi  aruncă  acea  privire  indiferentă  de  băiat  rău. 

— Şi  dacă  mă  duc? 

— Rose,  nu  e momentul,  spuse  Dimitri. 

Ba  era  chiar  momentul.  De  săptămâni  întregi,  Lissa  îmi  ignorase  avertismentele  în  privinţa  lui 
Christian.  Era  timpul  să  merg  la  sursă  şi  să  opresc  flirtul  lor  ridicol  odată  pentru  totdeauna. 

— De  ce  n-o  laşi  odată  în  pace?  Eşti  atât  de  sărit  de  pe  fix  şi  de  disperat  să  atragi  atenţia,  că  nu-ţi 
dai  seama  când  cineva  nu  te  place? 

El  se  încruntă. 

— Eşti  un  obsedat  nebun  şi  ea  ştie  asta.  Mi-a  povestit  tot  despre  obsesiile  tale  ciudate  — cum 
staţi  mereu  împreună  în  pod,  cum  i-ai  dat  foc  lui  Ralf  ca  s-o  impresionezi.  Crede  că  eşti  un  ciudat, 
dar  e prea  amabilă  să  spună  ceva. 

Faţa  îi  pălise  şi  ceva  întunecat  i se  învolbura  în  privire. 

— Dar  tu  nu  eşti  prea  amabilă,  nu? 

— Nu.  Nu  când  mi-e  milă  de  cineva. 

— Ajunge,  spuse  Dimitri,  luându-mă  de  acolo. 

— Atunci,  mersi  de  „ajutor”,  mârâi  Christian,  cu  vocea  plină  de  ură. 

— Nicio  problemă,  am  strigat  peste  umăr. 

Când  ne  îndepărtaserăm  un  pic,  am  aruncat  o privire  înapoi  şi  l-am  văzut  pe  Christian  stând  în 
faţa  intrării  în  grădină.  Se  oprise  din  mers  şi  acum  privea  pe  cărarea  ce  ducea  spre  Lissa,  aflată  în 
curte.  Umbrele  îi  acopereau  faţa  în  timp  ce  se  gândea  şi  apoi,  după  câteva  clipe,  se  întoarse  şi  se 
îndreptă  înapoi  spre  internatul  moroilor. 


DOISPREZECE 

Somnul  veni  greu  în  acea  noapte  şi  m-am  zvârcolit  şi  m-am  sucit  multă  vreme  înainte  de  a 
adormi  într-un  sfârşit. 

Cam  după  o oră,  m-am  ridicat  în  capul  oaselor,  încercând  să  mă  relaxez  şi  să-mi  pun  în  ordine 
emoţiile  pe  care  le  primeam.  Lissa.  Speriată  şi  supărată.  Nesigură.  Evenimentele  din  acea  seară  îmi 
reveniră  brusc  în  memorie  în  timp  ce  căutam  să  aflu  ce  ar  fi  putut  s-o  neliniştească.  Regina  care  o 
umilise.  Mia.  Poate  chiar  Christian  — nu  ştiam  dacă  nu  se  întâlnise  cu  ea. 

Insă...  niciunul  dintre  aceste  lucruri  nu  era  problema  acum.  Ascuns  în  sufletul  ei  era  altceva. 
Ceva  foarte  rău. 

Am  coborât  din  pat,  m-am  îmbrăcat  în  grabă  şi  mi-am  trecut  în  revistă  opţiunile.  Aveam  acum  o 
cameră  la  etajul  al  treilea  — mult  prea  sus  pentru  a coborî  pe  fereastră,  mai  ales  că  nu  mai  aveam  o 

doamnă  Karp  care  să  mă  facă  bine  de  data  asta.  N-aş  putea  niciodată  să  mă  strecor  prin  holul 
principal.  Mai  rămânea  doar  să  merg  pe  canalele  „corespunzătoare”. 

— Unde  crezi  că  te  duci? 

Una  dintre  intendentele  care  supravegheau  holul  meu  ridică  privirea  din  scaunul  ei.  Era  postată  la 
capătul  culoarului,  lângă  scările  care  duceau  la  parter.  în  timpul  zilei,  acea  scară  nu  era 
supravegheată.  Noaptea,  era  ca  şi  cum  am  fi  fost  la  închisoare.  Mi-am  încrucişat  braţele. 

— Trebuie  să-l  văd  pe  Dim  — pe  gardianul  Belikov. 

— E târziu. 

— E o urgenţă. 

Mă  măsură  din  cap  până  în  picioare. 

— Mie  îmi  pari  în  regulă. 

— O să  ai  mari  probleme  mâine  când  toată  lumea  o să  afle  că  m-ai  împiedicat  să  raportez  ce  ştiu. 

— Spune-mi  mie. 

— E o chestiune  confidenţială  a gardienilor. 

Am  privit-o  cât  de  dur  am  putut.  Trebuie  să  fi  funcţionat,  pentru  că  se  ridică  în  cele  din  urmă  şi 
scoase  un  telefon  mobil.  Sună  pe  cineva  — pe  Dimitri,  speram  — dar  vorbi  prea  încet  ca  eu  s-o  aud. 
Aşteptarăm  câteva  minute  şi  apoi  uşa  care  ducea  spre  scări  se  deschise.  Apăru  Dimitri,  îmbrăcat 
complet  şi  alert,  deşi  eram  destul  de  sigură  că-1  trezisem  din  somn. 

îmi  aruncă  o singură  privire. 

— Lissa? 

Am  încuviinţat  din  cap. 

Fără  niciun  cuvânt  în  plus,  se  întoarse  şi  porni  înapoi  pe  scări  în  jos.  L-am  urmat.  Traversă  curtea 
interioară  în  tăcere,  spre  impunătorul  internat  al  moroilor.  Era  „noapte”  pentru  vampiri,  ceea  ce 
însemna  că  era  zi  pentru  restul  lumii.  Soarele  după-amiezii  strălucea  cu  o lumină  rece,  aurie 
deasupra  noastră.  Genele  umane  din  mine  îl  primeau  cu  bucurie  şi  intr-un  fel  regretam  mereu  că 
sensibilitatea  la  lumină  a moroilor  ne  obliga  să  trăim  în  întuneric  în  cea  mai  mare  parte  a timpului. 

Intendentele  de  pe  holul  Lissei  se  uitară  la  noi  cu  gura  căscată,  dar  Dimitri  era  prea  intimidant 
pentru  a i se  opune. 

— E în  baie,  le-am  spus. 

Când  supraveghetoarea  pomi  după  mine  înăuntru,  n-am  vrut  s-o  las. 

— E prea  supărată.  Lasă-mă  să  vorbesc  cu  ea  între  patru  ochi  mai  întâi. 

Dimitri  cugetă  o clipă. 

— Da.  Lasă-le  un  minut.  Am  împins  uşa. 

— Liss? 

Un  sunet  slab,  ca  un  suspin,  se  auzi  dinăuntru.  Am  trecut  de  cinci  cabine  şi  am  găsit-o  pe  singura 
care  era  închisă.  Am  ciocănit  încetişor. 

— Dă-mi  drumul,  am  spus,  sperând  că  păream  calmă  şi  sigură  pe  mine. 

Am  auzit  un  smiorcăit  şi,  după  câteva  clipe,  uşa  fu  deblocată.  Nu  mă  pregătisem  pentru  ce  am 
văzut.  Lissa  stătea  în  picioare  în  faţa  mea... 

...plină  de  sânge. 

îngrozită,  mi-am  înăbuşit  un  ţipăt  şi  aproape  că  am  fost  gata  să  strig  după  ajutor.  Privind  mai  cu 
atenţie,  am  văzut  că  o mare  parte  din  sânge  nu  era  de  fapt  al  ei.  Era  mânjită  cu  el,  ca  şi  cum  ar  fi  fost 
pe  mâinile  ei  şi  s-ar  fi  frecat  pe  faţă.  Se  lăsă  în  jos  şi  am  făcut  la  fel,  îngenunchind  în  faţa  ei. 

— Eşti  teafără?  am  şoptit.  Ce  s-a  întâmplat? 

Ea  doar  clătină  din  cap,  dar  i-am  văzut  faţa  strâmbându-i-se  în  vreme  ce  din  ochi  îi  curgeau  şi 
mai  multe  lacrimi.  I-am  luat  mâinile  intr-ale  mele. 

— Haide.  Hai  să  te  curăţăm... 

M-am  oprit.  Chiar  sângera.  Linii  drepte  îi  traversau  încheieturile,  nu  în  apropierea  vreunor  vene 
importante,  dar  suficiente  pentru  a lăsa  urme  roşii  şi  umede  pe  piele.  Nu-şi  atinsese  venele  când 
făcuse  asta;  nu  voise  să  moară.  îmi  întâlni  privirea. 

— îmi  pare  rău...  n-am  vrut  să...  te  rog,  nu  le  spune...  hohoti  ea.  Când  l-am  văzut,  am  intrat  în 
panică. 

Arătă  spre  încheieturile  ei. 

— Asta  s-a  întâmplat  înainte  de  a mă  putea  opri.  Eram  supărată... 

— E în  regulă,  am  spus  mecanic,  întrebându-mă  despre  ce  vorbea.  Haide. 

Se  auzi  o bătaie  în  uşă. 

— Rose? 

— O clipă,  am  răspuns. 

Am  dus-o  la  chiuvetă  şi  i-am  spălat  sângele  de  pe  încheieturi. 

Apucând  trusa  de  prim-ajutor,  i-am  pus  repede  nişte  plasturi  pe  tăieturi.  Hemoragia  aproape  că  se 
oprise. 

— Intrăm,  strigă  supraveghetoarea. 

Mi-am  smuls  hanoracul  şi  i l-am  întins  repede  Lissei.  Abia  îl  trăsese  pe  ea,  când  Dimitri  şi 
supraveghetoarea  intrară.  Ajunse  la  noi  într-o  clipă  şi  mi-am  dat  seama  că,  ascunzând  încheieturile 
Lissei  uitasem  de  sângele  de  pe  faţa  ei. 

— Nu  e al  meu,  spuse  ea  repede,  văzând  expresia  lui.  Este  iepurele... 

Dimitri  o privi  cu  atenţie  în  ochi  şi  am  sperat  că  nu  se  va  uita  la  încheieturile  ei.  După  ce  păru 
mulţumit  că  nu  avea  răni  deschise,  întrebă: 

— Ce  iepure? 

Şi  eu  mă  întrebam  acelaşi  lucru.  Cu  mâini  tremurânde,  ea  arătă  spre  coşul  de  gunoi. 

— Am  făcut  curat.  Ca  să  nu  vadă  Natalie.  Dimitri  şi  cu  mine  ne  duserăm  acolo  şi  privirăm  cu 
atenţie  în  coş.  M-am  tras  înapoi  imediat,  stăpânindu-mi  senzaţia  de  vomă.  Nu  ştiam  cum  de  ştia 
Lissa  că  era  un  iepure.  Nu  puteam  vedea  decât  sânge.  Sânge  şi  prosoape  din  hârtie  îmbibate  cu 
sânge.  Sânge  închegat  pe  care  nu-1  puteam  identifica.  Mirosul  era  îngrozitor.  Dimitri  veni  mai 
aproape  de  Lissa,  aplecându-se  până  ce  faţa  lui  ajunse  în  dreptul  ei. 

— Spune-mi  ce  s-a  întâmplat,  îi  întinse  câteva  şerveţele. 

— M-am  întors  acum  o oră.  Şi  era  acolo.  Chiar  acolo,  în  mijlocul  podelei.  Sfâşiat.  Era  ca  şi  cum 
ar  fi...  explodat.  Suspină.  N-am  vrut  să-l  găsească  Natalie,  n-am  vrut  să  se  sperie...  aşa  că  — aşa  că 
am  făcut  curat.  Apoi  pur  şi  simplu  n-am  putut...  n-am  putut  să  mă  întorc... 

începu  să  plângă,  iar  umerii  îi  tremurau. 

Am  înţeles  ce  se  întâmplase  după  aceea,  partea  pe  care  nu  i-a  spus-o  lui  Dimitri.  Găsise  iepurele, 
făcuse  curat  şi  se  speriase.  Apoi  se  tăiase,  dar  ceea  ce  o tulburase  fusese  felul  ciudat  în  care  făcuse 
toate  acestea. 

— Nimeni  n-ar  trebui  să  poată  intra  în  camerele  astea!  exclamă  supraveghetoarea.  Cum  de  s-a 
întâmplat  aşa  ceva? 

— Ştii  cine  a făcut-o?  Vocea  lui  Dimitri  era  blândă. 

Lissa  băgă  mâna  în  buzunarul  pijamalei  şi  scoase  o bucăţică  mototolită  de  hârtie.  Era  atât  de 
îmbibată  cu  sânge,  că  abia  am  reuşit  s-o  citesc  după  ce  el  a luat-o  şi  a netezit-o. 

Ştiu  ce  eşti.  N-o  să  supravieţuieşti  aici.  O să  mă  asigur  de  asta.  Pleacă  acum.  E singura  cale  să 
scapi  cu  viaţă. 

Şocul  supraveghetoarei  se  transfonnă  în  ceva  mai  hotărât  şi  se  îndreptă  spre  uşă. 

— O aduc  pe  Ellen. 

După  o clipă  mi-am  adus  aminte  că  era  prenumele  Kirovei. 

— Spune-i  că  o să  fim  la  clinică,  zise  Dimitri.  Când  supraveghetoarea  plecă,  el  se  întoarse  spre 
Lissa. 

— Ar  trebui  să  te  întinzi. 

Ea  nu  se  clinti  şi  am  luat-o  de  braţ. 

— Haide,  Liss.  Să  mergem  de  aici. 

încet,  puse  un  picior  în  faţa  celuilalt  şi  ne  lăsă  să  o conducem  la  clinica  medicală  a Academiei.  în 
mod  obişnuit,  era  deservită  de  doi  doctori,  dar  la  această  oră  din  noapte,  doar  o infirmieră  era  de 
gardă.  Se  oferi  să-l  trezească  pe  unul  din  doctori,  dar  Dimitri  refuză. 

— Are  nevoie  doar  de  odihnă. 

Abia  se  întinsese  Lissa  pe  un  pat  îngust,  când  apărură  Kirova  şi  alţi  câţiva  şi  începură  să-i  pună 
întrebări.  M-am  vârât  în  faţa  lor,  oprindu-i. 

— Lăsaţi-o  în  pace.  Nu  vedeţi  că  nu  vrea  să  vorbească  despre  asta?  Lăsaţi-o  să  doarmă  un  pic 
mai  întâi! 

— Domnişoară  Hathaway,  spuse  autoritar  Kirova,  eşti  impertinentă  ca  de  obicei.  Nici  măcar  nu 
ştiu  ce  cauţi  aici. 

Dimitri  întrebă  dacă  putea  vorbi  cu  ea  între  patru  ochi  şi  o conduse  pe  hol.  Am  auzit-o  rostind 
şoapte  furioase,  iar  pe  el  vorbind  încet,  calm  şi  ferm.  Când  se  întoarseră,  ea  spuse  sever: 

— Poţi  să  mai  rămâi  cu  ea  un  pic.  O să-i  punem  pe  oamenii  de  serviciu  să  facă  curăţenie  şi  să 
mai  facă  cercetări  în  baie  şi  în  camera  dumitale,  domnişoară  Dragomir,  iar  apoi  vom  discuta  situaţia 
în  amănunt  dimineaţa. 

— N-o  treziţi  pe  Natalie,  şopti  Lissa.  Nu  vreau  s-o  sperii.  Oricum,  am  curăţat  tot  în  cameră. 

Kirova  părea  sceptică.  Grupul  se  retrase,  dar  nu  înainte  ca  infirmiera  să  întrebe  dacă  Lissa  voia 

să  mănânce  sau  să  bea  ceva.  Ea  refuză.  Odată  ce  am  rămas  singure,  m-am  întins  lângă  ea  şi  am 
cuprins-o  cu  braţul. 

— N-o  să-i  las  să  afle,  i-am  spus,  simţindu-i  neliniştea  legată  de  încheieturile  mâinilor.  Dar  aş  fi 
vrut  să-mi  fi  spus  înainte  să  plec  de  la  recepţie.  Mi-ai  spus  că  vei  veni  mereu  la  mine  mai  întâi. 

— N-aveam  de  gând  s-o  fac  atunci,  spuse  privind  în  gol.  Jur,  n-aveam  de  gând.  Adică,  eram 
supărată...  dar  m-am  gândit...  m-am  gândit  că  mă  puteam  descurca.  încercam  atât  de  mult...  pe  bune, 
Rose.  încercam.  Dar  apoi  m-am  întors  în  camera  mea  şi  l-am  văzut  şi...  pur  şi  simplu  m-am  pierdut 
cu  firea.  Era  ca  ultima  picătură,  ştii?  Şi  am  ştiut  că  trebuie  să  fac  curat.  Trebuia  să  fac  curat  înainte 
să  vadă,  înainte  să  afle  toţi,  dar  era  atât  de  mult  sânge  şi  apoi,  după  ce  a fost  gata,  era  prea  mult,  şi 
mă  simţeam  ca  şi  cum  aveam  să...  nu  ştiu...  să  explodez,  şi  pur  şi  simplu  era  prea  mult,  a trebuit  să 
mă  descarc,  înţelegi?  A trebuit  să... 

I-am  întrerupt  delirul. 

— Linişteşte-te,  înţeleg. 

Era  o minciună.  Nu  înţelegeam  deloc  de  ce  se  tăiase.  O mai  făcuse  de  câteva  ori,  de  când  se 
petrecuse  accidentul,  şi  mă  speria  de  fiecare  dată.  încercase  să-mi  explice  asta,  cum  nu  voia  să 
moară  — avea  nevoie  doar  să  se  descarce  într-un  fel.  Suferea  emoţional  atât  de  mult,  spunea,  încât  o 
eliberare  fizică  — durere  fizică  — era  singura  cale  de  a face  să  dispară  durerea  interioară.  Era 
singura  cale  prin  care  o putea  controla. 

— De  ce  se  întâmplă  toate  astea?  plânse  ea  în  pernă.  De  ce  sunt  un  monstru? 

— Nu  eşti  un  monstru. 

— Nimănui  nu  i se  mai  întâmplă  aşa  ceva.  Nimeni  nu  face  magie  cum  pot  eu  să  fac. 

— Ai  încercat  să  faci  magie?  Niciun  răspuns. 

— Liss?  Ai  încercat  să  vindeci  iepurele? 

— Am  întins  mâna,  doar  ca  să  văd  dacă,  poate,  aş  reuşi  să-l  fac  bine,  dar  pur  şi  simplu  era  prea 
mult  sânge...  n-am  putut. 

Cu  cât  o foloseşte  mai  mult,  cu  atât  o să  fie  mai  rău.  Opreşte-o,  Rose. 

Lissa  avea  dreptate.  Magia  moroilor  putea  face  să  apară  focul  şi  apa,  putea  mişca  pietrele  şi  alte 
părţi  ale  pământului,  dar  nimeni  nu  putea  vindeca  sau  readuce  la  viaţă  animale.  Nimeni  în  afară  de 
doamna  Karp. 

Opreşte-o  înainte  ca  ei  să  observe,  înainte  să  observe  şi  să  o ducă  şi  pe  ea  departe  de  aici.  Scoate- 
o de  aici. 

Detestam  să  păstrez  acest  secret,  mai  ales  pentru  că  nu  ştiam  ce  să  fac  în  privinţa  lui.  Nu-mi 
plăcea  să  mă  simt  neputincioasă.  Trebuia  s-o  protejez  de  asta  — şi  de  ea  însăşi.  Şi  totuşi,  în  acelaşi 
timp,  trebuia  s-o  protejez  şi  de  ei. 

— Ar  trebui  să  plecăm,  am  spus  pe  neaşteptate.  O să  plecăm  de-aici. 

— Rose... 

— Se  întâmplă  din  nou.  Şi  e mai  rău.  Mai  rău  decât  data  trecută. 

— Ţi-e  frică  de  bilet. 

— Nu  mi-e  frică  de  niciun  bilet.  Dar  locul  ăsta  nu  e sigur. 

Dintr-odată,  mi-era  dor  iar  de  Portland.  Poate  că  era  mai  murdar  şi  mai  aglomerat  decât  peisajul 
neregulat  din  Montana,  dar  cel  puţin  ştiai  la  ce  să  te  aştepţi  — nu  ca  aici.  Aici  la  Academie,  trecutul 


65 


şi  prezentul  se  luptau  între  ele.  Poate  că  avea  zidurile  şi  grădinile  frumoase  şi  vechi,  dar  înăuntru  se 
strecurau  lucrurile  moderne.  Oamenii  nu  ştiau  ce  să  facă  în  privinţa  asta.  Era  întocmai  ca  în  cazul 
moroilor  înşişi.  Familiile  lor  regale  străvechi  încă  mai  deţineau  puterea  la  suprafaţă,  dar  oamenii 
deveneau  tot  mai  nemulţumiţi.  Dhampiri  care  voiau  mai  mult  de  la  vieţile  lor.  Moroi  precum 
Christian  care  voiau  să  se  lupte  cu  strigoii.  Membrii  familiilor  regale  care  încă  rămâneau  credincioşi 
tradiţiilor  lor,  încă  îşi  etalau  puterea  asupra  tuturor  celorlalţi,  tot  la  fel  cum  porţile  de  fier  lucrate  în 
detaliu  dădeau  un  spectacol  al  tradiţiei  şi  invincibilităţii. 

Şi,  ah,  minciunile  şi  secretele.  Alergau  pe  holuri  şi  se  ascundeau  prin  colţuri.  Cineva  aici  o ura  pe 
Lissa,  cineva  care  probabil  îi  zâmbea  în  faţă  şi  se  prefăcea  că  îi  e prieten.  Nu-i  puteam  lăsa  să  o 
distrugă. 

— Trebuie  să  dormi  un  pic,  i-am  spus. 

— Nu  pot  să  dorm. 

— Ba  da,  poţi.  Sunt  aici.  N-o  să  fii  singură.  Anxietatea  şi  frica  şi  alte  emoţii  agitate  o cuprindeau. 

Dar  în  cele  din  urmă,  nevoile  trupului  ei  biruiră.  După  o vreme,  am  văzut  cum  închide  ochii. 

Respiraţia  îi  deveni  regulată,  iar  legătura  dintre  noi  amuţi. 

Am  privit-o  dormind,  simţindu-mă  prea  agitată  din  cauza  adrenalinei  ca  să-mi  permit  vreun  pic 
de  odihnă. 

Cred  că  trecuse  poate  o oră  când  infirmiera  se  întoarse  şi  îmi  spuse  că  trebuia  să  plec. 

— Nu  pot  să  plec,  am  spus.  I-am  promis  că  n-o  să  fie  singură. 

Infirmiera  era  înaltă,  chiar  şi  pentru  un  moroi,  cu  ochi  căprui  buni. 

— N-o  să  fie.  O să  stau  eu  cu  ea.  Am  privit-o  cu  neîncredere. 

— Promit. 

întoarsă  în  camera  mea,  am  avut  propria  cădere  nervoasă.  Frica  şi  agitaţia  mă  epuizaseră  şi  pe 
mine  şi,  pentru  o clipă,  mi-am  dorit  să  pot  avea  o viaţă  normală  şi  prietena  mea  cea  mai  bună  să  fie 
normală.  Imediat,  am  alungat  acel  gând.  Nimeni  nu  era  normal,  nu  cu  adevărat.  Şi  n-aş  putea  avea  o 
prietenă  mai  bună  ca  Lissa...  dar,  frate,  era  atât  de  greu  uneori. 

Am  donnit  adânc  până  dimineaţa.  M-am  dus  la  primul  curs  nesigură,  neliniştită  că  se  aflase 
despre  noaptea  trecută.  Se  dovedi  însă  că  oamenii  vorbeau  despre  noaptea  trecută,  dar  atenţia  lor  era 
încă  îndreptată  asupra  reginei  şi  a recepţiei.  Nu  ştiau  nimic  despre  iepure.  Oricât  de  greu  ar  fi  fost  de 
crezut,  aproape  că  uitasem  de  cealaltă  întâmplare.  Totuşi,  îmi  păru  dintr-odată  un  lucru  neimportant 
în  comparaţie  cu  provocarea  de  către  cineva  a unei  explozii  sângeroase  în  camera  Lissei. 

însă,  pe  măsură  ce  ziua  continua,  am  observat  ceva  bizar.  Oamenii  nu  se  mai  uitau  la  Lissa  atât 
de  mult.  începuseră  să  se  uite  la  mine.  Mă  rog.  Ignorându-i,  am  căutat-o  şi  am  găsit-o  pe  Lissa 
terminându-şi  masa  cu  un  hrănitor.  Sentimentul  acela  ciudat  pe  care  îl  aveam  mereu  mă  cuprinse  în 
timp  ce-i  priveam  gura  la  gâtul  hrănitorului,  bându-i  sângele.  O picătură  curse  pe  gâtul  lui, 
distingându-se  clar  pe  pielea  lui  palidă.  Hrănitorii,  deşi  umani,  erau  aproape  la  fel  de  palizi  ca 
moroii  din  cauza  pierderii  sângelui.  El  nu  păru  să  observe;  plutea  de  mult  sub  efectul  euforiei 
muşcăturii.  Cuprinsă  de  gelozie,  am  hotărât  că  aveam  nevoie  de  terapie. 

— Te  simţi  bine?  am  întrebat-o  mai  târziu,  în  timp  ce  mergeam  spre  curs. 

Purta  o bluză  cu  mâneci  lungi,  ca  să-i  ascundă  încheieturile. 

— Da...  nu  pot  să  nu  mă  gândesc  la  iepurele  acela...  A fost  atât  de  oribil.  îl  vedeam  încontinuu  în 
minte.  Şi  ce  am  făcut  după  aceea.  îşi  strânse  ochii  pentru  o clipă,  iar  apoi  îi  redeschise.  Oamenii 
vorbesc  despre  noi. 

— Ştiu.  Ignoră-i. 

— Urăsc  asta,  spuse  cu  mânie. 

Un  val  de  răutate  izbucni  în  ea  şi  trecu  prin  legătura  dintre  noi.  Mă  făcu  să  tresar. 

Prietena  mea  cea  mai  bună  era  senină  şi  blândă.  Nu  avea  astfel  de  sentimente. 

— Urăsc  toată  bârfa  asta.  E atât  de  stupidă.  Cum  de  pot  fi  toţi  atât  de  superficiali? 

— Ignoră-i,  am  repetat  cu  blândeţe.  Ai  fost  deşteaptă  că  nu  ţi-ai  mai  petrecut  timpul  cu  ei. 

Cu  toate  astea,  era  din  ce  în  ce  mai  greu  să-i  ignori.  Şuşotelile  şi  privirile  se  înmulţiră.  La 

etologie,  fu  atât  de  rău,  că  nu  m-am  putut  concentra  nici  măcar  asupra  subiectului  meu  acum  favorit. 

Doamna  Meissner  începuse  să  vorbească  despre  evoluţie  şi  selecţia  naturală  şi  cum  animalele 
căutau  parteneri  cu  gene  bune.  Mă  fascina,  dar  până  şi  ei  îi  era  greu  să-şi  menţină  firul  să  rămână  la 
obiect,  de  vreme  ce  trebuia  să  ţipe  mereu  la  elevi  să  se  liniştească  şi  să  fie  atenţi. 

— Se  întâmplă  ceva,  i-am  spus  Lissei  între  ore.  Nu  ştiu  ce,  dar  sunt  pasionaţi  de  ceva  nou. 

— Altceva?  In  afară  de  faptul  că  regina  mă  urăşte?  Ce  ar  mai  putea  fi? 

— Dacă  aş  şti. 

In  cele  din  urmă,  lucrurile  ajunseră  într-un  punct  critic  în  ultima  noastră  oră  din  ziua  aceea,  artă 
slavonă.  A început  când  un  tip  pe  care  abia  îl  cunoşteam  îmi  făcu  o sugestie  foarte  explicită  şi 
aproape  obscenă  în  timp  ce  lucram  cu  toţii  la  proiecte  individuale.  I-am  răspuns  cu  aceeaşi  monedă, 
spunându-i  exact  ce  putea  face  cu  cererea  lui. 

El  râse  doar. 

— Haide,  Rose.  îmi  vărs  sângele  pentru  tine.  Unnară  chicote  zgomotoase,  iar  Mia  ne  aruncă  o 
privire  batjocoritoare. 

— Stai  puţin,  Rose  e cea  care-şi  varsă  sângele,  nu?  Şi  mai  multe  râsete.  Am  înţeles  brusc.  Am 
tras-o  repede  pe  Lissa  la  o parte. 

— Au  aflat. 

— Au  aflat  ce? 

— Despre  noi.  Despre  cum  tu...  ştii  tu,  cum  te-am  hrănit  cât  timp  eram  plecate. 

Se  holbă  cu  uimire. 

— Cum? 

— Cum  crezi?  „Prietenul”  tău  Christian. 

— Nu,  spuse  categorică.  N-ar  fi  făcut-o. 

— Cine  altcineva  mai  ştia? 

încrederea  în  Christian  îi  scânteia  în  privire  şi  o simţeam  prin  legătura  noastră.  Dar  nu  ştia  ce 
ştiam  eu.  Nu  ştia  cum  îl  ocărâsem  noaptea  trecută,  cum  îl  făcusem  să  creadă  că  ea  îl  ura.  Tipul  era 
instabil.  Răspândirea  celui  mai  mare  secret  al  nostru  — ei  bine,  unul  dintre  ele  — era  o răzbunare 
potrivită.  Poate  că  el  omorâse  şi  iepurele.  La  urma  urmei,  murise  la  doar  două  ore  după  ce  îl 
ocărâsem. 

Nemaiaşteptând  să-i  aud  protestele,  am  mers  tiptil  până  în  cealaltă  parte  a încăperii,  unde 
Christian  lucra  singur,  ca  de  obicei.  Lissa  mă  urmă.  Nepăsându-mi  dacă  oamenii  ne  vedeau,  m-am 
aplecat  peste  masă  spre  el,  apropiindu-mi  faţa  la  câţiva  centimetri  de-a  lui. 

— O să  te  omor. 

Ochii  lui  o săgetară  pe  Lissa,  cu  un  licăr  slab  de  dorinţă  în  ei,  iar  apoi  chipul  i se  încruntă. 

— De  ce?  E vreo  temă  suplimentară  pentru  gardieni? 

— Termină  cu  atitudinea  asta,  l-am  avertizat,  coborându-mi  vocea.  Tu  le-ai  spus.  Tu  le-ai  spus  că 
Lissa...  că  a trebuit  s-o  hrănesc  pe  Lissa. 

— Spune-i,  spuse  Lissa  cu  disperare.  Spune-i  că  nu  are  dreptate. 

Christian  îşi  mută  încet  privirea  de  la  mine  la  ea  şi,  în  timp  ce  se  priveau,  am  simţit  o forţă  atât  de 
puternică  de  atracţie,  că  era  o minune  că  n-a  dat  cu  mine  pe  jos.  îi  vedeam  Lissei  inima  în  privire. 
Pentru  mine  era  evident  că  el  simţea  aceleaşi  lucruri  pentru  ea,  dar  ea  nu  putea  vedea  asta,  mai  ales 
de  vreme  ce  o privea  încruntat. 

— Poţi  să  încetezi,  să  ştii,  spuse  el.  Nu  mai  trebuie  să  te  prefaci. 

Porţa  de  atracţie  buimacă  a Lissei  dispăru,  înlocuită  de  durere  şi  şoc  din  cauza  tonului  său. 

— Eu...  ce?  Ce  să  mă  prefac? 

— Ştii  tu  ce.  Termină.  Termină  cu  teatrul. 

Lissa  îl  privi  fix,  cu  ochii  mari  şi  îndureraţi.  Habar  n-avea  că  mă  dezlănţuisem  asupra  lui  noaptea 
trecută.  Habar  n-avea  că  el  credea  că-1  ura. 

— Termină  cu  autocompătimirea  şi  spune-ne  ce  se  întâmplă,  m-am  răţoit  la  el.  Le-ai  spus  sau  nu 
le-ai  spus? 

Mă  fixă  cu  o expresie  sfidătoare. 

— Nu.  Nu  le-am  spus. 

— Nu  te  cred. 

— Eu  da,  spuse  Lissa. 

— Ştiu  că  e imposibil  să  crezi  că  un  ciudat  ca  mine  îşi  poate  ţine  gura  — mai  ales  când  niciuna 
dintre  voi  nu  poate  — dar  am  lucruri  mai  bune  de  făcut  decât  să  răspândesc  zvonuri  stupide.  Vrei  să 
dai  vina  pe  cineva?  Dă  vina  pe  băiatul  tău  minune  de  colo. 

I-am  urmărit  privirea  până  în  locul  unde  Jesse  râdea  de  ceva  cu  idiotul  ăla  de  Ralf. 

— Jesse  nu  ştie,  spuse  Lissa  sfidătoare.  Ochii  lui  Christian  mă  fixau. 

— Totuşi,  ştie.  Nu-i  aşa,  Rose?  Ştie. 

Am  simţit  un  gol  în  stomac.  Da.  Jesse  ştia.  îşi  dăduse  seama  în  noaptea  aceea,  în  salon. 

— Nu  credeam...  nu  credeam  că  o să  spună.  Era  prea  speriat  de  Dimitri. 

— I-ai  spus?  exclamă  Lissa. 

— Nu,  a bănuit  el.  începea  să  mi  se  facă  rău. 

— Se  pare  că  a făcut  mai  mult  decât  să  bănuiască,  mormăi  Christian. 

M-am  repezit  la  el. 

— Ce-ar  trebui  să  însemne  asta? 

— Ah.  Nu  ştii. 

— Jur  pe  ce  am  mai  scump,  Christian,  o să-ţi  rup  gâtul  după  curs. 

— Frate,  chiar  că  eşti  nebună. 

O spuse  aproape  vesel,  dar  următoarele  lui  cuvinte  fură  mai  serioase.  încă  mai  avea  zâmbetul 
acela  batjocoritor,  încă  mai  era  îmbujorat  de  furie,  dar  când  vorbi,  am  putut  auzi  o nelinişte  slabă  în 
vocea  lui. 

— A cam  dezvoltat  ce  era  în  bileţelul  vostru.  A intrat  în  ceva  mai  multe  detalii. 

— Ah,  am  înţeles.  A spus  că  am  făcut  sex. 

Nu  era  nevoie  să  vorbesc  cu  perdea.  Christian  încuviinţă.  Aşa  deci.  Jesse  încerca  să-şi  dezvolte 
reputaţia.  Bine.  Puteam  accepta  asta.  în  primul  rând,  nu  era  ca  şi  cum  reputaţia  mea  era  atât  de 
importantă.  Toată  lumea  credea  deja  că  făceam  sex  tot  timpul. 

— Şi,  ăăă,  cu  Ralf  de  asemenea.  Că  tu  şi  cu  el...  Ralf?  Nicio  cantitate  de  alcool  sau  orice 
substanţă  ilegală  nu  m-ar  fi  făcut  să-l  ating. 

— Eu  — ce?  Că  am  făcut  sex  şi  cu  Ralf?  Christian  încuviinţă. 

— Imbecilul!  O să... 

— Mai  e ceva. 

— Ce?  M-am  culcat  cu  echipa  de  baschet? 

— A spus  — amândoi  au  spus  — că  i-ai  lăsat  să...  ei  bine,  că  i-ai  lăsat  să-ţi  bea  sângele. 

Asta  mă  bloca  până  şi  pe  mine.  Să  bea  sânge  în  timpul  sexului.  Cea  mai  mare  perversiune  dintre 
toate  perversiunile.  Obscen.  Mai  mult  decât  a fi  uşuratică  sau  târfă.  De  un  milion  de  ori  mai  rău 
decât  faptul  că  Lissa  băuse  sângele  meu  ca  să  supravieţuiască.  Târfă  pentru  sânge  şi  nimic  mai  mult. 

— Asta-i  o nebunie!  strigă  Lissa.  Rose  niciodată  n-ar  — Rose? 

Dar  nu  mai  ascultam.  Eram  în  propria  mea  lume,  o lume  care  mă  duse  în  partea  opusă  a clasei, 
unde  stăteau  Jesse  şi  Ralf.  Amândoi  ridicară  privirile,  cu  feţele  pe  jumătate  îngâmfate  şi  pe 
jumătate...  nervoase,  dacă  îmi  dădeam  bine  seama.  Deloc  surprinzător,  de  vreme  ce  amândoi 
minţeau  cu  neruşinare. 

întreaga  clasă  încremeni.  Aparent,  se  aşteptaseră  la  vreun  fel  de  înfruntare.  Reputaţia  mea  de 
scrântită  în  acţiune. 

— Ce  naiba  credeţi  că  faceţi?  am  întrebat  cu  o voce  joasă,  ameninţătoare. 

Expresia  nervoasă  a lui  Jesse  se  transformă  într-una  îngrozită.  Chiar  dacă  era  mai  înalt  ca  mine, 
amândoi  ştiam  cine  ar  învinge  dacă  aş  deveni  violentă.  Ralf,  însă,  îmi  aruncă  un  zâmbet  obraznic. 

— N-am  făcut  nimic  în  afară  de  ce-ai  vrut  tu  să  facem.  Zâmbetul  lui  se  umplu  de  cruzime. 

— Şi  nici  măcar  să  nu  te  gândeşti  să  te  atingi  de  noi.  Dacă  începi  o bătaie,  Kirova  o să  te  dea 
afară  ca  să  te  duci  să  trăieşti  cu  celelalte  târfe  pentru  sânge. 

Ceilalţi  elevi  erau  cu  sufletul  la  gură,  aşteptând  să  vadă  ce  vom  face.  Nu  ştiu  cum  nu  îşi  putea  da 
seama  domnul  Nagy  de  drama  care  se  petrecea  în  clasă. 

Voiam  să-i  pocnesc  pe  amândoi,  să-i  lovesc  atât  de  tare  încât  altercaţia  lui  Dimitri  cu  Jesse  să 
pară  o bătaie  pe  umăr.  Voiam  să-i  şterg  lui  Ralf  rânjetul  de  pe  faţă. 

Dar  imbecil  sau  nu,  avea  dreptate.  Dacă-i  atingeam,  Kirova  m-ar  fi  exmatriculat  într-o  clipită.  Şi 
dacă  aş  fi  fost  dată  afară,  Lissa  avea  să  fie  singură.  Trăgând  aer  în  piept,  am  luat  una  dintre  cele  mai 
grele  decizii  din  viaţa  mea. 

Am  plecat. 

Restul  zilei  a fost  groaznic.  Renunţând  la  bătaie,  m-am  expus  batjocurii  tuturor  celorlalţi.  Bârfele 
şi  şuşotelile  se  înmulţiră.  Lumea  se  holba  la  mine  fără  jenă.  Lumea  râdea.  Lissa  tot  încerca  să 
vorbească  cu  mine,  să  mă  consoleze,  dar  o ignoram  până  şi  pe  ea.  Am  răbdat  restul  orelor  ca  un 
zombi,  iar  apoi  am  plecat  la  antrenamentul  cu  Dimitri  cât  de  repede  am  putut.  El  m-a  privit 
nedumerit,  dar  nu  m-a  întrebat  nimic. 

Mai  târziu,  singură  în  camera  mea,  am  plâns  pentru  prima  dată  după  ani  de  zile.  Odată  ce  m-am 
descărcat,  eram  pe  punctul  de  a-mi  pune  pijamaua,  când  am  auzit  o bătaie  în  uşă.  Dimitri.  îmi  studie 
faţa  şi  apoi  privi  în  altă  parte,  dându-şi  seama  evident  că  plânsesem.  Şi  eu  îmi  dădeam  seama  că 
bârfele  ajunseseră  în  sfârşit  la  el.  Ştia. 

— Te  simţi  bine? 

— Nu  contează  dacă  eu  mă  simt  bine,  ai  uitat?  Am  ridicat  privirea  la  el.  Lissa  e bine?  O să-i  fie 
greu. 

O expresie  ciudată  îi  apăru  pe  faţă.  Cred  că-1  uimea  faptul  că  eram  în  continuare  îngrijorată 
pentru  ea  intr-un  asemenea  moment.  îmi  făcu  semn  să-l  urmez  şi  mă  conduse  la  casa  scării  din 
spate,  care  de  obicei  rămânea  încuiată  pentru  elevi.  Dar  era  descuiată  şi  îmi  făcu  semn  să  ies  afară. 

— Cinci  minute,  mă  înştiinţa. 

Mai  curioasă  ca  niciodată,  am  ieşit.  Lissa  era  acolo.  Ar  fi  trebuit  să  simt  că  era  aproape,  dar 
propriile  mele  emoţii  scăpate  de  sub  control  le  copleşiseră  pe  ale  ei.  Fără  niciun  cuvânt,  mă 
îmbrăţişa  şi  mă  ţinu  în  braţe  câteva  momente.  A trebuit  să-mi  stăvilesc  şi  mai  multe  lacrimi.  Când 
ne  desprinserăm  una  de  alta,  mă  privi  cu  ochi  calmi,  lucizi. 

— îmi  pare  rău,  spuse. 

— Nu  e vina  ta.  O să  treacă. 

Era  limpede  că  se  îndoia  de  asta.  Şi  eu  la  fel. 

— Este  vina  mea,  spuse  ea.  Ea  a făcut-o  ca  să  se  răzbune  pe  mine. 

— Ea? 

— Mia.  Jesse  şi  Ralf  nu  sunt  atât  de  deştepţi  să  se  gândească  singuri  la  aşa  ceva.  Chiar  tu  ai  spus- 
o:  Jesse  era  prea  speriat  de  Dimitri  să  vorbească  prea  multe  despre  ce  s-a  întâmplat.  Şi  de  ce  ar  fi 
aşteptat  până  acum?  S-a  întâmplat  de  ceva  vreme.  Dacă  ar  fi  vrut  să  răspândească  zvonuri,  ar  fi 
făcut-o  atunci.  Mia  face  asta  ca  răzbunare  pentru  că  ai  vorbit  despre  părinţii  ei.  Nu  ştiu  cum  a reuşit, 
dar  ea  e cea  care  i-a  făcut  să  spună  lucrurile  acelea. 

în  sinea  mea,  mi-am  dat  seama  că  Lissa  avea  dreptate.  Jesse  şi  Ralf  erau  uneltele;  Mia  fusese 
creierul. 

— Acum  nu  se  mai  poate  face  nimic,  am  suspinat  eu. 

— Rose... 

— Las-o  baltă,  Liss.  E prea  târziu,  bine?  Mă  studie  tăcută  câteva  secunde. 

— Nu  te-am  mai  văzut  plângând  de  mult. 

— N-am  plâns. 

Un  sentiment  de  durere  şi  compasiune  zvâcni  prin  legătura  dintre  noi. 

— Nu  poate  să-ţi  facă  asta,  insistă  ea. 

Am  râs  cu  amărăciune,  pe  jumătate  surprinsă  de  propria  mea  deznădejde. 

— Deja  a făcut-o.  A spus  că  o să  mi-o  plătească,  că  n-o  să  pot  să  te  protejez.  A făcut-o.  Când  mă 
întorc  la  cursuri... 

O senzaţie  de  greaţă  mi  se  instala  în  stomac.  M-am  gândit  la  prietenii  şi  la  respectul  pe  care 
reuşisem  să-i  obţin  cu  greu,  în  ciuda  discreţiei  noastre.  Aveau  să  dispară.  Nu-ţi  puteai  reveni  din  aşa 
ceva.  Nu  printre  moroi.  Odată  ce  erai  o târfă  pentru  sânge,  rămâneai  aşa.  Ce  agrava  lucrurile  era  că 
unei  părţi  secrete,  ascunse,  din  mine  îi  plăcea  să  fie  muşcată. 

— N-ar  trebui  să  continui  să  mă  protejezi,  spuse  ea.  Am  râs. 

— Asta  e datoria  mea.  O să  fiu  gardianul  tău. 

— Ştiu,  dar  nu  m-am  referit  la  asta.  Nu  trebuie  să  suferi  din  cauza  mea.  N-ar  trebui  să  fii  mereu 
nevoită  să  ai  grijă  de  mine.  Şi  cu  toate  astea  o faci  mereu.  Tu  m-ai  scos  de  aici.  Ai  avut  grijă  de  tot 
când  eram  pe  cont  propriu.  Chiar  şi  de  când  ne-am  întors...  ai  fost  mereu  cea  care  le  face  pe  toate. 
De  fiecare  dată  când  cedez  psihic  — ca  azi-noapte  — eşti  mereu  acolo.  Eu,  eu  sunt  slabă.  Nu  sunt 
ca  tine. 

Am  clătinat  din  cap. 

— Asta  nu  contează.  E datoria  mea.  Nu  mă  deranjează. 

— Da,  dar  uite  ce  s-a  întâmplat.  Eu  sunt  cea  căreia  i-a  purtat  pică  de  fapt  — chiar  dacă  încă  nu 
ştiu  de  ce.  Nu  contează.  O să  înceteze.  De  acum  înainte  eu  o să  te  protejez  pe  tine. 

în  expresia  ei  era  o fermitate,  o încredere  minunată  care  radia  din  ea,  ce-mi  amintea  de  Lissa  pe 
care  o ştiam,  de  dinainte  de  accident.  în  acelaşi  timp,  simţeam  şi  altceva  în  ea  — ceva  mai 
întunecat,  un  sentiment  de  mânie  adânc  ascunsă.  Văzusem  şi  înainte  această  latură  a ei  şi  nu-mi 
plăcea.  Nu  voiam  să  se  folosească  de  acest  lucru.  Voiam  doar  să  fie  în  siguranţă. 

— Lissa,  nu  mă  poţi  proteja. 

— Ba  pot,  spuse  cu  furie.  Un  singur  lucru  îşi  doreşte  Mia  mai  mult  decât  să  ne  distrugă  pe  tine  şi 
pe  mine.  Vrea  să  fie  acceptată.  Vrea  să  stea  cu  cei  din  familiile  regale  şi  să  se  simtă  ca  una  dintre  ei. 
Pot  să-i  iau  asta. 

Zâmbi. 

— Pot  să-i  întorc  împotriva  ei. 

— Cum? 

— Spunându-le. 

Ochii  îi  fulgerară.  Mintea  mea  era  prea  înceată  în  această  seară.  A durat  un  pic  până  am  înţeles. 

— Liss  — nu.  Nu  poţi  să  foloseşti  forţa  de  constrângere.  Nu  aici. 

— Mai  bine  să  folosesc  la  ceva  puterile  astea  stupide. 

Cu  cât  o foloseşte  mai  mult,  cu  atât  va  fi  mai  rău.  Opreşte-o,  Rose.  Opreşte-o  înainte  ca  ei  să 
observe,  înainte  să  observe  şi  să  o ducă  şi  pe  ea  de  aici.  Scoate-o  de  aici. 

— Liss,  dacă  eşti  prinsă...  Dimitri  îşi  scoase  capul  pe  uşă. 

— Trebuie  să  te  întorci  înăuntru,  Rose,  înainte  să  te  vadă  cineva. 

Am  aruncat  o privire  înfricoşată  către  Lissa,  dar  ea  deja  se  îndepărta. 

— O să  am  grijă  de  tot,  de  data  asta,  Rose.  De  tot. 


TREISPREZECE 

Consecinţele  minciunilor  lui  jesse  şi  Ralf  se  dovediră  a fi  atât  de  îngrozitoare  pe  cât  mă 
aşteptasem  să  fie.  Singura  modalitate  prin  care  supravieţuiam  era  să-mi  pun  ochelari  de  cal,  să-i 
ignor  pe  toţi  şi  totul.  Asta  mă  ajută  să  rămân  întreagă  la  minte  — abia  — dar  nu-mi  plăcea.  îmi 
venea  să  plâng  mereu.  Mi-am  pierdut  pofta  de  mâncare  şi  nu  puteam  dormi  bine. 

Dar,  indiferent  cât  de  greu  ajunsese  să-mi  fie,  nu-mi  făceam  griji  pentru  mine,  ci  pentru  Lissa.  îşi 
ţinu  promisiunea  de  a schimba  lucrurile.  A mers  încet  la  început,  dar  cu  timpul,  puteam  să  văd  cum 
unul  sau  doi  membri  ai  familiilor  regale  veneau  la  ea  la  masa  de  prânz  sau  în  clasă  să  o salute.  Ea 
afişa  un  zâmbet  luminos,  râdea  şi  vorbea  cu  ei  ca  şi  cum  erau  prieteni  la  cataramă. 

La  început,  nu  înţelegeam  cum  reuşea  asta.  îmi  spusese  că  va  folosi  forţa  de  constrângere  ca  să-i 
câştige  de  partea  ei  pe  ceilalţi  membri  ai  familiilor  regale  şi  să-i  întoarcă  împotriva  Miei.  Dar  nu 
vedeam  cum  se  întâmpla  acest  lucru.  Era  posibil,  desigur,  ca  ea  să-i  convingă  pe  oameni  fără 
puterea  de  constrângere.  în  definitiv,  era  amuzantă,  inteligentă  şi  prietenoasă.  Oricine  ar  fi  plăcut-o. 
Ceva  îmi  spunea  totuşi  că  nu-şi  câştiga  prieteni  prin  metoda  convenţională  şi  am  înţeles  în  cele  din 
urmă. 

Folosea  forţa  de  constrângere  când  nu  eram  eu  prin  preajmă.  O vedeam  doar  o mică  parte  din  zi 
şi,  de  vreme  ce  ştia  că  nu  sunt  de  acord,  îşi  folosea  puterea  numai  când  eram  în  altă  parte.  După 
câteva  zile  de  folosire  a acestei  forţe  secrete  de  constrângere,  am  ştiut  ce  trebuia  să  fac:  trebuia  să 
intru  din  nou  în  mintea  ei.  Intenţionat.  O făcusem  înainte;  o puteam  face  iar. 


70 


Cel  puţin,  asta  mi-am  spus,  stând  dezorientată  la  ora  lui  Stan,  într-o  zi.  Dar  se  vădi  a nu  fi  aşa  de 
uşor  cum  crezusem,  în  parte  pentru  că  mă  simţeam  prea  agitată  ca  să  mă  relaxez  şi  să-mi  deschid 
mintea  pentru  gândurile  ei.  îmi  venea  greu  şi  pentru  că  alesesem  un  moment  în  care,  sufleteşte,  ea 
era  destul  de  liniştită.  O simţeam  cel  mai  bine  când  emoţiile  ei  erau  puternice. 

Totuşi,  am  încercat  să  fac  ceea  ce  mai  făcusem  înainte,  atunci  când  îi  spionasem  pe  ea  şi  pe 
Christian.  Chestia  cu  meditaţia.  Respiraţia  lentă.  Ochii  închişi.  O asemenea  concentrare  mentală  nu 
era  încă  uşoară  pentru  mine,  dar  în  cele  din  urmă  am  reuşit,  strecurându-mă  în  mintea  ei  şi  simţind 
lumea  prin  fiinţa  ei.  Stătea  în  picioare  la  ora  de  literatură  americană,  în  timpul  alocat  lucrului  pe 
proiecte,  dar,  ca  majoritatea  studenţilor,  nu  lucra.  Ea  şi  Camille  Conta  se  sprijineau  de  peretele  din 
celălalt  capăt  al  începerii,  vorbind  încet. 

— E scârbos,  spuse  Camille  hotărâtă,  o încruntătură  apărându-i  pe  faţa  ei  frumoasă.  Era 
îmbrăcată  cu  o fustă  albastră  făcută  dintr-un  material  asemănător  cu  catifeaua,  îndeajuns  de  scurtă 
pentru  a-i  scoate  în  evidenţă  picioarele  lungi  şi  posibil  să  atragă  atenţia  în  privinţa  regulamentului 
vestimentar.  Dacă  voi  două  aţi  făcut-o,  nu  mă  mir  că  a devenit  dependentă  şi  a făcut-o  cu  Jesse. 

— Nu  a făcut-o  cu  Jesse,  insistă  Lissa.  Şi  nu  e ca  şi  cum  am  fi  făcut  sex.  Pur  şi  simplu  nu  am 
avut  deloc  hrănitori,  asta-i  tot. 

Lissa  îşi  concentra  întreaga  atenţie  asupra  lui  Camille  şi  zâmbi. 

— Nu  e mare  scofală.  Toată  lumea  exagerează.  Camille  arăta  ca  şi  cum  se  îndoia  serios  de  acest 
lucru,  dar  apoi,  cu  cât  se  uita  mai  mult  la  Lissa,  cu  atât  ochii  îi  deveneau  mai  tulburi.  O expresie 
goală  i se  instala  pe  chip. 

— Nu-i  aşa?  întrebă  Lissa  cu  o voce  mieroasă.  Nu  e mare  scofală. 

Privirea  încruntată  reveni.  Camille  încerca  să  scape  de  constrângere.  Faptul  că  Lissa  ajunsese 
chiar  şi  aşa  de  departe  era  incredibil.  întocmai  cum  remarcase  Christian,  folosirea  acesteia  asupra 
moroilor  era  fără  precedent.  Camille,  cu  toate  că  avea  o voinţă  puternică,  pierdu  bătălia. 

— Da,  spuse  ea  încet.  Nu  e chiar  atât  de  important. 

— Iar  Jesse  minte.  Ea  încuviinţă. 

— Categoric  minte. 

O încordare  mentală  se  simţea  în  Lissa  în  timp  ce  continua  să  exercite  constrângerea.  Era  nevoie 
de  mult  efort  şi  nu  terminase. 

— Ce  faceţi  voi  în  seara  asta? 

— Carly  şi  cu  mine  o să  învăţăm  pentru  testul  lui  Mattheson  la  ea  în  cameră. 

— Invită-mă.  Camille  se  gândi  puţin. 

— Hei,  vrei  să  înveţi  cu  noi? 

— Bineînţeles,  spuse  Lissa,  zâmbindu-i.  Camille  zâmbi  şi  ea. 

Lissa  opri  constrângerea  şi  un  val  de  ameţeală  o cuprinse.  Se  simţea  slăbită.  Camille  se  uită  în 
jur,  surprinsă  pentru  o clipă,  apoi  scăpă  de  senzaţia  ciudată. 

— Atunci,  ne  vedem  după  cină. 

— Pa,  pa,  murmură  Lissa,  privind-o  plecând.  După  ce  Camille  plecă,  Lissa  ridică  mâna  să-şi  lege 
părul  în  coadă.  Degetele  ei  nu  puteau  prinde  toate  şuviţele,  dar,  pe  neaşteptate,  o altă  pereche  de 
mâini  îi  prinse  părul  şi  o ajută.  Ea  se  răsuci  brusc  şi  se  trezi  privind  în  ochii  albastru  pal  ai  lui 
Christian.  Se  trase  repede  de  lângă  el. 

— Nu  face  asta!  exclamă,  tremurând  când  îşi  dădu  seama  că  degetele  lui  o atinseseră. 

El  îi  zâmbi  nepăsător,  uşor  strâmb,  şi-şi  dădu  câteva  fire  rebele  şi  negre  de  păr  de  pe  faţă. 

— Mă  rogi  sau  îmi  ordoni? 

— Taci  din  gură. 

Se  uită  înjur,  atât  ca  să-i  evite  privirea,  cât  şi  ca  să  se  asigure  că  nimeni  nu-i  vedea  împreună. 

— Ce  s-a  întâmplat?  Ţi-e  teamă  de  ce  or  să  creadă  sclavii  tăi  dacă  te  văd  vorbind  cu  mine? 

— Sunt  prietenii  mei,  replică  ea. 

— Ah.  Corect.  Bineînţeles  că  sunt.  Adică,  din  ce-am  văzut  eu,  Camille  probabil  că  ar  face  orice 
pentru  tine,  nu?  Prieteni  până  la  capăt. 

Ea  îşi  încrucişa  braţele  la  piept  şi,  în  ciuda  mâniei,  nu  putu  să  nu  observe  că  griul  argintiu  al 
cămăşii  lui  îi  scotea  în  evidenţă  părul  negru  şi  ochii  albaştri. 

— Cel  puţin  ea  nu  e ca  tine.  Nu  pretinde  că  e prietena  mea  într-o  zi  şi  apoi  mă  ignoră  fără  motiv. 

O expresie  nesigură  îi  apăru  pe  faţă.  încordarea  şi  mânia  se  acumulaseră  treptat  între  ei  în  ultima 

săptămână,  de  când  ţipasem  la  Christian  după  recepţia  regală.  Crezând  ce-i  spusesem,  Christian  nu 
mai  vorbea  cu  ea  şi  se  purtase  urât  de  fiecare  dată  când  Lissa  încercase  să  înceapă  o conversaţie. 
Acum,  jignită  şi  nedumerită,  ea  renunţase  la  încercările  de  a fi  prietenoasă.  Situaţia  devenea  din  ce 
în  ce  mai  gravă.  Privind  prin  ochii  Lissei,  vedeam  că  el  încă  mai  ţinea  la  ea  şi  încă  o mai  dorea.  Cu 
toate  astea,  mândria  lui  fusese  rănită  şi  nu  era  dispus  să  arate  vreo  slăbiciune. 

— Da?  spuse  pe  o voce  joasă,  nemiloasă.  Credeam  că  asta  e felul  în  care  toţi  membri  familiilor 
regale  trebuie  să  se  poarte.  Cu  siguranţă,  pari  să  te  descurci  bine  în  privinţa  asta.  Sau  poate  că  doar 
foloseşti  constrângerea  pe  mine  ca  să  mă  faci  să  cred  că  eşti  o javră  cu  două  feţe.  Poate  că  nu  eşti  în 
realitate.  Dar  mă  îndoiesc  de  asta. 

Lissa  roşi  la  auzul  cuvântului  constrângere  — şi  aruncă  încă  o privire  îngrijorată  înjur  — dar 
decise  să  nu-i  mai  dea  satisfacţia  de  a se  certa.  Pur  şi  simplu  îi  aruncă  o ultimă  privire  urâtă  înainte 
de  a pleca  repede  să  se  alăture  unui  grup  de  elevi  din  familii  regale  strânşi  ca  să  facă  o temă. 

întorcându-mă  în  mine,  am  privit  în  gol  prin  clasă,  analizând  ceea  ce  văzusem.  Unei  mici,  mici 
părţi  din  mine  începuse  să-i  pară  rău  pentru  Christian.  Cu  toate  astea,  era  doar  o părticică,  şi  foarte 
uşor  de  ignorat. 

La  începutul  zilei  următoare,  m-am  dus  să-l  întâlnesc  pe  Dimitri.  Antrenamentele  acestea  erau 
acum  partea  favorită  a zilei,  în  parte  din  cauza  pasiunii  mele  stupide  pe  care  o făcusem  pentru  el  şi 
în  parte  pentru  că  nu  trebuia  să  fiu  în  preajma  celorlalţi. 

Am  început  amândoi  ca  de  obicei  cu  alergări,  iar  el  alergă  cu  mine,  tăcut  şi  dându-mi  instrucţiuni 
aproape  cu  blândeţe,  probabil  îngrijorat  să  nu  provoace  cine  ştie  ce  cădere  nervoasă.  Cumva,  ştia 
despre  zvonuri,  dar  nu  adusese  vorba  despre  ele  niciodată. 

După  ce  am  terminat,  îmi  arătă  un  exerciţiu  de  atac,  în  care  puteam  folosi  orice  arme  improvizate 
pe  care  le  puteam  găsi  pentru  a-1  ataca.  Spre  surprinderea  mea,  am  reuşit  să-i  dau  câteva  lovituri,  cu 
toate  că  păreau  să-mi  provoace  mai  mult  rău  mie  decât  lui.  Loviturile  mă  făceau  mereu  pe  mine  să 
mă  dau  înapoi  clătinându-mă,  dar  el  nu  se  clintea  niciodată.  Asta  tot  nu  mă  împiedica  să  atac 
întruna,  să  lupt  cu  o furie  aproape  oarbă.  Nu  ştiam  în  acele  momente  cu  cine  mă  luptam  de  fapt:  cu 
Mia  sau  cu  Jesse,  ori  cu  Ralf.  Poate  cu  toţi  laolaltă. 

In  cele  din  urmă,  Dimitri  anunţă  pauză.  Cărarăm  echipamentul  pe  care-1  folosiserăm  pe  teren  şi 
duserăm  totul  la  magazie.  în  timp  ce  punea  lucrurile  la  locul  lor,  îmi  aruncă  o privire  rapidă,  apoi  se 
uită  din  nou  cu  atenţie. 

— Mâinile  tale. 

înjură  în  ruseşte.  Deja  puteam  recunoaşte  limba,  dar  el  refuza  cu  încăpăţânare  să-mi  traducă  vreo 
expresie. 

— Unde  îţi  sunt  mănuşile? 

Mi-am  coborât  privirea  către  mâinile  mele.  Sufereau  de  săptămâni  bune,  iar  ziua  de  azi  le 
provocase  şi  mai  mult  rău.  Frigul  făcuse  ca  pielea  să  mi  se  jupoaie  şi  să  crape,  iar  unele  zone  chiar 
sângerau  un  pic.  Băşicuţele  mele  se  umflaseră. 

— Nu  am.  Nu  mi-au  trebuit  niciodată  în  Portland,  înjură  din  nou  şi  îmi  făcu  semn  spre  un  scaun 
în  timp  ce  el  aduse  trusa  de  prim  ajutor.  Ştergând  sângele  cu  un  tifon  umed,  îmi  spuse  sever: 

— O să-ţi  facem  rost. 

M-am  uitat  la  mâinile  mele  distruse  în  timp  ce  el  îşi  făcea  treaba. 

— Asta  e doar  începutul,  nu-i  aşa? 

— Al  cui? 

— Al  meu.  Să  devin  ca  Alberta.  Ca  ea...  şi  toate  celelalte  femei  gardian.  Sunt  toate  dure  şi  agile 
şi  aşa  mai  departe.  Se  luptă  şi  se  antrenează  şi  sunt  mereu  în  aer  liber  — nu  mai  sunt  aşa  de  drăguţe. 
Am  făcut  o pauză.  Asta...  viaţa  asta.  Le  distruge.  înfăţişarea  lor,  adică. 

Ezită  o clipă  şi-şi  ridică  privirea  de  la  mâinile  mele.  Ochii  aceia  căprui  şi  calzi  mă  cercetară  şi 
ceva  mi  se  strânse  în  piept.  La  naiba.  Trebuia  să  încetez  să  mă  mai  simt  aşa  în  preajma  lui. 

— Ţie  n-o  să  ţi  se  întâmple.  Eşti  prea... 

Căută  cuvântul  potrivit  şi  imediat  eu  l-am  înlocuit  mental  cu  tot  felul  de  posibilităţi.  Ca  o zeiţă. 

Pârjolitor  de  sexy. 

Renunţând,  el  spuse  doar: 

— Ţie  n-o  să  ţi  se  întâmple. 

îşi  îndreptă  din  nou  atenţia  asupra  mâinilor  mele.  Oare...  oare  credea  că  sunt  drăguţă?  Nu  mă 
îndoisem  niciodată  de  reacţia  pe  care  o produceam  printre  tipii  de  vârsta  mea,  dar  cu  el  nu  ştiam. 
Strângerea  din  piept  deveni  mai  puternică. 

— I s-a  întâmplat  mamei  mele.  Era  frumoasă  înainte.  Cred  că  încă  e,  oarecum.  Dar  nu  aşa  cum 
era.  Am  adăugat  cu  amărăciune:  N-am  mai  văzut-o  de  ceva  vreme.  Probabil  că  s-ar  putea  să  arate 
complet  diferită. 

— Nu  o placi  pe  mama  ta,  remarcă  el. 

— Ai  observat  asta,  ha? 

— De-abia  o cunoşti. 

— Asta-i  ideea.  M-a  abandonat.  M-a  lăsat  să  fiu  crescută  de  Academie. 

Când  termină  de  curăţat  rănile  mele  deschise,  găsi  un  borcan  cu  balsam  şi  începu  să  mă  maseze 
pe  zonele  aspre  ale  pielii.  M-am  cam  pierdut  la  senzaţia  provocată  de  mâinile  lui  masându-le  pe  ale 
mele. 

— Tu  spui  asta...  dar  ce  altceva  ar  fi  trebuit  ea  să  facă?  Ştiu  că  vrei  să  fii  gardian.  Ştiu  cât  de  mult 
înseamnă  pentru  tine.  Crezi  că  ea  se  simte  altfel?  Crezi  că  ar  fi  trebuit  să  renunţe  ca  să  te  crească 
când  ţi-ai  fi  petrecut  oricum  cea  mai  mare  parte  a vieţii  aici? 

Nu-mi  plăcea  să  mi  se  aducă  argumente  logice. 

— Spui  că  sunt  o ipocrită? 

— Spun  doar  că  poate  n-ar  trebui  să  fii  atât  de  dură  cu  ea.  E o femeie  dhampir  foarte  respectată. 
Te-a  aşezat  pe  drumul  prin  care  poţi  ajunge  la  fel. 

— N-ar  muri  dacă  ar  face  mai  multe  vizite,  am  bodogănit.  Dar  cred  că  ai  dreptate.  Un  pic.  Ar  fi 
putut  fi  mai  rău,  bănuiesc.  Aş  fi  putut  să  fiu  crescută  cu  târfe  pentru  sânge. 

Dimitri  ridică  privirea. 

— Eu  am  fost  crescut  într-o  comunitate  de  dhampiri.  Nu  sunt  atât  de  răi  precum  crezi. 

— Oh. 

M-am  simţit  dintr-odată  aiurea. 

— N-am  vrut  să... 

— E în  regulă. 

îşi  îndreptă  din  nou  atenţia  spre  mâinile  mele. 

— Şi,  ai,  cum  să  zic,  avut  rude  acolo?  Ai  crescut  cu  ei?  încuviinţă  din  cap. 

— Mama  şi  două  surori.  Nu  le-am  văzut  prea  mult  după  ce  am  plecat  la  şcoală,  dar  încă  mai 
păstrăm  legătura.  în  general,  comunităţile  înseamnă  familie.  E multă  dragoste  acolo,  indiferent  de 
ce  poveşti  ai  auzit. 

Amărăciunea  mea  reveni  şi  mi-am  coborât  ochii  să-mi  ascund  privirea.  Dimitri  avusese  o viaţă 
de  familie  cu  mama  şi  rudele  lui  dezonorate  mai  fericită  decât  avusesem  eu  cu  „respectata”  mea 
mamă  gardian.  Mai  mult  ca  sigur  că  o cunoştea  pe  mama  lui  mai  bine  decât  o ştiam  eu  pe  a mea. 

— Da,  dar...  nu  e ciudat?  Nu  sunt  o grămadă  de  bărbaţi  moroi  care  se  duc  în  vizită  ca  să,  ştii?... 

Mâinile  lui  mi  le  masau  circular  pe  ale  mele. 

— Uneori. 

Era  ceva  alarmant  în  tonul  lui,  ceva  care  îmi  spunea  că  acesta  era  un  subiect  de  discuţie  nedorit. 

— îmi  — îmi  pare  rău.  N-am  vrut  să  aduc  în  discuţie  ceva  urât... 

— De  fapt...  probabil  că  tu  n-ai  fi  de  părere  că  e urât,  spuse  el  după  ce  trecuse  aproape  un  minut. 

Un  mic  zâmbet  îi  apăru  pe  buze. 

— Nu-1  cunoşti  pe  tatăl  tău,  nu-i  aşa?  Am  clătinat  din  cap. 

— Nu.  Tot  ce  ştiu  e că  trebuie  să  fi  avut  un  păr  foarte  mişto. 

Dimitri  ridică  privirea  şi  ochii  lui  mă  cercetară  rapid. 

— Da.  Trebuie  să  fi  avut.  Revenind  la  mâinile  mele,  spuse  prudent:  Eu  l-am  cunoscut  pe  al  meu. 

Am  încremenit. 

— Serios?  Cei  mai  mulţi  bărbaţi  moroi  nu  rămân  — adică  unii  da,  dar  ştii,  de  obicei  doar... 

— Ei  bine,  îi  plăcea  de  mama  mea.  Nu  rosti  „plăcea”  pe  un  ton  binevoitor. 

— Şi  o vizita  foarte  mult.  E şi  tatăl  surorilor  mele.  Dar  când  venea...  ei  bine,  nu  se  purta  cu 
mama  foarte  bine.  Făcea  nişte  lucruri  oribile. 

— Cum  ar  fi...  Am  ezitat.  Vorbeam  de  mama  lui  Dimitri,  la  urma  urmei.  Nu  ştiam  cât  de  departe 
puteam  merge.  Chestii  de  genul  prostituţie  pentru  sânge? 

— Cum  ar  fi  chestii  de  genul  o bătea  măr,  răspunse  hotărât. 

Terminase  cu  bandajele,  dar  tot  îmi  mai  ţinea  mâinile.  Nici  măcar  nu  ştiu  dacă  observase.  Eu  cu 
siguranţă  da.  Ale  lui  erau  calde  şi  mari,  cu  degete  lungi  şi  mlădioase.  Degete  care  ar  fi  putut  cânta  la 
pian  într-o  altă  viaţă. 

— O,  Doamne,  am  spus.  Ce  îngrozitor.  Mi-am  strâns  mâinile  în  ale  lui.  Mă  strânse  şi  el. 

— E oribil.  Şi  ea...  ea  lăsa  pur  şi  simplu  să  se  întâmple  asta? 

— Ea  da.  Colţul  gurii  lui  se  ridică  intr-un  zâmbet  şiret,  trist.  Dar  eu  nu  am  lăsat. 

Emoţia  mă  cuprinse. 

— Spune-mi,  spune-mi  că  l-ai  bătut  de  i-a  sunat  apa  în  cap. 

Zâmbetul  i se  lăţi. 

— Aşa  am  făcut. 

— Mamă! 

Nu  crezusem  că  Dimitri  poate  fi  şi  mai  tare  decât  era,  dar  mă  înşelasem. 

— L-ai  bătut  pe  tatăl  tău.  Vreau  să  spun,  asta  e cu  adevărat  îngrozitor...  ce  s-a  întâmplat.  Dar, 
mamă!  Eşti  cu  adevărat  un  zeu. 

Clipi. 

— Ce? 

— Oh,  nimic. 

Am  încercat  să  schimb  repede  subiectul. 

— Câţi  ani  aveai? 

Tot  mai  părea  că  încearcă  să  înţeleagă  comentariul  cu  zeul. 

— Treisprezece.  Mamă.  Un  zeu,  categoric. 

— L-ai  bătut  pe  tatăl  tău  când  aveai  treisprezece  ani? 

— N-a  fost  aşa  de  greu.  Eram  mai  puternic  ca  el,  aproape  la  fel  de  înalt.  Nu-1  puteam  lăsa  să  facă 
în  continuare  asta.  Trebuia  să  înţeleagă  că  a fi  membru  al  unei  familii  regale  şi  moroi  nu  înseamnă 
că  poţi  să  le  faci  altora  tot  ce  vrei  — chiar  şi  prostituatelor  pentru  sânge. 

Am  făcut  ochii  mari.  Nu-mi  venea  să  cred  că  tocmai  spusese  asta  despre  mama  lui. 

— îmi  pare  rău. 

— E în  regulă. 

Lucrurile  începură  să  se  aşeze  în  mintea  mea. 

— De  asta  te-ai  supărat  atât  de  tare  în  legătură  cu  Jesse,  nu-i  aşa?  Era  încă  un  membru  al  unei 
familii  regale  încercând  să  profite  de  o fată  dhampir. 

Dimitri  îşi  feri  privirea. 

— M-am  supărat  atunci  din  multe  motive.  în  definitiv,  încălcai  regulile  şi... 

Nu  sfârşi,  dar  se  uită  iar  în  ochii  mei  intr-un  fel  care  făcu  ca  între  noi  atmosfera  să  devină  mai 
caldă. 

Din  nefericire,  gândul  la  Jesse  îmi  întunecă  starea  sufletească.  Am  coborât  privirea. 

— Ştiu  că  ai  auzit  ce  vorbesc  oamenii,  că  eu... 

— Ştiu  că  nu  e adevărat,  mă  întrerupse.  Răspunsul  lui  imediat,  categoric,  mă  surprinse  şi  m-am 
trezit  că-1  pun  la  îndoială  prosteşte. 

— Mda,  dar  cum  de... 

— Pentru  că  te  cunosc,  răspunse  hotărât.  îţi  cunosc  caracterul.  Ştiu  că  o să  fii  un  gardian 
excelent. 

încrederea  lui  făcu  să  revină  acel  sentiment  de  căldură. 

— Mă  bucur  că  ştie  cineva.  Toţi  ceilalţi  cred  că  sunt  complet  iresponsabilă. 

— în  felul  în  care  îţi  faci  mai  multe  griji  pentru  Lissa  decât  pentru  tine  însăţi...  Clătină  din  cap. 
Nu.  îţi  înţelegi  responsabilităţile  mai  bine  decât  gardieni  de  două  ori  mai  bătrâni  ca  tine.  O să  faci 

tot  ce  e nevoie  ca  să  reuşeşti. 

M-am  gândit  puţin. 

— Nu  ştiu  dacă  pot  să  fac  tot  ce  trebuie  să  fac.  Făcu  chestia  aceea  tare  cu  sprânceana. 

— Nu  vreau  să-mi  tai  părul,  i-am  explicat.  Mă  privi  nedumerit. 

— Nu  trebuie  să-ţi  tai  părul.  Nu  e obligatoriu. 

— Toţi  ceilalţi  gardieni  femei  o fac.  îşi  etalează  tatuajele. 

Pe  neaşteptate,  dădu  drumul  mâinilor  mele  şi  se  aplecă  înainte.  încet,  întinse  mâna  şi  apucă  o 
buclă  din  părul  meu,  răsucind-o  gânditor  în  jurul  unui  deget.  Am  încremenit  şi,  pentru  o clipă,  nu  se 
mai  petrecea  nimic  pe  lume  în  afara  faptului  că  el  îmi  atingea  părul.  Dădu  drumul  părului,  părând 
un  pic  surprins  — şi  stânjenit  — de  ce  făcuse. 

— Nu-1  tăia,  spuse  cu  asprime. 

Cumva,  mi-am  amintit  din  nou  cum  să  vorbesc. 

— Dar  nimeni  n-o  să-mi  vadă  tatuajele  dacă  nu  o fac.  Se  îndreptă  spre  uşă,  cu  un  zâmbet  discret 
jucându-i  pe  buze. 

— Poartă-1  ridicat. 


PAISPREZECE 

în  următoarele  doua  zile  am  continuat  s-o  spionez  pe  Lissa,  simţindu-mă  de  fiecare  dată  oarecum 
vinovată.  întotdeauna  detestase  acest  lucru  când  se  întâmpla  accidental,  iar  acum  o făceam 
intenţionat. 

Treptat,  am  văzut  cum  se  reintegra  în  rândul  celor  care  erau  populari.  Nu  putea  aplica  forţa  de 
constrângere  asupra  grupurilor,  dar  acapararea  câte  unei  persoane  era  la  fel  de  eficace,  chiar  dacă 
era  o cale  mai  lentă.  Şi  pe  bune,  mulţi  nu  trebuiau  să  fie  constrânşi  ca  să  înceapă  să  vorbească  cu  ea 
din  nou.  Mulţi  nu  erau  atât  de  superficiali  pe  cât  păreau;  şi-o  aminteau  pe  Lissa  şi  o plăceau  pentru 
ceea  ce  era.  Se  îngrămădeau  în  jurul  ei  şi,  acum,  la  o lună  şi  jumătate  de  la  întoarcerea  noastră  la 
Academie,  era  ca  şi  cum  nu  plecase  niciodată.  Iar  în  timpul  acestei  ascensiuni  sociale,  pleda  în 
favoarea  mea  şi  îi  lua  în  râs  pe  Mia  şi  pe  Jesse. 

într-o  dimineaţă,  am  intrat  în  mintea  ei  pe  când  se  pregătea  pentru  micul  dejun.  îşi  petrecuse 
ultimele  douăzeci  de  minute  uscându-şi  şi  îndreptându-şi  părul,  lucru  pe  care  nu-1  mai  făcuse  de 
ceva  vreme.  Natalie,  stând  pe  patul  din  camera  lor,  urmărea  procesul  curioasă.  Când  Lissa  trecu  la 
machiaj,  Natalie  vorbi  în  cele  din  urmă. 

— Hei,  o să  ne  uităm  la  un  film  în  camera  lui  Erin  după  cursuri.  Vii? 

Făcusem  mereu  glume  despre  faptul  că  Natalie  era  plictisitoare,  dar  prietena  ei  Erin  avea 
personalitatea  unui  perete  din  rigips. 

— Nu  pot.  O s-o  ajut  pe  Camille  să-i  oxigeneze  părul  lui  Carly. 

— Da’  petreci  ceva  timp  cu  ele  acum. 

— Da,  cred  că  da. 

Lissa  îşi  dădu  cu  rimei  pe  gene,  făcând  pe  dată  ca  ochii  să-i  pară  mai  mari. 

— Credeam  că  nu-ţi  mai  place  de  ele. 

— M-am  răzgândit. 

— Da'  chiar  par  să  te  placă  mult  acum.  Adică,  nu  că  nu  te-ar  plăcea  oricine,  dar,  odată  ce  te-ai 
întors  şi  n-ai  vorbit  cu  ele,  păreau  să  se  mulţumească  să  te  ignore  şi  ele.  Le-am  auzit  vorbind  o 
grămadă  despre  tine.  Bănuiesc  că  nu  e de  mirare,  pentru  că  ele  sunt  şi  prietenele  Miei,  dar  nu  e 
ciudat  cât  de  mult  te  plac  acum?  Cum  să  zic,  le  aud  mereu  cum  abia  aşteaptă  să  vadă  ce  vrei  tu  să 
faci  înainte  să-şi  facă  planuri  şi  altele  de  genul  ăsta.  Şi  multe  dintre  ele  o apără  pe  Rose  acum,  ceea 
ce  e chiar  ciudat.  Nu  că  eu  aş  crede  vreunul  din  lucrurile  alea  despre  ea,  dar  n-aş  fi  crezut  vreodată 
că  e posibil... 

în  spatele  vorbăriei  lui  Natalie  se  afla  un  început  de  bănuială,  iar  Lissa  observă.  Probabil  că 
Natalie  nu  s-ar  fi  gândit  niciodată  la  forţa  de  constrângere,  dar  Lissa  nu  putea  risca  ca  întrebări 
nevinovate  să  se  transforme  în  ceva  mai  mult. 

— Ştii  ceva?  o întrerupse  ea.  Poate  că  până  la  urmă  o să  trec  un  pic  pe  la  Erin.  Pun  pariu  că  părul 
lui  Carly  n-o  să  ia  atât  de  mult  timp. 

Propunerea  devie  şirul  gândurilor  lui  Natalie. 

— Pe  bune?  Oh,  ar  fi  minunat.  îmi  spunea  cât  de  tristă  e că  nu  te  mai  vede  atât  de  mult  şi  i-am 
spus... 

Şi  lucrurile  au  mers  în  acelaşi  ritm.  Lissa  îşi  continuă  constrângerea  şi  redeveni  populară.  Am 
observat  totul  discret,  îngrijorată  mereu,  chiar  dacă  eforturile  ei  începeau  să  reducă  numărul 
privirilor  reprobatoare  şi  al  bârfelor  despre  mine. 

— Toate  astea  or  să  se  întoarcă  împotriva  noastră,  i-am  şoptit  într-o  zi  la  biserică.  Cineva  o să 
înceapă  să  se  mire  şi  să-şi  pună  întrebări. 

— Nu  mai  fi  atât  de  melodramatică.  Polii  de  putere  se  deplasează  mereu  pe  aici. 

— Nu  în  felul  ăsta. 

— Nu  crezi  că  personalitatea  mea  cuceritoare  poate  face  asta  singură? 

— Bineînţeles  că  da,  dar  dacă  Christian  a reperat-o  imediat,  atunci  şi  altcineva  o va... 

Cuvintele  mele  fură  întrerupte  când  doi  ţipi  aflaţi  un  pic  mai  încolo  în  şirul  de  bănci  începură 

brusc  să  chicotească.  Ridicând  privirea,  i-am  văzut  uitându-se  drept  la  mine,  nici  măcar  obosindu-se 
să-şi  ascundă  zâmbetele  superioare. 

Privind  în  altă  parte,  am  încercat  să-i  ignor,  dorind  dintr-odată  ca  preotul  să  înceapă  mai  repede. 
Dar  Lissa  le  întoarse  privirea  şi  o furie  neaşteptată  îi  fulgeră  pe  faţă.  Nu  spuse  niciun  cuvânt,  dar 
zâmbetele  lor  se  reduseră  sub  privirea  ei  puternică. 

— Spuneţi-i  că  vă  pare  rău,  le  spuse.  Şi  asiguraţi-vă  că  vă  crede. 

O clipă  mai  târziu,  practic  îmi  cereau  scuze  din  toată  inima  şi  mă  implorau  să-i  iert.  Nu-mi  venea 
să  cred.  Folosise  constrângerea  în  public  — şi  tocmai  în  biserică.  Şi  pe  doi  oameni  în  acelaşi  timp. 

într-un  final,  îşi  epuizară  provizia  de  scuze,  dar  Lissa  nu  terminase. 

— Asta-i  tot  ce  puteţi  face?  mormăi  ea  nemulţumită.  Se  holbară  speriaţi,  amândoi  îngroziţi  că  o 
înfuriaseră. 

— Liss,  am  spus  repede,  atingându-i  braţul.  E în  regulă.  Of,  le  accept  scuzele. 

Tot  mai  avea  o expresie  nemulţumită,  dar  în  cele  din  unnă  încuviinţă  din  cap.  Băieţii  suspinară 
uşuraţi. 

Vai.  Niciodată  nu  mă  simţisem  atât  de  uşurată  de  începerea  unei  slujbe. 

Prin  legătura  dintre  noi,  simţeam  un  fel  de  satisfacţie  întunecată  venind  dinspre  Lissa.  Era 
neobişnuit  pentru  ea  şi  nu-mi  plăcea.  Simţind  nevoia  de  a-mi  abate  atenţia  de  la  comportamentul  ei 
îngrijorător,  am  studiat  alţi  oameni,  aşa  cum  făceam  atât  de  des.  In  apropiere,  Christian  o privea  pe 
Lissa  fără  să  se  ferească,  cu  o expresie  abătută.  Când  mă  văzu,  se  încruntă  şi  se  întoarse  cu  spatele. 

Dimitri  stătea  în  spate,  ca  de  obicei,  pentru  prima  dată  necercetând  fiecare  colţ  după  pericole. 
Atenţia  îi  era  îndreptată  înlăuntrul  său,  cu  o expresie  aproape  mâhnită.  Tot  nu  ştiam  de  ce  venise  la 
biserică.  Mereu  părea  că  se  luptă  cu  ceva. 

In  faţă,  preotul  vorbea  iar  despre  Sfântul  Vladimir. 

— Spiritul  lui  era  puternic  şi  fusese  cu  adevărat  dăruit  de  Dumnezeu.  Când  îi  atingea,  schilozii 
umblau,  iar  orbii  puteau  să  vadă.  Pe  unde  păşea,  florile  înfloreau. 

Of,  moroii  trebuiau  să  facă  rost  de  mai  mulţi  sfinţi...  Vindeca  schilozi  şi  orbi? 

Uitasem  cu  totul  de  Sfântul  Vladimir.  Mason  pomenise  că  Vladimir  readucea  oamenii  la  viaţă  şi 
la  acel  moment  îmi  adusese  aminte  de  Lissa.  Apoi  alte  lucruri  îmi  distrăseseră  atenţia.  Nu  mă  mai 
gândisem  de  ceva  vreme  la  sfânt  sau  la  gardianul  lui  „atins  de  umbră”  — şi  la  legătura  lor.  Cum 
putusem  să  trec  asta  cu  vederea?  Doamna  Karp,  am  înţeles,  nu  era  singurul  alt  moroi  care  putea 
vindeca  la  fel  ca  Lissa.  Şi  Vladimir  putea. 

— Şi  în  toată  vremea,  mulţimile  se  adunau  la  el,  iubindu-1,  nerăbdătoare  să-i  urmeze  învăţăturile 
şi  să-l  audă  propovăduind  cuvântul  lui  Dumnezeu... 

întorcându-mă,  m-am  uitat  la  Lissa.  Ea  îmi  aruncă  o privire  nedumerită.  - Ce? 

N-am  avut  ocazia  să-i  spun  mai  multe  — nu  ştiu  nici  măcar  dacă  mi-aş  fi  putut  găsi  cuvintele  — 
pentru  că  am  fost  gonită  înapoi  în  închisoarea  mea  aproape  imediat  ce  m-am  ridicat,  la  sfârşitul 

slujbei. 

întoarsă  în  camera  mea,  am  intrat  pe  internet  pentru  a căuta  despre  Sfântul  Vladimir,  dar  n-am 
găsit  nimic  folositor.  La  naiba.  Mason  citise  pe  sărite  cărţile  din  bibliotecă  şi  spusese  că  nu  era  prea 
mult  în  ele.  Ce-mi  mai  rămânea?  Nu  aveam  nicio  cale  de  a afla  mai  multe  despre  sfântul  ăla  bătrân 
şi  prăfuit. 

Sau  aveam?  Ce  spusese  Christian  în  acea  primă  zi  cu  Lissa? 

Acolo,  avem  o cutie  veche  plină  cu  scrieri  ale  preafericitului  şi  nebunului  Sf.  Vladimir. 

Magazia  de  deasupra  capelei.  Acolo  erau  scrierile. 

Christian  atrăsese  atenţia  asupra  lor.  Trebuia  să  mă  uit  prin  ele,  dar  cum?  Nu-1  puteam  ruga  pe 
preot.  Cum  ar  fi  reacţionat  dacă  ar  fi  aflat  că  elevii  se  urcă  acolo?  S-ar  fi  zis  cu  vizuina  lui  Christian. 
Dar  poate  că...  poate  că  însuşi  Christian  mă  putea  ajuta. 

însă  era  duminică  şi  n-aveam  să-l  văd  decât  a doua  zi  după-amiaza.  Chiar  şi  atunci  nu  ştiam  dacă 
voi  avea  ocazia  să  vorbesc  cu  el  între  patru  ochi. 

în  timp  ce  eram  în  drum  spre  antrenament,  m-am  oprit  în  bucătăria  internatului  să  iau  un  baton 
de  granola4.  în  acest  timp,  am  trecut  pe  lângă  doi  novici,  Miles  şi  Anthony.  Miles  fluieră  când  mă 
văzu. 

— Cum  mai  merge,  Rose?  Te  simţi  singură?  Ai  nevoie  de  companie? 

Anthony  râse. 

— Nu  pot  să  te  muşc,  dar  pot  să-ţi  dau  altceva  ce-ţi  doreşti. 

Ca  să  ies,  trebuia  să  trec  de  uşa  unde  stăteau  ei.  Uitându-mă  urât  la  ei,  i-am  împins  ca  să  trec,  dar 
Miles  m-a  prins  de  mijloc,  coborându-şi  mâna  în  jos,  spre  fundul  meu. 

— Ia-ţi  mâinile  de  pe  fundul  meu  până  nu-ţi  sparg  faţa,  i-am  spus,  smucindu-mă. 

Făcând  asta,  n-am  reuşit  decât  să  dau  peste  Anthony. 

— Haide,  spuse  Anthony.  Credeam  că  nu  era  nicio  problemă  pentru  tine  să  te  ocupi  de  doi  ţipi  în 
acelaşi  timp. 

O altă  voce  se  auzi. 

— Băieţi,  dacă  nu  plecaţi  imediat,  eu  o să  mă  ocup  de  amândoi. 

Mason.  Eroul  meu. 

— Numai  gura  e de  tine,  spuse  Miles. 

Era  cel  mai  solid  dintre  cei  doi  şi  îmi  dădu  drumul  ca  să  se  pregătească  de  bătaie  cu  Mason. 
Anthony  se  depărta  de  mine,  mai  interesat  dacă  avea  să  urmeze  sau  nu  o bătaie.  Era  atât  de  mult 
testosteron  în  aer,  încât  simţeam  că  am  nevoie  de  o mască  de  gaze. 

— Şi  tu  i-o  tragi?  îl  întrebă  Miles  pe  Mason.  Nu  vrei  să  împărţi? 

— Dacă  mai  spui  un  cuvânt  despre  ea,  îţi  crap  capul. 

— De  ce?  E doar  o târfă  pentru  sân... 

Mason  îl  pocni.  Lovitura  nu-i  crăpă  capul  lui  Miles,  nici  măcar  nu-i  rupse  sau  produse  vreo 
sângerare,  dar  păru  dureroasă.  Holbă  ochii  şi  se  năpusti  spre  Mason.  Zgomotul  uşilor  deschizându- 
se  în  hol  îi  făcu  pe  amândoi  să  încremenească.  Novicii  avea  o grămadă  de  probleme  dacă  se  băteau. 

— Probabil  că  vin  nişte  gardieni.  Mason  rânji.  Vrei  să  afle  că  băteai  o fată? 

Miles  şi  Anthony  schimbară  priviri  scurte. 

— Haide,  spuse  Anthony.  Să  mergem.  Te  găsim  noi  mai  încolo,  Ashford. 

După  ce  plecară,  m-am  întors  către  Mason. 

— „Că  băteai  o fată”? 

— Cu  plăcere,  spuse  el  sec. 

— N-aveam  nevoie  de  ajutorul  tău. 

— Sigur.  Te  descurcai  foarte  bine  de  una  singură. 

— M-au  prins  nepregătită,  asta-i  tot.  M-aş  fi  putut  descurca  cu  ei  până  la  urmă. 

— Uite  ce  e,  nu-ţi  descărca  nervii  provocaţi  de  ei  pe  mine. 

— Pur  şi  simplu  nu-mi  place  să  fiu  tratată  ca...  o fată. 

— Eşti  o fată.  Şi  încercam  doar  să  te  ajut. 

L-am  privit  şi  am  văzut  că  avea  o figură  sinceră.  Avusese  intenţii  bune.  N-avea  rost  să  mă  port 

4 Baton  din  cereale  şi  arahide,  în  amestec  cu  caramel,  ciocolată  sau  unt  de  arahide 

urât  cu  el  când  aveam  atâţia  oameni  pe  care  să-i  urăsc  în  ultima  vreme. 

— Păi...  mersi.  îmi  pare  rău  că  te-am  luat  la  rost.  Am  mai  vorbit  un  pic  şi  am  reuşit  să-l  fac  să-mi 
spună  mai  multe  bârfe  de  la  şcoală.  Observase  creşterea  poziţiei  Lissei,  dar  nu  părea  să  o găsească 
ciudată.  în  timp  ce  vorbeam  cu  el,  am  observat  expresia  plină  de  adoraţie  pe  care  o avea  mereu  în 
preajma  mea.  Mă  întrista  că-1  făceam  să  aibă  asemenea  sentimente.  Chiar  mă  simţeam  vinovată.  Cât 
de  greu  ar  fi,  m-am  întrebat,  să  ies  cu  el?  Era  plăcut,  amuzant  şi  arăta  acceptabil  de  bine.  Ne  şi 
înţelegeam.  De  ce  mă  băgăm  în  atâtea  încurcături  cu  alţi  ţipi,  când  aveam  unul  cât  se  poate  de 
drăguţ  aici,  care  mă  voia  pe  mine?  De  ce  pur  şi  simplu  nu  puteam  avea  şi  eu  aceleaşi  sentimente 
pentru  el? 

Am  primit  răspunsul  chiar  înainte  de  a termina  întrebarea.  Nu  puteam  fi  prietena  lui  Mason 
pentru  că,  atunci  când  îmi  imaginam  pe  cineva  care  mă  ţine  în  braţe  şi-mi  şopteşte  lucruri  picante  la 
ureche,  acesta  avea  accent  rusesc. 

Mason  continuă  să  mă  privească  cu  admiraţie,  neştiind  ce  se  petrecea  în  mintea  mea.  Şi  văzând 
acea  adoraţie,  am  înţeles  dintr-odată  cum  o puteam  folosi  în  avantajul  meu. 

Simţindu-mă  un  pic  în  plus  vinovată,  am  mutat  conversaţia  spre  un  stil  mai  cochet  şi  am  privit 
cum  Mason  devine  tot  mai  îmbujorat. 

M-am  sprijinit  de  perete  lângă  el,  astfel  ca  braţele  noastre  să  se  atingă  un  pic,  şi  i-am  zâmbit  cu 
nepăsare. 

— Ştii,  tot  nu  sunt  de  acord  cu  bravura  asta  a ta,  dar  chiar  i-ai  speriat.  Asta  aproape  că  a meritat. 

— Dar  nu  eşti  de  acord? 

Mi-am  mişcat  degetele  în  sus  pe  braţul  lui. 

— Nu.  Vreau  să  spun,  e tare  în  principiu,  dar  nu  şi  în  practică. 

Râse. 

— Ba  pe  naiba. 

îmi  prinse  mâna  şi  mă  privi  cu  înţeles. 

— Uneori,  ai  nevoie  să  fii  salvată.  Cred  că  îţi  place  să  fii  salvată  uneori  şi  pur  şi  simplu  nu  poţi  s- 
o recunoşti. 

— Iar  eu  cred  că  ţie  îţi  place  să  salvezi  oameni  şi  pur  şi  simplu  nu  poţi  s-o  recunoşti. 

— Nu  cred  că  ştii  ce-mi  face  mie  plăcere.  Să  salvez  domniţe  ca  tine  e pur  şi  simplu  un  lucru 
onorabil,  declară  cu  mândrie. 

Mi-am  stăpânit  impulsul  de  a-1  plesni  din  cauza  folosirii  domniţelor. 

— Atunci,  dovedeşte-o.  Fă-mi  o favoare  doar  pentru  că  „aşa  e politicos”. 

— Sigur,  spuse  imediat.  Orice. 

— Vreau  să-i  duci  un  mesaj  lui  Christian  Ozera. 

Entuziasmul  lui  slăbi. 

— Ce  nai...?  Glumeşti. 

— Ba  nu.  Deloc. 

— Rose...  nu  pot  să  vorbesc  cu  el.  Ştii  asta. 

— Parcă  ai  spus  că  o să  mă  ajuţi.  Parcă  ai  spus  că  a ajuta  „domniţe”  e un  lucru  onorabil. 

— Nu  văd  cu  adevărat  ce  legătură  are  onoarea  aici.  I-am  aruncat  cea  mai  posomorâtă  expresie  pe 
care  am  putut-o  lua.  Cedă. 

— Ce  vrei  să-i  spun? 

— Spune-i  că-mi  trebuie  cărţile  Sfântului  Vladimir.  Cele  din  magazie.  Trebuie  să  mi  le  strecoare 
repede.  Spune-i  că  sunt  pentru  Lissa.  Şi  spune-i...  spune-i  că  am  minţit  în  noaptea  recepţiei.  Am 
ezitat,  apoi  am  adăugat:  Spune-i  că  îmi  pare  rău. 

— Asta  n-are  nicio  noimă. 

— Nu  trebuie  să  aibă.  Fă-o  doar.  Te  rog! 

Am  afişat  din  nou  zâmbetul  de  regină  a frumuseţii.  Asigurându-mă  în  grabă  că  va  vedea  ce  poate 
face,  plecă  la  masa  de  prânz,  iar  eu  m-am  dus  la  antrenament. 

CINCISPREZECE 


Mason  reuşi. 

Mă  găsi  a doua  zi  înainte  de  cursuri.  Căra  cu  el  o cutie  cu  cărţi. 

— Le-am  luat,  spuse.  Grăbeşte-te  şi  ia-le  înainte  să  intri  în  bucluc  că  vorbeşti  cu  mine. 

Mi  le  dădu  şi  am  mormăit  nemulţumită.  Erau  grele. 

— Christian  ţi  le-a  dat? 

— Da.  Am  reuşit  să  vorbesc  cu  el  fără  să  bage  nimeni  de  seamă.  E numai  figuri  băiatul  ăsta,  ai 
observat? 

— Da,  am  observat. 

L-am  recompensat  pe  Mason  cu  un  zâmbet  pe  care  l-a  sorbit  dintr-o  privire. 

— Mersi.  înseamnă  mult  pentru  mine. 

Am  cărat  prada  în  camera  mea,  pe  de-a  întregul  conştientă  de  cât  de  ciudat  era  că  o persoană  ca 
mine,  care  detesta  învăţatul,  se  pregătea  să  se  îngroape  în  nişte  aiureli  prăfuite  din  secolul  al 
paisprezecelea.  Când  am  deschis  prima  carte,  însă,  am  văzut  că  acestea  trebuie  să  fi  fost  reeditări 
după  reeditări  ale  unor  reeditări,  probabil  pentru  că  orice  era  atât  de  vechi  se  dezintegrase  de  mult. 

Trecând  de  la  o carte  la  alta,  am  descoperit  că  se  împărţeau  în  trei  categorii:  cărţi  scrise  de 
oameni  după  ce 

Sfântul  Vladimir  murise,  cărţi  scrise  de  alţi  oameni  în  timp  ce  el  trăia  şi  un  fel  de  jurnal  scris  de 
el.  Ce  spusese  Mason  despre  sursele  primare  şi  secundare?  Aceste  ultime  două  categorii  erau  cele 
care  îmi  trebuiau.  Cei  care  le  reeditaseră  pe  acestea  le  reformulaseră  îndeajuns  de  mult,  încât  să  nu 
fiu  nevoită  să  citesc  în  engleza  veche  sau  ceva  de  genul  ăsta.  Sau  mai  degrabă,  m-am  gândit  eu,  în 
rusă.  Sfântul  Vladimir  trăise  în  patria-mamă. 

Astăzi,  am  oblojit-o  pe  mama  lui  Sava,  care  de  multă  vreme  suferea  de  dureri  puternice  la 
stomac.  Boala  ei  e vindecată  acum,  dar  Dumnezeu  nu  mi-a  îngăduit  să  fac  lesne  un  asemenea  lucru. 
Sunt  slăbit  şi  ameţit,  iar  nebunia  încearcă  să  mi  se  strecoare  în  minte.  îi  mulţumesc  lui  Dumnezeu  în 
fiecare  zi  pentru  Anna  cea  atinsă  de  umbră,  căci  fără  ea,  fără  îndoială  n-aş  fi  în  stare  să  rabd. 

Iarăşi  Anna.  Şi  „atinsă  de  umbră”.  Printre  altele,  vorbea  mult  despre  ea.  De  cele  mai  multe  ori, 
scria  predici  lungi,  exact  aşa  cum  auzeam  în  biserică.  Super-plictisitoare.  Dar  alteori,  cartea  se  citea 
întocmai  ca  un  jurnal,  recapitulând  ce  făcea  în  fiecare  zi.  Şi  dacă  într-adevăr  nu  erau  o grămadă  de 
prostii,  vindeca  tot  timpul.  Oameni  bolnavi.  Oameni  răniţi.  Chiar  şi  plante.  Readucea  la  viaţă  recolte 
pârjolite  când  oamenii  piereau  de  foame.  Uneori  făcea  florile  să  înflorească  doar  aşa,  fără  motiv. 

Continuând  să  citesc,  am  aflat  că  era  bine  că  bătrânul  Vlad  o avea  pe  Anna  aproape,  pentru  că  era 
destul  de  tulburat.  Cu  cât  îşi  folosea  puterile  mai  mult,  cu  atât  mai  mult  acestea  începeau  să-l 
afecteze.  Devenea  iraţional  de  furios  şi  de  trist.  Dădea  vina  pentru  aceasta  pe  demoni  şi  pe  chestii 
stupide  de  genul  ăsta,  dar  era  evident  că  suferea  de  depresie.  Odată,  recunoscuse  în  jurnalul  său, 
încercase  să  se  sinucidă.  Anna  îl  împiedicase. 

Mai  târziu,  răsfoind  prin  cartea  scrisă  de  tipul  care-1  cunoştea  pe  Vladimir,  am  citit: 

Şi  mulţi  socotesc  miraculoasă,  de  asemenea,  puterea  pe  care  binecuvântatul  Vladimir  o arată 
asupra  altora.  Moroii  şi  dhampirii  se  strâng  la  el  şi-i  ascultă  cuvintele,  bucuroşi  să  fie  numai  în 
apropierea  lui.  Unii  spun  că  nebunia  e cea  care  îl  înrâureşte  şi  nu  spiritul,  dar  cei  mai  mulţi  îl 
slăvesc  şi  ar  face  tot  ce  le-ar  cere.  Acesta  este  felul  prin  care  Dumnezeu  îi  pecetluieşte  pe  cei  pe 
care-i  iubeşte  şi  dacă  asemenea  clipe  sunt  urmate  de  halucinaţii  şi  deznădejde,  este  o jertfă 
neînsemnată  pentru  cât  bine  şi  câte  îndrumări  le  poate  arăta  oamenilor. 

Semăna  mult  cu  ceea  ce  spusese  preotul,  dar  am  observat  mai  mult  decât  o „personalitate 
cuceritoare”.  Oamenii  îl  adorau,  ar  fi  făcut  tot  ce  le-ar  fi  cerut.  Da,  Vladimir  folosise  forţa  de 
constrângere  asupra  adepţilor  săi,  eram  sigură.  Aşa  făcuseră  mulţi  moroi  în  acele  timpuri,  înainte  de 
a fi  interzisă,  dar  nu  o foloseau  pe  moroi  sau  dhampiri.  Nu  puteau.  Ca  şi  Vladimir,  Lissa  putea. 

Am  închis  cartea  şi  m-am  lăsat  pe  spate  în  pat.  Vladimir  vindeca  plante  şi  animale.  Putea  folosi 
constrângerea  într-o  măsură  uriaşă.  Şi,  după  toate  descrierile,  folosirea  acelor  tipuri  de  puteri  îl 
făcuseră  nebun  şi  deprimat. 

Pe  lângă  toate  acestea,  ceea  ce  făcea  ca  situaţia  să  fie  mult  mai  ciudată  era  faptul  că  toată  lumea 

îi  descria  gardianul  ca  „atinsă  de  umbră”.  Acea  expresie  nu-mi  dăduse  pace  încă  de  când  o auzisem 
prima  dată... 

„Eşti  atinsă  de  umbră!  Trebuie  să  ai  grijă  de  ea!” 

Doamna  Karp  îmi  strigase  aceste  cuvinte,  cu  mâinile  încleştate  de  cămaşa  mea  şi  smucindu-mă 
către  ea.  Se  întâmplase  într-o  noapte  acum  doi  ani,  când  eram  în  secţiunea  principală  a claselor  mari 
ca  să  înapoiez  o carte.  Era  aproape  după  ora  de  stingere,  iar  sălile  erau  goale.  Auzisem  un  zgomot 
puternic  şi  apoi  doamna  Karp  apăruse  în  mare  viteză  de  după  colţ,  arătând  foarte  agitată  şi  cu 
privirea  speriată. 

Mă  împinsese  intr-un  perete,  continuând  să  mă  ţină  strâns. 

— înţelegi? 

Cunoşteam  destule  mişcări  de  autoapărare  încât  să  o pot  împinge  probabil  la  o parte,  dar  şocul 
mă  făcuse  să  încremenesc. 

— Nu. 

— Vin  să  mă  prindă.  Or  să  vină  şi  după  ea. 

— Cine? 

— Lissa.  Trebuie  să  o protejezi.  Cu  cât  o foloseşte  mai  mult,  cu  atât  va  fi  mai  rău.  Opreşte-o, 
Rose.  Opreşte-o  înainte  ca  ei  să  observe,  înainte  să  observe  şi  să  o ducă  şi  pe  ea  de  aici.  Scoate-o  de 
aici. 

— Eu...  ce  vreţi  să  spuneţi?  S-o  scot  din...  vreţi  să  spuneţi  din  Academie? 

— Da!  Trebuie  să  plecaţi.  Sunteţi  legate.  De  tine  depinde.  Du-o  departe  de  locul  ăsta. 

Cuvintele  ei  erau  nebuneşti.  Nimeni  nu  pleca  de  la  Academie.  însă,  în  timp  ce  mă  ţinea  acolo  şi 

mă  privea  fix  în  ochi,  am  început  să  mă  simt  straniu.  Un  sentiment  neclar  îmi  întunecă  mintea.  Ceea 
ce  spusese  părea  dintr-odată  foarte  logic,  cel  mai  logic  lucru  din  lume.  Da.  Trebuia  s-o  iau  pe  Lissa 
de  acolo,  s-o  duc... 

Pe  hol  se  auziră  tropăituri  şi  un  grup  de  gardieni  apăru  de  după  colţ.  Nu  i-am  recunoscut;  nu  erau 
de  la  şcoală.  O luară  de  pe  mine,  imobilizând-o.  Cineva  mă  întrebă  dacă  eram  în  regulă,  dar  nu 
puteam  decât  să  mă  holbez  la  doamna  Karp. 

— N-o  lăsa  să  folosească  puterea!  strigă  ea.  Salveaz-o.  Salveaz-o  de  ea  însăşi! 

Gardienii  îmi  explicaseră  mai  târziu  că  nu  se  simţea  bine  şi  că  fusese  dusă  intr-un  loc  în  care  se 
putea  restabili.  Avea  să  fie  în  siguranţă  şi  îngrijită,  m-au  asigurat.  Avea  să-şi  revină. 

Numai  că  nu-şi  revenise. 

întoarsă  în  prezent,  m-am  uitat  în  gol  spre  cărţi  şi  am  încercat  să  pun  totul  cap  la  cap.  Lissa. 
Doamna  Karp.  Sfântul  Vladimir. 

Ce  ar  fi  trebuit  să  fac? 

Cineva  ciocăni  în  uşă  şi  m-am  smuls  din  amintirile  mele.  De  când  fusesem  suspendată,  nimeni 
nu  mă  vizitase,  nici  măcar  personalul.  Când  am  deschis  uşa,  l-am  văzut  pe  Mason  în  hol. 

— De  două  ori  într-o  zi?  am  întrebat.  Şi  cum  de-ai  reuşit  să  urci  aici? 

îmi  zâmbi  relaxat. 

— Cineva  a pus  un  chibrit  aprins  intr-un  coş  de  gunoi  dintr-o  baie.  Mare  păcat.  Personalul  e cam 
ocupat.  Haide,  te  scot  de  aici. 

Am  clătinat  din  cap.  Provocarea  de  incendii  era  aparent  un  nou  semn  de  afecţiune.  Christian  o 
făcuse,  iar  acum  şi  Mason. 

— îmi  pare  rău,  în  seara  asta  nu  mă  salvezi.  Dacă  sunt  prinsă... 

— Sunt  ordinele  Lissei. 

Am  tăcut  şi  l-am  lăsat  să  mă  scoată  din  clădire.  M-a  dus  la  internatul  moroilor  şi  m-a  strecurat  ca 
prin  minune  înăuntru  şi  până  la  camera  ei  fără  să  fiu  văzută.  M-am  întrebat  dacă  şi  în  această  clădire 
era  un  incendiu  la  baie  care  să  distragă  atenţia. 

în  camera  ei,  am  găsit  o petrecere  în  plină  desfăşurare.  Lissa,  Camille,  Carly,  Aaron  şi  alţi  câţiva 
din  familiile  regale  stăteau  pe  acolo  râzând,  ascultând  muzică  tare  şi  trecându-şi  unul  altuia  sticle  de 
whisky.  Fără  Mia,  fără  Jesse.  Natalie,  am  observat  câteva  clipe  mai  târziu,  stătea  separat  de  grup, 
evident  nesigură  de  cum  să  se  comporte  în  apropierea  tuturor.  Stânjeneala  ei  era  cât  se  poate  de 
evidentă. 

Lissa  se  ridică  în  picioare,  iar  emoţiile  estompate  pe  care  le  simţeam  prin  legătura  noastră 
indicau  că  băuse  de  ceva  vreme. 

— Rose!  Se  întoarse  către  Mason  cu  un  zâmbet  strălucitor.  Ai  reuşit. 

El  îi  făcu  o plecăciune  exagerată. 

— Sunt  la  ordinele  tale. 

Speram  că  o făcuse  de  dragul  aventurii  şi  nu  din  cauza  vreunei  constrângeri.  Lissa  mă  cuprinse 
cu  braţul  de  mijloc  şi  mă  trase  în  jos  alături  de  ceilalţi. 

— Alătură-te  festivităţilor. 

— Ce  sărbătorim? 

— Nu  ştiu.  Evadarea  ta  din  seara  asta? 

Câţiva  dintre  ceilalţi  ridicară  pahare  din  plastic,  aclamându-mă  şi  toastând  pentru  mine.  Xander 
Bădica  mai  turnă  două  pahare,  întinzându-le  către  Mason  şi  mine.  L-am  luat  pe  al  meu  zâmbind,  în 
acelaşi  timp  simţindu-mă  neliniştită  în  privinţa  întorsăturii  pe  care  o luaseră  evenimentele  în  acea 
noapte.  Nu  cu  mult  timp  înainte,  m-aş  fi  bucurat  din  toată  inima  pentru  o petrecere  ca  aceasta  şi  mi- 
aş  fi  golit  paharul  în  treizeci  de  secunde.  Insă,  de  data  asta,  prea  multe  lucruri  mă  nelinişteau.  Cum 
ar  fi  faptul  că  membrii  familiilor  regale  o tratau  pe  Lissa  ca  pe  o zeiţă.  Cum  ar  fi  faptul  că  niciunul 
dintre  ei  nu  părea  să-şi  amintească  că  fusesem  acuzată  că  eram  o târfă  pentru  sânge.  Cum  ar  fi  faptul 
că  Lissa  era  complet  nefericită,  în  ciuda  zâmbetelor  şi  a râsului  ei. 

— De  unde  aţi  luat  whisky-ul?  am  întrebat. 

— De  la  domnul  Nagy,  spuse  Aaron.  Stătea  foarte  aproape  de  Lissa. 

Toată  lumea  ştia  că  domnul  Nagy  bea  mereu  după  ore  şi  avea  o ascunzătoare  în  campus.  Lolosea 
mereu  noi  ascunzători  — iar  studenţii  le  descopereau  întotdeauna. 

Lissa  se  sprijini  de  umărul  lui  Aaron. 

— Aaron  m-a  ajutat  să  mă  strecor  în  camera  lui  şi  să  le  iau.  Le  ascunsese  la  fundul  dulapului  de 
pictură. 

Ceilalţi  râseră,  iar  Aaron  o privi  cu  o totală  şi  absolută  adoraţie.  In  mod  amuzant,  mi-am  dat 
seama  că  nu  fusese  nevoită  să  folosească  vreun  pic  de  constrângere  asupra  lui.  Era  pur  şi  simplu 
nebun  după  ea.  întotdeauna  fusese. 

— De  ce  nu  bei?  mă  întrebă  Mason  un  pic  mai  târziu,  şoptindu-mi  la  ureche. 

M-am  uitat  în  jos  la  paharul  meu,  pe  jumătate  surprinsă  să-l  văd  plin. 

— Nu  ştiu.  Poate  că  nu  cred  că  gardienii  ar  trebui  să  bea  când  sunt  în  apropierea  celor  pe  care-i 
au  în  grijă. 

— Nu  e în  grija  ta  încă!  Nu  eşti  la  datorie.  Nu  o să  fii  foarte  multă  vreme.  De  când  ai  devenit  atât 
de  responsabilă? 

Nu  credeam  cu  adevărat  că  eram  atât  de  responsabilă.  Dar  mă  gândeam  la  ce  spusese  Dimitri 
despre  echilibrul  dintre  distracţie  şi  obligaţii.  Pur  şi  simplu  nu  părea  în  regulă  să-mi  fac  de  cap  când 
Lissa  era  în  ultimul  timp  într-o  stare  atât  de  vulnerabilă.  Trăgându-mă  din  locul  meu  strâmt  dintre  ea 
şi  Mason,  m-am  dus  şi  m-am  aşezat  lângă  Natalie. 

— Bună,  Nat,  eşti  tăcută  în  seara  asta. 

Ţinea  în  mână  un  pahar  la  fel  de  plin  ca  al  meu. 

— Şi  tu  la  fel.  Am  râs  încet. 

— Cred  că  da. 

îşi  înclină  capul,  privindu-i  pe  Mason  şi  pe  cei  din  familiile  regale  de  parcă  ar  fi  fost  vreun  soi  de 
experiment  ştiinţific.  Consumaseră  mult  mai  mult  whisky  de  când  ajunsesem  eu,  iar  agitaţia 
crescuse  considerabil. 

— Ciudat,  nu?  Tu  erai  centrul  atenţiei  înainte.  Acum  e ea. 

Am  clipit  surprinsă.  Nu  mă  gândisem  să  privesc  lucrurile  din  această  perspectivă. 

— Posibil. 

— Bună,  Rose,  spuse  Xander,  gata  să-şi  verse  băutura  în  timp  ce  se  apropie  de  mine.  Cum  a fost? 

— Cum  a fost  ce? 

— Să  laşi  pe  cineva  să  se  hrănească  de  la  tine?  Ceilalţi  tăcură,  cuprinşi  de  un  fel  de  stare  de 
anticipare. 

— N-a  făcut  asta,  spuse  Lissa  pe  un  ton  dojenitor.  Ţi-am  mai  spus. 

— Da,  da,  ştiu  că  nimic  nu  s-a  întâmplat  cu  Jesse  şi  Ralf.  Dar  voi  două  aţi  făcut-o,  nu?  Când  eraţi 
plecate? 

— Las-o  baltă,  spuse  Lissa. 

Constrângerea  funcţiona  cel  mai  bine  prin  contactul  vizual  direct,  iar  atenţia  lui  era  concentrată 
asupra  mea,  nu  a ei. 

— Adică,  e tare.  Voi  două  aţi  făcut  ce  trebuia  să  faceţi,  nu?  Nu  e ca  şi  cum  ai  fi  o hrănitoare. 
Vreau  să  ştiu  doar  cum  a fost.  Danielle  Szelsky  m-a  lăsat  odată  s-o  muşc.  Spunea  că  nu  se  compară 
cu  nicio  altă  senzaţie. 

Se  auzi  un  „îh”  colectiv  dinspre  fete.  Sex  şi  sânge  cu  dhampirii  era  ceva  pervers;  între  moroi,  era 
ceva  canibalic. 

— Eşti  un  mare  mincinos,  spuse  Camille. 

— Nu,  vorbesc  serios.  A fost  doar  o muşcătură  mică.  Nu  i s-a  urcat  la  cap  ca  hrănitorilor.  Da'  ţie? 
îşi  puse  braţul  liber  pe  după  umerii  mei.  Ţi-a  plăcut? 

Figura  Lissei  încremeni  şi  păli.  Alcoolul  îi  diminua  intensitatea  emoţiilor,  dar  puteam  simţi  destul 
cât  să  ştiu  care  era  starea  ei  de  spirit.  Gânduri  mohorâte,  înspăimântate  se  scurseră  în  mine  — 
accentuate  de  mânie,  în  mod  obişnuit,  îşi  controla  bine  temperamentul  — spre  deosebire  de  mine  — 
dar  o mai  văzusem  şi  înainte  izbucnind.  Odată,  se  întâmplase  la  o petrecere  foarte  asemănătoare  cu 
aceasta,  la  doar  câteva  săptămâni  după  ce  doamna  Karp  fusese  dusă  de  la  Academie. 

Greg  Dashkov  — un  văr  îndepărtat  al  lui  Natalie  — dăduse  petrecerea  în  camera  lui.  Aparent, 
părinţii  lui  cunoşteau  pe  cineva  care  cunoştea  pe  cineva,  pentru  că  avea  una  dintre  cele  mai  mari 
camere  din  internat. 

Fusese  prieten  cu  fratele  Lissei  înainte  de  accident  şi  se  arătase  mai  mult  decât  bucuros  s-o  ia  pe 
sora  mai  mică  a lui  Andre  în  grupul  său.  Greg  fusese  de  asemenea  bucuros  să  mă  ia  şi  pe  mine  în 
grup,  iar  noi  doi  stătuserăm  împreună  în  acea  seara.  Pentru  o elevă  de  clasa  a zecea  ca  mine,  să  fiu 
cu  un  moroi  de  neam  regal  aflat  în  ultimul  an  era  o adevărată  senzaţie. 

Am  băut  mult  în  acea  seară,  dar  tot  am  reuşit  să  fiu  cu  ochii  pe  Lissa.  Era  mereu  un  pic  neliniştită 
în  apropierea  atâtor  oameni,  dar  nimeni  nu  observa  de  fapt,  pentru  că  putea  comunica  cu  ei  atât  de 
bine.  Ameţeala  mea  puternică  ţinea  la  distanţă  multe  dintre  emoţiile  ei,  dar,  atâta  vreme  cât  părea  în 
regulă,  nu  mi-am  făcut  probleme.  Pe  la  jumătatea  unui  sărut,  Greg  s-a  oprit  brusc  şi  s-a  uitat  la  ceva 
peste  umărul  meu.  Amândoi  stăteam  în  acelaşi  scaun,  eu  pe  genunchii  lui,  şi  mi-am  întins  gâtul  ca 
să  văd. 

— Ce  este? 

El  clătină  din  cap  cu  un  fel  de  supărare  amuzată. 

— Wade  a adus  un  hrănitor. 

I-am  urmărit  privirea  spre  locul  în  care  stătea  Wade  Vodă,  cu  braţul  în  jurul  unei  fete  plăpânde 
cam  de  vârsta  mea.  Era  om  şi  era  frumuşică,  cu  păr  blond  ondulat  şi  ten  de  porţelan  palid  din  cauza 
pierderii  sângelui.  Alţi  câţiva  băieţi  se  îndreptaseră  spre  ea  şi  stăteau  cu  Wade,  râzând  şi  atingând 
faţa  şi  părul  fetei. 

— Deja  a dat  prea  mult  sânge  azi,  am  spus,  observându-i  paloarea  şi  expresia  de  confuzie  totală. 

Greg  îşi  strecură  mâna  sub  ceafa  mea  şi  mă  întoarse  cu  faţa  la  el. 

— N-or  să-i  facă  rău. 

Ne-am  mai  sărutat  o vreme  şi  apoi  am  simţit  o bătaie  pe  umăr. 

— Rose. 

Am  ridicat  privirea  spre  faţa  Lissei.  Expresia  ei  neliniştită  m-a  surprins,  pentru  că  puteam  simţi 
emoţiile  din  spatele  ei.  Băusem  prea  multă  bere.  Am  coborât  de  pe  genunchii  lui  Greg. 

— Unde  te  duci?  m-a  întrebat  el. 

— Mă  întorc  imediat. 

Am  tras-o  pe  Lissa  deoparte,  dorindu-mi  brusc  să  fi  fost  trează. 

— Ce  s-a  întâmplat? 

— Ei. 

Făcu  semn  cu  capul  spre  băieţii  cu  fata  hrănitoare.  Era  tot  înconjurată  de  un  grup  şi,  atunci  când 

se  întoarse  ca  să  se  uite  la  unul  dintre  ei,  am  văzut  mici  răni  roşii  presărate  pe  gâtul  ei.  Făceau  un  fel 
de  hrănire  în  grup,  muşcând-o  pe  rând  şi  făcând  aluzii  grosolane.  Drogată  şi  nepăsătoare,  ea  îi  lăsa. 

— Nu  pot  să  facă  asta,  îmi  spuse  Lissa. 

— E o hrănitoare.  Nimeni  n-o  să-i  oprească. 

Lissa  ridică  privirea  către  mine  cu  ochi  rugători.  Erau  plini  de  durere,  revoltă  şi  mânie. 

— O să-i  opreşti  tu? 

întotdeauna  eu  fusesem  cea  agresivă,  având  grijă  de  ea  de  când  eram  mici.  Văzând-o  acolo 
atunci,  atât  de  supărată  şi  uitându-se  la  mine  plină  de  speranţă  că  voi  rezolva  lucrurile,  n-am  putut 
să  rezist.  încuviinţând,  am  păşit  nesigură  către  grup. 

— Eşti  atât  de  disperat  să  ai  parte  de  ceva  încât  acum  trebuie  să  droghezi  fete,  Wade?  am 
întrebat. 

El  ridică  privirea  de  la  gâtul  fetei. 

— De  ce?  Ai  terminat  cu  Greg  şi  mai  vrei? 

Mi-am  pus  mâinile  în  şold  şi  am  sperat  că  păream  dură. 

Adevărul  era  că  începusem  de  fapt  să-mi  fie  puţin  greaţă  din  cauza  băuturii. 

— Nici  un  drog  din  lume  n-o  să  mă  facă  să  mă  apropii  de  tine,  i-am  spus,  şi  câţiva  prieteni  de-ai 
lui  râseră.  Dar  ai  putea  să  te  giugiuleşti  cu  lampa  de  acolo.  Pare  suficient  de  ameţită  ca  să  te  facă 
fericit.  Nu  mai  ai  nevoie  de  ea. 

Alţi  câţiva  râseră. 

— Asta  nu  e treaba  ta,  şuieră  el.  Ea  e doar  masa  de  prânz. 

A vorbi  despre  hrănitor  ca  despre  nişte  mese  era  cam  singurul  lucru  mai  urât  ca  a-i  numi  pe 
dhampiri  târfe  pentru  sânge. 

— Asta  nu  e o cameră  de  hrănire.  Nimeni  nu  vrea  să  asiste  la  asta. 

— Da,  consimţi  o fată  din  ultimul  an.  E scârbos. 

Câteva  prietene  ale  ei  o aprobară. 

Wade  se  uită  fioros  la  noi  toate,  la  mine  cel  mai  urât. 

— Bine.  Niciuna  dintre  voi  nu  e obligată  să  vadă.  Haide. 

Apucă  braţul  hrănitoarei  şi  o trase  brutal  de  acolo.  Nesigură,  ea  ieşi  împleticindu-se  cu  el  din 
cameră,  smiorcăindu-se  încet. 

— E tot  ce-am  putut  să  fac,  i-am  spus  Lissei.  Mă  privi  cu  ochii  holbaţi,  şocată. 

— Tocmai  a plecat  cu  ea  la  el  în  cameră.  O să  facă  lucruri  şi  mai  rele. 

— Liss,  nici  mie  nu-mi  place,  dar  nu  e ca  şi  cum  aş  putea  să  mă  duc  să-l  fugăresc  sau  ceva  de 
genul  ăsta.  Mi-am  frecat  fruntea.  M-aş  putea  duce  să-l  pocnesc  sau  ceva  asemănător,  dar  şi  aşa  simt 
că-mi  vine  să  vomit. 

Faţa  i se  întunecă  şi  îşi  muşcă  buza. 

— Nu  poate  să  facă  asta. 

— îmi  pare  rău. 

M-am  întors  pe  scaun  alături  de  Greg,  simţindu-mă  un  pic  aiurea  în  legătură  cu  ce  se  întâmplase. 
Nu  voiam  să  văd  cum  se  profită  de  hrănitoare  în  aceeaşi  măsură  ca  Lissa  — îmi  amintea  prea  mult 
de  ceea  ce  mulţi  băieţi  moroi  credeau  că  le  puteau  face  fetelor  dhampir.  Dar  în  acelaşi  timp  nu 
puteam  câştiga  această  luptă,  nu  în  seara  aceea.  Greg  mă  mutase  ca  să  ajungă  mai  uşor  la  gâtul  meu, 
când  am  observat,  câteva  minute  mai  târziu,  că  Lissa  dispăruse.  Aproape  gata  să  cad,  m-am  dat  jos 
de  pe  genunchii  lui  şi  m-am  uitat  înjur. 

— Unde  e Lissa? 

El  întinse  mâna  după  mine. 

— Probabil  e la  baie. 

Nu  simţeam  nimic  prin  legătura  dintre  noi.  Alcoolul  o amorţise.  Ieşind  în  hol,  am  răsuflat  uşurată 
pentru  că  scăpasem  de  muzica  şi  de  vocile  zgomotoase.  Era  linişte  aici  — cu  excepţia  sunetului  a 
ceva  care  se  spărgea  la  două  camere  mai  încolo.  Uşa  era  întredeschisă  şi  am  intrat  împingând-o. 

Fata  hrănitoare  se  chircise  într-un  colţ,  îngrozită.  Lissa  stătea  în  picioare  cu  braţele  încrucişate, 
cu  o expresie  mânioasă  şi  înspăimântătoare.  îl  fixa  pe  Wade  cu  intensitate,  iar  el  o privea  vrăjit. 
Ţinea  în  mână  o bâtă  de  baseball  şi  se  părea  că  o folosise  deja,  pentru  că  încăperea  era  distrusă: 

rafturi  de  cărţi,  combina  stereo,  oglinda... 

— Sparge  şi  fereastra,  îi  spuse  Lissa  calm.  Haide.  Nu  contează. 

Hipnotizat,  merse  la  fereastra  mare,  cu  geam  fumuriu.  Mă  uitam  cu  ochii  mari  şi  cu  gura  larg 
deschisă  cum  se  dădu  înapoi  şi  trânti  bâta  în  sticlă.  Se  făcu  ţăndări,  împroşcând  peste  tot  cu  cioburi 
şi  lăsând  să  pătrundă  înăuntru  lumina  primelor  ore  ale  dimineţii  pe  care  aceasta  în  mod  obişnuit  o 
bloca.  Wade  tresări  când  îi  pătrunse  în  ochi,  dar  nu  se  mişcă  de  acolo. 

— Lissa,  am  exclamat.  încetează.  Fă-1  să  se  oprească. 

— Ar  fi  trebuit  să  se  oprească  mai  devreme. 

Abia  îi  recunoşteam  expresia  de  pe  faţă.  N-o  văzusem  niciodată  atât  de  supărată  şi  cu  siguranţă 
n-o  mai  văzusem  făcând  aşa  ceva.  Ştiam,  desigur,  ce  era.  Am  ştiut  imediat.  Forţa  de  constrângere. 

Din  câte  îmi  dădeam  eu  seama,  mai  avea  câteva  secunde  până  să-l  facă  să  întoarcă  bâta  împotriva 
lui  însuşi. 

— Te  rog,  Lissa.  Nu  mai  face  asta.  Te  rog. 

Prin  ameţeala  provocată  de  alcool,  se  scurseră  spre  mine  emoţiile  ei.  Erau  extrem  de  puternice, 
întunecate.  Mânioase.  Nemiloase.  Sentimente  venind  surprinzător  de  la  prietenoasa  şi  echilibrata 
Lissa.  O ştiam  de  la  grădiniţă,  dar  în  acea  clipă  abia  dacă  o recunoşteam. 

Şi  îmi  era  teamă. 

— Te  rog,  Lissa,  am  repetat.  Nu  merită.  Lasă-1  în  pace. 

Nu  se  uită  la  mine.  Ochii  ei  zbuciumaţi  erau  concentraţi  în  totalitate  asupra  lui  Wade.  încet,  cu 
atenţie,  el  ridică  bâta,  aplecând-o  în  aşa  fel  încât  să  fie  în  aceeaşi  linie  cu  craniul  său. 

— Liss,  am  implorat.  O,  Dumnezeule.  Urma  să  fiu  nevoită  să  mă  reped  la  ea  sau  cam  aşa  ceva  ca 
să  o opresc.  Nu  face  asta. 

— Ar  fi  trebuit  să  se  oprească,  spuse  Lissa  pe  un  ton  egal. 

Bâta  încetă  să  se  mai  mişte.  Era  acum  exact  la  distanţa  potrivită  pentru  a-şi  lua  avânt  şi  a lovi. 

— N-ar  fi  trebuit  să-i  facă  asta  ei.  Oamenii  nu  se  pot  purta  cu  alţi  oameni  aşa  — chiar  şi  cu 
hrănitori. 

— Dar  o sperii,  am  spus  încet.  Uită-te  la  ea. 

La  început,  nu  se  întâmplă  nimic,  apoi  Lissa  îşi  lăsă  privirea  să  alunece  spre  hrănitoare.  Fata 
stătea  tot  ghemuită  într-un  colţ,  cu  braţele  strânse  în  jurul  ei  în  poziţie  de  apărare.  Ochii  ei  albaştri 
erau  enormi,  iar  lumina  se  reflecta  pe  faţa  ei  udă  de  şiroaiele  de  lacrimi.  Scoase  un  hohot  de  plâns 
înăbuşit,  îngrozit. 

Faţa  Lissei  rămase  impasibilă.  în  sinea  ei,  simţeam  lupta  pe  care  o dădea  pentru  a se  controla.  O 
parte  din  ea  nu  voia  să-i  facă  rău  lui  Wade,  în  ciuda  furiei  orbitoare  care  altminteri  o stăpânea.  Faţa  i 
se  strâmbă  şi  strânse  ochii.  Mâna  dreaptă  se  întinse  la  încheietura  stângii  şi  o apucă  strâns,  iar 
unghiile  îi  intrară  adânc  în  carne.  Tresări  de  durere,  dar,  prin  legătura  dintre  noi,  am  simţit  cum 
şocul  durerii  îi  distrage  atenţia  de  la  Wade. 

Abandonă  forţa  de  constrângere,  iar  el  dădu  drumul  bâtei,  părând  de-a  dreptul  năucit.  Eu  am 
răsuflat  uşurată,  în  hol  se  auziră  paşi.  Lăsasem  uşa  deschisă,  iar  bufnitura  atrăsese  atenţia.  Doi 
membri  ai  personalului  internatului  năvăliră  în  cameră,  încremenind  când  văzură  dezastrul  din  faţa 
lor. 

— Ce  s-a  întâmplat? 

Noi,  ceilalţi,  ne  uitam  unul  la  celălalt.  Wade  arăta  total  pierdut.  Se  holba  la  cameră,  la  bâtă,  iar 
apoi  la  Lissa  şi  la  mine. 

— Nu  ştiu...  nu  pot...  îşi  îndreptă  întreaga  atenţie  asupra  mea  şi  brusc  deveni  furios.  Ce  nai...  tu 
ai  fost!  Nu  voiai  să  laşi  baltă  chestia  cu  hrănitoarea. 

Angajaţii  internatului  mă  priviră  întrebător  şi,  în  câteva  secunde,  m-am  decis. 

Trebuie  s-o  protejezi.  Cu  cât  o foloseşte  mai  mult,  cu  atât  va  fi  mai  rău.  Opreşte-o,  Rose. 
Opreşte-o  înainte  să  observe,  înainte  să  observe  şi  să  o ducă  de  aici  şi  pe  ea.  Scoate-o  de  aici. 

în  minte,  vedeam  faţa  doamnei  Karp,  stăruind  nebuneşte.  I-am  aruncat  lui  Wade  o privire 
arogantă,  ştiind  prea  bine  că  nimeni  nu  s-ar  îndoi  de  o mărturisire  pe  care  aş  face-o  sau  nici  n-ar 
bănui-o  măcar  pe  Lissa. 

— Da,  păi,  dacă  i-ai  fi  dat  drumul,  i-am  spus  lui,  n-aş  fi  fost  nevoită  să  fac  asta. 

Salveaz-o.  Salveaz-o  de  ea  însăşi. 

După  seara  aceea,  n-am  mai  băut  niciodată.  Am  refuzat  să-mi  las  garda  jos  în  apropierea  Lissei. 
Şi,  două  zile  mai  târziu,  în  timp  ce  se  presupunea  că  eram  suspendată  pentru  „distrugerea 
proprietăţii”,  am  luat-o  pe  Lissa  şi  am  fugit  din  Academie. 

înapoi  în  camera  Lissei,  cu  braţul  lui  Xander  în  jurul  meu  şi  ochii  ei  furioşi  şi  mâhniţi  privindu- 
ne,  nu  ştiam  dacă  va  face  iar  ceva  extrem.  Dar  situaţia  îmi  reamintea  prea  mult  de  cea  din  unnă  cu 
doi  ani  şi  ştiam  că  trebuia  s-o  dezamorsez. 

— Doar  un  pic  de  sânge,  spunea  Xander.  N-o  să  iau  mult.  Vreau  doar  să  văd  ce  gust  are  un 
dhampir.  Nimănui  nu-i  pasă  aici. 

— Xander,  mârâi  Lissa,  las-o  în  pace. 

M-am  strecurat  de  sub  braţul  lui  şi  am  zâmbit,  căutând  mai  mult  o replică  amuzantă  decât  una 
care  ar  11  putut  pomi  o ceartă. 

— Haide,  l-am  tachinat  eu.  A trebuit  să-l  lovesc  pe  ultimul  tip  care  m-a  întrebat  asta  şi  tu  eşti  de 
o mie  de  ori  mai  drăguţ  ca  Jesse.  Ar  fi  păcat. 

— Drăguţ?  întrebă  el.  Sunt  ameţitor  de  sexy,  nu  drăguţ. 

Carly  râse. 

— Nu,  eşti  drăguţ.  Todd  mi-a  spus  că  îţi  cumperi  un  fel  de  gel  de  păr  franţuzesc. 

Xander,  dezorientat,  aşa  cum  devin  uşor  atâţia  oameni  beţi,  se  întoarse  să-şi  apere  onoarea, 

uitând  de  mine.  încordarea  dispăru  şi  primi  vesel  tachinarea  legată  de  părul  său. 

în  partea  cealaltă  a camerei,  Lissa  mă  privi  în  ochi  cu  uşurare.  Zâmbi  şi  îmi  făcu  un  semn  uşor  de 
mulţumire  cu  capul,  înainte  să-şi  îndrepte  din  nou  atenţia  către  Aaron. 


ŞAISPREZECE 

A doua  zi,  mi-am  dat  cu  adevărat  seama  cât  de  multe  lucruri  se  schimbaseră  de  când  începuseră 
zvonurile  lui  Jesse  şi  Ralf.  Pentru  unii,  rămâneam  o sursă  inepuizabilă  de  bârfe  şi  râsete.  Din  partea 
celor  pe  care-i  convertise  Lissa,  aveam  parte  de  prietenie  şi,  ocazional,  de  sprijin.  în  ansamblu,  mi- 
am  dat  seama,  colegii  noştri  îmi  mai  acordau  de  fapt  foarte  puţină  atenţie.  Acest  lucru  se  adeveri 
mai  ales  când  ceva  nou  le  captă  tuturor  atenţia.  Lissa  şi  Aaron. 

Se  pare  că  Mia  auzise  de  petrecere  şi  explodase  când  aflase  că  Aaron  fusese  acolo  fără  ea.  îl 
făcuse  cu  ou  şi  cu  oţet  şi-i  spusese  că,  dacă  voia  să  fie  cu  ea,  nu  putea  să  fugă  să-şi  petreacă  timpul 
cu  Lissa.  Aşa  că  Aaron  decisese  că  nu  voia  să  fie  cu  ea.  Se  despărţise  de  ea  în  dimineaţa  aceea...  şi 
mersese  mai  departe. 

Acum,  el  şi  Lissa  erau  nebuni  unul  după  altul.  Stăteau  prin  hol  şi  la  masa  de  prânz  ţinându-se  în 
braţe,  râzând  şi  vorbind.  Sentimentele  Lissei  venite  prin  intermediul  legăturii  noastre  arătau  doar  un 
interes  moderat,  în  ciuda  faptului  că  se  uita  la  el  ca  şi  cum  ar  fi  fost  cel  mai  fascinant  lucru  de  pe 
planetă.  Mare  parte  din  purtarea  asta  era  de  faţadă,  lucru  de  care  Aaron  nu  părea  să-şi  dea  seama.  în 
schimb,  arăta  ca  şi  cum  ar  fi  fost  gata  să  ridice  un  altar  la  picioarele  ei  în  orice  moment,  far  eu?  Mă 
simţeam  rău. 

Sentimentele  mele  nu  contau,  însă,  în  comparaţie  cu  ale  Miei.  La  prânz,  stătea  în  partea  cealaltă  a 
încăperii  vizavi  de  noi,  cu  ochii  fixaţi  ostentativ  înainte,  ignorând  consolările  prietenilor  de  lângă 
ea.  Avea  pete  roz  pe  obrajii  ei  palizi,  rotunzi,  iar  ochii  îi  erau  roşii.  Nu  spuse  nimic  răutăcios  când 
am  trecut  pe  lângă  ea.  Nicio  glumă  arogantă.  Nicio  privire  batjocoritoare.  Lissa  o distrusese,  tot  aşa 
cum  Mia  jurase  să  ne  facă  nouă. 

Singura  persoană  mai  nefericită  decât  Mia  era  Christian.  Spre  deosebire  de  ea,  el  nu  se  jena  să 
studieze  fericitul  cuplu  în  timp  ce  afişa  o privire  sinceră  de  ură.  Ca  de  obicei,  nimeni  în  afară  de 
mine  nici  măcar  nu  observă. 

După  ce  i-am  privit  pe  Lissa  şi  pe  Aaron  alintându-se  pentru  a zecea  oară,  am  plecat  mai 
devreme  de  la  masa  de  prânz  şi  m-am  dus  s-o  văd  pe  doamna  Carmack,  profesoara  care  preda 
principiile  elementelor.  De  ceva  vreme  voiam  să  o întreb  ceva. 

— Rose,  nu? 

Părea  surprinsă  să  mă  vadă,  dar  nu  furioasă  sau  enervată,  aşa  cum  erau  în  ultima  vreme  jumătate 
din  ceilalţi  profesori. 

— Da.  Am  o întrebare  despre,  hmm,  magie.  Ridică  o sprânceană.  Novicii  nu  făceau  ore  de 
magie. 

— Sigur.  Ce  vrei  să  ştii? 

— îl  ascultam  pe  preot  vorbind  despre  Sfântul  Vladimir  zilele  trecute...  Ştiţi  în  ce  element  s-a 
specializat?  Vladimir,  adică.  Nu  preotul. 

Se  încruntă. 

— Ciudat.  Pe  cât  e de  faimos  aici,  pe  atât  mă  surprinde  că  nu  se  discută  niciodată.  Nu  sunt 
expertă,  dar,  în  toate  povestirile  pe  care  le-am  auzit,  nu  făcea  niciodată  nimic  ce-aş  putea  spune  că 
avea  legătură  cu  vreunul  din  elemente.  Ori  asta,  ori  nimeni  n-a  consemnat  niciodată. 

— Cum  rămâne  cu  vindecările?  am  insistat  eu.  Există  vreun  element  care  te  lasă  să  le  faci  pe- 
astea? 

— Nu,  niciunul,  din  câte  ştiu  eu.  Buzele  i se  strânseră  intr-un  mic  zâmbet. 

— Oamenii  credincioşi  ar  spune  că  vindeca  prin  puterea  lui  Dumnezeu,  nu  prin  vreun  fel  de 
magie  a elementelor.  La  urma  urmei,  un  lucru  în  privinţa  căruia  poveştile  sunt  categorice  e că  era 
„plin  de  spirit”. 

— E posibil  să  nu  se  fi  specializat?  Zâmbetul  îi  pieri. 

— Rose,  e intr-adevăr  legat  de  Sfântul  Vladimir?  Sau  e legat  de  Lissa? 

— Nu  chiar...,  m-am  bâlbâit  eu. 

— Ştiu  că  e greu  pentru  ea  — mai  ales  în  faţa  tuturor  colegilor  ei  — dar  trebuie  să  aibă  răbdare, 
îmi  explică  ea  cu  blândeţe.  O să  se  întâmple.  Mereu  se  întâmplă. 

— Dar  uneori  nu  se  întâmplă. 

— Rareori.  Dar  nu  cred  că  ea  va  fi  un  asemenea  caz.  Are  o aptitudine  peste  medie  la  toate  cele 
patru,  chiar  dacă  n-a  atins  niveluri  specializate.  Va  apărea  şi  specializarea  în  curând. 

Asta  îmi  dădu  o idee. 

— E posibil  să  te  specializezi  în  mai  multe  elemente?  Râse  şi  clătină  din  cap. 

— Nu.  E prea  multă  putere.  Nimeni  n-ar  putea  stăpâni  atâta  putere,  nu  fără  să-şi  piardă  minţile. 

Ah.  Minunat. 

— Bine.  Mulţumesc. 

Eram  pe  picior  de  plecare,  dar  apoi  mi-a  mai  trecut  ceva  prin  minte. 

— Hei,  o ţineţi  minte  pe  doamna  Karp?  în  ce  se  specializase? 

Doamna  Carmack  făcu  figura  aceea  stânjenită  pe  care  o făceau  alţi  profesori  ori  de  câte  ori 
cineva  o menţiona  pe  doamna  Karp. 

— De  fapt... 

— Ce? 

— Aproape  că  am  uitat.  Cred  că  era  cu  adevărat  una  dintre  puţinele  persoane  care  nu  s-au 
specializat  niciodată.  Avea  pur  şi  simplu  mereu  un  control  foarte  scăzut  asupra  a toate  patru 
elementele. 

Am  petrecut  restul  orelor  de  după-amiază  gândindu-mă  la  cuvintele  doamnei  Carmack, 
încercând  să  le  introduc  în  teoria  mea  unitară  Lissa-Karp-Vladimir.  De  asemenea,  am  urmărit-o  pe 
Lissa.  Atâţia  oameni  voiau  să  vorbească  cu  ea  acum,  că  abia  de  îmi  mai  observa  tăcerea.  Din  când 
în  când,  însă,  o vedeam  aruncându-mi  o privire  şi  zâmbind,  cu  o expresie  obosită  în  ochi.  Râsul  şi 
pălăvrăgeala  de  toată  ziua  cu  persoane  pe  care  le  plăcea  doar  într-o  oarecare  măsură  îşi  spuneau 
cuvântul. 

— Misiune  îndeplinită,  i-am  spus  după  ore.  Putem  opri  Proiectul  Spălarea  de  Creiere. 

Stăteam  pe  bancă  în  curte  şi  ea  îşi  legăna  picioarele  înainte  şi  înapoi. 

— Ce  vrei  să  spui? 

— Ai  reuşit,  l-ai  oprit  pe  oameni  să-mi  facă  viaţa  oribilă.  Ai  distrus-o  pe  Mia.  1 l-ai  furat  pe 
Aaron.  Mai  joacă-te  cu  el  încă  vreo  două  săptămâni,  apoi  abandonează-i  pe  el  şi  pe  ceilalţi  din 
familiile  regale.  O să  fii  mai  fericită. 

— Nu  crezi  că  sunt  fericită  acum? 

— Ştiu  că  nu  eşti.  Unele  petreceri  sunt  distractive,  dar  deteşti  să  pretinzi  că  eşti  prietenă  cu 
oameni  care  nu-ţi  plac  — şi  nu-ţi  plac  cei  mai  mulţi  dintre  ei.  Ştiu  cât  de  mult  te-a  enervat  Xander 
noaptea  trecută. 

— E un  cretin,  dar  mă  descurc  eu.  Dacă  nu-mi  mai  petrec  timpul  cu  ei,  totul  o să  fie  din  nou  cum 
a fost  înainte.  Pur  şi  simplu,  Mia  o să  înceapă  iar.  In  felul  ăsta,  nu  ne  mai  poate  deranja. 

— Nu  merită  dacă  totul  în  rest  te  deranjează. 

— Nu  mă  supără  nimic. 

Părea  un  pic  defensivă. 

— Da?  am  întrebat  răutăcios.  Pentru  că  eşti  atât  de  îndrăgostită  de  Aaron?  Pentru  că  de-abia 
aştepţi  să  faci  sex  cu  el  din  nou? 

Mă  săgeta  cu  privirea. 

— Ţi-am  mai  spus  oare  că  uneori  poţi  fi  o mare  jigodie? 

Am  ignorat  întrebarea. 

— Spun  doar  că  ai  destule  mizerii  cu  care  să-ţi  baţi  capul  şi  fără  toate  astea.  Te  epuizezi  din 
cauza  puterii  de  constrângere  pe  care  o foloseşti. 

— Rose! 

Se  uită  neliniştită  înjur. 

— Vorbeşte  încet! 

— Dar  e adevărat.  Dacă  o foloseşti  mereu,  o să  îţi  facă  varză  capul.  Pe  bune. 

— Nu  crezi  că  exagerezi? 

— Cum  rămâne  cu  doamna  Karp?  Figura  Lissei  încremeni. 

— Ce  e cu  ea? 

— Tu.  Tu  eşti  la  fel  ca  ea. 

— Nu,  nu  sunt! 

Ochii  verzi  îi  scăpărară  de  indignare. 

— Şi  ea  vindeca. 

Fu  şocată  să  mă  audă  vorbind  despre  acest  lucru.  Subiectul  în  cauză  ne  frământase  de  atâta 
vreme,  dar  aproape  că  nu  vorbisem  niciodată  despre  el. 

— Asta  nu  înseamnă  nimic. 

— Nu  crezi  că  înseamnă?  Mai  ştii  pe  altcineva  care  poate  să  facă  asta?  Sau  care  poate  folosi 
constrângerea  pe  dhampiri  şi  pe  moroi? 

— Ea  nu  folosea  niciodată  constrângerea  aşa,  ripostă  ea. 

— Ba  da.  A încercat  s-o  folosească  pe  mine  în  noaptea  în  care  a plecat.  începuse  să  funcţioneze, 
dar  apoi  au  luat-o  de  acolo  înainte  să  termine. 

Chiar  o luaseră  înainte?  Ea  urma  urmei,  la  doar  o lună  după  aceea  Lissa  şi  cu  mine  fugiserăm  de 
la  Academie,  întotdeauna  crezusem  că  asta  fusese  ideea  mea,  dar  poate  că  sugestia  doamnei  Karp 
fusese  adevărata  forţă  din  spatele  acestui  lucru. 

Lissa  îşi  încrucişa  braţele.  Faţa  îi  era  sfidătoare,  dar  era  neliniştită. 

— Bine.  Şi  ce-i  cu  asta?  Ce  dacă  era  o ciudată,  ca  mine?  Asta  nu  înseamnă  nimic.  A înnebunit 
din  cauză  că...  ei  bine,  pur  şi  simplu  aşa  era.  N-are  nicio  legătură  cu  nimic. 

— Dar  nu  e numai  ea,  am  spus  încet.  Mai  e cineva  ca  voi.  Cineva  pe  care  l-am  descoperit.  Am 
ezitat.  îl  ştii  pe  Sfântul  Vladimir... 

Şi  atunci  am  mărturisit  în  sfârşit  totul.  I-am  spus  tot.  I-am  spus  despre  cum  ea,  doamna  Karp  şi 
Sfântul  Vladimir  puteau  cu  toţii  vindeca  şi  folosi  super-constrângerea.  Cu  toate  că  am  făcut-o  să  se 
neliniştească,  i-am  spus  cum  şi  ei  ajungeau  să  se  tulbure  uşor  şi  încercaseră  să-şi  facă  singuri  rău. 

— El  a încercat  să  se  sinucidă,  am  spus,  fără  s-o  privesc  în  ochi.  Şi  am  observat  de  multe  ori 
urme  pe  pielea  doamnei  Karp  — ca  şi  cum  şi-ar  fi  zgâriat  propria  faţă.  încerca  să  le  ascundă  cu 
părul,  dar  puteam  să  văd  vechile  zgârieturi  şi  să-mi  dau  seama  când  făcea  altele  noi. 

— Asta  nu  înseamnă  nimic,  insistă  Lissa.  E...  totul  e o coincidenţă. 

Vorbea  ca  şi  cum  voia  să  creadă  acest  lucru  şi,  în  interior,  o parte  din  ea  chiar  credea.  Dar  era  o 
altă  parte  din  ea,  o parte  disperată  care  voise  de  atâta  vreme  să  ştie  că  nu  era  un  monstru,  că  nu  era 
singură.  Chiar  dacă  veştile  erau  proaste,  cel  puţin  acum  ştia  că  mai  erau  şi  alţii  ca  ea. 

— E o coincidenţă  că  niciunul  dintre  ei  nu  pare  să  se  fi  specializat? 

I-am  relatat  conversaţia  mea  cu  doamna  Carmack  şi  i-am  explicat  teoria  despre  specializarea  în 
toate  cele  patru  elemente.  I-am  repetat  de  asemenea  observaţia  doamnei  Carmack  despre  cum  ar 
putea  acest  lucru  să  extenueze  pe  cineva. 

Când  am  terminat,  Lissa  îşi  frecă  ochii,  întinzându-şi  un  pic  machiajul.  îmi  zâmbi  slab. 

— Nu  ştiu  ce  e mai  nebunesc:  ce  îmi  spui  tu  acum  sau  faptul  că  ai  citit  efectiv  ceva  ca  să  afli 
toate  astea. 

Am  zâmbit,  uşurată  că,  totuşi,  făcuse  o glumă. 

— Hei,  ştiu  şi  eu  să  citesc. 

— Ştiu  că  ştii.  Mai  ştiu  şi  că  ţi-a  luat  un  an  să  citeşti  Codul  lui  Da  Vinci. 

Râse. 

— N-a  fost  vina  mea!  Şi  nu  încerca  să  schimbi  subiectul. 

— Nu  încerc.  Zâmbi,  apoi  oftă. 

— Pur  şi  simplu  nu  ştiu  ce  să  cred  în  legătură  cu  toate  astea. 

— Nu  e nimic  de  gândit.  Pur  şi  simplu,  nu  mai  face  lucruri  care  să  te  tulbure.  Mai  ţii  minte  ce-am 
vorbit  despre  a nu  face  valuri?  Revino  la  asta.  îţi  e mult  mai  uşor. 

Clătină  din  cap. 

— Nu  pot  s-o  fac.  Nu  încă. 

— De  ce  nu?  Ţi-am  mai  spus...  M-am  oprit,  întrebându-mă  de  ce  nu  mă  prinsesem  mai  înainte. 
Nu  e vorba  doar  de  Mia,  am  zis.  Faci  toate  astea  pentru  că  simţi  că  aşa  ar  trebui  să  faci.  încă  mai 
încerci  să  fii  Andre. 

— Părinţii  mei  şi-ar  fi  dorit  să... 

— Părinţii  tăi  ar  fi  vrut  să  fii  fericită. 

— Nu  e aşa  de  uşor,  Rose.  Nu  pot  să-i  ignor  mereu  pe  oamenii  ăştia.  Şi  eu  sunt  din  familie 
regală. 

— Cei  mai  mulţi  dintre  ei  sunt  îngrozitori. 

— Şi  mulţi  dintre  ei  vor  participa  la  guvernarea  moroilor.  Andre  ştia  asta.  Nu  era  ca  ceilalţi,  dar 
făcea  ce  trebuia  să  facă  pentru  că  ştia  cât  de  importanţi  erau. 

M-am  lăsat  pe  spate  pe  bancă. 

— Ei  bine,  poate  că  asta-i  problema.  Decidem  cine  e „important”  doar  pe  baza  familiei,  aşa  că  ne 
alegem  cu  rataţii  ăştia  care  iau  decizii.  Din  cauza  asta  numărul  moroilor  scade  şi  jigodii  ca  Tatiana 
sunt  regine.  Poate  că  e nevoie  de  un  nou  sistem  regal. 

— Haide,  Rose.  Aşa  stau  lucrurile;  aşa  au  stat  lucrurile  timp  de  secole.  Trebuie  să  ne  împăcăm  cu 
situaţia. 

M-am  încruntat. 

— Bine,  ce  zici  de  asta?  continuă  ea.  Ţi-e  teamă  ca  eu  să  nu  devin  ca  ei  — ca  doamna  Karp  şi  ca 
Sfântul  Vladimir  — da?  Ei  bine,  ea  spunea  că  n-ar  trebui  să-mi  folosesc  puterile,  că  o să 
înrăutăţească  situaţia  dacă  o fac.  Dacă  m-aş  opri  pur  şi  simplu?  Constrângere,  vindecare,  totul. 

Am  privit-o  bănuitor. 

— Ai  putea  să  faci  asta? 

Lăsând  la  o parte  constrângerea  oportună,  asta  era  ce  voisem  să  facă  de  la  bun  început.  Depresia 
ei  începuse  în  acelaşi  timp  în  care  puterile  ieşiseră  la  iveală,  imediat  după  accident.  Nu  puteam 
decât  să  cred  că  erau  legate,  mai  ales  în  lumina  dovezilor  şi  a avertismentelor  doamnei  Karp. 

— Da. 

Faţa  îi  era  perfect  calmă,  expresia  serioasă  şi  fermă.  Cu  părul  ei  deschis  împletit  într-o  coadă 
franţuzească  îngrijită  şi  un  sacou  din  velur  peste  rochie,  arăta  ca  şi  cum  ar  fi  putut  ocupa  locul 
familiei  ei  din  consiliu  chiar  acum. 

— Trebuie  să  renunţi  la  tot,  am  prevenit-o.  Fără  vindecări,  indiferent  cât  de  drăguţ  şi  de  dulce  e 
animalul. 

Şi  ajunge  cu  constrângerea  pentru  a-i  zăpăci  pe  cei  din  familiile  regale. 

încuviinţă  din  cap  cu  seriozitate. 

— Pot  s-o  fac.  Asta  te-ar  face  să  te  simţi  mai  bine? 

— Da,  dar  m-aş  simţi  şi  mai  bine  dacă,  pe  lângă  faptul  că  n-ai  mai  face  magie,  ai  reîncepe  să-ţi 
petreci  timpul  cu  Natalie. 

— Ştiu,  ştiu.  Dar  nu  mă  pot  opri,  cel  puţin  nu  acum.  Nu  reuşeam  s-o  fac  să  cedeze  în  privinţa 
asta  — încă  — dar,  ştiind  că  va  evita  să-şi  folosească  puterile,  m-am  liniştit. 

— în  regulă,  am  spus,  ridicându-mi  rucsacul.  întârziasem  la  exerciţii.  Din  nou. 

— Poţi  să  continui  să  te  joci  cu  gaşca  de  răzgâiaţi,  atâta  vreme  cât  ţii  „cealaltă  chestie”  sub 
control.  Am  ezitat.  Şi,  ştii,  chiar  ţi-ai  atins  scopul  cu  Aaron  şi  Mia.  Nu  trebuie  să-l  ţii  pe  lângă  tine 
ca  să  continui  să  stai  cu  cei  din  familiile  regale. 

— De  ce  tot  am  impresia  că  nu-ţi  mai  place  de  el? 

— îmi  place  oarecum  — cam  cât  de  mult  îl  placi  tu.  Şi  nu  cred  că  ar  trebui  să  te  oboseşti  cu 
oameni  pe  care-i  placi  doar  „oarecum”. 

Lissa  făcu  ochii  mari,  prefăcându-se  uimită. 

— Oare  pe  Rose  Hathaway  o aud  vorbind?  Te-ai  pocăit?  Sau  tu  ai  pe  cineva  pe  care-1  placi  „mai 
mult  decât  oarecum”? 

— Hei,  am  spus  stânjenită.  Pur  şi  simplu,  am  grijă  de  tine.  Pe  lângă  asta,  nu  mai  observasem 
înainte  cât  de  plictisitor  e Aaron. 

Pufni. 

— Tu  crezi  că  toată  lumea  e plictisitoare. 

— Christian  nu  e. 

Mă  luase  gura  pe  dinainte.  Ea  nu  mai  zâmbi. 

— E un  măgar.  Pur  şi  simplu  a încetat  să  mai  vorbească  cu  mine  fără  niciun  motiv.  îşi  încrucişa 
braţele.  Şi,  la  urma  urmei,  nu-1  urăşti? 

— Pot  să-l  urăsc  şi  să  cred  în  acelaşi  timp  că  e interesant. 

Dar  începeam  de  asemenea  să  mă  gândesc  că  se  putea  să  fi  făcut  o mare  greşeală  în  cazul  lui 
Christian.  Era  antipatic  şi  sinistru  şi  îi  plăcea  să  dea  foc  oamenilor,  e adevărat.  Pe  de  altă  parte,  era 
inteligent  şi  amuzant  — intr-un  fel  anormal  — şi  avea  cumva  un  efect  liniştitor  asupra  Lissei. 

Dar  o dădusem  cu  totul  în  bară.  Mă  lăsasem  acaparată  de  mânie  şi  de  gelozie  şi  sfârşisem  prin  a-i 
despărţi  pe  ei.  Dacă  l-aş  fi  lăsat  să  se  ducă  la  ea  în  grădină  în  noaptea  aceea,  poate  că  nu  s-ar  fi 
tulburat  şi  nu  s-ar  fi  tăiat.  Poate  că  ar  fi  fost  împreună  acum,  la  distanţă  de  toate  aceste  intrigi  din 
şcoală. 

Soarta  trebuie  să  fi  gândit  acelaşi  lucru,  pentru  că,  la  cinci  minute  după  ce  mă  despărţisem  de 
Lissa,  am  trecut  pe  lângă  Christian,  care  traversa  curtea  interioară.  Ochii  noştri  s-au  întâlnit  pentru  o 
clipă  înainte  de  a trece  unul  pe  lângă  celălalt.  Aproape  că  mi-am  continuat  drumul.  Aproape. 
Trăgând  adânc  aer  în  piept,  m-am  oprit. 

— Stai...  Christian,  am  strigat  către  el. 

La  naiba,  întârziasem  atât  de  mult  la  antrenament.  Dimitri  avea  să  mă  omoare. 

Christian  se  întoarse  spre  mine,  cu  mâinile  înfipte  în  buzunarele  hainei  lui  negre  şi  lungi,  cu 
umerii  lăsaţi  şi  cu  o atitudine  nepăsătoare. 

— Da?  ’ 

— Mersi  pentru  cărţi.  El  nu  spuse  nimic. 

— Cele  pe  care  i le-ai  dat  lui  Mason. 

— Ah,  credeam  că  te  referi  la  celelalte  cărţi.  Glumeţul. 

— N-ai  de  gând  să  mă  întrebi  pentru  ce  erau? 

— Treaba  ta.  M-am  gândit  doar  că  erai  plictisită  din  cauza  suspendării. 

— Ar  trebui  să  fiu  destul  de  plictisită  pentru  asta.  Nu  râse  la  gluma  mea. 

— Ce  vrei,  Rose?  Trebuie  să  mă  duc  undeva.  Ştiam  că  minţea,  dar  sarcasmul  meu  nu  mai  părea 
la  fel  de  amuzant  ca  de  obicei. 

— Vreau  să...  ăăă...  te  întâlneşti  din  nou  cu  Lissa. 

— Vorbeşti  serios?  Mă  studie  cu  atenţie,  foarte  neîncrezător.  După  tot  ce  mi-ai  spus? 

— Da,  păi...  Nu  ţi-a  spus  Mason? 

Buzele  lui  Christian  se  ridicară  intr-un  surâs  batjocoritor. 

— Mi-a  spus  ceva. 

-Şi? 

— Şi  nu  vreau  să  o aud  de  la  Mason.  Rânji  şi  mai  tare  văzând  că  mă  uit  urât.  L-ai  trimis  să-şi 
ceară  scuze  pentru  tine.  Ai  curaj  şi  fă-o  singură. 

— Eşti  un  măgar,  l-am  informat. 

— Mda.  Şi  tu  eşti  o mincinoasă.  Vreau  să  văd  cum  te  umileşti. 

— De  două  săptămâni  mă  tot  umilesc,  am  mormăit.  Ridicând  din  umeri,  se  întoarse  şi  vru  să  se 
depărteze. 

— Stai!  am  strigat,  punându-i  mâna  pe  umăr.  Se  opri  şi  întoarse  privirea  spre  mine. 

— Bine,  bine.  Am  minţit  când  ţi-am  spus  ce  simţea  ea  pentru  tine.  N-a  zis  niciodată  niciunul  din 
lucrurile  acelea  despre  tine,  bine?  Te  place.  Le-am  inventat  pentru  că  eu  nu  te  plac. 

— Şi  totuşi,  vrei  să  vorbesc  cu  ea. 

Aproape  că  nu  mi-a  venit  să  cred  ce  îmi  ieşi  apoi  pe  gură. 

— Cred  că...  ai  putea  fi...  bun  pentru  ea. 

Ne  privirăm  fix  câteva  momente  încordate.  Zâmbetul  lui  superior  se  estompă  un  pic.  Nu  îl 
surprindeau  multe.  Asta  da. 

— îmi  pare  rău.  Nu  te-am  auzit.  Poţi  să  repeţi?  întrebă  el  într-un  final. 

Am  fost  aproape  gata  să-l  pocnesc  în  faţă. 

— Vrei  să  termini  odată?  Vreau  să  te  întâlneşti  din  nou  cu  ea. 

— Nu. 

— Uite  ce  e,  ţi-am  spus,  am  minţit... 

— Nu  e vorba  de  asta.  Este  din  cauza  ei.  Crezi  că  pot  să  vorbesc  cu  ea  acum?  E din  nou  prinţesa 
Lissa,  spuse  plin  de  venin.  Nu  pot  să  mă  apropii  de  ea,  nu  când  e înconjurată  de  toţi  acei  membri  de 
familii  regale. 

— Şi  tu  eşti  dintr-o  familie  regală,  am  spus,  mai  mult  pentru  mine  decât  lui. 

Uitam  mereu  că  Ozera  era  una  dintre  cele  douăsprezece  familii. 

— Nu  contează  prea  mult  într-o  familie  plină  de  strigoi,  nu? 

— Dar  tu  nu  eşti  — stai  un  pic.  Din  cauza  asta  e pe  aceeaşi  lungime  de  undă  cu  tine,  am  înţeles 
cu  o tresărire. 

— Pentru  că  o să  devin  un  strigoi?  întrebă  el  sarcastic. 

— Nu...  pentru  că  şi  tu  ţi-ai  pierdut  părinţii.  Amândoi  i-aţi  văzut  murind. 

— Ea  i-a  văzut  pe  ai  ei  murind.  Eu  i-am  văzut  pe  ai  mei  ucişi. 

Am  tresărit. 

— Ştiu.  îmi  pare  rău.  Trebuie  să  fi  fost...  ei  bine,  habar  n-am  cum  a fost. 

Ochii  lui  de  un  albastru  cristalin  se  tulburară. 

— A fost  ca  şi  cum  aş  fi  văzut  o armată  a Morţii  invadându-mi  casa. 

— Vrei  să  spui...  părinţii  tăi?  Clătină  din  cap. 

— Gardienii  care  au  venit  să-i  ucidă.  Adică,  părinţii  mei  erau  înspăimântători,  da,  dar  tot  mai 
arătau  ca  părinţii  mei  — un  pic  mai  palizi,  cred.  Un  pic  de  roşu  în  ochi.  Dar  mergeau  şi  vorbeau  la 
fel.  Nu  ştiam  că  e ceva  în  neregulă  cu  ei,  dar  mătuşa  mea  da.  Ea  stătea  cu  mine  când  au  venit  să  mă 
ia. 

— Aveau  de  gând  să  te  transforme?  Uitasem  de  misiunea  iniţială  aici,  prea  captivată  de  poveste. 
Erai  foarte  mic. 

— Cred  că  voiau  să  mă  ţină  până  ce  mai  creşteam,  apoi  să  mă  transforme.  Mătuşa  Tasha  nu  voia 
să-i  lase  să  mă  ia.  Au  încercat  să  o convingă,  să  o transforme  şi  pe  ea,  dar  când  n-a  vrut  să  asculte, 
au  încercat  s-o  oblige.  S-a  luptat  cu  ei  — a fost  bătută  serios  — iar  apoi  au  apărut  gardienii. 

Ochii  îi  alunecară  înapoi  la  mine.  Zâmbi,  dar  nu  era  nici-o  bucurie  în  zâmbet. 

— Cum  spuneam,  o armată  a Morţii.  Cred  că  eşti  nebună,  Rose,  dar  dacă  ajungi  precum  ceilalţi, 
o să  poţi  să  faci  multe  victime  într-o  bună  zi.  Nici  eu  n-o  să  mă  pun  cu  tine. 

Mă  simţeam  oribil.  Avusese  o viaţă  mizerabilă  şi  eu  îi  răpisem  unul  dintre  puţinele  lucruri  bune 
din  ea. 

— Christian,  îmi  pare  rău  că  am  stricat  lucrurile  între  tine  şi  Lissa.  A fost  o prostie.  Ea  voia  să  fie 
cu  tine.  Cred  că  încă  mai  vrea  acum.  Dacă  ai  putea  doar... 

— Ţi-am  spus,  nu  pot. 

— Sunt  îngrijorată  pentru  ea.  A intrat  în  toate  chestiile  astea  cu  familiile  regale  pentru  că  ea 
crede  că  o să  i-o  plătească  Miei  — o face  pentru  mine. 

— Şi  nu-i  eşti  recunoscătoare?  Sarcasmul  reveni. 

— Sunt  îngrijorată.  Nu  poate  face  faţă  tuturor  jocurilor  astea  perfide  pentru  putere.  Nu  e bine 
pentru  ea,  dar  nu  vrea  să  mă  asculte.  Aş  avea...  aş  avea  nevoie  de  ajutor. 

— Ea  ar  avea  nevoie  de  ajutor.  Hei,  nu  fi  atât  de  surprinsă  — ştiu  că  se  petrece  ceva  ciudat  cu  ea. 
Şi  nici  măcar  nu  mă  refer  la  chestia  cu  încheieturile  mâinilor. 

Am  tresărit. 

— Ea  ţi-a  spus? 

De  ce  nu?  îi  spusese  orice  altceva. 

— N-a  trebuit  să-mi  spună.  Văd  şi  eu. 

Cred  că  arătam  disperată,  pentru  că  el  oftă  şi-şi  trecu  mâna  prin  păr. 

— Uite,  dacă  o prind  pe  Lissa  singură...  o să  încerc  să  vorbesc  cu  ea.  Dar,  sincer...  dacă  vrei  s-o 
ajuţi  cu  adevărat...  ei  bine,  ştiu  că  ar  trebui  să  fiu  împotriva  autorităţii,  dar  s-ar  putea  să  obţii  cel  mai 
bun  ajutor  vorbind  cu  altcineva.  Cu  Kirova.  Cu  gardianul  tău.  Nu  ştiu.  Cineva  care  ştie  câte  ceva. 
Cineva  în  care  ai  încredere. 

— Lissei  nu  i-ar  plăcea  asta.  M-am  gândit  un  pic.  Şi  nici  mie. 

— Mda,  păi,  toţi  trebuie  să  facem  lucruri  care  nu  ne  plac.  Asta-i  viaţa. 

Ironia  mea  reveni. 

— Dar  tu  ce  eşti,  moderator  la  o emisiune  educaţională? 

Un  zâmbet  ciudat  îi  apăru  pentru  scurt  timp  pe  faţă. 

— Dacă  n-ai  fi  atât  de  sărită,  ai  fi  o companie  plăcută. 

— Ciudat,  şi  eu  am  aceeaşi  impresie  despre  tine.  Nu  mai  adăugă  nimic,  dar  zâmbetul  i se  făcu  şi 
mai  mare  şi  plecă. 


ŞAPTESPREZECE 

Câteva  zile  mai  târziu,  lissa  mă  întâlni  în  faţa  sălii  de  mese  şi-mi  dădu  cea  mai  uluitoare  ştire. 

— Unchiul  Victor  o scoate  pe  Natalie  din  campus  la  sfârşitul  ăsta  de  săptămână  ca  să  meargă  la 
cumpărături  în  Missoula.  Pentru  bal.  Au  spus  că  pot  să  merg  şi  eu. 

N-am  zis  nimic.  Păru  surprinsă  de  tăcerea  mea. 

— Nu  e tare? 

— Pentru  tine,  bănuiesc.  Pe  mine  nu  mă  aşteaptă  malluri  şi  baluri. 

Zâmbi  entuziasmată. 

— I-a  spus  lui  Natalie  că  poate  să  aducă  alte  două  persoane  în  afară  de  mine.  Am  convins-o  să  vă 
ia  pe  tine  şi  pe  Camille. 

Mi-am  ridicat  mâinile  deznădăjduită. 

— Păi,  mersi,  dar  n-am  nici  măcar  voie  să  merg  la  bibliotecă  după  ore.  Nimeni  n-o  să  mă  lase  să 
merg  la  Missoula. 

— Unchiul  Victor  crede  că  poate  s-o  convingă  pe  directoarea  Kirova  să  te  lase  să  mergi.  Şi 
Dimitri  încearcă. 

— Dimitri? 

— Da.  Trebuie  să  meargă  cu  mine  dacă  părăsesc  campusul. 

Zâmbi,  considerând  curiozitatea  mea  legată  de  Dimitri  ca  interes  pentru  mall. 

— Au  rezolvat  în  sfârşit  problemele  legate  de  contul  meu  — mi-am  recăpătat  alocaţia.  Aşa  că 
putem  cumpăra  şi  alte  lucruri  odată  cu  rochiile.  Şi  ştii  că,  dacă  te  lasă  să  mergi  la  mall,  vor  trebui  să 
te  lase  să  mergi  şi  la  bal. 

— Acum  am  început  să  mergem  la  baluri?  am  spus.  Nu  mai  merseserăm  niciodată  înainte.  La 
evenimente  sociale  organizate  de  şcoală?  Nici  pomeneală. 

— Bineînţeles  că  nu.  Dar  ştii  că  or  să  fie  tot  felul  de  petreceri  secrete.  O să  mergem  la  bal  şi  o să 

plecăm  pe  furiş.  Suspină  fericită.  Mia  e extrem  de  invidioasă. 

îi  dădu  înainte  despre  toate  magazinele  la  care  urma  să  mergem,  despre  toate  lucrurile  pe  care  le 
vom  cumpăra.  Recunosc,  şi  eu  eram  destul  de  entuziasmată  la  gândul  că-mi  voi  cumpăra  nişte  haine 
noi,  dar  mă  îndoiam  că  voi  primi  această  pennisiune  fantezistă. 

— Ah,  hei,  spuse  entuziasmată.  Ar  trebui  să  vezi  pantofii  ăştia  pe  care  mi  i-a  împrumutat 
Camille.  Nu  ştiam  că  purtăm  aceeaşi  mărime.  Stai  un  pic. 

îşi  deschise  rucsacul  şi  începu  să  scotocească  prin  el. 

Brusc,  ţipă  şi-l  aruncă  jos.  Cărţi  şi  pantofi  căzură  din  el.  Şi  un  porumbel  mort. 

Era  unul  dintre  porumbeii  de  culoare  bej  murdar  care  stăteau  pe  fire  de-a  lungul  autostrăzii  şi  sub 
copacii  din  campus.  Avea  atât  de  mult  sânge  pe  el,  că  n-am  reuşit  să-mi  dau  seama  unde  era  rana. 
Cine  ar  fi  crezut  că  un  lucru  atât  de  mic  putea  avea  atâta  sânge?  Oricum,  pasărea  era  categoric 
moartă. 

Acoperindu-şi  gura,  Lissa  privea  ţintă  şi  fără  cuvinte,  cu  ochii  mari. 

— Nenorocitul,  am  înjurat  eu.  Fără  ezitare,  am  apucat  un  băţ  şi  am  împins  la  o parte  micul  trup 
înaripat.  După  ce  am  terminat,  am  început  să-i  îndes  lucrurile  în  rucsac,  încercând  să  nu  mă  gândesc 
la  microbi  de  păsări  moarte.  De  ce  naiba  chestia  asta  con...  Liss! 

Am  sărit  şi  am  prins-o,  trăgând-o  înapoi.  îngenunchease  la  pământ,  cu  mâinile  întinse  către 
porumbel.  Cred  că  nici  nu  îşi  dăduse  seama  ce  era  gata  să  facă.  Instinctul  ei  era  prea  puternic, 
acţiona  de  unul  singur. 

— Lissa,  am  spus,  strângându-i  braţul.  Continua  să  se  aplece  spre  pasăre. 

— Nu.  Nu  face  asta. 

— Pot  să-l  salvez. 

— Nu,  nu  poţi.  Ai  promis,  îţi  aminteşti?  Unele  lucruri  trebuie  să  rămână  moarte.  Renunţă  de  data 
asta.  încă  simţindu-i  încordarea,  am  stăruit.  Te  rog,  Liss.  Ai  promis.  Ajunge  cu  vindecările.  Ai  spus 
că  n-o  s-o  mai  faci.  Mi-ai  promis. 

După  alte  câteva  clipe,  am  simţit  că  mâna  i se  relaxează  şi  se  sprijini  de  mine. 

— Urăsc  asta,  Rose.  Urăsc  toate  astea. 

Natalie  ieşi  atunci  afară,  fără  să  ştie  de  priveliştea  sinistră  care  o aştepta. 

— Hei,  voi  — o,  Dumnezeule!  ţipă  ea,  văzând  porumbelul.  Ce  e asta? 

Am  ajutat-o  pe  Lissa  să  se  ridice  în  picioare. 

— O altă,  mmm,  glumă  proastă. 

— Este...  mort? 

Se  strâmbă  dezgustată. 

— Da,  am  spus  hotărâtă. 

Natalie,  observând  încordarea  noastră,  ne  privi. 

— Ce  s-a  mai  întâmplat? 

— Nimic. 

I-am  dat  Lissei  rucsacul  ei. 

— E doar  o glumă  proastă,  bolnavă  a cuiva  şi  o să-i  spun  Kirovei  ca  să  se  poată  face  curat  aici. 

Natalie  se  întoarse,  un  pic  verde  la  faţă. 

— De  ce  oamenii  îţi  tot  fac  asta?  E oribil.  Lissa  şi  cu  mine  schimbarăm  priviri. 

— Habar  n-am,  am  spus. 

Cu  toate  astea,  în  timp  ce  mergeam  spre  biroul  Kirovei,  am  început  să-mi  pun  întrebări. 

Când  găsiserăm  vulpea,  Lissa  sugerase  că  cineva  trebuia  să  ştie  despre  corb.  Nu  crezusem  asta. 
Fuseserăm  singure  în  pădure  în  acea  seară,  iar  doamna  Karp  n-ar  fi  spus  nimănui.  Dar  dacă  totuşi 
văzuse  cineva?  Dacă  cineva  continua  să  facă  asta  nu  ca  să  o sperie,  ci  ca  să  vadă  dacă  va  vindeca 
din  nou?  Ce  scria  în  bileţelul  cu  iepurele?  Ştiu  ce  eşti. 

Nu-i  pomenisem  nimic  Lissei  de  noua  mea  bănuială,  gândindu-mă  că  putea  face  faţă  doar  unui 
număr  limitat  de  teorii  ale  conspiraţiei.  Pe  lângă  asta,  când  am  văzut-o  a doua  zi,  uitase  practic  de 
porumbel  din  cauza  altor  veşti:  Kirova  îmi  dăduse  permisiunea  de  a merge  în  excursia  de  la  sfârşitul 
săptămânii.  Perspectiva  cumpărăturilor  poate  însenina  multe  situaţii  triste  — chiar  şi  uciderea 
animalelor  — şi  mi -am  lăsat  propriile  griji  pentru  mai  târziu. 

Numai  că,  atunci  când  veni  vremea,  am  descoperit  că  eliberarea  mea  era  însoţită  de  anumite 
condiţii. 

— Directoarea  Kirova  crede  că  te-ai  comportat  bine  de  când  te-ai  întors,  îmi  spuse  Dimitri. 

— In  afară  de  începerea  aproape  a unei  bătăi  la  cursul  domnului  Nagy? 

— Nu  te  învinovăţeşte  pentru  asta.  Nu  în  totalitate.  Am  convins-o  că  ai  nevoie  de  o schimbare... 
şi  că  poţi  folosi  acest  lucru  ca  pe  un  exerciţiu  de  instrucţie. 

— Exerciţiu  de  instrucţie? 

îmi  explică  pe  scurt  în  timp  ce  mergeam  să  ne  întâlnim  cu  ceilalţi  cu  care  ieşeam  la  mall.  Victor 
Dashkov,  mai  bolnav  ca  niciodată,  era  acolo  cu  gardienii  lui,  iar  Natalie  sări  practic  pe  el.  Zâmbi  şi 
o îmbrăţişa  grijuliu,  până  când  îl  cuprinse  un  acces  de  tuse.  Ochii  lui  Natalie  se  făcură  mari  de 
nelinişte  în  timp  ce  aştepta  să-i  treacă. 

Susţinu  că  se  simţea  suficient  de  bine  să  ne  însoţească  şi,  în  vreme  ce  eu  îi  admiram  hotărârea, 
m-am  gândit  că  făcuse  multe  eforturi  doar  ca  să  meargă  la  cumpărături  cu  o ceată  de  adolescente. 

Am  străbătut  drumul  de  două  ore  până  la  Missoula  într-o  dubă  mare  a şcolii,  plecând  imediat 
după  răsărit.  Numeroşi  moroi  locuiau  separat  de  oameni,  dar  mulţi  trăiau  şi  printre  ei  şi,  atunci  când 
făceai  cumpărături  în  mallurile  lor,  trebuia  să  mergi  în  timpul  programului  normal,  diurn.  Ferestrele 
din  spate  ale  dubei  aveau  geamuri  fumurii  pentru  a filtra  lumina  şi  a ţine  departe  de  vampiri  ce  era 
mai  nociv  din  ea. 

Erau  nouă  persoane  în  grupul  nostru:  Lissa,  Victor,  Natalie,  Camille,  Dimitri,  eu  şi  alţi  trei 
gardieni.  Doi  dintre  gardieni,  Ben  şi  Spiridon,  călătoreau  mereu  cu  Victor.  Al  treilea  era  unul  dintre 
gardienii  şcolii:  Stan,  imbecilul  care  mă  umilise  în  prima  zi  de  la  întoarcere. 

— Camille  şi  Natalie  nu  au  gardieni  personali  încă,  îmi  explică  Dimitri.  Sunt  amândouă  sub 
protecţia  gardienilor  familiilor  lor.  De  vreme  ce  sunt  eleve  ale  Academiei  care  pleacă  din  campus, 
un  gardian  al  şcolii  le  însoţeşte  — Stan.  Eu  merg  pentru  că  sunt  gardianul  repartizat  Lissei. 
Majoritatea  fetelor  de  vârsta  ei  n-ar  avea  încă  un  gardian  personal,  dar  circumstanţele  fac  ca  situaţia 
ei  să  fie  mai  puţin  obişnuită. 

Stăteam  în  spatele  dubei  cu  el  şi  cu  Spiridon,  aşa  că  puteau  să-mi  împărtăşească  din  experienţa 
gardienilor  ca  parte  a „exerciţiului  de  instrucţie”.  Ben  şi  Stan  stăteau  în  faţă,  în  vreme  ce  restul 
stăteau  în  mijloc.  Lissa  şi  Victor  vorbeau  mult  între  ei,  punându-se  la  curent  cu  noutăţile.  Camille, 
crescută  să  fie  politicoasă  printre  cei  din  familiile  regale,  zâmbea  şi  încuviinţa  din  cap  în  acest  timp. 
Natalie,  pe  de  altă  parte,  părea  lăsată  pe  dinafară  şi  tot  încerca  să  abată  atenţia  tatălui  ei  de  la  Lissa. 
Nu  reuşea.  Aparent,  el  se  obişnuise  să  nu-i  mai  ia  în  seamă  sporovăială. 

M-am  întors  spre  Dimitri. 

— Lissa  ar  trebui  să  aibă  doi  gardieni.  Prinţii  şi  prinţesele  au  mereu  doi. 

Spiridon  era  de  vârsta  lui  Dimitri,  cu  păr  blond  ţepos  şi  o atitudine  mai  relaxată.  în  ciuda  numelui 
lui  grecesc,  avea  un  accent  tărăgănat  din  sud. 

— Nu-ţi  face  probleme,  o să  aibă  destui  când  o să  vină  vremea.  Dimitri  e deja  unul  dintre  ei. 

Sunt  mari  şanse  ca  tu  să  fii  celălalt.  Şi  de  asta  eşti  aici  azi. 

— Partea  cu  instrucţia,  am  presupus  eu. 

— Îhî.  O să  fii  partenera  lui  Dimitri. 

Se  lăsă  un  moment  de  tăcere  ciudată,  probabil  neobservată  de  nimeni  cu  excepţia  lui  Dimitri  şi  a 
mea.  Ochii  noştri  se  întâlniră. 

— Partener  de  protecţie,  lămuri  Dimitri  în  mod  inutil,  de  parcă  şi  el  se  gândise  la  alte  feluri  de 
parteneri. 

— Îhî,  încuviinţă  Spiridon. 

Indiferent  la  tensiunea  din  jurul  lui,  continuă  să  explice  cum  lucrau  gardienii  în  doi.  Erau  chestii 
standard,  direct  din  manuale,  dar  contau  mai  mult  acum  că  le  făceam  în  lumea  reală.  Gardienii  erau 
repartizaţi  moroilor  în  funcţie  de  importanţă.  Doi  era  o unitate  obişnuită,  una  în  care  aveam  probabil 
să  lucrez  mult  cu  Lissa.  Un  gardian  stătea  aproape  de  obiectiv,  celălalt  stătea  în  spate  şi  supraveghea 
împrejurimile.  Cei  care  ocupau  aceste  poziţii  erau  numiţi,  banal,  gărzile  de  apropiere  şi  de 
depărtare. 

— Probabil  că  o să  fii  întotdeauna  gardă  de  apropiere,  îmi  spuse  Dimitri.  Eşti  femeie  şi  de 

aceeaşi  vârstă  cu  prinţesa.  Poţi  să  stai  aproape  de  ea  fără  să  atragi  atenţia. 

— Şi  nu  pot  niciodată  să  o scap  din  ochi,  am  observat.  Sau  pe  tine. 

Spiridon  râse  din  nou  şi-i  dădu  cu  cotul  lui  Dimitri. 

— Ai  un  elev  de  elită  aici.  I-ai  dat  o ţepuşă? 

— Nu.  Nu  e pregătită. 

— Aş  fi  dacă  cineva  mi-ar  arăta  cum  să  folosesc  una,  am  susţinut  eu. 

Ştiam  că  fiecare  gardian  din  dubă  avea  câte  o ţepuşă  şi  o armă  ascunse  la  el. 

— E mai  complicat  decât  simpla  folosire  a ţepuşei,  spuse  Dimitri  în  stilul  său  bătrân-şi-înţelept. 
Tot  trebuie  să-i  supui.  Şi  trebuie  să  fii  hotărâtă  să-i  ucizi. 

— De  ce  nu  i-aş  ucide? 

— Cei  mai  mulţi  strigoi  au  fost  moroi  care  s-au  transformat  intenţionat.  Uneori  sunt  moroi  sau 
dhampiri  transformaţi  cu  forţa.  Nu  contează.  E o şansă  destul  de  mare  să  cunoşti  unul  dintre  ei.  Poţi 
să  ucizi  pe  cineva  pe  care  l-ai  cunoscut? 

Călătoria  asta  devenea  tot  mai  puţin  distractivă. 

— Cred  că  da.  O să  fiu  nevoită,  nu?  Ori  ei,  ori  Lissa... 

— Tot  s-ar  putea  să  eziţi,  spuse  Dimitri.  Şi  ezitarea  asta  te-ar  putea  ucide.  Şi  pe  ea. 

— Atunci,  cum  eşti  sigur  că  nu  eziţi? 

— Trebuie  să-ţi  repeţi  mereu  că  ei  nu  sunt  aceiaşi  oameni  pe  care  i-ai  cunoscut.  Au  devenit  ceva 
sinistru  şi  rău.  Ceva  nefiresc.  Trebuie  să  renunţi  la  emoţii  şi  să  faci  ce  trebuie.  Dacă  le-a  mai  rămas 
vreo  fărâmă  din  fosta  lor  identitate,  probabil  că  vor  fi  recunoscători. 

— Recunoscători  că-i  ucid? 

— Dacă  cineva  te-ar  transforma  intr-un  strigoi,  ce  ţi-ai  dori?  întrebă  el. 

N-am  ştiut  cum  să  răspund  la  asta,  aşa  că  am  tăcut.  Fără  să  mă  slăbească  din  ochi,  insistă  în 
continuare. 

— Ce  ţi-ai  dori  dacă  ai  şti  că  vei  fi  transformată  intr-un  strigoi  împotriva  voinţei  tale?  Dacă  ai  şti 
că-ţi  vei  pierde  ultimele  rămăşiţe  ale  vechilor  tale  principii  morale  şi  înţelegerea  a ceea  ce  e bine  şi 
rău?  Dacă  ai  şti  că  vei  trăi  tot  restul  vieţii  — al  vieţii  tale  nemuritoare  — ucigând  oameni 
nevinovaţi?  Ce  ţi-ai  dori? 

Duba  se  cufundase  într-o  tăcere  neplăcută.  Privindu-1  ţintă  pe  Dimitri,  împovărată  de  toate  acele 
întrebări,  am  înţeles  dintr-odată  de  ce  el  şi  cu  mine  aveam  această  ciudată  atracţie,  pe  lângă  faptul  că 
arătam  bine. 

Nu  mai  cunoscusem  niciodată  pe  cineva  care  lua  atât  de  în  serios  datoria  de  gardian,  care 
înţelegea  toate  consecinţele  de  importanţă  capitală.  Cu  siguranţă,  nimeni  de  vârsta  mea  nu  le 
înţelegea  încă;  Mason  nu  reuşise  să  înţeleagă  de  ce  nu  mă  puteam  relaxa  şi  bea  la  petrecere.  Dimitri 
spusese  că-mi  înţelegeam  datoria  mai  bine  decât  mulţi  gardieni  mai  în  vârstă,  şi  nu  pricepusem  de 
ce  — mai  ales  de  vreme  ce  ei  trebuie  să  fi  văzut  mult  mai  mult  pericol  şi  moarte.  Dar  am  ştiut  în 
clipa  aceea  că  avea  dreptate,  că  aveam  un  fel  de  înţelegere  ciudată  despre  cum  viaţa  şi  moartea  şi 
binele  şi  răul  interacţionau  unul  cu  altul. 

La  fel  şi  el.  S-ar  putea  să  ne  simţim  singuri  uneori.  S-ar  putea  să  lăsăm  „distracţia”  pentru  altă 
dată.  S-ar  putea  să  nu  reuşim  să  trăim  viaţa  pe  care  ne-am  dori-o.  Dar  aşa  trebuia  să  fie.  Ne 
înţelegeam  unul  pe  celălalt,  înţelegeam  că  trebuia  să-i  protejăm  pe  alţii.  Viaţa  fiecăruia  dintre  noi  nu 
avea  să  fie  deloc  uşoară. 

Şi  luarea  unei  astfel  de  decizii  putea  face  parte  din  ea. 

— Dacă  aş  deveni  strigoi...  mi-aş  dori  să  mă  omoare  cineva. 

— Şi  eu,  spuse  el  calm. 

îmi  dădeam  seama  că  avusese  aceeaşi  străfulgerare  pe  care  tocmai  o avusem  eu,  aceeaşi 
înţelegere  a legăturii  dintre  noi. 

— îmi  aduce  aminte  de  Mihail  hăituind-o  pe  Sonya,  murmură  Victor  gânditor. 

— Cine  sunt  Mihail  şi  Sonya?  întrebă  Lissa.  Victor  păru  surprins. 

— Păi,  credeam  că  ştii.  Sonya  Karp. 

— Sonya  Kar...  adică  doamna  Karp?  Ce  e cu  ea?  Se  uită  când  la  mine,  când  la  unchiul  ei. 

— Ea...  a devenit  strigoi,  am  spus,  evitând  privirea  Lissei.  De  bunăvoie. 


94 


Ştiusem  că  Lissa  va  afla  într-o  zi.  Era  ultima  parte  a poveştii  doamnei  Karp,  un  secret  pe  care  nu 
i-1  dezvăluisem.  Un  secret  care  mă  neliniştea  permanent.  Chipul  Lissei  şi  legătura  dintre  noi 
indicară  un  şoc  total  şi  absolut,  crescând  în  intensitate  când  îşi  dădu  seama  că  eu  ştiusem  şi  nu-i 
spusesem. 

— Dar  nu  ştiu  cine  e Mihail,  am  adăugat. 

— Mihail  Tanner,  spuse  Spiridon. 

— Ah.  Gardianul  Tanner.  Era  aici  înainte  ca  noi  să  plecăm.  M-am  încruntat.  De  ce  o urmăreşte  pe 
doamna  Karp? 

— Să  o ucidă,  spuse  Dimitri  categoric.  Erau  amanţi. 

întreaga  chestie  cu  strigoii  îmi  apăru  într-o  nouă  lumină.  Să  dau  peste  un  strigoi  pe  care-1 
cunoşteam  în  toiul  luptei  era  una.  Să  hăituiesc  intenţionat  pe  cineva...  cineva  pe  care  l-am  iubit.  Ei 
bine,  nu  ştiam  dacă  puteam  să  fac  asta,  chiar  dacă  teoretic  era  ceea  ce  trebuia  să  fac. 

— Poate  că  e momentul  să  vorbim  despre  altceva,  spuse  Victor  cu  blândeţe.  Azi  nu  e o zi 
potrivită  să  discutăm  despre  subiecte  deprimante. 

Cred  că  ne-am  simţit  cu  toţii  uşuraţi  să  ajungem  la  mall.  Intrând  în  rolul  de  gardă  de  corp,  m-am 
postat  lângă  Lissa  în  timp  ce  colindam  din  magazin  în  magazin,  uitându-ne  la  toate  modelele  noi 
care  erau  acolo.  Era  plăcut  să  te  afli  din  nou  printre  oameni  şi  să  faci  împreună  cu  ea  ceva  ce  era 
doar  distractiv  şi  nu  implica  vreuna  dintre  intrigile  obscure,  bolnave  de  la  Academie.  Era  aproape  ca 
în  timpurile  bune.  îmi  fusese  dor  să  pierd  pur  şi  simplu  vremea.  îmi  fusese  dor  de  cea  mai  bună 
prietenă  a mea. 

Cu  toate  că  abia  trecuse  de  jumătatea  lui  noiembrie,  mallul  avea  deja  ornamente  strălucitoare  de 
sărbători.  Am  hotărât  că  aveam  cea  mai  bună  meserie  din  lume.  Ce  e drept,  m-am  simţit  un  pic 
ofensată  când  mi-am  dat  seama  că  ceilalţi  gardieni  puteau  să  păstreze  legătura  prin  intermediul  unor 
mici  şi  şmechere  aparate  de  comunicare.  Când  am  protestat  că  n-aveam  şi  eu  unul,  Dimitri  mi-a 
spus  că  o să  învăţ  mai  bine  fără.  Dacă  mă  puteam  descurca  s-o  protejez  pe  Lissa  prin  metoda 
convenţională,  mă  puteam  descurca  cu  orice. 

Victor  şi  Spiridon  rămaseră  cu  noi,  în  timp  ce  Dimitri  şi  Ben  se  răspândiră,  reuşind  cumva  să  nu 
arate  ca  nişte  ciudaţi  care  urmăresc  nişte  adolescente. 

— Asta  ţi  se  potriveşte  atât  de  bine,  spuse  Lissa  la  Macy's,  întinzându-mi  un  maieu  foarte 
decoltat  împodobit  cu  dantelă.  Ţi-1  cumpăr. 

L-am  privit  cu  jind,  imaginându-mă  deja  în  el.  Apoi,  făcând  obişnuitul  contact  vizual  cu  Dimitri, 
am  clătinat  din  cap  şi  i l-am  dat  înapoi. 

— Vine  iarna.  O să-mi  fie  frig. 

— Asta  nu  te-a  mai  oprit  înainte. 

Ridicând  din  umeri,  îl  agăţă  la  loc.  Ea  şi  Camille  probară  un  şir  nesfârşit  de  haine,  preţul 
nepunând  nicio  problemă  pentru  alocaţiile  lor  uriaşe.  Lissa  se  oferea  să-mi  cumpere  tot  ce  voiam. 
Fusesem  darnice  una  cu  cealaltă  întreaga  viaţă  şi  nu  ezitam  să  accept  ce-mi  oferea.  Alegerile  mele  o 
surprinseră. 

— Ai  trei  tricouri  groase  şi  un  hanorac,  mă  informă,  răscolind  intr-un  teanc  de  blugi  BCBG5.  M- 
ai  plictisit  de  tot. 

— Hei,  pe  tine  nu  te  văd  cumpărând  bluze  deocheate. 

— Nu  sunt  eu  cea  care  le  poartă. 

— Mersi  mult. 

— Ştii  ce  vreau  să  spun.  Până  şi  părul  îl  porţi  ridicat.  Era  adevărat.  Ascultasem  sfatul  lui  Dimitri 
şi  îmi  răsucisem  părul  în  sus  intr-un  coc  în  creştet,  făcându-1  să  zâmbească  atunci  când  mă  văzuse. 
Dacă  aş  fi  avut  semne  molnija,  s-ar  fi  văzut. 

Privind  înjur,  se  asigură  că  ceilalţi  nu  ne  puteau  auzi.  Emoţiile  primite  prin  legătura  dintre  noi 
deveniră  neliniştite. 

— Ştiai  de  doamna  Karp. 

— Mda.  Am  auzit  cam  la  o lună  după  ce  a plecat.  Lissa  îşi  aruncă  o pereche  de  blugi  înfloraţi  pe 

5 Acronimul  franţuzesc  de  la  bon  chic,  bon  geme  (stil  şi  clasă)  şi  numele  unui  brand  de  haine  pentru  femei 

creat  de  Max  Azria 

braţ,  fără  să  se  uite  la  mine. 

— De  ce  nu  mi-ai  spus? 

— Nu  era  nevoie  să  ştii. 

— Nu  credeai  că-i  puteam  face  faţă? 

Nu  mi-a  tresărit  niciun  muşchi  pe  faţă.  în  timp  ce  mă  uitam  fix  la  ea,  mintea  îmi  călătorea  în 
timp,  cu  doi  ani  în  urmă.  Eram  în  a doua  zi  de  suspendare  pentru  aşa-zisa  distrugere  a camerei  lui 
Wade,  când  un  grup  de  membri  ai  familiilor  regale  vizită  şcoala.  Mi  se  permisese  să  particip  şi  la 
acea  recepţie,  dar  mă  puseseră  sub  pază  strictă  pentru  a fi  siguri  că  nu  voi  „încerca  ceva”. 

Doi  gardieni  mă  escortau  la  sala  de  mese  şi  vorbeau  încet  între  ei  pe  drum. 

— L-a  omorât  pe  doctorul  care  o îngrijea  şi  aproape  că  a lichidat  jumătate  dintre  pacienţi  şi 
asistente  în  drumul  spre  ieşire. 

— Se  ştie  ceva  despre  locul  unde  s-a  dus? 

— Nu,  o urmăresc...  dar,  ei  bine,  ştii  cum  e. 

— Nu  mă  aşteptam  să  facă  asta.  Nu  părea  deloc  genul. 

— Mda,  păi,  Sonya  era  nebună.  Ai  văzut  cât  de  violentă  devenise  spre  final?  Era  capabilă  de 
orice. 

îmi  târâm  picioarele  nefericită  şi  mi-am  ridicat  brusc  capul. 

— Sonya?  Adică  doamna  Karp?  am  întrebat.  A omorât  pe  cineva? 

Cei  doi  gardieni  se  priviră.  în  cele  din  urmă,  unul  spuse  grav: 

— A devenit  strigoi,  Rose.  M-am  oprit  şi  am  făcut  ochii  mari. 

— Doamna  Karp?  Nu...  n-ar  fi  putut... 

— Mă  tem  că  da,  răspunse  celălalt.  Dar...  ar  trebui  să  ţii  asta  pentru  tine.  E o tragedie.  Nu  face 
din  asta  o bârfă  la  şcoală. 

Restul  serii  am  fost  într-o  stare  de  uluire.  Doamna  Karp.  Nebuna  Karp.  Ucisese  pe  cineva  ca  să 
devină  strigoi.  Nu-mi  venea  să  cred. 

Când  recepţia  se  termină,  reuşisem  să  plec  pe  furiş  de  lângă  gardienii  mei  şi  să  fur  câteva  clipe 
preţioase  cu  Lissa.  Legătura  devenise  deja  puternică  şi  nu  fusese  nevoie  să-i  văd  faţa  ca  să  ştiu  cât 
de  nefericită  era. 

— Ce  s-a  întâmplat?  am  întrebat-o. 

Eram  într-un  colţ  al  holului,  chiar  în  afara  sălii  de  mese.  Privirea  ei  era  goală.  Simţeam  că  avea  o 
migrenă;  durerea  acesteia  se  transfera  la  mine. 

— Nu...  nu  ştiu.  Mă  simt  pur  şi  simplu  ciudat.  Mă  simt  ca  şi  cum  aş  fi  urmărită,  ca  şi  cum  trebuie 
să  fiu  atentă,  ştii? 

Nu  ştiam  ce  să  spun.  Nu  credeam  că  era  urmărită,  dar  doamna  Karp  obişnuia  să  spună  acelaşi 
lucru.  Mereu  paranoică. 

— Probabil  că  nu  e nimic,  am  spus  cu  blândeţe. 

— Probabil,  încuviinţă  ea.  Dintr-odată,  făcu  ochii  mici.  Dar  nu  şi  în  cazul  lui  Wade.  Vorbeşte 
mereu  despre  ce  s-a  întâmplat.  Nu  poţi  să  crezi  ce  lucruri  spune  despre  tine. 

De  fapt,  puteam,  dar  nu-mi  păsa. 

— Uită  de  el.  Nu  contează. 

— îl  urăsc,  spuse  ea,  şi  vocea  îi  era  neobişnuit  de  tăioasă.  Sunt  cu  el  în  comitetul  pentru 
strângerea  aceea  de  fonduri  şi  urăsc  să-l  aud  dând  din  gura  aia  mare  în  fiecare  zi  şi  să-l  văd  flirtând 
cu  orice  fată  apare  pe  acolo. 

N-ar  trebui  să  fii  pedepsită  pentru  ce  a făcut  el.  Trebuie  să  plătească. 

Am  simţit  un  nod  în  gât. 

— E în  regulă...  nu-mi  pasă.  Calmează-te,  Liss. 

— Mie  îmi  pasă,  izbucni  ea,  îndreptându-şi  furia  asupra  mea.  Aş  vrea  să  existe  o cale  să  mă  pot 
răzbuna  pe  el.  Vreo  modalitate  să-l  fac  să  sufere  aşa  cum  te-a  făcut  el  să  suferi. 

îşi  puse  mâinile  la  spate  şi  păşi  înainte  şi  înapoi  furioasă,  călcând  apăsat  şi  hotărât.  Ura  şi  furia 
clocoteau  în  ea.  Simţeam  asta  prin  legătura  noastră.  O simţeam  ca  pe  o furtună  şi  mă  speria 
îngrozitor.  Incertitudinea  învăluia  toate  acestea,  o instabilitate  care  arăta  că  Lissa  nu  ştia  ce  să  facă, 
însă  voia  cu  disperare  să  facă  ceva.  Orice.  Amintirea  nopţii  cu  bâta  de  baseball  îmi  fulgeră  în  minte. 

Iar  apoi  m-am  gândit  la  doamna  Karp.  A devenit  strigoi,  Rose. 

A fost  cel  mai  înspăimântător  moment  din  viaţa  mea.  Mai  înfricoşător  decât  atunci  când  am 
văzut-o  pe  Lissa  în  camera  lui  Wade.  Mai  înfricoşător  decât  atunci  când  am  văzut-o  vindecând  acel 
corb.  Mai  înfricoşătoare  decât  avea  să  fie  capturarea  mea  de  către  gardieni.  Pentru  că  în  chiar  clipa 
aceea,  nu-mi  cunoşteam  cea  mai  bună  prietenă.  Nu  ştiam  de  ce  e capabilă.  Cu  un  an  înainte,  aş  fi  râs 
de  oricine  ar  fi  spus  că  ar  fi  vrut  să  devină  strigoi.  Dar  cu  un  an  înainte,  aş  fi  râs  şi  de  oricine  ar  fi 
spus  că  ar  fi  vrut  să-şi  taie  încheieturile  sau  să  facă  pe  cineva  să  „plătească”. 

In  clipa  aceea,  mi-a  trecut  brusc  prin  cap  că  ar  putea  să  facă  imposibilul.  Şi  trebuia  să  mă  asigur 
că  nu-1  va  face.  Salveaz-o.  Salveaz-o  de  ea  însăşi. 

— Plecăm,  am  spus,  luându-i  braţul  şi  conducând-o  pe  hol.  Imediat. 

Pentru  moment,  confuzia  ei  trecu  în  locul  mâniei. 

— Ce  vrei  să  spui?  Vrei  să  mergem  în  pădure  sau  cum?  N-am  răspuns.  Ceva  din  atitudinea  sau 
din  cuvintele  mele  trebuie  să  fi  luat-o  prin  surprindere,  pentru  că  nu-mi  puse  întrebări  în  timp  ce 
ieşeam  din  sala  de  mese,  traversând  campusul  spre  parcarea  unde  veneau  vizitatorii.  Era  plină  de 
maşini  aparţinând  invitaţilor  din  acea  seară.  Una  dintre  ele  era  un  Lincoln  Town  Car  mare  şi  l-am 
privit  în  timp  ce  şoferul  îl  pornea. 

— Cineva  pleacă  mai  devreme,  am  spus,  cercetându-1  din  apropierea  unui  tufiş.  Am  aruncat  o 
privire  în  spate  şi  n-am  văzut  nimic.  Probabil  că  vor  ajunge  aici  în  orice  clipă. 

Lissa  înţelese. 

— Când  ai  spus  „Plecăm”  te-ai  referit  la...  nu.  Rose,  nu  putem  să  plecăm  de  la  Academie.  N-am 
reuşi  niciodată  să  trecem  de  gărzi  şi  de  punctele  de  control. 

— Nu  e nevoie,  am  spus  cu  hotărâre.  O face  el. 

— Dar  cu  ce  ne  ajută  asta  pe  noi? 

Am  tras  adânc  aer  în  piept,  regretând  ce  trebuia  să  spun,  dar  văzând  aceasta  ca  pe  răul  cel  mai 
mic. 

— Ştii  cum  l-ai  făcut  pe  Wade  să  facă  lucrurile  acelea? 

Tresări,  dar  încuviinţă. 

— Vreau  să  faci  acelaşi  lucru.  Du-te  la  tipul  ăla  şi  spune-i  să  ne  ascundă  în  portbagaj. 

I-am  simţit  şocul  şi  teama.  Nu  înţelegea  şi  era  speriată.  Extrem  de  speriată.  Era  speriată  de 

săptămâni  bune,  de  când  cu  vindecarea  şi  stările  sufleteşti  schimbătoare  şi  cu  Wade.  Era  fragilă  şi  pe 
la  limita  a ceva  ce  niciuna  dintre  noi  nu  înţelegea.  Dar,  în  ciuda  tuturor  acestor  lucruri,  avea 
încredere  în  mine.  Credea  că  o voi  apăra. 

— Bine,  spuse  ea. 

Făcu  câţiva  paşi  spre  el,  apoi  întoarse  privirea  spre  mine. 

— De  ce?  De  ce  facem  asta? 

M-am  gândit  la  mânia  Lissei,  la  dorinţa  ei  de  a face  orice  ca  să  se  răzbune  pe  Wade.  Şi  m-am 
gândit  la  doamna  Karp  — frumoasa,  nebuna  doamnă  Karp  — transformându-se  în  strigoi. 

— Te  protejez,  am  spus.  Nu  e nevoie  să  ştii  mai  multe.  La  mallul  din  Missoula,  stând  între  rafturi 
de  haine  de  firmă,  Lissa  întrebă  iar: 

— De  ce  nu  mi-ai  spus? 

— Nu  era  nevoie  să  ştii,  am  repetat. 

Se  îndreptă  spre  cabina  de  probă,  şoptindu-mi  în  continuare. 

— Ţi-e  teamă  că  o să  o iau  razna.  Ţi-e  teamă  că  o să  devin  şi  eu  strigoi? 

— Nu.  în  niciun  caz.  Asta  a fost  numai  din  cauza  ei.  Tu  n-o  să  faci  asta  niciodată. 

— Nici  dacă  aş  fi  nebună? 

— Nici,  am  spus,  încercând  să  fac  o glumă.  Doar  te-ai  rade  în  cap  şi  ai  trăi  cu  treizeci  de  pisici. 

Sentimentele  Lissei  se  întunecară  şi  mai  mult,  dar  nu  mai  adăugă  nimic.  Oprindu-se  în  faţa 

cabinei  de  probă,  trase  o rochie  neagră  de  pe  stativ.  Se  mai  însenină  un  pic. 

— Rochia  asta  e făcută  pentru  tine.  Nu  mă  interesează  cât  de  practică  vrei  să  fii  acum. 

Făcută  din  material  negru  mătăsos,  rochia  nu  avea  bretele  şi  era  lucioasă,  cam  până  la  genunchi 

de  lungă.  Cu  toate  că  tivul  se  evaza  uşor,  restul  arăta  că  va  reuşi  categoric  să  atragă  privirile.  Super 
sexy.  Poate  chiar  sexy  în  sensul  că  sfida  regulamentul  vestimentar  al  şcolii. 

— E genul  meu,  am  recunoscut. 

Mă  tot  uitam  ţintă  la  ea,  dorindu-mi-o  din  tot  sufletul.  Era  genul  de  rochie  care  putea  schimba 
lumea.  Genul  de  rochie  care  putea  întemeia  religii.  Lissa  scoase  mărimea  mea. 

— Probeaz-o. 

Am  clătinat  din  cap  şi  am  dat  s-o  pun  la  loc. 

— Nu  pot.  Te-ar  compromite  pe  tine.  Pentru  o rochie  nu  merită  să  fii  pusă  la  zid. 

— Atunci,  o s-o  luăm  pur  şi  simplu  fără  s-o  probezi.  Cumpără  rochia. 

După-amiaza  continuă  şi  mi -am  dat  seama  că  obosisem.  Să  veghezi  mereu  şi  să  fii  în  gardă 
deveni  dintr-odată  mult  mai  puţin  distractiv.  Când  am  făcut  ultima  escală,  la  un  magazin  de  bijuterii, 
m-am  simţit  într-un  fel  bucuroasă. 

— Uite,  spuse  Lissa,  arătând  spre  una  din  casete.  Colierul  făcut  să  se  potrivească  la  rochia  ta. 

M-am  uitat.  Un  lănţişor  subţire  din  aur  cu  un  pandantiv  în  formă  de  roză  din  aur  şi  diamante. 

Partea  cu  diamantul  ieşea  în  evidenţă. 

— Nu-mi  plac  chestiile  cu  roze. 

Lissei  îi  plăcuse  întotdeauna  să-mi  ia  lucruri  cu  roze  — cred  că  doar  ca  să-mi  vadă  reacţia.  Când 
văzu  preţul  colierului,  zâmbetul  îi  dispăru. 

— Oh,  ia  te  uită.  Până  şi  tu  ai  limite,  am  necăjit-o  eu.  Cheltuielile  tale  nebuneşti  s-au  oprit  în 
sfârşit. 

îi  aşteptarăm  pe  Victor  şi  pe  Natalie  să  termine.  După  câte  se  părea,  el  îi  cumpăra  ceva  şi  ea  arăta 
ca  şi  cum  era  gata  să-i  crească  aripi  şi  să-şi  ia  zborul  de  fericire.  îmi  părea  bine.  Murea  după  atenţia 
lui.  Din  fericire,  el  îi  cumpăra  ceva  extracostisitor  ca  să  se  recompenseze. 

Am  mers  până  acasă  într-o  tăcere  istovită,  programul  nostru  de  somn  fiind  dat  peste  cap  de 
excursia  din  timpul  zilei.  Stând  lângă  Dimitri,  m-am  lăsat  pe  spate  în  scaun  şi  am  căscat,  dându-mi 
seama  foarte  bine  că  braţele  noastre  se  atingeau.  Acea  senzaţie  de  apropiere  şi  coeziune  radia  între 
noi. 

— Şi,  n-o  să  mai  pot  proba  niciodată  haine?  am  întrebat  încet,  nedorind  să-i  trezesc  pe  ceilalţi. 

Victor  şi  gardienii  erau  treji,  dar  fetele  adormiseră. 

— Când  nu  eşti  la  datorie,  poţi.  Poţi  s-o  faci  în  timpul  tău  liber. 

— Nu  vreau  să  mai  am  niciodată  timp  liber.  Vreau  să  am  grijă  mereu  de  Lissa.  Am  căscat  din 
nou.  Ai  văzut  rochia  aia? 

— Am  văzut  rochia. 

— Ţi-a  plăcut? 

Nu  răspunse.  Am  luat-o  drept  un  da. 

— O să-mi  pun  în  pericol  reputaţia  dacă  o s-o  port  la  dans? 

Când  vorbi,  abia  am  putut  să-l  aud. 

— O să  pui  în  pericol  şcoala.  Am  zâmbit  şi  am  adormit. 

Când  m-am  trezit,  capul  meu  se  sprijinea  de  umărul  lui.  Haina  aceea  lungă  a lui  — duster-ul  — 
mă  acoperea  ca  o pătură.  Duba  se  oprise;  eram  înapoi  la  şcoală.  Am  tras  duster-ul  la  o parte  şi  am 
coborât  după  el,  simţindu-mă  în  acelaşi  timp  trează  de-a  binelea  şi  veselă.  Ce  păcat  că  libertatea 
mea  era  aproape  de  sfârşit. 

— înapoi  la  închisoare,  am  oftat,  mergând  alături  de  Lissa  spre  sala  de  mese.  Poate  că  dacă 
simulezi  un  atac  de  cord,  pot  să  mă  folosesc  de  ocazie  ca  s-o  iau  la  sănătoasa. 

— Lără  hainele  tale?  îmi  întinse  o pungă  şi  am  început  să  o învârt  veselă.  Abia  aştept  să  văd 
rochia. 

— Şi  eu.  Dacă  mă  lasă  să  merg.  Kirova  încă  nu  s-a  hotărât  dacă  am  fost  suficient  de  cuminte. 

— Arată-i  bluzele  alea  anoste  pe  care  le-ai  cumpărat.  O să  intre  în  comă.  Eu  sunt  gata  să  intru. 

Am  râs  şi  am  sărit  pe  una  din  băncile  de  lemn,  potrivindu-mi  pasul  cu  ea  în  timp  ce  mergeam  pe 

bancă. 

— Nu  sunt  atât  de  anoste. 

— Nu  ştiu  ce  să  cred  de  această  Rose  nouă  şi  responsabilă. 

Am  sărit  pe  o altă  bancă. 

— Nu  sunt  aşa  de  responsabilă. 

— Hei,  strigă  Spiridon. 

El  şi  restul  grupului  mergeau  în  urma  noastră. 

— Eşti  încă  în  timpul  serviciului.  Gata  cu  distracţia  acolo. 

— Nu-i  nicio  distracţie,  i-am  răspuns,  auzindu-i  râsul.  Pe  cuvânt — la  naiba. 

Eram  pe  o a treia  bancă,  aproape  de  capătul  ei.  Muşchii  mi  se  încordară,  gata  să  sar  înapoi  jos. 
Numai  că,  atunci  când  am  încercat  s-o  fac,  piciorul  mi-a  rămas  pe  loc.  Lemnul,  adineauri  aparent 
tare  şi  rezistent,  se  rupse  sub  mine,  aproape  ca  şi  cum  ar  fi  fost  din  hârtie.  Se  dezintegra.  Piciorul 
trecu  prin  el,  iar  glezna  îmi  fu  prinsă  în  gaură,  în  timp  ce  restul  corpului  încerca  să  se  ducă  în  altă 
direcţie.  Banca  mă  opri,  balansându-mi  corpul  spre  pământ,  în  timp  ce  încă  îmi  mai  ţinea  piciorul. 
Glezna  mi  se  îndoi  într-o  direcţie  nefirească.  M-am  prăbuşit  la  pământ.  Am  auzit  o pârâitură  care  nu 
era  de  la  lemn.  Cea  mai  puternică  durere  din  viaţa  mea  îmi  săgeta  întreg  corpul. 

Şi  apoi  am  leşinat. 


OPTSPREZECE 

M-am  trezit  holbându-mă  la  monotonul  tavan  alb  al  clinicii.  O lumină  filtrată  — liniştitoare 
pentru  pacienţii  moroi  — cădea  pe  mine.  Mă  simţeam  ciudat,  oarecum  dezorientată,  dar  nu  mă 
durea  nimic. 

— Rose. 

Vocea  era  ca  o mângâiere.  Blândă.  Caldă.  întorcându-mi  capul,  am  întâlnit  ochii  negri  ai  lui 
Dimitri.  Stătea  pe  un  scaun  lângă  patul  în  care  eram  întinsă,  iar  părul  lui  castaniu  lung  până  la  umeri 
îi  cădea  înainte,  încadrându-i  faţa. 

— Bună,  am  spus,  cu  o voce  răguşită. 

— Cum  te  simţi? 

— Ciudat.  Cam  ameţită. 

— Dr.  Olendzki  ţi-a  dat  ceva  pentru  durere  — arătai  destul  de  rău  când  te-am  adus  aici. 

— Nu-mi  aduc  aminte  asta...  Cât  timp  am  fost  inconştientă? 

— Câteva  ore. 

— Trebuie  să  fi  fost  ceva  puternic.  Trebuie  încă  să  fie.  Câteva  detalii  îmi  reveniră  în  memorie. 
Banca. 

Glezna  mea  prinsă.  Nu-mi  aminteam  prea  multe  după  asta.  îmi  era  cald  şi  frig  şi  apoi  din  nou 
cald.  De  probă,  am  încercat  să-mi  mişc  degetele  de  la  piciorul  vătămat. 

— Nu  mă  doare  deloc.  El  clătină  din  cap. 

— Nu.  Pentru  că  n-ai  fost  rănită  serios.  Mi-am  amintit  sunetul  gleznei  mele  pârâind. 

— Eşti  sigur?  îmi  aduc  aminte...  cum  s-a  îndoit.  Nu.  Trebuie  să  fie  ceva  rupt. 

Am  reuşit  să  mă  ridic  în  capul  oaselor,  ca  să  mă  pot  uita  la  gleznă. 

— Sau  cel  puţin  luxat. 

Se  întinse  ca  să  mă  oprească. 

— Ai  grijă.  Chiar  dacă  s-ar  putea  să  n-ai  nimic  la  gleznă,  probabil  că  eşti  încă  dezorientată. 

M-am  deplasat  cu  grijă  spre  marginea  patului  şi  m-am  uitat  în  jos.  Blugii  mei  erau  spintecaţi. 

Glezna  părea  un  pic  roşie,  dar  nu  aveam  vânătăi  sau  semne  serioase. 

— Dumnezeule,  am  avut  noroc.  Dacă  mi-aş  fi  rănit-o,  asta  m-ar  fi  împiedicat  să  mă  antrenez 
pentru  o vreme. 

Zâmbind,  se  întoarse  în  scaunul  lui. 

— Ştiu.  îmi  tot  spuneai  asta  în  timp  ce  te  căram.  Erai  foarte  supărată. 

— M-ai...  m-ai  cărat? 

— După  ce  am  rupt  banca  şi  ţi-am  eliberat  piciorul. 

Frate.  Pierdusem  o grămadă  de  lucruri.  Singura  fantezie  mai  incitantă  decât  să  mi-1  imaginez  pe 
Dimitri  ducându-mă  în  braţe  era  să  mi-1  imaginez  în  pieptul  gol  ducându-mă  în  braţe. 

Apoi  mi-am  dat  seama  de  realitatea  situaţiei. 

— Am  fost  umilită  de  o bancă,  am  gemut  eu. 

— Ce? 

— Am  supravieţuit  întreaga  zi  păzind-o  pe  Lissa  şi  voi  aţi  zis  că  am  făcut  o treabă  bună.  Apoi, 
m-am  întors  aici  şi  m-am  făcut  de  ruşine  din  cauza  unei  bănci.  Uh.  Ştii  cât  de  jenant  e?  Şi  au  mai  şi 
văzut  toţi. 

— Nu  a fost  vina  ta,  spuse  el.  Nu  ştia  nimeni  că  banca  era  putredă.  Părea  în  regulă. 

— Şi  totuşi.  Trebuia  să  fi  mers  pe  trotuar  ca  o persoană  normală.  Ceilalţi  novici  or  să  râdă  de 
mine  când  o să  mă  întorc. 

Buzele  lui  îşi  reţinură  un  zâmbet. 

— Poate  că  te  vor  înveseli  cadourile.  Mi-am  îndreptat  spatele. 

— Cadouri? 

Afişă  zâmbetul  ăla  mortal  al  lui  şi  îmi  întinse  o cutie  mică  cu  o bucăţică  de  hârtie. 

— Asta  e de  la  prinţul  Victor. 

Surprinsă  că  Victor  îmi  dădea  ceva,  am  citit  bileţelul.  Erau  doar  câteva  rânduri,  mâzgălite  în 
grabă  cu  stiloul. 

Rose, 

Mă  bucur  foarte  mult  să  văd  că  nu  te-ai  rănit  serios  din  cauza  căderii.  Este  cu  adevărat  un 
miracol.  Ai  o viaţă  minunată  şi  Vasilisa  e norocoasă  că  te  are. 

— E frumos  din  partea  lui,  am  spus,  deschizând  cutia.  Apoi  am  văzut  ce  era  înăuntru.  Mamă. 
Foarte  frumos. 

Era  colierul  cu  roză,  cel  pe  care  voise  Lissa  să  mi-1  ia,  dar  pe  care  nu  şi-l  permisese.  L-am  ridicat, 
înfăşurând  lănţişorul  pe  mână,  în  aşa  fel  încât  trandafirul  scânteietor  şi  placat  cu  diamante  să  atârne 
liber. 

— E destul  de  mult  pentru  un  cadou  prin  care  îmi  urează  sănătate,  am  remarcat,  amintindu-mi 
preţul. 

— De  fapt,  l-a  cumpărat  în  cinstea  faptului  că  te-ai  descurcat  atât  de  bine  în  prima  ta  zi  ca 
gardian  oficial.  V-a  văzut  pe  tine  şi  pe  Lissa  uitându-vă  la  el,  fără  să-l  cumpăraţi. 

— Mamă.  Mai  mult  nu  puteam  să  spun.  Nu  cred  că  am  făcut  o treabă  atât  de  bună. 

— Eu  da. 

Zâmbind,  am  pus  colierul  înapoi  în  cutie  şi  am  aşezat-o  pe  o măsuţă  din  apropiere. 

— Ai  spus  „cadouri”,  corect?  Adică  mai  mult  decât  unul? 

Râse  din  toată  inima.  Sunetul  mă  învălui  ca  o dezmierdare.  Dumnezeule,  adoram  râsul  lui. 

— Asta  e de  la  mine. 

îmi  dădu  o punguţă  obişnuită.  Nedumerită  şi  entuziasmată,  am  deschis-o.  Luciu  de  buze,  din  cel 
care -mi  plăcea.  Mă  plânsesem  de  câteva  ori  faţă  de  el  că  mi  se  termina,  dar  nu  crezusem  niciodată 
că  e atent. 

— Cum  ai  reuşit  să-l  cumperi?  M-am  uitat  tot  timpul  la  tine  în  mall. 

— Secrete  de-ale  gardienilor. 

— Pentru  ce  e?  Pentru  prima  mea  zi? 

— Nu,  spuse  simplu.  Pentru  că  am  crezut  că  o să-ţi  placă. 

Fără  să  mă  gândesc  vreun  pic,  m-am  aplecat  înainte  şi  l-am  îmbrăţişat. 

— Mulţumesc. 

Judecând  după  poziţia  lui  rigidă,  era  evident  că-1  luasem  prin  surprindere.  Şi  da...  efectiv  mă 
luasem  şi  pe  mine  prin  surprindere.  Dar  se  relaxa  după  câteva  momente  şi,  când  întinse  mâinile  şi  le 
puse  pe  spatele  meu,  am  crezut  că  o să  mor. 

— Mă  bucur  că  te  simţi  mai  bine,  spuse. 

Vocea  i se  auzi  ca  şi  cum  gura  îi  era  aproape  în  părul  meu,  chiar  deasupra  urechii. 

— Când  te-am  văzut  căzând... 

— Te-ai  gândit:  „Doamne,  ce  ratată.” 

— Nu  am  gândit  asta. 

Se  dădu  un  pic  înapoi,  ca  să  mă  poată  vedea  mai  bine,  dar  nu  ne  spuserăm  nimic.  Ochii  lui  erau 
atât  de  negri  şi  de  profunzi,  că  îmi  venea  să  mă  scufund  în  ei.  Privindu-i,  mă  făceau  să  mă  încălzesc 
din  cap  până  în  picioare,  ca  şi  cum  aveau  flăcări  în  interior.  încet,  cu  grijă,  degetele  lui  lungi  se 
întinseră  şi  mi  se  plimbară  pe  marginea  maxilarului,  urcându-mi  pe  obraz.  La  prima  atingere  a pielii 
lui  de  a mea,  m-am  înfiorat.  Răsuci  o buclă  a părului  meu  în  jurul  unui  deget,  tot  aşa  cum  făcuse  în 
sala  de  gimnastică. 

Am  înghiţit  un  nod  şi  mi-am  ridicat  ochii  de  la  buzele  lui.  îmi  imaginasem  cum  ar  fi  să-l  sărut. 
Gândul  mă  tulbura,  dar  mă  şi  speria,  ceea  ce  era  o prostie.  Sărutasem  o groază  de  băieţi  şi  niciodată 
nu-mi  făcusem  prea  multe  probleme  în  legătură  cu  asta.  Nu  era  niciun  motiv  ca  încă  unul  — chiar  şi 
unul  mai  în  vârstă  — să  fie  o aşa  mare  chestie.  Simţeam  că  lumea  începe  să  se  învârtă  la  gândul  că 
el  se  putea  apropia  şi  şi-ar  putea  aşeza  buzele  pe  ale  mele. 

O bătaie  uşoară  se  auzi  la  uşă  şi  m-am  depărtat  repede  de  el.  Dr.  Olendzki  îşi  băgă  capul 
înăuntru. 

— Mi  s-a  părut  că  te  aud  vorbind.  Cum  te  simţi? 

Veni  la  mine  şi  mă  obligă  să  mă  întind  pe  spate.  Palpând  şi  flexându-mi  glezna,  evalua  leziunile 
şi  în  cele  din  urmă  clătină  capul  când  termină. 

— Eşti  norocoasă.  Judecând  după  gălăgia  pe  care  ai  făcut-o  când  ai  venit  aici,  am  crezut  că  ţi-a 
fost  amputat  piciorul.  Trebuie  să  fi  fost  şocul  de  vină.  Se  dădu  înapoi.  Cred  că  ar  fi  mai  bine  dacă  ai 
renunţa  la  antrenamentele  tale  obişnuite  de  mâine,  dar  altminteri,  eşti  pregătită  să  pleci. 

Am  răsuflat  uşurată.  Nu-mi  aminteam  isteria  — şi  eram,  de  fapt,  destul  de  stânjenită  că  făcusem 
o asemenea  criză  — dar  avusesem  dreptate  în  privinţa  problemelor  pe  care  mi  le-ar  fi  provocat  dacă 
mi  l-aş  fi  rupt  sau  scrântit.  Nu-mi  puteam  permite  să  pierd  niciun  pic  de  timp  aici;  trebuia  să  iau 
probele  şi  să  termin  şcoala  în  primăvară. 

Dr.  Olendzki  îmi  dădu  aprobarea  să  plec  şi  apoi  părăsi  încăperea.  Dimitri  se  duse  la  un  alt  scaun 
şi-mi  aduse  pantofii  şi  haina.  Privindu-1,  am  simţit  cum  mă  cuprinde  o îmbuj orare  caldă  în  vreme 
ce-mi  aminteam  ce  se  întâmplase  înainte  ca  doctoriţa  să  intre. 

Mă  privi  în  timp  ce  îmi  încălţam  unul  din  pantofi. 

— Ai  un  înger  păzitor. 

— Nu  cred  în  îngeri,  i-am  spus.  Cred  în  ceea  ce  pot  face  singură. 

— Ei  bine,  atunci  ai  un  corp  uimitor. 

Am  ridicat  privirea  la  el  cu  o expresie  întrebătoare. 

— La  vindecare  mă  refer,  spuse.  Am  auzit  de  accident... 

Nu  preciza  despre  ce  accident  era  vorba,  dar  nu  putea  fi  decât  unul.  De  obicei,  mă  deranja  să 
vorbesc  despre  asta,  dar  cu  el  simţeam  că  puteam  vorbi  orice. 

— Toţi  au  spus  că  n-ar  fi  trebuit  să  fiu  în  viaţă,  i-am  explicat.  Din  cauza  locului  în  care  stăteam  şi 
a felului  în  care  maşina  a lovit  copacul.  Lissa  era  efectiv  singura  care  se  afla  într-un  loc  sigur.  Ea  şi 
cu  mine  am  scăpat  doar  cu  câteva  zgârieturi. 

— Şi  nu  crezi  în  îngeri  şi  miracole. 

— Nu.  Eu... 

Este  cu  adevărat  un  miracol.  Ai  o viaţă  minunată... 

Şi  dintr-odată,  un  milion  de  gânduri  mi  se  îngrămădiră  în  minte.  Poate  că...  poate  că  la  urma 
urmei  aveam  un  înger  păzitor...  Dimitri  observă  imediat  schimbarea. 

— Ce  s-a  întâmplat? 

Deschizându-mi  mintea,  am  încercat  să  dezvolt  legătura  cu  Lissa  şi  să  scap  de  efectele 
persistente  ale  calmantelor.  Câteva  emoţii  de-ale  ei  ajunseră  la  mine.  Nelinişte.  Tulburare. 

— Unde  e Lissa?  A fost  aici? 

— Nu  ştiu  unde  e.  A stat  lângă  pat,  chiar  până  la  venirea  doctoriţei.  Te-ai  calmat  când  s-a  aşezat 
lângă  tine. 

Am  închis  ochii  şi  am  simţit  că  sunt  gata  să  leşin.  Mă  calmasem  când  Lissa  a stat  lângă  mine 
pentru  că  îmi  îndepărtase  durerea.  Mă  vindecase... 

Tot  aşa  cum  făcuse  în  noaptea  accidentului. 

Totul  era  limpede  acum.  Nu  ar  fi  trebuit  să  supravieţuiesc.  Toată  lumea  spusese  asta.  Cine  ştia  ce 

fel  de  răni  avusesem  în  realitate?  Hemoragie  internă.  Oase  fracturate.  Nu  contase,  pentru  că  Lissa  le 
vindecase,  tot  aşa  cum  rezolvase  orice  altceva.  Din  cauza  asta  se  apleca  asupra  mea  când  m-am 
trezit.  Probabil  că  tot  din  acest  motiv  leşinase  când  au  dus-o  la  spital.  Fusese  extenuată  zile  în  şir 
după  aceea.  Şi  atunci  fusese  momentul  când  începuse  depresia  ei.  Păruse  o reacţie  normală  după 
pierderea  familiei,  dar  acum  mă  întrebam  dacă  nu  fusese  ceva  mai  mult  de-atât,  dacă  nu  cumva 
vindecarea  mea  jucase  şi  ea  un  rol. 

Deschizându-mi  din  nou  mintea,  am  încercat  să  intru  în  legătură  cu  ea,  simţind  nevoia  să  o 
găsesc.  Dacă  mă  vindecase,  era  greu  de  spus  cum  se  putea  simţi  acum. 

Stările  ei  sufleteşti  şi  magia  erau  legate,  iar  acesta  fusese  o manifestare  de  magie  destul  de 
puternică. 

Efectul  drogului  aproape  trecuse  şi,  cât  ai  clipi,  am  pătruns  în  mintea  ei.  Acum  era  aproape  uşor. 
Un  val  de  emoţii  mă  lovi,  mai  puternic  decât  atunci  când  coşmarurile  ei  mă  învăluiau.  Nu  mai 
simţisem  niciodată  o asemenea  intensitate  din  partea  ei. 

Stătea  în  podul  capelei,  plângând.  Nici  nu  ştia  prea  bine  de  ce  plângea.  Se  simţea  fericită  şi 
uşurată  că  eram  nevătămată,  că  putuse  să  mă  vindece.  In  acelaşi  timp,  se  simţea  slăbită  atât  trupeşte 
cât  şi  sufleteşte.  O durea  sufletul,  ca  şi  cum  ar  fi  pierdut  o parte  din  ea  însăşi.  îi  era  teamă  că  voi  fi 
furioasă  pentru  că  îşi  folosise  puterile.  îi  era  groază  să  treacă  printr-o  nouă  zi  de  şcoală  mâine,  să 
pretindă  că  îi  plăcea  să  fie  alături  de  o mulţime  care  nu  avea  alte  interese  în  afară  de  cheltuirea 
banilor  familiilor  şi  de  a râde  de  cei  mai  puţin  frumoşi  şi  mai  puţin  populari.  Nu  voia  să  meargă  la 
dans  cu  Aaron  şi  să-l  vadă  privind-o  cu  atâta  adoraţie  — şi  să-i  simtă  atingerea  — când  simţea  doar 
prietenie  faţă  de  el. 

Cele  mai  multe  erau  nelinişti  obişnuite,  dar  o afectau  puternic,  mai  puternic  decât  ar  fi  afectat  o 
persoană  obişnuită,  mă  gândeam.  Nu  le  putea  pune  în  ordine,  nici  nu-şi  putea  da  seama  cum  să  le 
rezolve. 

— Te  simţi  bine? 

Ridică  privirea  şi-şi  dădu  părul  la  o parte  din  locul  în  care  se  lipise  pe  obrajii  ei  uzi.  Christian 
stătea  la  intrarea  în  pod.  Nu-1  auzise  urcând  scările.  Fusese  prea  absorbită  de  propria-i  durere.  Un 
impuls  de  dorinţă  şi  de  mânie  scânteie  în  sufletul  ei. 

— Sunt  bine,  spuse  ea  cu  răceală. 

Trăgându-şi  nasul,  încercă  să-şi  oprească  lacrimile,  nedorind  ca  el  să-i  vadă  slăbiciunea. 

Sprijinindu-se  de  perete,  el  îşi  încrucişa  braţele  şi  afişă  o expresie  impenetrabilă. 

— Vrei...  vrei  să  vorbeşti? 

— Oh...  Ea  râse  cu  asprime.  Vrei  să  vorbeşti  acum?  După  ce  am  încercat  de  atâtea  ori... 

— Nu  eu  am  vrut  asta!  A fost  Rose... 

Se  opri  brusc,  iar  eu  am  tresărit.  Eram  terminată.  Lissa  se  ridică  şi  merse  spre  el. 

— Ce  e cu  Rose? 

— Nimic. 

Masca  lui  de  indiferenţă  reveni  la  loc. 

— Las-o  baltă,  spuse  el. 

— Ce-i  cu  Rose? 

Păşi  mai  aproape.  Chiar  şi  în  ciuda  furiei,  simţea  acea  inexplicabilă  atracţie  pentru  el.  Iar  apoi 
înţelese. 

— Te-a  făcut  să  te  porţi  aşa,  nu?  Ţi-a  spus  să  nu  mai  vorbeşti  cu  mine. 

El  privi  impasibil  înainte. 

— Probabil  că  a fost  mai  bine.  Ţi-aş  fi  făcut  probleme.  Nu  ai  fi  fost  unde  eşti  acum. 

— Ce  vrea  să  însemne  asta? 

— Tu  ce  crezi  că  înseamnă?  Atotputernică.  Oamenii  trăiesc  sau  mor  la  porunca  ta,  înălţimea 
Voastră. 

— Eşti  cam  melodramatic. 

— Chiar  sunt?  Toată  ziua  aud  oameni  vorbind  despre  ce  faci  şi  ce  crezi  şi  ce  porţi.  Dacă  eşti  de 
acord  cu  ceva.  De  cine  îţi  place.  Pe  cine  deteşti.  Sunt  marionetele  tale. 

— Nu  e aşa.  în  afară  de  asta,  a trebuit  s-o  fac.  Să  i-o  plătesc  Miei... 

Dându-şi  ochii  peste  cap,  îşi  luă  privirea  de  la  ea. 

— Nici  măcar  nu  ştii  pentru  ce  te  răzbuni  pe  ea.  Mânia  Lissei  răbufni. 

— I-a  pus  pe  Jesse  şi  pe  Ralf  să  spună  lucrurile  alea  despre  Rose!  Nu  puteam  s-o  las  să  scape 
nepedepsită. 

— Rose  e puternică.  Ar  fi  trecut  peste  asta. 

— Tu  n-ai  văzut-o,  răspunse  ea  cu  încăpăţânare.  Plângea. 

— Şi?  Oamenii  plâng.  Şi  tu  plângi. 

— Nu  şi  Rose. 

Se  întoarse  spre  ea,  cu  un  zâmbet  misterios  pe  buze. 

— N-am  mai  văzut  niciodată  ceva  ca  voi  două.  înţeleg  ce-i  cu  ea  — un  soi  de  obsesie  bizară  de 
gardian  — dar  tu  eşti  exact  la  fel. 

— E prietena  mea. 

— Bănuiesc  că  asta  e.  N-am  de  unde  să  ştiu.  Oftă,  căzut  pentru  o clipă  pe  gânduri,  apoi  reveni 
brusc  la  atitudinea  sarcastică.  Aşadar.  Mia.  Deci  te-ai  răzbunat  pe  ea  din  cauza  a ceea  ce  i-a  făcut  lui 
Rose.  Dar  nu  înţelegi  esenţialul.  De  ce  a făcut-o? 

Lissa  se  încruntă. 

— Pentru  că  era  geloasă  din  cauza  mea  şi  a lui  Aaron... 

— E mai  mult  decât  atât,  Prinţesă.  De  ce  trebuia  să  fie  geloasă?  îl  avea  deja.  Nu  trebuia  să  te 
atace  ca  să  demonstreze  asta.  Putea  pur  şi  simplu  să  se  dea  în  spectacol  de  cât  de  înnebunită  e după 
el.  Cam  cum  faci  tu  acum,  adăugă  cu  ironie. 

— Bine.  Atunci,  ce  motiv  mai  e?  De  ce  a vrut  să-mi  distrugă  viaţa?  Nu  i-am  făcut  niciodată 
nimic  — înainte  de  toate  astea,  adică. 

El  se  aplecă  înainte,  cu  ochii  lui  albaştri  precum  cristalul  privindu-i  sfredelitor  pe  ai  ei. 

— Ai  dreptate.  Nu  i-ai  făcut  nimic  — dar  fratele  tău  da.  Lissa  se  trase  de  lângă  el. 

— Nu  ştii  nimic  despre  fratele  meu. 

— Ştiu  că  i-a  tras-o  Miei.  La  propriu. 

— Termină,  termină  cu  minciunile. 

— Nu  mint.  Jur  în  faţa  lui  Dumnezeu  sau  a cui  vrei  să  crezi.  înainte,  vorbeam  cu  Mia  uneori, 
când  era  în  anul  întâi.  Nu  era  foarte  populară,  dar  era  inteligentă.  încă  mai  e.  Lucra  într-o  grămadă 
de  comitete  cu  cei  din  familiile  regale  — dansuri  şi  altele.  Nu  ştiu  toată  povestea.  Dar  l-a  cunoscut 
pe  fratele  tău  într-unul  din  ele  şi  au  devenit  un  soi  de  prieteni. 

— Nu  e adevărat.  Aş  fi  ştiut.  Andre  mi-ar  fi  spus. 

— Nu.  El  n-a  spus  nimănui.  I-a  spus  şi  ei  să  nu  spună.  A convins-o  că  ar  trebui  să  fie  un  fel  de 
secret  amoros,  când,  în  realitate,  nu  voia  ca  vreunul  din  prietenii  lui  să  afle  că  şi-o  trăgea  cu  o 
boboacă,  şi  încă  una  care  nu  era  de  familie  regală. 

— Dacă  Mia  ţi-a  spus  asta,  minţea,  exclamă  Lissa. 

— Mda,  păi,  nu  cred  că  inventa  nimic  când  am  văzut-o  plângând.  S-a  săturat  de  ea  după  câteva 
săptămâni  şi  i-a  dat  papucii.  I-a  spus  că  era  prea  tânără  şi  că  nu  putea  cu  adevărat  să  fie  pe  bune  cu 
cineva  care  nu  era  dintr-o  familie  bună.  Din  ce  am  înţeles,  nici  măcar  n-a  fost  prea  amabil  — nici 
măcar  nu  s-a  obosit  cu  chestia  „hai  să  fim  doar  prieteni”. 

Lissa  se  postă  în  faţa  lui  Christian. 

— Nici  măcar  nu  l-ai  cunoscut  pe  Andre!  El  n-ar  fi  făcut  asta  niciodată. 

— Tu  nu  l-ai  cunoscut.  Sunt  sigur  că  era  bun  cu  surioara  lui;  sunt  sigur  că  te  iubea.  Dar  în  şcoală, 
cu  prietenii  lui,  era  la  fel  de  măgar  ca  toţi  ceilalţi  din  familiile  regale.  L-am  văzut  pentru  că  văd 
totul.  E uşor  când  nimeni  nu  te  bagă  în  seamă. 

Ea  îşi  înăbuşi  un  suspin,  neştiind  dacă  să-l  creadă  sau  nu. 

— Deci  din  cauza  asta  mă  urăşte  Mia? 

— Mda.  Te  urăşte  din  cauza  lui.  Şi  pentru  că  eşti  dintr-o  familie  regală  şi  ea  se  simte  nesigură  în 
apropierea  celor  din  familiile  regale,  motiv  pentru  care  s-a  chinuit  atât  de  mult  să  se  caţere  pe  scara 
socială  şi  să  fie  prietenă  cu  ei.  Cred  că  e o coincidenţă  că  a ajuns  să  fie  cu  fostul  tău  prieten,  dar, 
acum  că  te-ai  întors,  probabil  că  asta  a înrăutăţit  lucrurile.  între  a-1  lua  înapoi  şi  a răspândi  poveştile 
acelea  despre  părinţii  ei,  voi  două  aţi  ales  cele  mai  bune  modalităţi  de  a o face  să  sufere.  Bună 

treabă.  O uşoară  mustrare  de  conştiinţă  tresări  în  ea. 

— Tot  mai  cred  că  minţi. 

— Sunt  orice,  numai  mincinos  nu.  Asta  e domeniul  tău.  Şi  al  lui  Rose. 

— Noi  nu... 

— Exageraţi  poveştile  despre  familiile  oamenilor?  Spui  că  mă  urăşti?  Pretinzi  că  eşti  prietenă  cu 
oameni  despre  care  crezi  că  sunt  proşti?  Ieşi  cu  un  tip  la  care  nu  ţii? 

— îl  plac. 

— Ţii  la  el  sau  îl  placi? 

— Oh,  e vreo  diferenţă? 

— Da.  îl  placi  e când  te  întâlneşti  cu  un  imbecil  mare  şi  blond  şi  râzi  la  glumele  lui  stupide. 

Atunci,  din  senin,  el  se  aplecă  înainte  şi  o sărută.  A fost  ceva  nestăpânit  şi  rapid  şi  intens,  o 

revărsare  de  furie  şi  pasiune  şi  dorinţă  pe  care  Christian  le  ţinea  întotdeauna  zăvorâte  în  sinea  lui. 
Lissa  nu  fusese  niciodată  sărutată  aşa  şi  mi-am  dat  seama  că-i  răspunde  la  sărut,  că-i  răspunde  lui  — 
felului  în  care  el  o făcea  să  se  simtă  mult  mai  plină  de  viaţă  decât  putea  s-o  facă  Aaron  sau  oricine 
altcineva. 

Christian  se  opri  din  sărut,  dar  îşi  ţinu  în  continuare  faţa  aproape  de  a ei. 

— Asta  faci  cu  cineva  pe  care  îl  placi. 

Inima  Lissei  bătea  atât  de  mânie,  cât  şi  de  dorinţă. 

— Ei  bine,  nu  ţin  la  tine  şi  nici  nu-mi  placi.  Şi  cred  că  tu  şi  Mia  minţiţi  amândoi  în  legătură  cu 
Andre.  Aaron  n-ar  inventa  niciodată  aşa  ceva. 

— Asta  pentru  că  Aaron  nu  foloseşte  cuvinte  mai  lungi  de  o silabă. 

Ea  se  dădu  înapoi. 

— Pleacă.  Lasă-mă  în  pace. 

El  privi  înjur  intr-un  fel  comic. 

— Nu  poţi  să  mă  dai  afară.  Amândoi  suntem  chiriaşi  aici. 

— Ieşi.  Afară!  ţipă  ea.  Te  urăsc!  El  făcu  o plecăciune. 

— Tot  ce  doriţi,  înălţimea  Voastră.  Aruncându-i  o ultimă  privire  mohorâtă,  ieşi  din  pod.  Lissa 
căzu  în  genunchi,  lăsând  să-i  curgă  lacrimile  pe  care  şi  le  reţinuse  din  cauza  lui.  Abia  puteam  să 
desluşesc  toate  lucrurile  care  o îndurerau.  Doar  Dumnezeu  ştie  că  erau  lucruri  care  mă  făceau  şi  pe 
mine  să  sufăr  — precum  incidentul  cu  Jesse  — dar  nu  mă  afectau  în  acelaşi  fel.  Se  învolburau  în  ea, 
lovindu-i  creierul.  Poveştile  despre  Andre.  Ura  Miei.  Sărutul  lui  Christian.  Vindecarea  mea.  Asta, 
mi-am  dat  seama,  însemna  adevărata  depresie.  Asta  însemna  nebunia. 

Copleşită,  înecându-se  în  propria-i  durere,  Lissa  luă  singura  decizie  pe  care  o putea  lua.  Singurul 
lucru  pe  care-1  putea  face  pentru  a scăpa  de  toate  aceste  emoţii. 

îşi  deschise  poşeta  şi  găsi  mica  lamă  de  ras  pe  care  o avea  întotdeauna  la  ea... 

Simţind  că  mi  se  face  rău,  însă  neputând  încă  să  mă  eliberez  din  mintea  ei,  am  simţit  cum  şi-a 
tăiat  braţul  stâng,  făcând  semne  perfect  egale,  privind  cum  sângele  îi  curgea  pe  pielea  albă.  Ca 
întotdeauna,  evită  venele,  dar  tăieturile  erau  mai  adânci  de  data  asta.  Tăietura  durea  îngrozitor,  însă, 
în  timp  ce  o făcea,  era  capabilă  să  se  concentreze  asupra  durerii  fizice,  să-şi  distragă  atenţia  dinspre 
chinul  mental,  astfel  încât  să  simtă  că  deţine  controlul. 

Picături  de  sânge  stropiră  podeaua  prăfuită  şi  lumea  ei  începu  să  se  învârtă.  Vederea  propriului 
sânge  o miră.  întreaga  viaţă  luase  sânge  de  la  alţii.  De  la  mine.  De  la  hrănitori.  Iată-1  acum, 
scurgându-se.  Cu  un  râs  nervos,  decise  că  era  amuzant.  Poate  că,  prin  vărsarea  lui,  îl  înapoia  celor 
de  la  care  îl  furase.  Sau  poate  că-1  irosea,  irosea  sângele  sacru  al  Dragomirilor  de  care  toată  lumea 
era  obsedată. 

Intrasem  forţat  în  mintea  ei,  iar  acum  nu  puteam  ieşi.  Emoţiile  ei  mă  prinseseră  în  capcană  — 
erau  prea  tari  şi  prea  puternice.  Dar  trebuia  să  scap  — ştiam  asta  cu  fiecare  părticică  a fiinţei  mele. 
Trebuia  să  o opresc.  Era  prea  slăbită  din  cauza  vindecării  ca  să  piardă  atâta  sânge.  Era  timpul  să 
spun  cuiva. 

Eliberându-mă  în  sfârşit,  m-am  trezit  înapoi  în  clinică.  Mâinile  lui  Dimitri  mă  atingeau, 
scuturându-mă  uşor  în  timp  ce-mi  rostea  numele  fără  încetare,  în  efortul  de  a-mi  capta  atenţia.  Dr. 
Olendzki  stătea  lângă  el,  cu  faţa  întunecată  şi  îngrijorată.  L-am  privit  fix  pe  Dimitri,  văzând  într- 

adevăr  cât  de  mult  se  neliniştea  şi  cât  de  mult  îi  păsa  de  mine.  Christian  îmi  spusese  să  găsesc 
ajutor,  să  merg  la  cineva  în  care  aveam  încredere  în  privinţa  Lissei.  îi  ignorasem  sfatul  pentru  că  nu 
aveam  încredere  în  nimeni  în  afară  de  ea.  Dar  privindu-1  pe  Dimitri  acum,  simţind  acea  înţelegere 
pe  care  o împărtăşeam  cu  el,  mi-am  dat  seama  că  pot  avea  încredere  şi  în  altcineva.  în  timp  ce 
vorbeam,  am  simţit  că-mi  tremură  vocea: 

— Ştiu  unde  e.  Lissa.  Trebuie  să  o ajutăm. 


NOUĂSPREZECE 

E greu  de  spus  ce  m-a  determinat  până  la  urmă  s-o  fac.  Ţinusem  atâtea  secrete  atât  de  mult  timp, 
făcând  ce  credeam  că  o protejează  mai  bine  pe  Lissa.  Dar  tăinuirea  faptului  că  se  tăia  nu  o proteja 
cu  nimic.  Nu  reuşisem  s-o  fac  să  se  oprească  — şi  mă  întrebam  dacă,  de  fapt,  era  vina  mea  că 
începuse.  Nimic  din  toate  astea  nu  se  întâmplase  înainte  de  a mă  vindeca  la  accident.  Dacă  m-ar  fi 
lăsat  rănită?  Poate  că  m-aş  fi  făcut  bine.  Poate  că  ea  ar  fi  fost  bine  astăzi. 

Am  rămas  în  clinică  în  timp  ce  Dimitri  s-a  dus  după  Alberta.  Nu  ezitase  nicio  secundă  când  i-am 
spus  unde  era.  Spusesem  că  era  în  pericol  şi  el  plecase  imediat.  După  aceea,  totul  se  mişcă 
asemenea  unui  coşmar  derulat  cu  încetinitorul.  Minutele  se  scurgeau  greu  în  timp  ce  aşteptam. 

Când  se  întoarse  în  cele  din  urmă  cu  Lissa  în  stare  de  inconştienţă,  o agitaţie  se  produse  în 
clinică,  una  de  care  toată  lumea  încerca  să  mă  ferească.  Pierduse  o grămadă  de  sânge  şi,  chiar  dacă 
au  pus  la  dispoziţie  imediat  un  hrănitor,  fu  dificil  să  o facă  îndeajuns  de  conştientă  pentru  a bea. 
Abia  pe  la  mijlocul  nopţii  de  la  Academie  cineva  decise  că  era  suficient  de  stabilă  ca  să  o vizitez. 

— E adevărat?  întrebă  când  am  intrat  în  cameră.  Era  întinsă  pe  pat,  cu  încheieturile  bine 
bandajate. 

Ştiam  că-i  introduseseră  la  loc  mult  sânge,  dar  tot  mi  se  părea  palidă. 

— Mi-au  spus  că  tu  ai  fost.  Le-ai  spus. 

— A trebuit,  am  zis,  temându-mă  să  mă  apropii  prea  mult.  Liss...  te-ai  tăiat  mai  rău  decât  ai 
făcut-o  în  alte  rânduri.  După  ce  m-ai  vindecat...  şi  după  dezvăluirile  lui  Christian...  n-ai  putut  să 
păstrezi  controlul.  Aveai  nevoie  de  ajutor. 

închise  ochii. 

— Christian.  Ştii  despre  asta.  Bineînţeles  că  ştii.  Ştii  despre  tot. 

— îmi  pare  rău.  Voiam  doar  să  te  ajut. 

— Ce  s-a  întâmplat  cu  ce  spunea  doamna  Karp?  Că  trebuie  să  ţinem  totul  secret? 

— Ea  vorbea  despre  celălalt  lucru.  Nu  cred  că  ar  fi  vrut  să  continui  să  te  tai. 

— Le-ai  spus  despre  „celălalt  lucru”?  Am  clătinat  din  cap. 

— încă  nu. 

Se  întoarse  spre  mine  cu  o privire  rece. 

— „încă  nu.”  Dar  o să  le  spui. 

— Trebuie  s-o  fac.  Poţi  să-i  vindeci  pe  alţii...  dar  asta  te  ucide. 

— Te-am  vindecat  pe  tine. 

— M-aş  fi  făcut  bine  în  cele  din  urmă.  Glezna  s-ar  fi  vindecat.  Efectul  pe  care  îl  are  asupra  ta  nu 
merită. 

Şi  cred  că  ştiu  cum  a început...  când  m-ai  vindecat  prima  dată... 

I-am  explicat  revelaţia  mea  despre  accident  şi  cum  toate  puterile  ei  şi  depresia  începuseră  după 
aia.  De  asemenea,  am  arătat  cum  şi  legătura  noastră  se  formase  după  accident,  cu  toate  că  încă  nu 
înţelegeam  pe  deplin  de  ce. 

— Nu  ştiu  ce  se  petrece,  dar  asta  ne  depăşeşte.  Avem  nevoie  de  ajutorul  cuiva. 

— Or  să  mă  ia  de  aici,  spuse  hotărât.  Ca  pe  doamna  Karp. 

— Cred  că  or  să  încerce  să  te  ajute.  Erau  deja  îngrijoraţi.  Liss,  fac  asta  pentru  tine.  Vreau  doar  să 
fii  bine. 

Se  întoarse  cu  spatele. 

— Pleacă,  Rose.  Am  plecat. 

îi  dădură  drumul  în  dimineaţa  următoare,  cu  condiţia  de  a se  întoarce  pentru  vizite  zilnice  la 
consilierul  şcolar.  Dimitri  îmi  spuse  că  plănuiau  să-i  dea  şi  un  fel  de  tratament  care  s-o  ajute 
împotriva  depresiei.  Nu  eram  o mare  adeptă  a pilulelor,  dar  aş  fi  acceptat  bucuroasă  orice  ar  fi 
ajutat-o. 

Din  nefericire,  un  elev  din  clasa  a zecea  fusese  în  clinică  din  cauza  unei  crize  de  astm.  O văzuse 
intrând  cu  Dimitri  şi  Alberta.  Nu  ştia  de  ce  fusese  internată,  dar  asta  nu-1  oprise  să  spună  celor  de  pe 
palierul  lui  ce  văzuse.  Aceştia  le-au  spus  apoi  altora  la  micul  dejun.  Până  la  prânz,  toţi  cei  din 
clasele  mari  ştiau  despre  vizita  la  clinică  din  toiul  nopţii. 

Şi,  cel  mai  important,  toată  lumea  ştia  că  ea  nu  vorbea  cu  mine. 

Brusc,  toată  evoluţia  socială  pe  care  o făcusem  se  prăbuşi.  Ea  nu  mă  criticase  făţiş,  dar  tăcerea  ei 
spunea  multe,  iar  oamenii  se  comportaseră  în  consecinţă. 

întreaga  zi,  am  mers  prin  Academie  ca  o fantomă.  Oamenii  mă  priveau  şi  vorbeau  cu  mine 
uneori,  dar  puţini  făceau  un  efort  mai  mare  de-atât.  Urmau  exemplul  Lissei,  imitându-i  tăcerea. 
Nimeni  nu  se  purta  rău  pe  faţă  cu  mine  — probabil  că  nu  voiau  să  rişte  în  caz  că  ea  şi  cu  mine  ne- 
am fi  împăcat.  Cu  toate  astea,  am  auzit  rostindu-se  în  şoaptă  „târfă  pentru  sânge”  pe  ici  şi  pe  colo, 
când  cineva  credea  că  nu  auzeam. 

Mason  m-ar  fi  primit  la  masa  lui  de  prânz,  dar  s-ar  fi  putut  ca  unii  dintre  prietenii  lui  să  nu  fie 
atât  de  amabili.  Nu  voiam  să  provoc  vreo  bătaie  între  el  şi  ei.  Aşa  că,  în  schimb,  am  ales-o  pe 
Natalie. 

— Am  auzit  că  Lissa  a încercat  iar  să  fugă  şi  tu  ai  oprit-o,  spuse  Natalie. 

Nimeni  n-avea  încă  nicio  idee  despre  motivul  pentru  care  fusese  în  clinică.  Speram  să  rămână 
aşa.  Să  fugă?  De  unde  naiba  ieşise  asta? 

— De  ce  ar  face  asta? 

— Nu  ştiu.  îşi  coborî  vocea.  De  ce  ar  fi  plecat  înainte?  E doar  ce-am  auzit. 

Pe  măsură  ce  ziua  trecea,  povestea  continuă  să  se  dezlănţuie,  ca  şi  tot  felul  de  zvonuri  despre 
motivul  pentru  care  Lissa  s-ar  fi  putut  duce  la  clinica  medicală.  Teoriile  despre  sarcină  şi  avort 
aveau  mereu  succes.  Unii  bârfeau  că  s-ar  fi  putut  să  aibă  boala  lui  Victor.  Niciuna  nu  se  apropria 
măcar  de  adevăr. 

Plecând  de  la  ultima  oră  cât  mai  repede  posibil,  am  fost  surprinsă  când  Mia  s-a  îndreptat  direct 
spre  mine. 

— Ce  vrei?  am  întrebat  eu.  Nu  pot  să  ies  afară  şi  să  mă  joc  azi,  fetiţo. 

— Tare  plină  de  figuri  mai  eşti  pentru  cineva  care  acum  nu  mai  există. 

— în  comparaţie  cu  tine?  am  întrebat.  Amintindu-mi  ce  spusese  Christian,  îmi  părea  un  pic  rău 
pentru  ea.  Acel  sentiment  de  vinovăţie  dispăru  după  ce  i-am  privit  o singură  dată  figura.  Poate  că 
fusese  o victimă,  dar  acum  era  un  monstru.  Avea  o înfăţişare  rece,  vicleană,  foarte  diferită  de  cea 
disperată  şi  abătută  de  zilele  trecute.  Nu  rămăsese  înfrântă  după  ceea  ce-i  făcuse  Andre  — dacă 
acest  lucru  era  chiar  adevărat  — şi  mă  îndoiam  că  o va  face  şi  în  cazul  Lissei.  Mia  era  o 
supravieţuitoare. 

— S-a  descotorosit  de  tine,  iar  tu  eşti  prea  arogantă  să  o recunoşti,  spuse,  şi  ochii  ei  albaştri  îi 
ieşeau  practic  din  orbite.  Nu  vrei  să  te  răzbuni  pe  ea? 

— Eşti  mai  ţicnită  ca  de  obicei?  E prietena  mea  cea  mai  bună.  Şi  de  ce  mă  mai  urmăreşti? 

Mia  plescăi  din  buze. 

— Ea  nu  se  comportă  ca  o prietenă.  Haide,  spune -mi  ce  s-a  întâmplat  la  clinică.  E ceva  tare,  nu-i 
aşa?  E intr-adevăr  însărcinată,  aşa  e?  Spune-mi  ce  e. 

— Pleacă. 

— Dacă-mi  spui,  îi  fac  pe  Jesse  şi  pe  Ralf  să  spună  că  au  scornit  toată  povestea  aia. 

M-am  oprit  din  mers  şi  m-am  întors  brusc  cu  faţa  la  ea.  Speriată,  făcu  câţiva  paşi  înapoi.  Trebuie 
să-şi  fi  amintit  câteva  dintre  ameninţările  mele  anterioare  cu  violenţa  fizică. 

— Ştiu  deja  că  au  inventat  tot,  pentru  că  n-am  făcut  nimic  din  ce  au  spus.  Şi  dacă  încerci  să  mă 
întorci  împotriva  Lissei  încă  o dată,  poveştile  or  să  fie  despre  tine  sângerând,  pentru  că  o să-ţi  sfâşii 
beregata! 

Vocea  îmi  devenea  mai  sonoră  cu  fiecare  cuvânt  până  ce  am  ajuns  practic  să  ţip.  Mia  se  dădu  şi 

mai  mult  înapoi,  evident  speriată. 

— Eşti  nebună.  Nu  e de  mirare  că  ţi-a  dat  papucii.  Ridică  din  umeri.  Nu  contează.  O să  aflu  ce  se 
întâmplă  şi  fără  tine. 

Când  veni  vremea  balului  în  acel  sfârşit  de  săptămână,  am  ajuns  la  concluzia  că  nu  voiam  de  fapt 
să  merg.  In  primul  rând  părea  stupid,  şi  apoi  oricum  fusesem  interesată  numai  să  merg  la  petrecerile 
de  după.  Dar  fără  Lissa,  era  puţin  probabil  să  fiu  primită  la  acestea.  In  schimb,  m-am  ascuns  în 
camera  mea,  încercând  — şi  nereuşind  — să  fac  nişte  teme.  Prin  intermediul  legăturii  psihice, 
primeam  tot  felul  de  emoţii  confuze  de  la  ea,  mai  ales  nelinişte  şi  agitaţie.  Trebuia  să  fie  greu  să-ţi 
petreci  toată  noaptea  cu  un  tip  pe  care  nu-1  plăceai  cu  adevărat. 

Cam  la  zece  minute  după  începerea  petrecerii,  m-am  hotărât  să  deretic  puţin  prin  cameră  şi  apoi 
să  fac  un  duş.  Când  m-am  întors  pe  hol  de  la  baie,  cu  un  prosop  înfăşurat  pe  cap,  l-am  văzut  pe 
Mason  stând  în  faţa  uşii  mele.  Nu  era  tocmai  îmbrăcat  de  gală,  dar  nici  nu  purta  blugi.  Era  un 
început. 

— Iată-te,  petrecăreaţo.  Eram  gata  să  mă  dau  bătut. 

— Ai  pornit  un  alt  incendiu?  Băieţii  n-au  voie  în  holul  ăsta. 

— Mă  rog.  De  parcă  asta  ar  conta. 

Era  adevărat.  Chiar  dacă  şcoala  putea  ţine  strigoii  la  distanţă,  se  descurcau  lamentabil  să  ne  ţină 
pe  noi  la  distanţă  unul  de  altul. 

— Lasă-mă  să  intru.  Trebuie  să  te  pregăteşti.  Abia  după  un  minut  am  înţeles  la  ce  se  referea. 

— Nu.  Nu  merg. 

— Haide,  mă  îndemnă  el,  unnându-mă  înăuntru.  Din  cauză  că  te-ai  certat  cu  Lissa?  Voi  două  o 
să  vă  împăcaţi  în  curând.  N-are  niciun  rost  să  stai  aici  toată  noaptea.  Dacă  nu  vrei  să  fii  prin  preajma 
ei,  Eddie  strânge  un  grup  în  camera  lui  mai  târziu. 

Vechea  mea  personalitate  amatoare  de  distracţie  deveni  un  pic  interesată.  Fără  Lissa.  Probabil 
fără  alţii  din  familiile  regale. 

— Da? 

Văzând  că  începuse  să  mă  prindă,  Mason  zâmbi.  Privindu-1  în  ochi,  am  înţeles  din  nou  cât  de 
mult  îi  plăcea  de  mine.  Şi  m-am  întrebat  iar:  de  ce  nu  puteam  să  am  pur  şi  simplu  un  prieten 
normal?  De  ce  îl  voiam  pe  chipeşul  meu  instructor  mai  în  vârstă  — instructorul  care  probabil  va  fi 
dat  intr-un  final  afară  din  cauza  mea? 

— Vor  fi  doar  novici,  continuă  Mason,  necunoscându-mi  gândurile.  Şi  am  o surpriză  pentru  tine 
când  o să  ajungem  acolo. 

— E într-o  sticlă? 

Dacă  Lissa  voia  s-o  ignor,  nu  aveam  niciun  motiv  să  rămân  trează. 

— Nu,  asta  e la  Eddie.  Grăbeşte-te  şi  îmbracă-te.  Ştiu  că  n-o  să  vii  în  astea. 

M-am  uitat  în  jos  la  blugii  mei  tăiaţi  şi  la  tricoul  cu  Universitatea  din  Oregon.  Mda.  Categoric  nu 
voi  merge  aşa. 

Cincisprezece  minute  mai  târziu,  am  traversat  curtea  interioară  înapoi  spre  sala  de  mese,  râzând 
în  timp  ce  ne  aminteam  cum  un  coleg  de-al  nostru  foarte  neîndemânatic  se  alesese  cu  un  ochi  vânăt 
la  antrenamentele  din  acea  săptămână.  Nu  era  uşor  să  mergi  rapid  pe  tocuri  pe  pământul  îngheţat, 
iar  el  mă  tot  apuca  de  braţ  ca  să  mă  împiedice  să  cad  grămadă,  aproape  târându-mă  după  el.  Asta  ne 
făcea  să  râdem  şi  mai  mult.  Un  sentiment  de  bucurie  începu  să  crească  în  mine  — nu  scăpasem  de 
tot  de  suferinţa  pentru  Lissa,  dar  era  un  început.  Chiar  dacă  nu-i  aveam  pe  ea  şi  pe  prietenii  ei, 
aveam  propriii  mei  prieteni.  Era  de  asemenea  foarte  probabil  că  aveam  să  mă  îmbăt  rău  de  tot  în 
această  seară,  ceea  ce,  chiar  dacă  nu  era  o modalitate  perfectă  de  a-mi  rezolva  problemele,  cel  puţin 
avea  să  fie  una  foarte  distractivă.  Mda.  Viaţa  mea  putea  fi  şi  mai  grea. 

Apoi  ne  întâlnirăm  cu  Dimitri  şi  Alberta. 

Se  îndreptau  în  alt  loc,  discutând  despre  chestiuni  ale  gardienilor.  Alberta  zâmbi  când  ne  văzu, 
aruncându-ne  genul  de  privire  indulgentă  pe  care  cei  mai  în  vârstă  le-o  arată  celor  mai  tineri  care 
par  să  se  distreze  şi  să  se  prostească.  Ca  şi  cum  ar  fi  gândit  că  eram  nostimi.  Ce  tupeu.  Ne  oprirăm 
brusc,  iar  Mason  puse  o mână  pe  braţul  meu  să  îmi  ţină  echilibrul. 

— Domnule  Asford,  domnişoară  Hathaway.  Sunt  surprinsă  că  nu  sunteţi  deja  în  sala  de  mese. 

Mason  îi  arătă  zâmbetul  lui  angelic,  de  elev  preferat  al  profesorului. 

— Am  întârziat,  gardian  Petrov.  Ştiţi  cum  e cu  fetele.  Trebuie  întotdeauna  să  arate  perfect.  Mai 
ales  dumneavoastră  trebuie  să  ştiţi  totul  despre  asta. 

în  mod  normal,  l-aş  fi  împuns  cu  cotul  pentru  că  spusese  ceva  atât  de  stupid,  dar  îl  priveam  fix  pe 
Dimitri  şi  eram  incapabilă  să  vorbesc.  Poate  şi  mai  important,  şi  el  mă  privea  fix.  Purtam  rochia 
neagră  şi  se  ridica  în  totalitate  la  înălţimea  aşteptărilor  mele.  De  fapt,  fu  o minune  că  Alberta  nu  îmi 
invocă  regulamentul  vestimentar  chiar  în  acel  moment.  Materialul  se  mula  peste  tot  şi  nici  un  piept 
de  fată  moroi  n-ar  fi  putut  să  ţină  sus  această  rochie.  Trandafirul  lui  Victor  îmi  atârna  la  gât  şi  îmi 
uscasem  părul  în  grabă,  lăsându-1  în  jos  aşa  cum  ştiam  că-i  place  lui  Dimitri.  Nu  purtam  dresuri, 
pentru  că  nimeni  nu  mai  purta  dresuri  cu  astfel  de  rochii,  aşa  că  picioarele  îmi  îngheţau  în  pantofii 
cu  toc.  Toate  astea  pentru  a arăta  bine. 

Şi  eram  foarte  sigură  că  arătam  al  naibii  de  bine,  dar  faţa  lui  Dimitri  nu  trăda  nimic.  Se  uita  doar 
la  mine  — şi  se  uita,  şi  se  uita.  Poate  că  şi  numai  asta  spunea  ceva  despre  înfăţişarea  mea. 
Aducându-mi  aminte  că  Mason  mă  ţinea  oarecum  de  mână,  m-am  tras  de  lângă  el.  El  şi  Alberta  îşi 
terminară  observaţiile  glumeţe  şi  plecarăm  toţi  în  direcţiile  noastre. 

Muzica  duduia  în  sala  de  mese  când  am  ajuns,  cu  luminiţele  de  la  instalaţia  de  Crăciun  şi  — oh 
— un  glob  cu  oglinzi  aruncând  singura  lumină  din  încăperea  altminteri  întunecată.  Trupuri  care  se 
învârteau,  majoritatea  elevi  din  clasele  mici,  umpleau  ringul  de  dans.  Cei  de  vârsta  noastră  stăteau 
în  grupuri  exclusiviste  pe  marginea  încăperii,  aşteptând  un  moment  potrivit  să  plece  pe  furiş.  Un 
amestec  omogen  de  însoţitori,  gardieni  şi  profesori  moroi  patrula  prin  jur,  oprindu-i  pe  acei 
dansatori  care  exagerau  cu  învârtitul. 

Când  am  văzut-o  pe  Kirova  într-o  rochie  ecosez  fără  mâneci,  m-am  întors  către  Mason  şi  am 
spus: 

— Eşti  sigur  că  încă  nu  putem  să  bem  nişte  tărie?  El  chicoti  şi  îmi  luă  din  nou  mâna. 

— Haide,  e timpul  pentru  surpriza  ta.  Lăsându-1  să  mă  conducă,  am  traversat  încăperea,  croindu- 
ne  drum  printr-un  ciorchine  de  elevi  aflaţi  în  primul  an  care  arătau  mult  prea  tineri  să  facă  genul  de 
mişcări  din  mijloc  pe  care  le  încercau.  Unde  erau  supraveghetorii  când  aveai  nevoie  de  ei?  Apoi  am 
văzut  încotro  ne  îndreptam  şi  m-am  oprit  brusc. 

— Nu,  am  spus,  rămânând  neclintită  când  el  mă  trase  de  mână. 

— Haide,  o să  fie  tare. 

— Mă  duci  la  Jesse  şi  la  Ralf.  Singura  situaţie  în  care  vreau  să  fiu  văzută  vreodată  cu  ei  e dacă 
am  un  obiect  contondent  şi  ţintesc  să-i  lovesc  între  picioare. 

Mă  trase  din  nou. 

— Nu  mai  e nevoie.  Haide. 

Ezitând,  am  început  în  cele  din  urmă  să  merg:  cele  mai  mari  temeri  ale  mele  se  adeveriră  când 
câteva  perechi  de  ochi  se  întoarseră  spre  noi.  Minunat.  Totul  o lua  de  la  capăt.  Jesse  şi  Ralf  nu  ne 
observară  la  început,  dar  atunci  când  o făcură,  o serie  de  expresii  amuzate  le  apărură  pe  feţe.  Mai 
întâi  îmi  priviră  corpul  şi  rochia. 

Testosteronul  prelua  controlul  în  vreme  ce  dorinţa  masculină  pură  le  strălucea  pe  feţe.  Apoi 
părură  să-şi  dea  seama  că  eram  eu  şi  deveniră  imediat  speriaţi.  Foarte  tare.  Mason  îl  împunse  rapid 
pe  Jesse  în  piept  cu  vârful  degetului. 

— Haide,  Zeklos.  Spune-i. 

Jesse  nu  spuse  nimic,  iar  Mason  făcu  acelaşi  gest,  doar  că  mai  tare. 

— Spune-i. 

Fără  să  mă  privească  în  ochii,  Jesse  îngăimă: 

— Rose,  ştim  că  niciunul  din  lucrurile  alea  nu  s-a  întâmplat. 

Am  fost  aproape  gata  să  mă  înec  de  râs. 

— Serios?  Mamă.  Chiar  mă  bucur  să  aud  asta.  Pentru  că,  vezi,  până  n-ai  spus-o,  mă  gândeam  că 
s-a  întâmplat  în  realitate.  Slavă  Domnului  că  voi  doi  sunteţi  aici  să  mă  lămuriţi  şi  să-mi  spuneţi 
naibii  ce  am  făcut  sau  n-am  făcut. 

Ei  tresăriră  şi  expresia  senină  a lui  Mason  se  întunecă  puţin. 

— Ştie  asta,  mormăi  el.  Spuneţi-i  restul.  Jesse  suspină. 


108 


— Am  făcut-o  pentru  că  ne-a  spus  Mia  s-o  facem. 

— Şi?  insistă  Mason. 

— Şi  ne  pare  rău. 

Mason  se  întoarse  spre  Ralf. 

— Vreau  să  o aud  şi  de  la  tine,  şmechere. 

Nici  Ralf  nu  se  uită  în  ochii  mei,  dar  mormăi  ceva  care  suna  vag  a scuză. 

Văzându-i  înfrânţi,  Mason  se  înveseli. 

— N-ai  auzit  încă  cea  mai  bună  parte.  I-am  aruncat  o privire  piezişă. 

— Da?  Cum  ar  fi  partea  în  care  dăm  timpul  înapoi  şi  nimic  din  asta  nu  s-a  întâmplat  vreodată? 

— Cel  mai  bun  lucru  în  afară  de  asta.  îl  bătu  iar  cu  degetul  pe  Jesse. 

— Spune-i.  Spune-i  de  ce  ai  făcut-o. 

Jesse  ridică  ochii  şi  schimbă  priviri  neliniştite  cu  Ralf. 

— Băieţi,  îi  avertiză  Mason,  în  mod  evident  încântat  de  ceva,  ne  faceţi  pe  Hathaway  şi  pe  mine 
să  fim  foarte  enervaţi.  Spuneţi-i  de  ce  aţi  făcut-o. 

Cu  expresia  cuiva  care  a înţeles  că  lucrurile  nu  puteau  fi  mai  rele  de-atât,  Jesse  se  uită  în  cele  din 
urmă  în  ochii  mei. 

— Am  făcut-o  pentru  că  ea  s-a  culcat  cu  noi.  Cu  amândoi. 


DOUĂZECI 


Am  căscat  gura. 

— Oh...  stai  puţin...  adică  sex? 

Uimirea  mă  împiedică  să  mă  gândesc  la  un  răspuns  mai  bun.  Lui  Mason  i se  părea  extrem  de 
amuzant.  Jesse  arăta  ca  şi  cum  ar  fi  vrut  să  moară. 

— Bineînţeles  că  mă  refer  la  sex.  A spus  că  o s-o  facă  dacă  spuneam  că...  ştii  tu... 

M-am  strâmbat. 

— Voi  doi  n-aţi...  făcut-o  în  acelaşi  timp,  nu? 

— Nu,  spuse  Jesse  dezgustat. 

Ralf  arăta  ca  şi  cum  nu  l-ar  fi  deranjat. 

— Dumnezeule,  am  îngăimat,  dându-mi  deoparte  părul  de  pe  faţă.  Nu-mi  vine  să  cred  că  ne 
urăşte  atât  de  mult. 

— Hei,  exclamă  Jesse,  înţelegându-mi  aluzia.  Ce  vrea  să  însemne  asta?  Nu  suntem  aşa  de  răi.  Iar 
tu  cu  mine  — am  fost  destul  de  aproape  să... 

— Nu.  Nici  măcar  n-am  fost  aproape  de  asta.  Mason  râse  din  nou  şi  brusc  mi-am  dat  seama  de 
ceva. 

— însă,  am  spus,  dacă  asta...  dacă  asta  s-a  întâmplat  atunci...,  înseamnă  că  încă  se  mai  întâlnea 
cu  Aaron. 

Toţi  trei  încuviinţară. 

— Oh.  Mamă. 

Mia  ne  ura  cu  adevărat.  Tocmai  trecuse  de  etapa  biata-fată-jignită-de-fratele-fetei  şi  era  deja  o 
problemă  sociopatică.  Se  culcase  cu  ăştia  doi  şi  îl  înşelase  pe  prietenul  pe  care  părea  să-l  adore. 

Jesse  şi  Ralf  păreau  incredibil  de  uşuraţi  când  eu  şi  Mason  plecarăm.  Mason  îşi  lăsă  un  braţ  leneş 
pe  umerii  mei. 

— Ei?  Ce  crezi?  Sunt  tare,  nu?  Poţi  să  mi-o  spui.  Nu  mă  supăr. 

Am  râs. 

— Cum  ai  aflat  până  la  urmă  asta? 

— Am  cerut  să  mi  se  întoarcă  o grămadă  de  favoruri.  Am  folosit  câteva  ameninţări.  Şi  faptul  că 
Mia  nu  poate  contraataca  a ajutat. 

Mi-am  amintit-o  pe  Mia  acostându-mă  zilele  trecute.  Nu  credeam  că  era  complet  dusă  încă,  dar 
se  pare  că  aşa  era. 

— Or  să  înceapă  să  le  spună  oamenilor  luni,  continuă  el.  Au  promis.  Toată  lumea  va  şti  până  la 

prânz. 

— De  ce  nu  acum?  am  întrebat  îmbufnată.  S-au  culcat  cu  o fată.  Pe  ea  o afectează  mai  mult  ca  pe 
ei. 

— Mda.  Adevărat.  N-au  vrut  să  se  ocupe  de  asta  în  seara  asta.  Ai  putea  să  începi  să  le  spui 
oamenilor  dacă  vrei.  Am  putea  face  un  afiş. 

Păi,  ţinând  cont  de  câte  ori  mă  făcuse  Mia  târfă  şi  curvă,  nu  era  o idee  rea. 

— Ai  nişte  markere  şi  hârtie? 

Am  tăcut  când  m-am  uitat  în  partea  opusă  a sălii,  unde  stătea  Lissa,  înconjurată  de  admiratori,  cu 
braţul  lui  Aaron  în  jurul  mijlocului  ei.  Purta  o rochie  roz  mulată  lucioasă  din  bumbac,  de  o nuanţă 
pe  care  n-aş  fi  putut-o  identifica  niciodată.  Părul  ei  blond  fusese  prins  într-un  coc  la  care  folosise 
câteva  agrafe  cu  cristale.  Arăta  aproape  ca  şi  cum  ar  fi  purtat  o coroană.  Prinţesa  Vasilisa. 

In  mine  vibrară  aceleaşi  emoţii  ca  înainte,  nelinişte  şi  agitaţie.  Nu  putea  să  se  simtă  bine  cu 
adevărat  în  seara  aceasta. 

Christian  o privea  dintr-un  colţ  al  încăperii,  pândind  din  întuneric.  Practic,  se  contopea  cu 
umbrele. 

— încetează,  mă  dojeni  Mason,  văzându-mi  privirea  pierdută.  Nu-ţi  face  griji  pentru  ea  în  seara 
asta. 

— Mi-e  greu  să  nu-mi  fac. 

— Te  face  să  pari  tristă.  Haide,  uite-1  pe  Eddie. 

Mă  trase  de  acolo,  dar  nu  înainte  să  arunc  o ultimă  privire  spre  Lissa  peste  umăr.  Privirile  noastre 
se  întâlniră  pentru  o clipă.  Regretul  străfulgera  prin  legătura  dintre  noi. 

Dar  mi -am  scos-o  din  minte  — în  sens  figurat  — şi  am  reuşit  să  adopt  o expresie  destinsă  când 
ne  alăturarăm  unui  grup  de  alţi  novici.  Am  profitat  mult  spunându-le  despre  scandalul  cu  Mia  şi, 
important  sau  nu,  faptul  de  a-mi  vedea  reputaţia  restabilită  şi  de  a mă  răzbuna  pe  ea  mă  făcea  să  mă 
simt  uimitor  de  bine.  Şi,  în  timp  ce  cei  din  grupul  nostru  se  îndepărtau  şi  se  amestecau  printre 
ceilalţi,  vedeam  cum  noutăţile  se  răspândeau  tot  mai  mult.  Nu  mai  era  nevoie  să  aştept  până  luni.  în 
fine.  Nu-mi  păsa.  în  realitate  mă  simţeam  bine.  Mi-am  intrat  în  vechiul  rol,  bucuroasă  să  văd  că  nu- 
mi pierdusem  abilitatea  de  a face  comentarii  amuzante  şi  de  a flirta.  însă,  pe  măsură  ce  timpul 
trecea  şi  petrecerea  lui  Eddie  se  apropia,  am  început  să  simt  cum  neliniştea  Lissei  devine  tot  mai 
intensă.  încruntându-mă,  m-am  oprit  din  vorbă  şi  m-am  întors,  cercetând  încăperea  în  căutarea  ei. 

Iat-o.  Era  tot  cu  un  grup  de  oameni,  tot  soarele  micului  ei  sistem  solar.  Dar  Aaron  se  apleca 
foarte  aproape  de  ea,  spunându-i  ceva  la  ureche.  Un  zâmbet  pe  care  l-am  recunoscut  ca  fiind  fals  îi 
acoperea  faţa,  iar  nervozitatea  şi  neliniştea  ei  crescură  şi  mai  mult. 

Apoi,  alarmant.  Mia  se  dusese  la  ei.  Orice  venise  să  spună,  nu  pierdea  vremea.  Cu  ochii 
admiratorilor  Lissei  aţintiţi  asupra  ei,  micuţa  Mia  în  rochia  ei  roşie  gesticula  frenetic,  dând  energic 
din  gură.  Nu  puteam  auzi  cuvintele  din  partea  cealaltă  a încăperii,  dar  prin  legătura  cu  Lissa 
simţeam  cum  emoţiile  deveneau  tot  mai  mohorâte. 

— Trebuie  să  plec,  i-am  spus  lui  Mason. 

Pe  jumătate  am  mers,  pe  jumătate  am  alergat  spre  partea  unde  era  Lissa,  prinzând  doar  încheierea 
tiradei  Miei.  Ţipa  la  Lissa  cu  toată  puterea  acum  şi  se  apleca  spre  faţa  ei.  Din  câte  îmi  puteam  da 
seama,  trebuia  să  fi  aflat  că  Jesse  şi  Ralf  o trădaseră. 

— Tu  şi  prietena  ta  fluşturatică!  O să  le  spun  tuturor  ce  psihopată  eşti  şi  că  au  trebuit  să  te 
închidă  în  clinică  din  cauză  că  eşti  atât  de  nebună.  Te-au  pus  la  tratament.  Din  cauza  asta  tu  şi  cu 
Rose  aţi  plecat  înainte  ca  cineva  să  afle  că  ţi-ai  tăiat... 

Vai,  nu  era  bine.  Exact  ca  la  prima  noastră  întâlnire  la  bufet,  am  apucat-o  şi  am  smucit-o  într-o 
parte. 

— Hei,  i-am  spus.  Prietena  fluşturatică  e aici.  îţi  aduci  aminte  ce  ţi-am  spus  despre  statul  prea 
aproape  de  ea? 

Mia  mârâi,  arătându-şi  colţii.  Aşa  cum  observasem  mai  înainte,  nu  mai  putea  să-mi  pară  prea  rău 
pentru  ea.  Era  prea  periculoasă.  Se  înjosise  prea  mult  ca  să  se  răzbune  pe  mine.  Acum,  cumva, 
aflase  despre  Lissa  şi  de  tăieturi.  Şi  ştia  cu  adevărat;  nu  doar  bănuia.  Informaţia  pe  care  o avea  acum 
semăna  cu  ceea  ce  relataseră  ambii  gardieni  de  la  faţa  locului,  ca  şi  cu  ceea  ce  le  spusesem  eu 

despre  trecutul  Lissei.  Poate  şi  nişte  lucruri  medicale  confidenţiale.  Mia  obţinuse  dosarele  cumva. 
Iar  Lissa  înţelese  asta  şi  privirea  de  pe  faţa  ei  — speriată  şi  fragilă,  nu  mai  era  prinţesă  — mă  făcu 
să  iau  decizia.  Nu  conta  că  zilele  trecute  Kirova  vorbise  despre  posibilitatea  de  a-mi  reda  libertatea, 
că  mă  simţeam  bine,  şi  că  aş  fi  putut  să  las  grijile  la  o parte  şi  să  mă  distrez  în  această  seară.  Aveam 
să  stric  totul,  chiar  acolo  şi  în  chiar  acel  moment. 

Chiar  nu  mă  pricep  să-mi  controlez  impulsurile. 

Am  pocnit-o  pe  Mia  cât  am  putut  de  tare.  Am  auzit  un  pârâit  în  timp  ce  pumnul  meu  îi  izbi  nasul 
şi  sângele  ţâşni.  Cineva  ţipă.  Mia  ţipă  şi  zbură  pe  spate,  peste  câteva  fete  care  zbierau  şi  care  nu 
voiau  să-şi  murdărească  rochiile  de  sânge.  M-am  năpustit  după  ea,  aplicându-i  încă  un  pumn 
zdravăn  înainte  ca  cineva  să  mă  desprindă  de  ea. 

Nu  m-am  împotrivit.  Mă  aşteptasem  la  asta  din  clipa  în  care  mă  repezisem  la  ea.  Abţinându-mă 
de  la  orice  urmă  de  rezistenţă,  am  lăsat  doi  gardieni  să  mă  scoată  de  la  bal,  în  vreme  ce  doamna 
Kirova  încerca  să  restabilească  măcar  în  aparenţă  ordinea.  Nu-mi  păsa  ce-mi  făceau.  Nu  mai  conta. 
Pedepsită  sau  exmatriculată.  Nu  conta.  Mă  descurcam... 

In  faţa  noastră,  prin  fluxul  şi  refluxul  de  elevi  care  treceau  prin  uşa  dublă,  am  văzut  ţâşnind  afară 
o siluetă  în  roz.  Lissa.  Emoţiile  mele  scăpate  de  sub  control  le  copleşiseră  pe  ale  ei,  dar  iată-le  din 
nou,  revărsându-se  înapoi  în  mine.  Dezolare.  Disperare.  Toată  lumea  îi  cunoştea  acum  secretul. 
Avea  să  aibă  de-a  face  cu  mai  mult  decât  speculaţii  nefondate.  Lucrurile  aveau  să  se  năruie.  Nu 
putea  face  faţă  acestui  lucru. 

Ştiind  că  nu  puteam  pleca  nicăieri,  am  căutat  înnebunită  o cale  de-a  o ajuta.  O figură  întunecată 
îmi  atrase  atenţia. 

— Christian!  am  strigat. 

Se  uita  fix  la  silueta  retrasă  a Lissei,  dar  ridică  privirea  la  auzul  numelui  său. 

Una  din  escortele  mele  sâsâi  să  tac  şi  mă  luă  de  braţ. 

— Linişte.  Am  ignorat-o. 

— Du-te  după  ea,  i-am  strigat  lui  Christian.  Grăbeşte-te. 

El  stătu  pur  şi  simplu  acolo  şi  mi -am  înăbuşit  un  geamăt. 

— Du-te,  idiotule! 

Gardienii  mei  ţipară  iar  la  mine  să  tac,  dar  ceva  în  sinea  lui  Christian  se  trezi.  Tresărind  din 
poziţia  lui  relaxată,  porni  în  goană  în  direcţia  în  care  plecase  Lissa.  Nimeni  nu  voia  să  se  ocupe  de 
mine  în  acea  noapte.  Aveam  să  suport  consecinţe  serioase  a doua  zi  — am  auzit  vorbindu-se  de 
suspendare  sau  posibil  chiar  de  exmatriculare  — dar  Kirova  era  ocupată  cu  Mia  care  sângera  şi  cu  o 
masă  isterică  de  elevi.  Gardienii  mă  escortară  în  camera  mea  sub  supravegherea  vigilentă  a şefei  de 
internat,  care  mă  informă  că  avea  să  mă  verifice  din  oră  în  oră  să  se  asigure  că  rămân  acolo.  Doi 
gardieni  aveau  de  asemenea  să  se  învârtă  prin  apropierea  intrărilor  în  internat.  Aparent,  eram  acum 
un  caz  de  risc  maxim.  Probabil  că  stricasem  oricum  petrecerea  lui  Eddie;  acum  n-ar  mai  fi  putut  să 
strecoare  niciun  grup  în  camera  lui. 

Nepăsându-mi  de  rochia  mea,  m-am  aruncat  pe  podea,  cu  picioarele  încrucişate  sub  mine.  Am 
încercat  să  intru  în  legătură  cu  Lissa.  Era  mai  calmă  acum.  Evenimentele  de  la  bal  încă  o mai 
afectau  îngrozitor,  dar  Christian  o liniştea  cumva,  deşi  nu  puteam  spune  dacă  era  prin  simple 
cuvinte  sau  prin  farmecul  fizic.  Nu-mi  păsa,  atâta  timp  cât  se  simţea  bine  şi  nu  făcea  nicio  prostie. 
M-am  întors  la  mine. 

Da,  lucrurile  aveau  să  fie  urâte  acum.  Acuzaţiile  Miei  aveau  să  pună  şcoala  pe  jar.  Eu  probabil 
urma  să  fiu  dată  afară  şi  să  fiu  nevoită  să  trăiesc  cu  o gaşcă  de  femei  dhampir  dezgustătoare.  Cel 
puţin  Lissa  s-ar  putea  să-şi  dea  seama  că  Aaron  era  anost  şi  că  voia  să  fie  cu  Christian.  Dar  chiar 
dacă  asta  era  cel  mai  bun  lucru,  tot  însemna... 

Christian.  Christian. 

Christian  era  rănit. 

Am  sărit  înapoi  în  corpul  Lissei,  absorbită  dintr-odată  de  groaza  care  o cuprinsese.  Era 
înconjurată,  înconjurată  de  bărbaţi  şi  de  femei  care  apăruseră  din  senin,  năvălind  în  podul  capelei  în 
care  ea  şi  Christian  se  duseseră  să  vorbească.  Christian  sărise  în  sus,  cu  foc  izbucnind  din  degetele 
sale.  Dar  unul  dintre  invadatori  îl  lovise  în  cap  cu  ceva  tare,  făcând  ca  trupul  să  i se  prăbuşească  la 

pământ. 

Speram  cu  disperare  că  era  bine,  dar  nu  mai  puteam  pierde  energie  făcându-mi  griji  pentru  el. 
întreaga  mea  îngrijorare  era  pentru  Lissa  acum.  Nu  puteam  lăsa  să  i se  întâmple  acelaşi  lucru.  Nu-i 
puteam  lăsa  să-i  facă  rău.  Trebuia  s-o  salvez,  să  o scot  de  acolo.  Dar  nu  ştiam  cum.  Era  prea  departe 
şi  nu  puteam  nici  măcar  ieşi  din  mintea  ei  în  acel  moment,  cu  atât  mai  puţin  să  alerg  acolo  sau  să 
găsesc  ajutoare. 

Atacatorii  se  apropiară  de  ea,  adresându-i-se  cu  „prinţesă”  şi  spunându-i  să  nu  se  teamă  şi  că  erau 
gardieni.  Şi  chiar  păreau  gardieni.  Erau  categoric  dhampiri.  Mişcându-se  cu  precizie  şi  operativitate. 
Dar  nu  am  recunoscut  printre  ei  pe  vreunul  din  gardienii  de  la  şcoală.  Şi  nici  Lissa.  Gardienii  nu  l-ar 
fi  atacat  pe  Christian.  Şi  cu  certitudine  gardienii  n-ar  fi  legat-o  şi  nu  i-ar  fi  pus  căluş... 

Ceva  mă  smulse  din  mintea  ei  şi  m-am  încruntat,  uitându-mă  cu  ochii  pierduţi  înjur  prin  cameră. 
Trebuia  să  mă  întorc  la  ea  şi  să  aflu  ce  se  întâmplase.  De  obicei,  legătura  noastră  se  estompa  sau  o 
închideam  eu,  dar  asta  — asta  era  ca  şi  cum  ceva  de  fapt  m-ar  fi  înlăturat  şi  m-ar  fi  smuls  din  mintea 
ei.  M-ar  fi  adus  înapoi  aici.  Nu  avea  însă  nicio  noimă.  Ce  mă  putea  trage  înapoi  de  la...  stai  puţin. 

Mintea  mi  se  goli. 

Nu-mi  puteam  aduce  aminte  la  ce  mă  gândeam  adineauri.  Dispăruse.  Ca  zgomotul  electricităţii 
statice  în  creierul  meu.  Unde  fusesem?  Cu  Lissa?  Ce  era  cu  Lissa? 

Ridicându-mă,  mi -am  strâns  braţele  pe  lângă  corp,  confuză,  încercând  să-mi  dau  seama  ce  se 
întâmpla.  Lissa.  Ceva  legat  de  Lissa. 

Dimitri,  o voce  din  capul  meu  spuse  brusc.  Du-te  la  Dimitri.  Da.  Dimitri.  Trupul  şi  spiritul  meu  îl 
doreau  brusc  şi  voiam  să  fiu  cu  el  mai  mult  ca  niciodată.  Nu  puteam  să  stau  despărţită  de  el.  El  va 
şti  ce  să  facă.  Şi  îmi  spusese  înainte  să  vin  la  el  dacă  era  ceva  în  neregulă  cu  Lissa.  Ce  păcat  că  nu- 
mi puteam  aminti  ce.  Şi  totuşi.  Ştiam  că  el  va  avea  grijă  de  tot. 

Nu  era  greu  să  ajung  la  aripa  personalului  din  internat,  de  vreme  ce  voiau  să  mă  ţină  înăuntru  în 
această  noapte.  Nu  ştiam  unde  era  camera  lui,  dar  nu  conta.  Ceva  mă  trăgea  spre  el,  aducându-mă 
mai  aproape.  Un  instinct  mă  împinse  spre  una  din  uşi,  şi  am  bătut  în  ea  cu  disperare. 

După  câteva  clipe,  el  deschise,  iar  ochii  lui  căprui  se  făcură  mari  când  mă  văzu. 

— Rose? 

— Lasă-mă  să  intru.  E vorba  de  Lissa. 

Imediat  se  dădu  la  o parte  din  calea  mea.  După  câte  se  părea,  îl  găsisem  în  pat,  pentru  că 
aştemuturile  erau  date  la  o parte  şi  doar  o lampă  de  noptieră  lumina  în  întuneric.  Pe  lângă  asta,  era 
îmbrăcat  doar  în  nişte  pantaloni  de  pijama  din  bumbac;  pieptul  lui  — pe  care  nu-1  mai  văzusem 
înainte  şi,  mamă,  ce  bine  arăta!  — era  gol.  Vârfurile  părului  său  negru  se  îndoiau  aproape  de  bărbie 
şi  păreau  ude,  ca  şi  cum  făcuse  duş  de  curând. 

— Ce  s-a  întâmplat? 

Sunetul  vocii  lui  mă  înfiora  şi  n-am  putut  să  răspund.  Nu  puteam  să-mi  desprind  privirea  de  la  el. 
Porţa  care  mă  trăsese  aici  mă-mpingea  spre  el.  Voiam  atât  de  mult  să  mă  atingă,  atât  de  mult,  că  abia 
mai  rezistam.  Era  atât  de  uimitor.  Atât  de  incredibil  de  superb.  Ştiam  că  ceva  pe  undeva  era  în 
neregulă,  dar  nu  părea  important.  Nu  când  eram  cu  el. 

Cu  aproape  un  pas  între  noi,  era  imposibil  să-i  pot  săruta  cu  uşurinţă  buzele  fără  ajutorul  lui.  Aşa 
că,  în  schimb,  m-am  repezit  spre  pieptul  lui,  dorindu-mi  să  gust  acea  piele  caldă,  netedă. 

— Rose!  exclamă  el,  dându-se  înapoi.  Ce  faci? 

— Ce  crezi  că  fac? 

M-am  dus  din  nou  spre  el,  simţind  nevoia  să-l  ating  şi  să-l  sărut  şi  să  fac  atât  de  multe  alte 
lucruri. 

— Ai  băut?  întrebă,  întinzând  mâna  într-un  gest  de  apărare. 

— Aş  fi  vrut  eu. 

Am  încercat  să-l  ocolesc,  apoi  m-am  oprit,  nesigură  pentru  o clipă. 

— Credeam  că  vrei  să  — nu  crezi  că  sunt  drăguţă?  în  tot  timpul  de  când  ne  cunoşteam,  în  tot 
timpul  în  care  se  adunase  această  atracţie,  nu-mi  spusese  niciodată  că  eram  drăguţă.  Tăcuse  aluzii  la 
asta,  dar  nu  era  acelaşi  lucru.  Şi,  în  ciuda  tuturor  asigurărilor  primite  de  la  alţi  băieţi  că  eram 
farmecul  întruchipat,  simţeam  nevoia  să  o aud  de  la  singurul  tip  pe  care  îl  doream  cu  adevărat. 

— Rose,  nu  ştiu  ce  se  petrece,  dar  trebuie  să  te  întorci  în  camera  ta. 

Când  m-am  mişcat  din  nou  spre  el,  întinse  mâinile  şi  mă  prinse  de  încheieturi.  Prin  această 
atingere,  un  curent  electric  trecu  prin  amândoi  şi  l-am  văzut  uitând  de  orice  îl  neliniştise  până 
atunci.  Ceva  puse  stăpânire  şi  pe  el,  ceva  care  îl  făcu  brusc  să  mă  dorească  tot  atât  cât  îl  doream  eu. 

Dându-mi  drumul  la  încheieturi,  îşi  trecu  mâinile  în  susul  braţelor  mele,  plimbându-le  încet  pe 
pielea  mea.  Ţintuindu-mă  cu  privirea  lui  tainică,  avidă,  mă  trase  spre  el,  lipindu-mă  de  corpul  lui. 
Una  din  mâini  urcă  la  ceafa  mea,  degetele  i se-mpletiră  în  părul  meu  şi  îmi  trase  faţa  spre  a lui.  îşi 
coborî  buzele,  abia  atingându-le  de  ale  mele. 

înghiţindu-mi  un  nod,  am  întrebat  din  nou: 

— Crezi  că  sunt  drăguţă? 

Mă  privi  cu  o seriozitate  totală,  aşa  cum  făcea  întotdeauna. 

— Cred  că  eşti  frumoasă. 

— Frumoasă? 

— Eşti  atât  de  frumoasă,  că  mă  doare  uneori.  Buzele  lui  le  atinseră  pe  ale  mele,  delicat  la 
început,  iar  apoi  cu  putere  şi  cu  nerăbdare.  Sărutul  lui  mă  epuiza.  Mâinile  îi  alunecară  în  jos  de  pe 
braţele  mele,  la  mijlocul  meu,  la  marginea  rochiei.  Strânse  ţesătura  în  mâini  şi  începu  să  o împingă 
în  sus.  M-am  topit  în  acea  atingere,  în  sărutarea  lui  şi  în  felul  cum  îmi  ardea  gura.  Mâinile  continuau 
să-i  alunece  tot  mai  sus,  până  ce  îmi  trase  rochia  peste  cap  şi  o aruncă  pe  jos. 

— Ai...  ai  scăpat  de  rochia  aia  repede,  i-am  spus  în  timp  ce  răsuflăm  din  greu.  Credeam  că-ţi 
place. 

— Chiar  îmi  place,  spuse  el,  şi  respiraţia  îi  era  la  fel  de  rapidă  ca  a mea.  O ador. 

Şi  apoi  mă  duse  în  pat. 


DOUĂZECI  ŞI  UNU 

Nu  mai  fusesem  niciodată  complet  goală  lângă  un  tip.  Mă  speria  îngrozitor  — cu  toate  că  mă  şi 
excita,  întinşi  pe  aşternuturi,  ne  strângeam  unul  pe  altul  în  braţe  şi  ne  tot  sărutam  — şi  ne  sărutam, 
şi  ne  sărutam,  şi  ne  sărutam.  Mâinile  şi  buzele  lui  îmi  luau  în  stăpânire  trupul  şi  simţeam  cum 
fiecare  atingere  îmi  ardea  pielea. 

După  ce  tânjisem  după  el  atâta  timp,  abia  îmi  venea  să  cred  că  se  întâmpla  cu  adevărat.  Şi,  în 
vreme  ce  partea  fizică  era  minunată,  îmi  plăcea  şi  să  fiu  pur  şi  simplu  aproape  de  el.  îmi  plăcea  felul 
în  care  mă  privea,  ca  şi  cum  eram  cel  mai  sexy,  cel  mai  minunat  lucru  din  lume.  îmi  plăcea  felul  în 
care  îmi  pronunţa  numele  în  ruseşte,  murmurat  ca  o rugăciune:  Roza,  Roza... 

Şi  undeva,  undeva  în  toate  acestea,  era  aceeaşi  voce  insistentă  care  mă  mânase  la  camera  lui,  o 
voce  care  nu  suna  ca  a mea,  dar  pe  care  n-o  putem  ignora.  Rămâi  cu  el.  Rămâi  cu  el.  Nu  te  gândi  la 
nimic  altceva  în  afară  de  el.  Continuă  să-l  atingi.  Uită  de  orice  altceva. 

O ascultam  — nu  c-aş  fi  avut  nevoie  în  realitate  de  îndemnuri  în  plus. 

Focul  din  ochii  lui  îmi  spuse  că  voia  mult  mai  mult  decât  făceam,  dar  lua  lucrurile  încet,  poate 
pentru  că  ştia  că  eram  emoţionată.  Pantalonii  lui  de  pijama  rămaseră  pe  el.  La  un  moment  dat,  m-am 
mişcat,  astfel  că  am  ajuns  deasupra,  cu  părul  atârnând  în  jurul  feţei  lui.  îşi  întoarse  uşor  capul  şi  i- 
am  văzut  pentru  scurt  timp  ceafa.  Mi-am  trecut  uşor  vârfurile  degetelor  pe  cele  şase  mici  semne 
tatuate  acolo. 

— Chiar  ai  ucis  şase  strigoi?  încuviinţă  din  cap. 

— Mamă. 

îmi  aplecă  capul  spre  gura  lui  şi  mă  sărută.  Dinţii  lui  îmi  atinseră  uşor  pielea,  altfel  decât  un 
vampir,  dar  la  fel  de  tulburător. 

— Stai  liniştită.  O să  ai  mai  multe  decât  mine  într-o  zi. 

— Te  simţi  vinovat  pentru  asta? 

— Mmm? 

— Că  i-ai  omorât.  Spuneai  în  dubită  că  era  ce  trebuia  să  faci,  dar  că  tot  te  mai  tulbură.  Din  cauza 
asta  mergi  la  biserică,  nu-i  aşa?  Te  văd  acolo,  dar  nu  te  interesează  cu  adevărat  slujbele. 

Zâmbi,  surprins  şi  amuzat  că  îi  ghicisem  încă  un  secret. 

— De  unde  ştii  lucrurile  astea?  Nu  mă  simt  chiar  vinovat...  doar  trist  uneori.  Toţi  au  fost  oameni 
sau  dhampiri  sau  moroi.  E o pierdere,  asta  e tot,  dar,  cum  am  mai  spus,  e ceva  ce  trebuie  să  fac. 

Ceva  ce  trebuie  să  facem  toţi.  Uneori  mă  tulbură,  iar  capela  e un  loc  bun  să  te  gândeşti  la  astfel  de 
lucruri.  Uneori  îmi  găsesc  liniştea  acolo,  dar  nu  des.  Găsesc  mai  multă  linişte  cu  tine. 

Mă  rostogoli  de  pe  el  şi  se  aşeză  iar  deasupra  mea.  Sanitarul  începu  iar,  numai  că  mai  tare  de  data 
asta.  Mai  insistent.  O,  Doamne,  mă  gândeam.  O s-o  fac  în  sfârşit.  Asta  e.  O simt. 

Trebuie  să  fi  văzut  decizia  în  ochii  mei.  Zâmbind,  îşi  strecură  mâinile  pe  ceafa  mea  şi  desfăcu 
colierul  lui  Victor,  îl  puse  pe  noptieră.  De  îndată  ce  lăsă  colierul  din  mâini,  m-am  simţit  ca  şi  cum  aş 
fi  primit  o palmă  în  faţă.  Am  clipit  surprinsă. 

Dimitri  trebuie  să  se  fi  simţit  la  fel. 

— Ce  s-a  întâmplat?  întrebă. 

— Nu...  nu  ştiu. 

Mă  simţeam  ca  şi  cum  încercam  să  mă  trezesc,  ca  şi  cum  dormisem  două  zile.  Trebuia  să-mi 
amintesc  ceva.  Lissa.  Ceva  legat  de  Lissa. 

îmi  simţeam  capul  ciudat.  Nu  era  durere  sau  ameţeală,  ci...  vocea,  mi-am  dat  seama.  Vocea  care 
mă  îndemna  către  Dimitri  dispăruse.  Asta  nu  însemna  că  nu-1  mai  doream,  pentru  că,  hei,  văzându-1 
acolo,  în  pantalonii  ăia  sexy  de  pijama,  cu  părul  ăla  castaniu  revărsându-i-se  pe  o parte  a feţei,  era 
foarte  aţâţător.  Dar  nu  mai  aveam  acea  influenţă  exterioară  care  mă  împingea  spre  el.  Ciudat. 

Se  încruntă,  simţind  cum  îi  dispare  şi  lui  dorinţa.  După  câteva  momente  de  gândire,  întinse  mâna 
şi  ridică  colierul.  în  clipa  în  care  degetele  lui  îl  atinseră,  am  văzut  dorinţa  cuprinzându-1  din  nou.  îşi 
strecură  cealaltă  mână  pe  şoldul  meu  şi,  dintr-odată,  acea  dorinţă  arzătoare  mă  lovi  şi  pe  mine.  Am 
simţit  un  gol  în  stomac,  în  timp  ce  pielea  începu  să  mă  furnice  şi  să  se  înfierbânte  din  nou.  Am 
început  să  răsuflu  greu.  Buzele  i se  apropiară  iarăşi  de  ale  mele.  O parte  din  mine  se  împotrivea. 

— Lissa,  am  şoptit,  închizând  ochii.  Trebuie  să-ţi  spun  ceva  despre  Lissa.  Dar  nu  pot  să-mi... 
amintesc...  mă  simt  atât  de  ciudat... 

— Ştiu.  încă  ţinându-mă,  îşi  lăsă  obrazul  pe  fruntea  mea.  E ceva...  ceva  aici...  îşi  depărta  faţa  şi 
eu  am  deschis  ochii.  Colierul  ăsta.  E cel  pe  care  ţi  l-a  dat  Prinţul  Victor? 

Am  încuviinţat  şi  puteam  vedea  cum  procesul  de  gândire  încerca  lent  să  repomească  în  mintea 
lui.  Trăgând  puternic  aer  în  piept,  îşi  luă  mâna  de  pe  şoldul  meu  şi  se  dădu  la  o parte. 

— Ce  faci?  am  exclamat.  Vino  înapoi... 

Arăta  ca  şi  cum  şi-ar  fi  dorit  asta  — foarte  mult  — dar  în  schimb  coborî  din  pat.  El  şi  colierul  se 
depărtară  de  mine.  M-am  simţit  ca  şi  cum  ar  fi  sfâşiat  o parte  din  mine,  dar  în  acelaşi  timp,  aveam 
acea  senzaţie  neaşteptată  de  trezire,  ca  şi  cum  puteam  gândi  iar  limpede,  fără  ca  trupul  meu  să  ia 
toate  deciziile. 

Pe  de  altă  parte,  Dimitri  încă  mai  avea  o expresie  de  pasiune  animalică  şi  părea  că  depune  mult 
efort  să  păşească  prin  cameră.  Se  duse  la  fereastră  şi  reuşi  s-o  deschidă  cu  o singură  mână.  Aerul 
rece  intră  înăuntru  şi  mi-am  frecat  braţele  ca  să  mă  încălzesc. 

— Ce  ai  de  gând  să...? 

Răspunsul  îmi  veni  brusc  în  minte  şi  am  sărit  din  pat,  în  acelaşi  moment  în  care  colierul  zbura  pe 
fereastră. 

— Nu!  Ştii  cât  trebuie  să  fi... 

Colierul  dispăru  şi  nu  m-am  mai  simţit  ca  şi  cum  mă  trezeam.  Eram  trează.  Dureros,  surprinzător 
de  trează. 

M-am  uitat  cu  atenţie  împrejurul  meu.  Camera  lui  Dimitri.  Eu  goală.  Patul  răvăşit. 

Dar  asta  nu  era  nimic  pe  lângă  ce  mi-am  amintit  apoi. 

— Lissa!  am  spus  cu  respiraţia  tăiată. 

Totul  îmi  revenea  în  minte,  amintirile  şi  emoţiile.  Ba  chiar  şi  emoţiile  ei  reţinute  se  revărsară 
brusc  în  mintea  mea  — la  intensităţi  cutremurătoare.  Şi  mai  multă  groază.  Groază  intensă.  Emoţiile 
acelea  voiau  să  mă  tragă  înapoi  în  corpul  ei,  dar  nu  le  puteam  lăsa.  Nu  încă.  M-am  luptat  cu  ea, 
trebuind  să  rămân  aici.  Pe  nerăsuflate,  i-am  spus  lui  Dimitri  tot  ce  se  întâmplase. 

El  se  afla  în  mişcare  înainte  ca  eu  să  termin,  îmbrăcându-şi  hainele  şi  arătând  întru  totul  ca  un 

zeu  supărat.  Ordonându-mi  să  mă  îmbrac,  îmi  aruncă  un  tricou  cu  scris  chirilic  pe  el,  să-l  port  peste 
rochia  prea  scurtă. 

Mi-a  venit  greu  să-l  urmez  până  jos;  de  data  aceasta  nu  făcu  niciun  efort  să  încetinească  pentru 
mine.  Se  dădeau  telefoane  când  am  ajuns  acolo.  Se  strigau  ordine.  Curând,  am  ajuns  în  biroul 
principal  al  gardienilor  cu  el.  Kirova  şi  ceilalţi  profesori  erau  acolo.  Cea  mai  mare  parte  a 
gardienilor  din  campus.  Toţi  păreau  să  vorbească  simultan.  In  tot  acest  timp,  simţeam  frica  Lissei, 
simţeam  că  se  depărta  tot  mai  mult. 

Am  strigat  la  ei  să  se  grăbească  şi  să  facă  ceva,  dar  nimeni  în  afară  de  Dimitri  nu  voia  să-mi 
creadă  povestea  despre  răpire  până  când  cineva  îl  recupera  pe  Christian  de  la  capelă  şi  apoi 
descoperi  că  Lissa  nu  se  afla  intr-adevăr  în  campus. 

Christian  intră  clătinându-se,  sprijinit  de  doi  gardieni.  Dr.  Olendzki  apăru  la  scurt  timp  după 
aceea,  controlându-1  şi  ştergându-i  sângele  de  la  ceafă. 

In  sfârşit,  mă  gândeam,  ceva  se  va  întâmpla. 

— Câţi  strigoi  erau?  mă  întrebă  unul  din  gardieni. 

— Cum  naiba  au  intrat?  mormăi  altcineva.  Am  făcut  ochii  mari. 

— Ce?  Nu  era  niciun  strigoi. 

Mai  multe  perechi  de  ochi  se  holbară  la  mine. 

— Cine  altcineva  ar  fi  luat-o?  întrebă  doamna  Kirova  cu  afectare.  Probabil  că  n-ai  văzut  bine 
prin...  viziune. 

— Nu.  Sunt  sigură.  Era...  erau...  gardieni. 

— Are  dreptate,  murmură  Christian,  aflat  încă  sub  îngrijirea  doctoriţei.  Tresări  de  durere  în  timp 
ce  ea  se  ocupa  de  ceafa  lui.  Gardieni. 

— E imposibil,  spuse  cineva. 

— Nu  erau  gardieni  de  la  şcoală. 

Mi-am  frecat  fruntea,  luptându-mă  din  greu  să  continui  conversaţia  şi  să  nu  mă  întorc  la  Lissa. 
Enervarea  mea  crescu. 

— Vreţi  să  vă  mişcaţi  odată?  Se  depărtează  tot  mai  mult! 

— Vrei  să  spui  că  un  grup  de  gardieni  angajaţi  în  particular  a intrat  şi  a răpit-o? 

Tonul  vocii  lui  Kirova  insinua  că  glumeam. 

— Da,  am  răspuns  scrâşnind  din  dinţi.  Ei... 

încet,  cu  grijă,  mi-am  slăbit  bariera  mentală  şi  m-am  scurs  în  corpul  Lissei.  Eram  într-o  maşină,  o 
maşină  scumpă  cu  geamuri  fumurii  pentru  a opri  cea  mai  mare  parte  a luminii.  Chiar  dacă  era 
„noapte”  aici,  era  plină  zi  pentru  restul  lumii.  Conducea  unul  din  gardienii  de  la  capelă;  un  altul 
stătea  lângă  el  în  faţă  — unul  pe  care  l-am  recunoscut.  Spiridon.  în  spate,  Lissa  stătea  cu  mâinile 
legate,  cu  un  alt  gardian  lângă  ea,  iar  în  partea  cealaltă... 

— Lucrează  pentru  Victor  Dashkov,  am  bolborosit,  îndreptându-mi  iar  atenţia  asupra  lui  Kirova 
şi  a celorlalţi.  Sunt  ai  lui. 

— Prinţul  Victor  Dashkov?  întrebă  unul  din  gardieni,  pufnind. 

Ca  şi  cum  ar  mai  fi  fost  vreun  alt  Victor  Dashkov. 

— Vă  rog,  am  gemut  eu,  ţinându-mi  capul  strâns  în  mâini.  Faceţi  ceva.  Se  depărtează  atât  de 
mult.  Sunt  pe... 

O imagine  scurtă,  văzută  pe  geamul  maşinii,  îmi  apăru  în  faţa  ochilor. 

— Autostrada  83.  Se  îndreaptă  spre  sud. 

— Deja  pe  83?  Acum  cât  timp  au  plecat?  De  ce  nu  ai  venit  mai  devreme? 

Privirea  mi  se  îndreptă  neliniştită  spre  Dimitri. 

— O vrajă  de  constrângere,  spuse  el  încet.  O vrajă  de  constrângere  pusă  intr-un  colier  pe  care  i 1- 
a dat  ei.  A făcut-o  să  mă  atace. 

— Nimeni  nu  poate  folosi  un  asemenea  tip  de  constrângere,  exclamă  Kirova.  Nimeni  n-a  mai 
făcut  asta  de  secole. 

— Ei  bine,  cineva  a făcut-o.  Până  am  reuşit  s-o  imobilizez  şi  să  iau  colierul,  a trecut  o grămadă 
de  timp,  continuă  Dimitri,  cu  faţa  perfect  stăpânită. 

Nimeni  nu  puse  la  îndoială  povestea. 

în  sfârşit,  în  sfârşit,  grupul  trecu  la  acţiune.  Nimeni  nu  voia  să  mă  ia  pe  mine,  dar  Dimitri  insistă 
când  îşi  dădu  seama  că-i  puteam  conduce  la  ea.  Trei  contingente  de  gardieni  plecară  în  SUV-uri 
negre  sumbre.  Eu  am  mers  în  primul,  stând  pe  locul  din  dreapta  în  timp  ce  Dimitri  conducea. 
Minutele  treceau.  Singurele  momente  când  vorbeam  era  când  îi  dădeam  raportul. 

— Sunt  tot  pe  83...  dar  sunt  aproape  de  locul  unde  vor  coti.  Nu  se  grăbesc.  Nu  vor  să  fie  opriţi  de 
poliţie. 

El  încuviinţă,  fără  să  se  uite  la  mine.  Şi,  în  mod  clar,  acceleră. 

Privindu-1  cu  coada  ochiului,  mi -am  amintit  evenimentele  anterioare  din  acea  seară.  Cu  ochii 
minţii,  am  putut  să  revăd  totul,  felul  în  care  mă  privise  şi  mă  sărutase. 

Dar  ce  fusese?  O iluzie?  O scamatorie?  Pe  drumul  spre  maşină,  îmi  spusese  că  fusese  cu  adevărat 
un  farmec  de  constrângere  în  colier,  unul  de  atracţie  sexuală.  Nu  auzisem  niciodată  de  aşa  ceva,  dar 
când  îi  cerusem  mai  multe  informaţii,  spusese  doar  că  era  un  tip  de  magie  pe  care  cei  care  erau 
specializaţi  în  pământ  o practicau  odată,  dar  nu  o mai  făceau  în  zilele  noastre. 

— Schimbă  direcţia,  am  spus  brusc.  Nu  pot  să  văd  cum  se  numeşte  drumul,  dar  o să  ştiu  când  o 
să  fim  aproape. 

Dimitri  mormăi  în  semn  de  confirmare,  iar  eu  m-am  afundat  şi  mai  mult  în  scaunul  meu. 

Ce  însemnase  totul?  însemnase  ceva  pentru  el?  Pentru  mine  însemnase  cu  siguranţă  mult. 

— Uite,  am  spus  după  vreo  douăzeci  de  minute,  arătând  spre  drumul  accidentat  pe  care  cotise 
maşina  lui  Victor. 

Era  acoperit  cu  pietriş  netasat,  iar  SUV-ul  ne  dădea  un  avantaj  faţă  de  maşina  lui  de  lux.  Am 
mers  înainte  în  tăcere,  singurul  sunet  venind  de  la  scrâşnetul  pietrişului  sub  roţi.  Praful  se  ridica 
afară,  învolburându-se  în  jurul  nostru. 

— Cotesc  iarăşi! 

Se  depărtară  tot  mai  mult  de  drumurile  principale,  iar  noi  îi  urmărirăm  în  tot  acest  timp,  călăuziţi 
de  indicaţiile  mele.  în  cele  din  urmă,  am  simţit  că  maşina  lui  Victor  s-a  oprit. 

— Sunt  lângă  o cabană  mică,  am  spus.  O duc... 

— De  ce  faceţi  asta?  Ce  se  întâmplă? 

Lissa.  Chircită  şi  speriată.  Emoţiile  ei  mă  absorbiseră  în  ea. 

— Vino,  copilă,  spuse  Victor,  intrând  în  cabană,  mergând  nesigur  pe  bastonul  lui. 

Unul  din  gardieni  ţinu  uşa  deschisă.  Un  altul  o împinse  înainte  şi  o aşeză  într-un  scaun,  lângă  o 
măsuţă.  Era  frig  înăuntru,  mai  ales  în  rochia  roz.  Victor  se  aşeză  în  faţa  ei.  Când  ea  vru  să  se  ridice, 
un  gardian  îi  aruncă  o privire  ameninţătoare. 

— Crezi  că  ţi-aş  face  cu  adevărat  rău? 

— Ce  i-ai  făcut  lui  Christian?  strigă  ea,  ignorând  întrebarea.  E mort? 

— Băiatul  Ozera?  N-am  vrut  să  se  întâmple  asta.  Nu  ne  aşteptam  să  fie  acolo.  Noi  speram  să  te 
prindem  singură,  să-i  convingem  pe  ceilalţi  că  ai  fugit  iar.  Ne-am  asigurat  că  circulau  deja  zvonuri 
în  privinţa  asta. 

Noi?  Mi-am  amintit  cum  reapăruseră  poveştile  săptămâna  asta...  de  la  Natalie. 

— Acum?  Oftă,  deschizându-şi  larg  braţele  într-un  gest  neputincios.  Nu  ştiu.  Mă  îndoiesc  că 
cineva  va  lega  asta  de  noi,  chiar  dacă  nu  cred  că  ai  fugit.  Rose  e cea  mai  mare  piedică.  Intenţionam 
să  ne...  descotorosim  de  ea,  lăsându-i  pe  ceilalţi  să  creadă  că  a fugit  şi  ea  cu  tine.  Spectacolul  pe 
care  l-a  declanşat  la  bal  a făcut  însă  acest  lucru  imposibil,  dar  am  avut  un  alt  plan  pregătit  pentru  a 
mă  asigura  că  e ocupată  o vreme...  probabil  până  mâine.  Va  trebui  să  ne  ocupăm  de  ea  mai  târziu. 

Nu  luase  în  considerare  faptul  că  Dimitri  îşi  va  da  seama  de  vrajă.  îşi  imaginase  că  vom  fi 
amândoi  prea  ocupaţi  cu  iubitul  toată  noaptea. 

— De  ce?  întrebă  Lissa.  De  ce  faci  toate  astea?  Ochii  lui  verzi  se  măriră,  amintindu-i  de  tatăl  ei. 

Chiar  dacă  erau  rude  îndepărtate,  culoarea  verde-jad  era  atât  în  familia  Dragomir,  cât  şi  în  cea  a 

Dashkovilor. 

— Mă  şi  mir  că  mă  întrebi,  draga  mea.  Am  nevoie  de  tine.  Am  nevoie  de  tine  ca  să  mă  vindeci. 

Să  te  vindec?  Să-l  vindece?  Gândurile  mele  le  repetară  pe  ale  ei. 

— Eşti  singura  soluţie,  spuse  el  cu  răbdare.  Singura  soluţie  de  a vindeca  această  boală.  Te-am 
urmărit  de  ani  de  zile,  aşteptând  până  am  fost  sigur. 

Lissa  clătină  din  cap. 

— Nu  pot...  nu.  Nu  pot  să  fac  nimic  de  felul  ăsta. 

— Puterile  tale  tămăduitoare  sunt  incredibile.  Nimeni  nu  ştie  cât  de  puternice  sunt. 

— Nu  ştiu  despre  ce  vorbeşti. 

— Haide  acum,  Vasilisa.  Ştiu  despre  corb  — Natalie  te-a  văzut  făcând-o.  Te  urmărea.  Şi  ştiu  cum 
ai  vindecat-o  pe  Rose. 

Ea  înţelese  că  era  inutil  să  tăgăduiască. 

— Asta...  a fost  altceva.  Rose  nu  era  atât  de  afectată.  Dar  tu...  nu  pot  să  fac  nimic  în  privinţa 
sindromului  Sandovsky. 

— Nu  era  atât  de  afectată?  râse  el.  Nu  vorbesc  de  glezna  ei  — ceea  ce  e oricum  impresionant. 
Vorbesc  despre  accidentul  de  maşină.  Pentru  că  ai  dreptate,  să  ştii.  Rose  nu  a fost  „atât  de  afectată”. 
A murit. 

Lăsă  cuvintele  să-şi  producă  efectul. 

— Asta  e...  Nu,  trăia,  reuşi  în  sfârşit  să  spună  Lissa. 

— Nu.  Adică,  da,  trăia.  Dar  am  citit  toate  rapoartele.  în  niciun  caz  nu  ar  fi  trebuit  să 
supravieţuiască  — mai  ales  cu  atâtea  leziuni.  Tu  ai  vindecat-o.  Ai  readus-o  la  viaţă.  Oftă,  pe 
jumătate  melancolic,  pe  jumătate  obosit.  Am  bănuit  că  puteai  să  faci  asta  de  mult  timp  şi  am 
încercat  atât  de  mult  să  o repet...  să  văd  cât  de  mult  poţi  s-o  controlezi... 

Lissa  înţelese  şi  bolborosi: 

— Animalele.  Tu  ai  fost. 

— Cu  ajutorul  lui  Natalie. 

— De  ce  ai  făcut  asta?  Cum  ai  putut? 

— Pentru  că  trebuia  să  ştiu.  Mai  am  doar  câteva  săptămâni  de  viaţă,  Vasilisa.  Dacă  poţi  cu 
adevărat  să  readuci  morţii  la  viaţă,  atunci  poţi  să  vindeci  sindromul  Sandovsky.  A trebuit  să  ştiu 
înainte  de  a te  răpi  că  puteai  vindeca  atunci  când  vrei  şi  nu  doar  în  momentele  de  panică. 

— Dar  de  ce  să  mă  răpeşti? 

O scânteie  de  mânie  izbucni  în  ea. 

— Eşti  unchiul  meu.  Dacă  voiai  să  fac  asta  — dacă  tu  crezi  cu  adevărat  că  pot... 

Vocea  şi  emoţiile  ei  îmi  arătară  că  nu  credea  cu  adevărat  că-1  putea  vindeca  în  întregime. 

— Atunci  de  ce  să  mă  răpeşti?  De  ce  nu  mi-ai  cerut-o  pur  şi  simplu? 

— Pentru  că  nu  e o treabă  pentru  o singură  dată.  A durat  mult  până  să-mi  dau  seama  ce  eşti,  dar 
am  reuşit  să  intru  în  posesia  câtorva  vechi  istorii...  manuscrise  care  nu  sunt  în  bibliotecile  şi 
muzeele  moroilor.  Când  am  citit  despre  cum  funcţionează  mânuirea  spiritului... 

— Mânuirea  a ce? 

— A spiritului.  în  asta  te-ai  specializat. 

— Nu  m-am  specializat  în  nimic!  Eşti  nebun. 

— De  unde  altundeva  crezi  că  au  venit  aceste  puteri  ale  tale?  Spiritul  e un  alt  element,  unul  pe 
care  puţini  îl  mai  au. 

Mintea  Lissei  încă  mai  era  tulburată  din  cauza  răpirii  şi  din  cauză  că  era  posibil  să  fi  fost 
adevărat  că  mă  readusese  la  viaţă. 

— Asta  nu  are  nicio  noimă.  Chiar  dacă  n-ar  fi  ceva  obişnuit,  tot  aş  fi  auzit  de  un  alt  element!  Sau 
de  cineva  care  să-l  aibă. 

— Nimeni  nu  mai  ştie  despre  spirit.  A fost  uitat.  Când  oamenii  chiar  se  specializează  în  el, 
nimeni  nu-şi  dă  seama.  Cred  că  acea  persoană  pur  şi  simplu  nu  s-a  specializat  deloc. 

— Uite  ce  e,  dacă  doar  încerci  să  mă  faci  să  mă  simt... 

Se  opri  brusc.  Era  mânioasă  şi  înfricoşată,  dar  în  spatele  acelor  emoţii,  gândirea  ei  logică 
procesase  ceea  ce  spusese  el  despre  specializare  şi  despre  cei  care  foloseau  spiritul.  Acum  înţelese. 

— Dumnezeule.  Vladimir  şi  doamna  Karp.  El  o privi  cu  înţeles. 

— Ai  ştiut  tot  timpul  despre  asta. 

— Nu!  Jur.  E doar  ceva  ce  cerceta  Rose...  Spunea  că  ei  erau  ca  mine... 

Din  puţin  speriată,  Lissa  începea  să  devină  speriată  cu  totul.  Noutăţile  erau  prea  şocante. 

— Ei  erau  ca  tine.  Cărţile  spun  chiar  că  Vladimir  era  „plin  de  spirit”. 

Victor  păru  să  găsească  acest  lucru  amuzant.  Văzându-i  acel  zâmbet,  îmi  venea  să-l  plesnesc. 

— Credeam... 

Lissa  tot  îşi  mai  dorea  ca  el  să  nu  aibă  dreptate.  Ideea  de  a nu  se  specializa  era  mai  lipsită  de 
pericole  decât  specializarea  în  cine  ştie  ce  element  ciudat. 

— Credeam  că  asta  însemna,  nu  ştiu,  Sfântul  Duh. 

— Aşa  cred  toţi,  dar  nu.  E cu  totul  altceva.  Un  element  care  e în  noi  toţi.  Un  element  principal 
care  îţi  poate  conferi  un  control  indirect  asupra  celorlalţi. 

Aparent,  teoria  mea  despre  specializarea  ei  în  toate  elementele  nu  era  atât  de  deplasată. 

Se  strădui  mult  să  înţeleagă  cum  să  facă  faţă  noutăţilor  şi  să-şi  găsească  autocontrolul. 

— Asta  nu-mi  răspunde  la  întrebare.  Nu  contează  dacă  am  chestia  asta  cu  spiritul  sau  altceva.  Nu 
era  nevoie  să  mă  răpeşti. 

— Spiritul,  aşa  cum  ai  văzut,  poate  vindeca  rănile  fizice.  Din  nefericire,  funcţionează  numai  pe 
leziunile  acute.  Lucruri  care  se  întâmplă  o singură  dată.  Glezna  lui  Rose.  Rănile  din  accident.  Pentru 
ceva  cronic  — să  spunem,  o afecţiune  genetică  precum  sindromul  Sandovsky  — sunt  necesare 
vindecări  repetate.  Altfel,  va  continua  să  recidiveze.  Asta  s-ar  întâmpla  cu  mine.  Am  nevoie  de  tine, 
Vasilisa.  Am  nevoie  de  tine  să  mă  ajuţi  să  lupt  cu  asta  şi  să  o ţin  la  distanţă.  Ca  să  pot  trăi. 

— Asta  tot  nu  explică  de  ce  m-ai  răpit,  ripostă  ea.  Te-aş  fi  ajutat  dacă  mi-ai  fi  cerut-o. 

— Nu  te-ar  fi  lăsat  niciodată  s-o  faci.  Şcoala.  Consiliul.  Odată  ce  şi-ar  fi  revenit  din  şocul 
descoperirii  cuiva  care  foloseşte  spiritul,  s-ar  fi  cramponat  de  etică.  La  urma  urmei,  cum  decide 
cineva  cine  să  fie  vindecat?  Ar  fi  spus  că  nu  e corect.  Că  ar  fi  ca  şi  cum  te-ai  juca  de-a  Dumnezeu. 
Sau  şi-ar  fi  făcut  probleme  în  privinţa  efectelor  pe  care  le-ar  putea  avea  asupra  ta. 

Ea  tresări,  ştiind  exact  la  ce  efecte  se  referea.  Văzându-i  expresia,  el  încuviinţă. 

— Da.  Nu  o să  te  mint.  O să  fie  greu.  Te  va  epuiza  — mental  şi  fizic.  Dar  trebuie  s-o  fac.  Chiar 
îmi  pare  rău.  Ţi  se  vor  asigura  hrănitori  şi  alte  distracţii  pentru  serviciile  tale. 

Ea  sări  din  scaun.  Ben  păşi  imediat  înainte  şi  o împinse  la  loc. 

— Şi,  prin  urmare?  Ai  de  gând  să  mă  faci  pur  şi  simplu  prizonieră  aici?  Infirmiera  ta  personală? 

El  făcu  acel  enervant  gest  cu  palmele  deschise. 

— îmi  pare  rău.  Nu  am  de  ales. 

O furie  turbată  spulberă  frica  din  sufletul  ei.  Vorbi  cu  o voce  joasă. 

— Da.  Ţi-e  uşor  ţie  să  spui  că  nu  ai  de  ales,  când  e vorba  despre  mine. 

— E mai  bine  pentru  tine  aşa.  Ştii  cum  au  sfârşit  ceilalţi.  Cum  şi-a  petrecut  Vladimir  ultima  parte 
a vieţii,  nebun  de  legat.  Cum  a fost  nevoie  ca  Sonya  Karp  să  fie  dusă  de  acolo.  Trauma  pe  care  ai 
suferit-o  după  accident  nu  vine  numai  din  cauza  pierderii  familiei  tale.  E de  la  folosirea  spiritului. 
Accidentul  a deşteptat  spiritul  în  tine;  teama  ta  de  a o vedea  pe  Rose  moartă  l-a  făcut  să  ţâşnească 
afară,  îngăduindu-ţi  să  o vindeci.  A modelat  legătura  voastră.  Şi,  odată  ce  e liber,  nu  poţi  scăpa  de 
el.  E un  element  puternic  — dar  e şi  periculos.  Cei  care  folosesc  pământul  îşi  iau  puterea  de  la 
pământ,  cei  care  folosesc  aerul  de  la  aer.  Dar  spiritul?  De  unde  crezi  că  vine?  Ea  îl  privi  cu  ură. 

— Vine  din  tine,  de  la  propria  ta  fiinţă.  Pentru  a vindeca  pe  cineva,  trebuie  să  renunţi  la  o parte 
din  tine.  Cu  cât  faci  asta  mai  des,  cu  atât  te  va  distruge  în  timp.  Trebuie  să  fi  observat-o  deja.  Am 
văzut  cât  de  mult  te  supără  unele  lucruri,  cât  de  fragilă  eşti. 

— Nu  sunt  fragilă,  izbucni  Lissa.  Şi  n-am  să  înnebunesc.  O să  mă  opresc  din  folosirea  spiritului 
înainte  ca  lucrurile  să  se  înrăutăţească. 

El  zâmbi. 

— Să  te  opreşti  din  folosirea  lui?  Ai  putea  la  fel  de  bine  să  te  opreşti  din  respirat.  Spiritul  îşi  are 
propriul  plan...  Vei  simţi  mereu  impulsul  de  a ajuta  şi  a vindeca.  Face  parte  din  tine.  Ai  rezistat  în 
cazul  animalelor,  dar  nu  te-ai  gândit  de  două  ori  când  a trebuit  să  o ajuţi  pe  Rose.  Nici  măcar  nu  te 
poţi  abţine  să  foloseşti  constrângerea  — la  care  spiritul  îţi  dă  de  asemenea  o putere  specială.  Şi  aşa 

va  fi  mereu.  Nu  poţi  fugi  de  spirit.  E mai  bine  să  stai  aici,  în  izolare,  departe  de  alte  surse  de  stres. 

La  Academie  ai  fi  devenit  din  ce  în  ce  mai  instabilă  sau  ţi-ar  fi  dat  cine  ştie  ce  sedative  care  te-ar  fi 
făcut  să  te  simţi  mai  bine,  dar  ţi-ar  fi  paralizat  puterea. 

O încredere  calmă  se  instala  în  ea,  una  foarte  diferită  de  ceea  ce  observasem  în  ultimii  doi  ani. 

— Te  iubesc,  unchiule  Victor,  dar  eu  sunt  cea  care  trebuie  să  se  confrunte  cu  asta  şi  să  decidă  ce 
să  facă.  Nu  tu.  Mă  obligi  să  renunţ  la  viaţa  mea  pentru  a ta.  Nu  e drept. 

— E chestiune  de  a cui  viaţă  înseamnă  mai  mult.  Şi  eu  te  iubesc.  Foarte  mult.  Dar  moroii  se 
îndreaptă  spre  pieire.  Numărul  nostru  scade  din  cauză  că  i-am  lăsat  pe  strigoi  să  facă  incursiuni 
împotriva  noastră.  înainte  îi  căutam  în  mod  activ.  Acum  Tatiana  şi  ceilalţi  conducători  se  ascund.  Vă 
ţin  pe  tine  şi  pe  cei  ca  tine  izolaţi.  în  vremurile  de  demult,  eraţi  antrenaţi  să  luptaţi  alături  de 
gardieni!  Eraţi  învăţaţi  să  folosiţi  magia  ca  pe  o armă.  Nu  şi  acum.  Acum  aşteptăm.  Noi  suntem 
victimele. 

în  timp  ce  el  privea  în  gol,  atât  Lissa  cât  şi  eu  am  putut  vedea  cât  de  absorbit  era  de  convingerile 
lui. 

— Aş  fi  schimbat  asta  dacă  eram  rege.  Aş  fi  înfăptuit  o revoluţie  care  n-ar  fi  semănat  cu  nimic 
din  ce-au  văzut  vreodată  nici  moroii,  nici  strigoii.  Eu  ar  fi  trebuit  să  fiu  urmaşul  Tatianei.  Era  gata  să 
mă  numească  înainte  să  descopere  boala,  iar  apoi  n-a  mai  vrut  s-o  facă.  Dacă  aş  fi  vindecat...  dacă 
aş  fi  vindecat,  mi-aş  putea  ocupa  locul  care  mi  se  cuvine... 

Cuvintele  lui  declanşară  ceva  în  sufletul  Lissei,  o perspectivă  bruscă  asupra  condiţiei  moroilor. 
Nu  se  gândise  niciodată  la  ceea  ce  spusese  el,  despre  cât  de  diferite  ar  fi  lucrurile  dacă  moroii  şi 
gardienii  lor  ar  fi  luptat  umăr  la  umăr  ca  să  scape  lumea  de  strigoi  şi  de  răul  acestora.  îi  aminti  şi  de 
Christian  şi  de  ce  spusese  despre  folosirea  magiei  ca  pe  o armă.  Dar,  chiar  dacă  aprecia  convingerile 
lui  Victor,  niciuna  din  noi  nu  credea  că  merita  ce  voia  el  să-i  facă. 

— îmi  pare  rău,  şopti  ea.  îmi  pare  rău  pentru  tine.  Dar,  te  rog,  nu  mă  obliga  să  fac  asta. 

— Sunt  nevoit  să  o fac.  îl  privi  drept  în  ochi. 

— N-o  s-o  fac. 

El  îşi  înclină  capul  şi  cineva  păşi  înainte  dintr-un  colţ  al  încăperii.  Un  alt  moroi.  Nu  îl  cunoşteam. 
Ocolind-o  pe  Lissa,  îi  dezlegă  mâinile. 

— El  e Kenneth. 

Victor  îşi  întinse  mâinile  spre  ale  ei. 

— Te  rog,  Vasilisa.  Ia-mi  mâinile.  Trimite  magia  prin  mine  la  fel  cum  ai  făcut  cu  Rose. 

Ea  clătină  din  cap. 

— Nu. 

Tonul  lui  fu  mai  puţin  blând  când  vorbi  din  nou. 

— Te  rog.  într-un  fel  sau  altul,  mă  vei  vindeca.  Aş  prefera  să  fie  cu  acordul  tău,  nu  cum  vrem 
noi. 

Ea  clătină  din  nou  din  cap.  El  făcu  un  gest  discret  către  Kenneth. 

Şi  atunci  începu  durerea.  Lissa  ţipă.  Eu  am  ţipat. 

în  SUV,  Dimitri  smuci  surprins  mâna  pe  volan,  făcându-ne  să  virăm  brusc.  Aruncându-mi  o 
privire  alarmată,  vru  să  oprească. 

— Nu,  nu!  Mergi  înainte!  Mi-am  apăsat  tâmplele  cu  palmele. 

— Trebuie  să  ajungem  acolo! 

Din  spatele  meu,  Alberta  se  întinse  şi-şi  lăsă  mâna  pe  umărul  meu. 

— Rose,  ce  se  întâmplă? 

Am  clipit,  stăpânindu-mi  cu  greu  lacrimile. 

— O torturează...  cu  aer.  Tipul  ăsta...  Kenneth...  îl  apasă  de...  în  capul  ei.  Presiunea  e 
îngrozitoare.  Parcă  e gata  să  îmi  — să  îi  — explodeze  craniul. 

Am  început  să  plâng. 

Dimitri  se  uită  la  mine  cu  coada  ochiului  şi  apăsă  şi  mai  tare  pedala  de  acceleraţie. 

Kenneth  nu  se  opri  doar  la  forţa  fizică  a aerului.  O folosi  şi  pentru  a-i  îngreuna  respiraţia.  Uneori 
o sufoca  pe  Lissa  cu  el;  alteori  îl  îndepărta  de  tot  şi  o lăsa  gâfâind.  După  ce  aş  fi  îndurat  asta  direct 
— şi  era  destul  de  rău  şi  indirect  — eram  destul  de  sigură  că  aş  fi  făcut  tot  ce-ar  fi  vrut  ei. 

Şi,  în  cele  din  urmă,  aşa  făcu  şi  ea. 

îndurerată  şi  cu  privirea  înceţoşată,  Lissa  luă  mâinile  lui  Victor.  Nu  mai  fusesem  niciodată  în 
mintea  ei  când  făcea  magie  şi  nu  ştiam  la  ce  să  mă  aştept.  La  început,  n-am  simţit  nimic.  Doar  o 
senzaţie  de  concentrare.  Apoi...  a fost  ca...  nici  nu  ştiu  cum  s-o  descriu.  Culoare  şi  lumină  şi  muzică 
şi  viaţă  şi  bucurie  şi  iubire...  atâtea  lucruri  minunate,  toate  lucrurile  încântătoare  din  care  era  făcută 
lumea  şi  care  făceau  să  merite  să  trăieşti  în  ea. 

Lissa  adună  laolaltă  toate  acele  lucruri,  cât  de  multe  put,  şi  le  trimise  în  Victor.  Vraja  se  scurse 
prin  amândouă,  strălucitoare  şi  suavă.  Trăia.  Era  viaţa  ei.  Şi,  pe  cât  de  minunat  fusese  totul,  pe  atât 
ea  devenea  tot  mai  slabă.  Dar,  în  timp  ce  toate  acele  elemente  — unite  prin  misteriosul  element 
spirit  — se  revărsară  în  Victor,  el  deveni  tot  mai  puternic. 

Schimbarea  era  uimitoare.  Pielea  i se  întinse,  nemai  fiind  zbârcită  şi  ciupită.  Părul  cărunt  şi  firav 
căpătă  volum  şi  deveni  iar  strălucitor.  Ochii  verzi  — tot  ca  jadul  — scânteiară  din  nou,  devenind 
vioi  şi  plini  de  viaţă. 

Devenise  acel  Victor  pe  care  şi-l  amintea  din  copilărie.  Epuizată,  Lissa  leşină. 

în  SUV,  încercam  să  descriu  ce  se  întâmpla.  Faţa  lui  Dimitri  se  întuneca  tot  mai  mult  şi  dădu 
drumul  unui  şir  de  înjurături  ruseşti  al  căror  înţeles  tot  nu  mi-1  spusese. 

Când  ajunserăm  la  un  sfert  de  milă  de  cabană,  Alberta  dădu  un  telefon  pe  mobilul  ei  şi  întregul 
nostru  convoi  opri.  Toţi  gardienii  — peste  o duzină  — coborâră  şi  se  strânseră  pentru  a pune  la  cale 
strategia.  Cineva  se  duse  înainte  în  recunoaştere  şi  se  întoarse  cu  un  raport  despre  numărul  celor 
dinăuntru  şi  din  afara  cabanei.  Când  grupul  păru  pregătit  să  se  disperseze,  am  vrut  să  cobor  din 
maşină.  Dimitri  mă  opri. 

— Nu,  Roza.  Tu  rămâi  aici. 

— Ba  pe  naiba.  Trebuie  să  merg  să  o ajut. 

îmi  prinse  bărbia  în  căuşul  palmelor,  privindu-mă  fix. 

— Ai  ajutat-o.  Treaba  ta  s-a  încheiat.  Ai  făcut-o  bine.  Dar  locul  ăsta  nu  e pentru  tine.  Ea  şi  eu 
avem  nevoie  ca  tu  să  fii  în  siguranţă. 

Doar  înţelegerea  faptului  că  discuţia  în  contradictoriu  ar  întârzia  salvarea  mă  făcu  să  tac. 
înăbuş indu-mi  orice  protest,  am  încuviinţat  din  cap.  El  încuviinţă  la  rându-i  şi  se  alătură  celorlalţi. 
Cu  toţii  dispărură  în  pădure,  ascunzându-se  după  copaci. 

Suspinând,  am  dat  scaunul  din  dreapta  pe  spate  şi  m-am  întins.  Eram  atât  de  obosită.  Chiar  dacă 
soarele  se  revărsa  prin  parbriz,  pentru  mine  era  noapte.  Fusesem  trează  în  cea  mai  mare  parte  a ei  şi 
se  întâmplaseră  multe  în  tot  acest  timp.  între  propria-mi  adrenalină  şi  împărtăşirea  durerii  Lissei,  aş 
fi  putut  să-mi  pierd  cunoştinţa  tot  aşa  cum  i se  întâmplase  ei. 

Numai  că  ea  era  conştientă  acum. 

încet,  senzaţiile  ei  le  dominară  iar  pe  ale  mele.  Era  întinsă  pe  o canapea  în  cabană.  Unul  din 
oamenii  lui  Victor  trebuie  să  o fi  cărat  acolo  după  ce  leşinase.  Victor  însuşi  — sănătos  acum, 
datorită  faptului  că  abuzase  de  ea  — stătea  în  bucătărie  cu  ceilalţi  şi  vorbeau  cu  glas  coborât  despre 
planurile  lor. 

Doar  unul  singur  stătea  de  veghe  lângă  Lissa.  Avea  să  fie  uşor  de  pus  la  pământ  când  Dimitri  şi 
Echipa  Supărată  vor  năvăli  înăuntru. 

Lissa  îl  studie  pe  gardianul  singur  şi  apoi  aruncă  o privire  spre  o fereastră  de  lângă  canapea.  încă 
ameţită  după  vindecare,  reuşi  să  se  ridice  în  capul  oaselor.  Gardianul  se  întoarse,  privind-o  cu 
precauţie.  Ea  îi  întâlni  privirea  şi  zâmbi. 

— O să  stai  liniştit  indiferent  ce  voi  face  eu,  îi  spuse  ea.  N-o  să  strigi  după  ajutor  sau  să  spui 
cuiva  când  voi  pleca.  Da? 

Puterea  de  constrângere  îl  luă  în  stăpânire.  Dădu  din  cap  afirmativ. 

Mergând  spre  fereastră,  Lissa  o descuie  şi  glisa  geamul  în  sus.  în  timp  ce  făcea  asta,  gândurile  i 
se  învălmăşeau  în  minte.  Era  slăbită.  Nu  ştia  cât  de  departe  de  Academie  — sau  de  orice  altceva  — 
era.  Nu  avea  nicio  idee  cât  de  departe  putea  ajunge  înainte  ca  cineva  să  observe. 

Dar  mai  ştia  că  s-ar  putea  să  nu  mai  aibă  o a doua  şansă  de  scăpare.  Nu  avea  nicio  intenţie  să-şi 
petreacă  restul  vieţii  în  această  cabană  din  pădure. 

în  oricare  altă  ocazie  i-aş  fi  lăudat  curajul,  dar  nu  şi  de  data  asta.  Nu  când  toţi  acei  gardieni  erau 

pe  punctul  de  a o salva.  Trebuia  să  stea  pe  loc.  Din  nefericire,  nu-mi  putea  auzi  sfatul. 

Lissa  se  caţără  afară  pe  fereastră  şi  am  înjurat  cu  voce  tare. 

— Ce?  Ce  vezi?  întrebă  o voce  din  spatele  meu.  M-am  ridicat  brusc  din  poziţia  mea  culcată  în 
maşină,  lovindu-mă  cu  capul  de  plafon.  Privind  repede  înapoi,  l-am  descoperit  pe  Christian  ivindu- 
se  din  portbagajul  de  dincolo  de  locurile  din  spate. 

— Ce  cauţi  aici?  am  întrebat. 

— Tu  ce  crezi?  Sunt  un  pasager  clandestin. 

— N-ai  o contuzie  sau  ceva  de  genul  ăsta? 

Ridică  din  umeri  ca  şi  cum  nu  conta.  Ce  pereche  minunată  erau  el  şi  Lissa.  Niciunuia  nu-i  era 
frică  să  întreprindă  fapte  nebuneşti  în  timp  ce  erau  răniţi  grav.  Cu  toate  astea,  dacă  Kirova  m-ar  fi 
obligat  să  rămân,  aş  fi  fost  lângă  el  în  portbagaj. 

— Ce  se  întâmplă?  întrebă.  Ai  văzut  ceva  nou?  I-am  povestit  pe  scurt.  De  asemenea,  în  timp  ce 
vorbeam,  am  ieşit  din  maşină.  El  mă  urmă. 

— Nu  ştie  că  băieţii  noştri  se  îndreaptă  deja  spre  ea.  Mă  duc  s-o  găsesc  înainte  să  se  omoare  de 
epuizare. 

— Cum  rămâne  cu  gardienii?  Ai  şcolii,  adică.  O să  le  spui  că  a plecat? 

Am  clătinat  din  cap. 

— Probabil  că  deja  sparg  uşa  cabanei.  Mă  duc  după  ea. 

Era  undeva  în  partea  dreaptă  a cabanei.  Mă  puteam  îndrepta  în  acea  direcţie,  dar,  până  ce  nu  voi 
fi  mult  mai  aproape  de  ea,  nu  aveam  să  am  prea  multă  precizie.  Cu  toate  astea,  nu  conta.  Trebuia  s-o 
găsesc.  Văzând  faţa  lui  Christian,  nu  m-am  putut  abţine  să  nu-i  zâmbesc  ironic. 

— Şi  da,  ştiu.  Vii  cu  mine. 


DOUĂZECI  ŞI  TREI 

Nu-mi  mai  fusese  niciodată  atât  de  greu  să  ies  din  mintea  Lissei,  însă  nici  nu  mai  trecusem 
vreodată  prin  ceva  asemănător  împreună.  Puterea  gândurilor  şi  emoţiilor  ei  continuă  să  încerce  să 
mă  absoarbă  în  timp  ce  străbăteam  în  grabă  pădurea.  Alergând  printre  tufişuri  şi  copaci,  Christian  şi 
cu  mine  ne  îndepărtam  tot  mai  mult  de  cabană.  Ah,  cât  aş  fi  vrut  ca  Lissa  să  fi  rămas  acolo.  Mi-ar  fi 
plăcut  să  văd  descinderea  prin  ochii  ei.  Dar  acum  lăsasem  asta  în  urmă  şi,  în  timp  ce  fugeam,  faptul 
că  Dimitri  insistase  pe  alergări  şi  rezistenţă  îşi  arătă  beneficiile.  Nu  se  mişca  foarte  repede  şi 
simţeam  cum  distanţa  dintre  noi  se  micşora,  oferindu-mi  o idee  mai  precisă  despre  locul  în  care  se 
afla.  Dar  Christian  nu  putea  ţine  pasul  cu  mine.  Am  început  să  încetinesc  pentru  el,  însă  mi-am  dat 
repede  seama  de  prostia  acestui  lucru.  Şi  el  îşi  dădu  seama  de  asta. 

— Du-te,  gâfâi  el,  făcându-mi  semn  cu  mâna  să  merg  mai  departe. 

Când  am  ajuns  intr-un  punct  îndeajuns  de  apropiat  de  ea,  am  crezut  că  mă  putea  auzi  şi  am 
strigat-o,  sperând  să  o fac  să  se  întoarcă.  In  schimb,  am  primit  ca  răspuns  câteva  urlete  — hămăituri 
slabe  de  câini. 

Câini  parapsihici.  Bineînţeles.  Victor  spusese  că  vânase  cu  ei;  putea  controla  acele  animale.  Am 
înţeles  deodată  de  ce  nimeni  de  la  şcoală  nu-şi  amintea  să  se  fi  trimis  câini  parapsihici  după  Lissa  şi 
mine  la  Chicago.  Nu  Academia  pusese  la  cale  asta;  Victor  o făcuse. 

Un  minut  mai  târziu,  am  ajuns  intr-un  luminiş  în  care  Lissa  se  ghemuia,  cu  spatele  lipit  de  un 
copac.  După  privirea  ei  şi  emoţiile  simţite  prin  legătura  noastră,  ar  fi  trebuit  să  leşine  de  mult.  Doar 
ultimele  rămăşiţe  de  voinţă  o ajutaseră  să  nu  se  lase.  Cu  ochii  holbaţi  şi  palidă,  se  uita  îngrozită  la 
cei  patru  câini  parapsihici  care  o încolţeau.  Observând  lumina  puternică  a soarelui,  mi-am  dat  seama 
că  ea  şi  Christian  aveau  un  handicap  în  plus. 

— Hei,  am  strigat  la  câini,  încercând  să-i  atrag  spre  mine. 

Probabil  că  Victor  îi  trimisese  s-o  prindă,  dar  speram  că  vor  simţi  şi  vor  reacţiona  la  o nouă 
ameninţare  — mai  ales  un  dhampir.  Asemeni  celorlalte  animale,  câinii  parapsihici  nu  ne  plăceau 
deloc. 

Bineînţeles,  mă  atacară  pe  mine,  arătându-şi  colţii  şi  cu  bale  curgându-le  din  boturi.  Semănau  cu 

lupii,  numai  că  aveau  blană  cafenie  şi  colţi  care  luceau  ca  nişte  flăcări  portocalii.  Probabil  că  le 
ordonase  să  nu-i  facă  rău  Lissei,  dar  nu  aveau  aceleaşi  instrucţiuni  în  privinţa  mea. 

Lupi.  Exact  ca  la  ora  de  ştiinţe  naturale.  Ce  spusese  doamna  Meissner?  Că  o mare  parte  din 
confruntări  erau  legate  numai  de  puterea  voinţei?  Gândindu-mă  la  asta,  am  încercat  să  afişez  o 
atitudine  alfa,  dar  nu  cred  că  s-au  lăsat  duşi  de  nas.  Oricare  din  ei  era  mai  greu  ca  mine.  O,  da  — şi 
totodată  mă  depăşeau  numeric.  Nu,  n-aveau  de  ce  să  se  teamă. 

încercând  să  pretind  că  era  doar  o bătaie  fără  reguli  cu  Dimitri,  am  ridicat  o cracă  de  pe  jos,  care 
avea  cam  aceeaşi  mărime  şi  greutate  ca  o bâtă  de  baseball.  Abia  mi-o  potrivisem  în  mâini,  când  doi 
dintre  câini  săriră  la  mine.  Ghearele  şi  dinţii  mă  zgâriară,  dar  m-am  ţinut  surprinzător  de  bine  în 
timp  ce  încercam  să-mi  amintesc  tot  ce  învăţasem  în  ultimele  două  luni  despre  lupta  cu  adversari 
mai  mari  şi  mai  puternici. 

Nu-mi  plăcea  să-i  rănesc.  îmi  aminteau  prea  mult  de  câini.  Dar  aveam  de  ales  între  mine  şi  ei,  iar 
instinctele  de  supravieţuire  învinseră.  Pe  unul  dintre  ei  am  reuşit  să-l  lovesc  zdravăn,  lăsându-1  lat, 
nu  ştiu  dacă  mort  sau  inconştient.  Celălalt  mă  ataca  în  continuare,  tot  repezindu-se  furios.  Tovarăşii 
lui  păreau  pregătiţi  să  i se  alăture,  dar  apoi  un  nou  rival  dădu  buzna  în  scenă.  Oarecum.  Christian. 

— Pleacă  de  aici,  am  strigat  la  el,  descotorosindu-mă  de  câine  în  timp  ce  ghearele  lui  îmi  sfâşiau 
pielea  de  pe  picior,  gata  să  mă  răstoarne. 

Tot  în  rochie  eram,  deşi  pantofii  cu  toc  mi-i  aruncasem  cu  ceva  timp  în  urmă. 

Dar  Christian,  ca  orice  îndrăgostit  peste  cap,  nu  ascultă.  Luă  şi  el  un  băţ  de  pe  jos  şi-l  agită  spre 
unul  din  câini.  Din  lemn  izbucniră  flăcări.  Câinele  se  dădu  înapoi,  încă  obligat  să  asculte  ordinele 
lui  Victor,  cu  toate  că  era  evident  că  se  temea  şi  de  foc. 

Tovarăşul  lui,  cel  de-al  patrulea  câine,  se  ţinu  la  distanţă  de  torţă,  dându-i  ocol  lui  Christian. 
Deştept  nemernicul.  Se  repezi  la  Christian,  atacându-1  pe  la  spate.  Băţul  îi  zbură  din  mâini,  iar  focul 
se  stinse  imediat.  Amândoi  câinii  săriră  apoi  pe  trupul  lui  prăbuşit  la  pământ.  L-am  dat  gata  pe 
câinele  meu  — făcându-mi-se  iar  rău  din  cauza  a ceea  ce  trebuia  să  fac  ca  să-l  potolesc  — şi  m-am 
îndreptat  spre  ceilalţi  doi,  întrebându-mă  dacă  mai  aveam  destulă  putere  să  mă  lupt  şi  cu  ei. 

Dar  nu  am  mai  fost  nevoită.  Salvarea  apăru  sub  înfăţişarea  Albertei,  ieşind  dintre  copaci. 

Cu  un  pistol  în  mână,  împuşcă  fără  ezitare  câinii.  Erau  ele  banale,  poate  — şi  total  inutile 
împotriva  strigoilor  — dar  împotriva  altor  lucruri?  Da,  pe  arme  te  puteai  baza.  Câinii  nu  se  mai 
mişcară  şi  se  prăbuşiră  lângă  trupul  lui  Christian. 

Iar  trupul  lui  Christian... 

Toţi  trei  ne  îndreptarăm  spre  el  — Lissa  şi  cu  mine  practic  târându-ne.  Când  l-am  văzut,  a trebuit 
să-mi  întorc  privirea.  Mi  s-a  făcut  rău  şi  m-am  silit  să  nu  vomit.  Nu  era  încă  mort,  dar  nu  credeam 
că  mai  avea  mult. 

Ochii  Lissei,  mari  şi  înnebuniţi,  îl  priveau  disperaţi.  Ezitând,  întinse  mâna  spre  el  şi  apoi  o lăsa  să 
cadă. 

— Nu  pot,  reuşi  să  rostească  încet.  Nu  mai  am  vlagă. 

Alberta,  cu  faţa-i  dură  împietrită,  dar  şi  plină  de  milă,  o trase  uşor  de  braţ. 

— Vino,  prinţesă.  Trebuie  să  plecăm  de  aici.  O să  trimitem  ajutoare. 

întorcându-mă  spre  Christian,  m-am  silit  să-l  privesc  şi  am  simţit  cât  de  mult  ţinea  Lissa  la  el. 

— Liss,  am  spus  şovăitoare. 

Ea  mă  cercetă,  ca  şi  cum  uitase  până  şi  că  eram  acolo.  Fără  niciun  cuvânt,  mi-am  dat  părul  la  o 
parte  de  pe  gât  şi  l-am  aplecat  spre  ea. 

Ea  privi  în  gol  un  moment,  fără  nicio  expresie  pe  chip;  apoi  înţelegerea  îi  luci  în  ochi. 

Colţii  care  pândeau  în  spatele  frumosului  ei  zâmbet  îmi  muşcară  gâtul  şi  de  pe  buze  îmi  ieşi  un 
suspin  uşor.  Nu-mi  dădusem  seama  cât  de  mult  îmi  lipsise,  acea  dulce,  minunată  durere  urmată  de  o 
încântătoare  uimire.  Extazul  mă  cuprinse.  Ameţitor.  încărcat  de  fericire.  Ca  şi  cum  eram  intr-un  vis. 

Nu-mi  amintesc  prea  bine  cât  de  mult  a băut  Lissa  sânge  de  la  mine.  Probabil  că  nu  prea  mult. 
Nici  nu  s-ar  fi  gândit  vreodată  să  bea  cantităţile  care  ar  fi  ucis  o persoană  şi  ar  fi  transformat-o  în 
strigoi.  Termină,  iar  Alberta  mă  prinse  în  timp  ce  începeam  să  mă  clatin. 

Ameţită,  am  privit  cum  Lissa  se  apleacă  deasupra  lui  Christian  şi-şi  lasă  mâinile  pe  el.  în 
depărtare,  i-am  auzit  pe  ceilalţi  gardieni  străbătând  în  viteză  pădurea. 

Nicio  aureolă  sau  explozie  de  lumini  nu  învălui  vindecarea.  Totul  avu  loc  invizibil,  petrecându-se 
între  Lissa  şi  Christian.  Chiar  dacă  endorfinele  muşcăturii  îmi  amorţiseră  legătura  cu  ea,  mi-am 
amintit  vindecarea  lui  Victor  şi  culorile  şi  muzica  minunate  pe  care  trebuia  să  le  fi  produs. 

Un  miracol  se  desfăşură  în  faţa  ochilor  mei,  iar  Alberta  icni  cu  răsuflarea  tăiată.  Rănile  lui 
Christian  se  închiseră.  Sângele  se  opri.  Roşeaţa  — atât  cât  putea  avea  un  moroi  — îi  reveni  în 
obraji.  Pleoapele  îi  tremurară  şi  ochii  îşi  recăpătară  viaţa.  Concentrându-şi  privirea  asupra  Lissei, 
zâmbi.  Era  ca  şi  cum  aş  fi  privit  un  film  de  Disney.  Probabil  că  am  leşinat  după  asta,  pentru  că  nu- 
mi mai  amintesc  nimic. 

M-am  trezit  în  cele  din  urmă  în  clinica  Academiei,  unde  au  băgat  cu  forţa  în  mine  lichide  şi  zahăr 
timp  de  două  zile.  Lissa  stătea  lângă  mine  cea  mai  mare  parte  a timpului  şi  încet  evenimentele 
răpirii  ieşiră  la  suprafaţă. 

A trebuit  să-i  spunem  Kirovei  şi  altor  câtorva,  aleşi  cu  grijă,  despre  puterile  Lissei,  cum  îi 
vindecase  pe  Victor  şi  pe  Christian  şi,  ei  bine,  pe  mine.  Noutăţile  erau  şocante,  dar  administratorii 
căzură  de  acord  să  le  ţină  secrete  de  restul  şcolii.  Nici  măcar  unul  nu  luă  în  considerare  îndepărtarea 
de  acolo  a Lissei,  aşa  cum  îi  făcuseră  doamnei  Karp. 

în  general,  tot  ce  ştiau  ceilalţi  elevi  era  că  Victor  Dashkov  o răpise  pe  Lissa  Dragomir.  Nu  ştiau 
de  ce.  Unii  din  gardienii  lui  muriseră  când  grupul  lui  Dimitri  atacase  — mare  pierdere  când  numărul 
gardienilor  era  deja  atât  de  scăzut.  Victor  era  acum  ţinut  sub  pază  neîntreruptă  la  şcoală,  aşteptând 
un  detaşament  regal  de  gardieni  să-l  ia  de  acolo.  Deşi  conducătorii  moroi  exercitau  o guvernare 
simbolică,  supusă  sistemului  de  guvernare  al  ţării  în  care  trăiau,  aveau  totuşi  propriul  sistem  de 
drept  şi  auzisem  de  închisori  ale  moroilor.  Nu  era  un  loc  în  care  mi-aş  fi  dorit  să  fiu. 

în  privinţa  lui  Natalie...  era  mai  complicat.  Ea  era  încă  minoră,  dar  conspirase  împreună  cu  tatăl 
ei.  Fusese  cea  care  adusese  înăuntru  animalele  moarte  şi-i  supraveghease  comportamentul  Lissei  — 
chiar  înainte  de  fuga  noastră  din  Academie.  Fiind  specializată  în  pământ,  ca  Victor,  tot  ea  făcuse  să 
putrezească  banca  pe  care-mi  rupsesem  glezna.  După  ce  mă  văzuse  împiedicând-o  pe  Lissa  să 
vindece  porumbelul,  ea  şi  Victor  îşi  dăduseră  seama  că  trebuiau  să  mă  accidenteze  pe  mine  ca  să 
ajungă  la  ea  — era  singura  lor  şansă  de  a o face  să  vindece  iar.  Natalie  aşteptase  pur  şi  simplu  o 
ocazie  bună.  încă  nu  era  închisă  sau  ceva  de  acest  gen,  iar  Academia  nu  ştia  ce  să  facă  cu  ea  înainte 
de  sosirea  acelui  detaşament  regal. 

Nu  puteam  decât  să-mi  pară  rău  pentru  ea.  Era  atât  de  stânjenită  şi  de  ruşinată.  Oricine  ar  fi  putut 
s-o  manipuleze,  cu  atât  mai  mult  tatăl  ei,  pe  care  îl  iubea  şi  de  la  care  dorea  cu  disperare  să  aibă 
parte  de  atenţie.  Ar  fi  făcut  orice.  Se  zvonea  că  stătuse  şi  ţipase  în  faţa  centrului  de  detenţie, 
implorându-i  să  o lase  să-l  vadă.  Refuzaseră  şi  o luaseră  de  acolo. 

între  timp,  Lissa  şi  cu  mine  am  revenit  la  prietenia  noastră  ca  şi  cum  nu  s-ar  fi  întâmplat  nimic, 
în  restul  universului  ei,  se  întâmplaseră  multe.  După  toată  această  agitaţie  şi  dramă,  părea  să 
dobândească  o nouă  înţelegere  a ceea  ce  conta  pentru  ea.  Se  despărţi  de  Aaron.  Sunt  convinsă  că  a 
făcut-o  foarte  delicat,  dar  lui  tot  trebuie  să-i  fi  fost  greu.  Era  a doua  oară  când  îi  dădea  papucii. 
Faptul  că  fosta  lui  prietenă  îl  înşelase  probabil  că  nu-i  ajuta  deloc  încrederea  în  sine. 

Şi  fără  a mai  ezita,  Lissa  începu  să  se  întâlnească  cu  Christian,  nepăsându-i  de  consecinţele 
asupra  reputaţiei  ei.  Eram  surprinsă  să-i  văd  în  public,  ţinându-se  de  mână.  Nici  lui  nu  părea  să-i 
vină  a crede.  Restul  colegilor  noştri  erau  aproape  prea  uimiţi  pentru  a o înţelege  măcar.  Abia  puteau 
să  înţeleagă  acceptarea  existenţei  lui,  cu  atât  mai  puţin  că  era  cu  cineva  ca  ea. 

Situaţia  mea  amoroasă  era  mai  puţin  roză  ca  a ei  — dacă  se  putea  numi  măcar  situaţie  amoroasă. 
Dimitri  nu  mă  vizitase  în  timpul  recuperării  mele,  iar  antrenamentele  noastre  erau  suspendate  pe 
termen  nelimitat.  Abia  în  a patra  zi  după  răpirea  Lissei  l-am  întâlnit  din  întâmplare  în  sala  de 
gimnastică.  Eram  singuri. 

Mă  întorsesem  după  geanta  mea  pentru  echipament  şi  am  încremenit  când  l-am  văzut,  incapabilă 
să  vorbesc.  Dădu  să  treacă  pe  lângă  mine  şi  apoi  se  opri. 

— Rose...,  începu  după  câteva  momente  de  stânjeneală.  Trebuie  să  raportezi  ce  s-a  întâmplat.  Cu 
noi. 

Aşteptasem  multă  vreme  să  vorbesc  cu  el,  dar  nu  asta  era  conversaţia  pe  care  mi-o  imaginasem. 

— Nu  pot  să  fac  asta.  Or  să  te  dea  afară.  Sau  mai  rău. 

— Ar  trebui  să  mă  dea  afară.  Ce  am  făcut  a fost  greşit. 

— N-ai  putut  să  te  împotriveşti.  A fost  vraja... 

— Nu  contează.  Am  greşit.  Şi  intr-un  mod  prostesc.  Greşit?  Prostesc?  Mi-am  muşcat  buzele  şi 
lacrimile  ameninţară  să-mi  umple  ochii.  Am  încercat  repede  să-mi  recapăt  stăpânirea  de  sine. 

— Uite  ce  e,  nu  e mare  chestie. 

— Este  o mare  chestie!  Am  profitat  de  tine. 

— Nu,  am  spus  calm.  Nu  ai  profitat. 

Trebuie  să  fi  fost  ceva  revelator  în  vocea  mea,  pentru  că  mă  privi  în  ochi  cu  o intensitate 
serioasă. 

— Rose,  sunt  cu  şapte  ani  mai  în  vârstă  ca  tine.  Peste  zece  ani,  asta  n-o  să  conteze  prea  mult,  dar 
pentru  moment  e o diferenţă  uriaşă.  Sunt  adult.  Tu  eşti  un  copil. 

Ah.  Am  tresărit.  Ar  fi  fost  mai  uşor  dacă  m-ar  fi  pocnit. 

— Nu  păreai  să  crezi  că  eram  un  copil  când  erai  plin  de  afecţiune  pentru  mine. 

Acum  el  tresări. 

— Doar  pentru  că  trupul  tău...  ei  bine,  asta  nu  te  face  un  adult.  Avem  două  situaţii  diferite.  Eu  am 
fost  în  lume.  Am  fost  pe  cont  propriu.  Am  ucis,  Rose  — oameni,  nu  animale.  Iar  tu...  tu  eşti  abia  la 
început.  Viaţa  ta  înseamnă  teme  şi  haine  şi  petreceri. 

— Crezi  că  doar  asta  mă  interesează? 

— Nu,  bineînţeles  că  nu.  Nu  întru  totul.  Dar  toate  fac  parte  din  lumea  ta.  încă  te  maturizezi  şi 
înţelegi  cine  eşti  şi  ce  e important.  Trebuie  să  faci  asta  în  continuare.  Trebuie  să  fii  cu  băieţii  de 
vârsta  ta. 

Nu  voiam  băieţi  de  vârsta  mea.  Dar  nu  am  spus  asta.  N-am  spus  nimic. 

— Chiar  dacă  hotărăşti  să  nu  spui,  trebuie  să  înţelegi  că  a fost  o greşeală.  Şi  n-o  să  se  mai 
întâmple  niciodată,  adăugă  el. 

— Pentru  că  eşti  prea  bătrân  pentru  mine?  Pentru  că  nu  e ceva  responsabil? 

Faţa  îi  era  perfect  lipsită  de  expresie. 

— Nu.  Pentru  că  pur  şi  simplu  nu  mă  interesezi  în  sensul  ăsta. 

Am  făcut  ochii  mari.  Mesajul  — respingerea  — fu  comunicat  cât  se  poate  de  limpede.  Totul  din 
noaptea  aceea,  tot  ce  socotisem  atât  de  frumos  şi  de  plin  de  semnificaţie,  se  făcu  praf  în  faţa  ochilor 
mei. 

— S-a  întâmplat  doar  din  cauza  vrăjii.  înţelegi?  Umilită  şi  furioasă,  am  refuzat  să  mă  fac  de  râs 
contrazicându-1  sau  implorându-1.  Am  ridicat  doar  din  umeri. 

— Mda.  Am  înţeles. 

Mi-am  petrecut  restul  zilei  stând  îmbufnată,  ignorând  atât  încercările  Lissei,  cât  şi  ale  lui  Mason 
de  a mă  scoate  din  camera  mea.  Era  ironic  că  voiam  să  stau  înăuntru.  Kirova  fusese  îndeajuns  de 
impresionată  de  comportamentul  meu  din  timpul  operaţiunii  de  salvare  ca  să  pună  capăt  arestului  la 
domiciliu. 

înainte  de  orele  de  a doua  zi,  am  reuşit  să  ajung  acolo  unde  era  ţinut  Victor.  Academia  avea  nişte 
celule  veritabile,  dotate  cu  gratii  şi  doi  gardieni  stăteau  de  pază  pe  culoarul  apropiat.  A trebuit  să-i 
duc  cu  preşul  ca  să  mă  lase  înăuntru  şi  să  vorbesc  cu  el.  Nici  chiar  Natalie  nu  avea  voie  să  intre.  Dar 
unul  dintre  gardieni  mersese  cu  mine  în  SUV  şi  mă  văzuse  trecând  prin  chinul  Lissei.  I-am  spus  că 
trebuia  să-l  întreb  pe  Victor  despre  ceea  ce-i  făcuse  Lissei.  Era  o minciună,  dar  gardienii  au  crezut-o 
şi  li  s-a  făcut  milă  de  mine.  Mi-au  lăsat  la  dispoziţie  cinci  minute,  retrăgându-se  la  o distanţă 
discretă  pe  culoar,  de  unde  mă  puteau  vedea,  dar  nu  şi  auzi. 

Stând  în  faţa  celulei  lui  Victor,  nu  mi-a  venit  să  cred  că-mi  fusese  odată  milă  de  el.  M-am  înfuriat 
când  i-am  văzut  noul  său  corp  sănătos.  Stătea  cu  picioarele  încrucişate  intr-un  pat  îngust,  citind. 
Când  a auzit  că  mă  apropii,  a ridicat  privirea. 

— Vai,  Rose,  ce  surpriză  plăcută.  Ingeniozitatea  ta  nu  conteneşte  să  mă  surprindă.  Nu  credeam 
că  mă  vor  lăsa  să  primesc  vizitatori. 

Mi-am  încrucişat  braţele  la  piept,  încercând  să  afişez  o atitudine  de  gardian  cât  se  poate  de 
feroce. 

— Vreau  să  rupi  vraja.  Să-i  pui  capăt. 

— Ce  vrei  să  spui? 

— Vraja  pe  care  ne-ai  făcut-o  mie  şi  lui  Dimitri. 

— Vraja  aceea  s-a  dus.  S-a  consumat  complet.  Am  clătinat  din  cap. 

— Nu.  Mă  tot  gândesc  la  el.  Tot  vreau  să... 

El  zâmbi  cu  înţeles  la  cuvintele  mele  neterminate. 

— Draga  mea,  asta  era  deja  acolo,  cu  mult  înainte  să  pun  acel  lucru  la  cale. 

— Nu  era  aşa.  Nu  atât  de  rău. 

— Poate  nu  în  mod  conştient.  Dar  restul...  atracţia  — fizică  şi  mentală  — era  deja  în  tine.  Şi  în 
el.  Altfel,  n-ar  fi  mers.  Vraja  n-a  adăugat  de  fapt  ceva  nou  — doar  a înlăturat  inhibiţiile  şi  a întărit 
sentimentele  pe  care  le  aveaţi  deja  unul  pentru  altul. 

— Minţi.  Mi-a  spus  că  nu  simte  asta  pentru  mine. 

— El  minte.  Iţi  spun,  vraja  n-ar  li  mers  altfel  şi,  sincer,  el  ar  li  trebuit  să  fie  mai  atent.  N-avea 
niciun  drept  să-şi  îngăduie  să  se  lase  în  voia  pasiunii.  Tu  poţi  li  iertată  pentru  o pasiune  sentimentală 
de  elevă.  Dar  el?  Ar  li  trebuit  să  demonstreze  mai  mult  control  în  ascunderea  sentimentelor.  Natalie 
a văzut  asta  şi  mi-a  spus.  După  o scurtă  cercetare,  era  limpede  şi  pentru  mine.  Mi-a  oferit  ocazia 
perfectă  să  vă  distrag  atenţia  amândurora.  Am  potrivit  farmecul  colierului  pentru  fiecare  din  voi,  iar 
voi  doi  aţi  făcut  restul. 

— Eşti  un  nemernic  psihopat  fiindcă  ne-ai  făcut  asta  mie  şi  lui.  Şi  Lissei. 

— Nu  am  niciun  regret  în  legătură  cu  ce  i-am  făcut  ei,  declară,  sprijinindu-se  de  perete.  Aş  face- 
o din  nou  dacă  aş  putea.  Poţi  să  crezi  ce  vrei,  îmi  iubesc  semenii.  Ceea  ce  am  vrut  să  fac  a fost 
numai  în  interesul  lor.  Acum?  E greu  de  spus.  Nu  au  conducător,  nu  un  conducător  adevărat. 

Efectiv,  nu  e niciunul  vrednic.  îşi  ridică  fruntea,  chibzuind.  Vasilisa  ar  fi  putut  fi  cu  adevărat  aşa 
ceva  — dacă  ar  fi  putut  găsi  vreodată  tăria  de  a crede  în  ceva  şi  de  a birui  influenţa  spiritului.  E 
chiar  ironic.  Spiritul  poate  modela  pe  cineva  intr-un  lider  şi  îi  poate  de  asemenea  zdrobi  capacitatea 
de  a rămâne  un  lider.  Frica,  depresia  şi  nesiguranţa  preiau  controlul  şi  îi  ţin  adevărata  putere  ascunsă 
adânc  în  ea.  Cu  toate  astea,  are  sânge  de  Dragomiri,  ceea  ce  nu-i  puţin.  Şi,  bineînţeles,  te  are  gardian 
pe  tine,  cea  atinsă  de  umbră.  Cine  ştie?  S-ar  putea  să  ne  surprindă  în  viitor. 

— Atinsă  de  umbră? 

Din  nou,  acelaşi  fel  în  care  mă  numise  doamna  Karp. 

— Ai  fost  atinsă  de  umbră.  Ai  trecut  în  moarte,  în  partea  cealaltă,  şi  te-ai  întors.  Crezi  că  aşa  ceva 
nu  lasă  un  semn  pe  sufletul  tău?  Ai  o înţelegere  mai  mare  a vieţii  şi  a lumii  — mult  mai  mare  decât 
am  chiar  eu  — chiar  dacă  nu  îţi  dai  seama.  Ar  fi  trebuit  să  fii  moartă.  Vasilisa  a dat  la  o parte 
moartea  pentru  a te  aduce  înapoi  şi  te-a  legat  de  ea  pentru  totdeauna.  Erai  în  realitate  în  îmbrăţişarea 
morţii  şi  o parte  din  tine  îşi  va  aminti  mereu  acest  lucru,  întotdeauna  se  va  lupta  ca  să  se  agate  de 
viaţă  şi  să  trăiască  tot  ce  are  ea.  Din  cauza  asta  eşti  atât  de  necugetată  în  lucrurile  pe  care  le  faci. 
Nu-ţi  reţii  emoţiile,  pasiunea,  mânia.  Asta  te  face  deosebită.  Asta  te  face  primejdioasă. 

Nu  ştiam  ce  să-i  răspund.  Eram  mută  de  uimire,  ceea  ce  păru  să-i  fie  pe  plac. 

— Acest  lucru  a creat  şi  legătura  voastră.  Emoţiile  se  revarsă  întotdeauna  din  ea  asupra  celorlalţi. 
Cei  mai  mulţi  oameni  nu  le  pot  observa  decât  dacă  ea  îşi  îndreaptă  de  fapt  gândurile  spre  ei  cu 
constrângere.  Tu,  însă,  ai  o minte  sensibilă  la  forţele  extrasenzoriale  — ale  ei  în  special. 

Suspină  aproape  fericit  şi  mi -am  amintit  că  citisem  despre  faptul  că  Vladimir  o salvase  pe  Anna 
de  la  moarte.  Asta  trebuie  să  fi  creat  şi  legătura  lor. 

— Da,  această  Academie  ridicolă  habar  n-are  ce  are  în  tine  sau  în  ea.  Dacă  n-ar  fi  trebuit  să  te 
ucid,  te-aş  fi  făcut  membră  a gărzii  mele  regale  când  te-ai  fi  făcut  mai  mare. 

— N-ai  fi  avut  niciodată  o gardă  regală.  Nu  crezi  că  oamenii  s-ar  fi  neliniştit  de  vindecarea  ta 
neaşteptată?  Chiar  dacă  nimeni  n-ar  fi  aflat  de  Lissa,  Tatiana  nu  te-ar  fi  făcut  niciodată  rege. 

— S-ar  putea  să  ai  dreptate,  dar  nu  contează.  Sunt  şi  alte  modalităţi  de  a prelua  puterea.  Uneori  e 
nevoie  să  ieşi  din  tiparele  convenţionale.  Crezi  că  Kenneth  e singurul  moroi  care  mă  urmează?  Cele 
mai  mari  şi  mai  puternice  revoluţii  au  început  adesea  foarte  discret,  ascunse  în  umbră.  Mă  privi  cu 
atenţie.  Ţine  minte  asta. 

Zgomote  ciudate  veniră  dinspre  intrarea  în  centrul  de  detenţie  şi  mi-am  aruncat  privirea  spre 
locul  prin  care  intrasem.  Gardienii  care  îmi  dăduseră  drumul  înăuntru  dispăruseră.  De  după  colţ,  am 

auzit  câteva  gemete  şi  bufnituri.  M-am  încruntat  şi  mi -am  întins  gâtul  ca  să  văd  mai  bine. 

Victor  se  ridică  în  picioare. 

— în  sfârşit! 

Un  fior  îmi  străbătu  şira  spinării  — cel  puţin  până  am  văzut-o  pe  Natalie  după  colţ. 

Compătimire  amestecată  cu  furie  mă  cuprinse,  dar  m-am  silit  să  zâmbesc  cu  prietenie.  Probabil 
că  n-avea  să-şi  mai  vadă  niciodată  tatăl  odată  ce  îl  vor  lua.  Ticăloşi  sau  nu,  trebuia  să  li  se  permită 
să-şi  ia  rămas-bun. 

— Hei,  am  spus,  privind-o  cum  vine  spre  mine  cu  paşi  mari. 

Mişcările  ei  aveau  o anumită  hotărâre  despre  care  o parte  din  mine  îmi  şoptea  că  nu  era  în  regulă. 

— Nu  credeam  că  te  vor  lăsa  să  intri. 

Bineînţeles,  n-ar  fi  trebuit  să  mă  lase  nici  pe  mine. 

Veni  drept  la  mine  şi  — fără  să  exagerez  — mă  azvârli  în  peretele  celălalt.  Corpul  meu  se  lovi  cu 
putere  de  el  şi  stele  verzi  îmi  dansară  în  faţa  ochilor. 

— Ce...? 

Mi-am  dus  mâna  la  frunte  şi  am  încercat  să  mă  ridic.  Fără  să  mă  bage  în  seamă,  Natalie  descuie 
celula  lui  Victor  cu  un  rând  de  chei  pe  care  le  văzusem  la  centura  unuia  dintre  gardieni.  Ridicându- 
mă  nesigură  în  picioare,  m-am  apropiat  de  ea. 

— Ce  faci? 

Se  uită  la  mine  şi  atunci  l-am  văzut.  Cercul  neclar  de  roşu  din  jurul  pupilelor  ei.  Pielea  îi  era  prea 
palidă,  chiar  şi  pentru  un  moroi.  Era  mânjită  de  sânge  la  gură.  Şi  mai  semnificativă  dintre  toate  era 
privirea  ei.  O privire  atât  de  rece  şi  de  malefică,  încât  aproape  că-mi  stătu  inima  în  piept.  Era  o 
privire  care  spunea  că  ea  nu  se  mai  afla  printre  cei  vii  — o privire  care  spunea  că  se  număra  acum 
printre  strigoi. 


DOUĂZECI  ŞI  PATRU 

în  ciuda  întregului  antrenament  pe  care-1  făcusem,  a tuturor  lecţiilor  despre  comportamentul 
strigoilor  şi  despre  cum  să  te  aperi  de  ei,  nu  văzusem  niciodată  unul  în  carne  şi  oase.  Era  mai 
înspăimântător  decât  crezusem. 

De  data  aceasta,  când  încercă  să  mă  lovească  din  nou,  am  fost  pregătită.  Oarecum.  M-am  ferit 
dându-mă  înapoi,  ieşind  din  raza  ei  de  acţiune,  întrebându-mă  ce  şansă  aveam.  Mi-am  amintit 
gluma  lui  Dimitri  despre  mall.  Nu  aveam  ţepuşă  din  argint.  N-aveam  nimic  cu  care  să-i  tai  capul.  N- 
aveam  cum  să-i  dau  foc.  Fuga  părea  cea  mai  bună  opţiune  la  unna  urmei,  dar  ea  îmi  bloca  drumul. 

Simţindu-mă  neajutorată,  am  bătut  pur  şi  simplu  în  retragere  pe  coridor  în  timp  ce  înainta  spre 
mine,  cu  mişcări  mult  mai  agile  decât  avusese  în  viaţă. 

Apoi,  tot  mai  repede  decât  se  mişcase  vreodată  în  viaţă,  se  repezi,  mă  înşfacă  şi  îmi  izbi  capul  de 
perete.  Durerea  îmi  explodă  în  craniu  şi  am  fost  foarte  sigură  că  sângele  era  cel  al  cărui  gust  îl 
simţeam  în  gât.  M-am  luptat  disperată  cu  ea,  încercând  să  organizez  vreun  fel  de  apărare,  dar  era  ca 
şi  cum  m-aş  fi  luptat  cu  Dimitri  beată. 

— Draga  mea,  murmură  Victor,  încearcă  să  n-o  ucizi  dacă  nu  e nevoie.  Am  putea  s-o  folosim  mai 
târziu. 

Natalie  îşi  întrerupse  atacul,  acordându-mi  o clipă  să  mă  dau  înapoi,  dar  nu-şi  luă  ochii  reci  de  pe 
mine. 

— O să  încerc. 

Vocea  ei  avea  un  ton  sceptic. 

— Acum,  pleacă  de  aici,  îi  spuse  lui  Victor.  Ne  întâlnim  la  locul  stabilit  după  ce  tennin. 

— Nu  pot  să  cred  ce  faci!  am  strigat  după  el.  Ţi-ai  făcut  propria  fiică  să  se  transfonne  în  strigoi? 

— O ultimă  soluţie.  Un  sacrificiu  necesar  făcut  pentru  binele  superior.  Natalie  înţelege. 

Plecă. 

— înţelegi? 

Speram  să  o pot  întârzia  ţinând-o  de  vorbă,  ca  în  filme.  Mai  speram  şi  ca  întrebările  mele  să 


126 


ascundă  faptul  că  eram  complet  îngrozită. 

— înţelegi?  Doamne,  Natalie.  Te-ai...  te-ai  transformat.  Doar  pentru  că  aşa  ţi-a  spus  el? 

— Tatăl  meu  e un  mare  om,  răspunse  ea.  O să-i  salveze  pe  moroi  de  strigoi. 

— Eşti  nebună?  am  strigat.  Mă  retrăgeam  din  nou  şi  brusc  m-am  lovit  de  perete.  Mi-am  înfipt 
unghiile  în  el,  ca  şi  cum  puteam  să  ies  de  acolo  râcâind.  Eşti  un  strigoi. 

Ridică  din  umeri,  arătând  aproape  ca  vechea  Natalie. 

— A trebuit  să  fac  asta  ca  să-l  scot  de  aici  înainte  ca  ceilalţi  să  vină.  Un  strigoi  pentru  salvarea 
tuturor  moroilor.  Merită,  merită  să  renunţ  la  soare  şi  la  magie. 

— Dar  o să  vrei  să  ucizi  moroi!  N-o  să  te  poţi  împotrivi. 

— O să  mă  ajute  el  să-mi  păstrez  controlul.  Dacă  nu,  atunci  vor  trebui  să  mă  ucidă. 

întinse  mâna  şi  mă  apucă  de  umeri,  iar  eu  m-am  cutremurat  de  cât  de  nepăsător  vorbea  despre 
propria  ei  moarte.  Era  aproape  la  fel  de  nepăsător  ca  felul  în  care  fără  îndoială  plănuia  propria  mea 
moarte. 

— Chiar  eşti  nebună.  Nu  poţi  să-l  iubeşti  atât.  Nu  poţi  cu  adevărat... 

Mă  aruncă  din  nou  în  zid  şi,  în  timp  ce  corpul  meu  se  prăbuşea  la  podea  fără  să  se  mai  poată 
mişca,  am  bănuit  că  de  data  aceasta  nu  mă  voi  mai  ridica.  Victor  îi  spusese  să  nu  mă  ucidă...  dar  în 
ochii  ei  era  o privire,  o privire  care  spunea  că  şi-o  dorea.  Voia  să  se  hrănească  din  mine;  foamea  era 
acolo.  Era  felul  de  a fi  al  strigoilor.  N-ar  fi  trebuit  să  vorbesc  cu  ea,  am  înţeles.  Ezitasem,  exact  cum 
mă  avertizase  Dimitri. 

Şi  atunci,  dintr-odată,  el  apăru  acolo,  năpustindu-se  pe  coridor  ca  Moartea  intr-un  duster  de 
cowboy. 

Natalie  se  răsuci  brusc.  Era  rapidă,  foarte  rapidă.  Dar  şi  Dimitri  era  rapid  şi-i  evită  atacul,  cu  o 
expresie  de  putere  şi  vigoare  pură  pe  faţă.  Cu  o fascinaţie  înfricoşată,  îi  priveam  mişcându-se, 
dându-şi  roată  unul  altuia  ca  nişte  parteneri  într-un  dans  mortal.  Era  limpede  că  ea  era  mai  puternică 
decât  el,  dar  era,  de  asemenea,  strigoi  de  curând.  Dacă  ai  dobândit  superputeri,  nu  înseamnă  că  ştii 
din  start  cum  să  le  foloseşti. 

Pe  de  altă  parte,  Dimitri  ştia  cum  să  le  folosească  pe  ale  lui.  După  ce  amândoi  au  dat  şi  au  primit 
câteva  lovituri  violente,  el  acţiona.  Ţepuşa  de  argint  scânteie  în  mâna  lui  ca  un  fulger,  apoi  se 
înfipse  înainte  — în  inima  ei.  El  o smulse  de  acolo  şi  se  dădu  înapoi,  cu  faţa  impasibilă,  în  timp  ce 
ea  ţipă  şi  căzu  la  podea.  După  câteva  clipe  înfiorătoare,  nu  mai  mişcă. 

La  fel  de  repede,  el  se  aplecă  deasupra  mea,  strecurându-şi  braţele  pe  sub  trupul  meu.  Se  ridică, 
ducându-mă  în  braţe  la  fel  cum  o făcuse  atunci  când  mi-am  rănit  glezna. 

— Salut,  tovarăşe,  am  murmurat  cu  vocea  adormită.  Ai  avut  dreptate  în  legătură  cu  strigoii. 

Vederea  începu  să  mi  se  întunece  şi  pleoapele  mi  se  închiseră. 

— Rose.  Roza.  Deschide  ochii. 

Nu-i  auzisem  niciodată  vocea  atât  de  încordată,  atât  de  neliniştită. 

— Nu  adormi.  Nu  acum. 

L-am  privit  cu  ochii  întredeschişi  în  timp  ce  mă  scotea  afară  pe  braţe,  aproape  alergând  spre 
clinică. 

— Avea  dreptate? 

— Cine? 

— Victor...  spunea  că  n-ar  fi  avut  efect.  Colierul.  Am  început  să  moţăi,  pierdută  în  întunecimea 
minţii  mele,  dar  Dimitri  m-a  readus  în  simţiri. 

— Ce  vrei  să  spui? 

— Vraja.  Victor  spunea  că  trebuie  să  mă  fi  dorit...  să  fi  ţinut  la  mine...  ca  să  aibă  efect. 

El  nu  spuse  nimic  şi  am  încercat  să-l  apuc  strâns  de  cămaşă,  dar  degetele  îmi  erau  prea  slăbite. 

— Aşa  e?  M-ai  dorit?  Rosti  cu  greu  cuvintele. 

— Da,  Roza.  Te-am  dorit.  încă  te  doresc.  Aş  vrea...  să  putem  fi  împreună. 

— Atunci  de  ce  m-ai  minţit? 

Ajunserăm  la  clinică  şi  reuşi  să  deschidă  uşa  cu  mine  în  braţe.  Imediat  ce  intrarăm,  începu  să 
strige  după  ajutor. 

— De  ce  m-ai  minţit?  am  murmurat  din  nou. 

încă  ţinându-mă  în  braţe,  coborî  privirea  la  mine.  Auzeam  apropiindu-se  voci  şi  paşi. 

— Pentru  că  nu  putem  fi  împreună. 

— Din  cauza  vârstei,  nu?  am  întrebat.  Pentru  că  eşti  instructorul  meu? 

Degetele  lui  şterseră  uşor  o lacrimă  care  mi  se  scurgea  pe  obraz. 

— în  parte,  spuse.  Dar  şi...  ei  bine,  tu  şi  cu  mine  vom  fi  amândoi  gardienii  Lissei  într-o  zi. 

Trebuie  s-o  protejez  cu  orice  preţ.  Dacă  va  veni  o bandă  de  strigoi,  trebuie  să-mi  pun  trupul  între  ei 
şi  ea. 

— Ştiu  asta.  Bineînţeles  că  asta  o să  şi  faci.  Scânteile  negre  îmi  dansau  iar  în  faţa  ochilor.  Mă 
stingeam. 

— Nu.  Dacă  îmi  îngădui  să  te  iubesc,  n-o  să  mă  arunc  în  faţa  ei.  O să  mă  arunc  în  faţa  ta. 

Echipa  medicală  sosi  şi  mă  luă  din  braţele  lui.  Şi  aşa  am  ajuns,  la  două  zile  după  ce  fusesem 

externată,  înapoi  în  clinică.  A doua  oară  ca  pacient  în  cele  două  luni  de  când  ne  întorseserăm  la 
Academie.  Cu  siguranţă,  un  record.  Precis  aveam  o comoţie  cerebrală  şi  probabil  hemoragie  internă, 
dar  nu  am  aflat  niciodată  cu  adevărat.  Când  cea  mai  bună  prietenă  a ta  e o mare  vindecătoare,  nu 
prea  trebuie  să-ţi  baţi  capul  cu  lucruri  de  genul  ăsta. 

A trebuit  totuşi  să  rămân  acolo  două  zile,  dar  Lissa  şi  Christian,  noul  ei  prieten,  aproape  că  nu 
plecau  deloc  de  lângă  mine  atunci  când  nu  erau  la  ore.  Prin  intermediul  lor,  am  aflat  frânturi  despre 
ce  se  întâmpla  afară.  Dimitri  îşi  dăduse  seama  că  era  un  strigoi  în  campus  când  descoperiseră 
victima  lui  Natalie  moartă  şi  secată  de  sânge:  tocmai  domnul  Nagy.  O alegere  surprinzătoare,  dar, 
de  vreme  ce  era  mai  în  vârstă,  reuşise  să  opună  mai  puţină  rezistenţă.  Gata  cu  arta  slavonă  pentru 
noi.  Gardienii  din  centrul  de  detenţie  fuseseră  răniţi,  dar  nu  ucişi.  îi  izbise  pur  şi  simplu  de  pereţi, 
aşa  cum  făcuse  cu  mine. 

Victor  fusese  găsit  şi  capturat  din  nou  în  timp  ce  încerca  să  fugă  din  campus.  îmi  părea  bine, 
chiar  dacă  însemna  că  sacrificiul  lui  Natalie  fusese  inutil.  Se  zvonea  că  Victor  nu  se  arătase  deloc 
speriat  când  gărzile  regale  veniseră  şi-l  luaseră.  Pur  şi  simplu  zâmbise  tot  timpul,  ca  şi  cum  ar  fi 
avut  vreun  secret  de  care  ei  nu  ştiau. 

în  măsura  în  care  se  putu,  viaţa  se  reîntoarse  apoi  la  normal.  Lissa  nu  se  mai  tăie.  Doctorul  îi 
prescrise  ceva  — un  medicament  antidepresiv  sau  împotriva  anxietăţii,  nu-mi  aminteam  care  din  ele 
— care  o făcu  să  se  simtă  mai  bine.  Nu  ştiusem  niciodată  cu  adevărat  nimic  despre  genul  acela  de 
pilule.  Credeam  că-i  fac  pe  oameni  ameţiţi  şi  veseli.  Dar  era  o pilulă  ca  oricare  alta,  al  cărei  scop  era 
de  a vindeca  ceva  şi  în  general  o făcea  să  fie  nonnală  şi  să  se  simtă  stabilă. 

Ceea  ce  era  un  lucru  bun  — pentru  că  avea  şi  alte  probleme  de  rezolvat.  Cum  era  Andre.  Ea 
crezuse  în  cele  din  unnă  ceea  ce-i  povestise  Christian  şi  acceptase  că  Andre  se  putea  să  nu  fi  fost  un 
erou,  aşa  cum  îl  socotise  mereu.  îi  era  greu,  dar  ajunse  în  final  la  o decizie  echilibrată,  acceptând  că 
ar  fi  putut  avea  atât  părţi  bune,  cât  şi  rele,  aşa  cum  avem  toţi.  Ceea  ce  îi  făcuse  Miei  o întrista,  dar 
nu  schimba  faptul  că  fusese  un  frate  bun  care  o iubise.  Lucrul  cel  mai  important  fu  că  o eliberă  în 
sfârşit  de  sentimentul  că  trebuia  să  fie  el  pentru  a-şi  face  familia  să  fie  mândră  de  ea.  Putea  să  fie  ea 
însăşi  — lucru  pe  care  îl  dovedea  zilnic  în  relaţia  ei  cu  Christian. 

Şcoala  încă  nu  putea  accepta  acest  lucru.  Ei  nu-i  păsa.  Trecea  peste  asta  râzând,  ignorând 
privirile  şocate  şi  dispreţul  celor  din  familiile  regale,  cărora  nu  le  venea  să  creadă  că  voia  să  fie  cu 
cineva  dintr-o  familie  blamată.  Nu  toţi  credeau  acest  lucru,  însă.  Unii  care  ajunseseră  s-o  cunoască 
în  timpul  scurtei  ei  ascensiuni  sociale  de  fapt  o plăceau  pentru  ea,  fără  nevoia  unei  forţe  de 
constrângere.  Le  plăceau  onestitatea  şi  corectitudinea  ei,  preferându-le  intrigilor  pe  care  le  puneau 
la  cale  cei  mai  mulţi  din  familiile  regale. 

Mulţi  din  aceştia  din  urmă  o ignorau,  desigur,  şi  o vorbeau  răutăcios  pe  la  spate.  Cel  mai 
surprinzător  era  că  Mia  — cu  toate  că  fusese  extrem  de  umilită  — reuşi  să  se  strecoare  înapoi  în 
graţiile  câtorva  dintre  aceşti  membri  de  familii  regale.  îmi  adeverea  convingerea.  Nu  avea  să 
rămână  la  pământ  pentru  mult  timp.  Şi  chiar  am  văzut  primele  semne  ale  răzbunării  ei  pândind  din 
nou  când  am  trecut  într-o  zi  pe  lângă  ea,  îndreptându-mă  spre  clasă.  Stătea  cu  alte  câteva  persoane  şi 
vorbea  tare,  în  mod  clar  voind  ca  eu  să  aud. 

— ...pereche  perfectă.  Amândoi  sunt  din  familii  complet  dezonorate  şi  renegate. 

Am  strâns  din  dinţi  şi  mi-am  continuat  drumul,  urmărindu-i  privirea  insistentă  spre  locul  în  care 

stăteau  Lissa  şi  Christian.  Erau  pierduţi  în  lumea  lor  şi  formau  un  tablou  superb,  ea  blondă  şi  palidă, 
iar  el  cu  ochi  albaştri  şi  părul  negru.  N-am  putut  să  nu-i  fixez  şi  eu  cu  privirea.  Mia  avea  dreptate. 
Ambele  lor  familii  erau  în  dizgraţie.  Tatiana  o acuzase  în  mod  public  pe  Lissa  şi,  deşi  nimeni  nu-i 
„învinovăţea”  pe  cei  din  familia  Ozera  pentru  ce  se  întâmplase  cu  părinţii  lui  Christian,  restul 
familiilor  regale  ale  moroilor  continuau  să-i  evite. 

Dar  Mia  avusese  dreptate  şi  în  legătură  cu  celălalt  lucru.  In  anumite  privinţe,  Lissa  şi  Christian  se 
potriveau  perfect.  Chiar  dacă  erau  marginalizaţi,  cei  din  familiile  Dragomir  şi  Ozera  se  număraseră 
odată  printre  cei  mai  puternici  conducători  moroi.  Şi  în  foarte  scurt  timp,  Lissa  şi  Christian 
începuseră  să  se  influenţeze  unul  pe  celălalt  într-o  manieră  care  îi  putea  ridica  la  înălţimea 
strămoşilor  lor.  El  îşi  însuşea  ceva  din  educaţia  şi  din  ţinuta  ei  socială;  ea  învăţa  să-şi  apere 
pasiunile.  Cu  cât  îi  priveam  mai  mult,  cu  atât  îi  vedeam  radiind  de  energie  şi  încredere. 

Nici  ei  n- aveau  să  rămână  la  pământ. 

Şi  cred  că  asta,  alături  de  amabilitatea  Lissei,  s-ar  putea  să  fi  fost  ceea  ce  atrăgea  oamenii  spre  ea. 
Cercul  nostru  social  începu  să  crească  constant.  Mason  ni  se  alătură,  desigur,  şi  nu-şi  ascunse 
pasiunea  pentru  mine.  Lissa  mă  sâcâia  mult  în  legătură  cu  asta,  iar  eu  nu  ştiam  încă  ce  să  fac  în 
legătură  cu  el.  O parte  din  mine  se  gândea  că  poate  era  timpul  să-i  dau  o şansă  ca  prieten  pe  bune, 
chiar  dacă  cealaltă  parte  a mea  tânjea  după  Dimitri. 

în  general,  Dimitri  mă  trata  aşa  cum  oricine  s-ar  fi  aşteptat  din  partea  unui  mentor.  Era  eficient, 
îngăduitor.  Exigent.  înţelegător.  Nu  era  nimic  neobişnuit,  nimic  care  să  facă  pe  cineva  să  bănuiască 
ce  se  întâmplase  între  noi  — cu  excepţia  unei  întâlniri  întâmplătoare  a ochilor  noştri.  Şi,  odată  ce 
mi-am  biruit  reacţia  emoţională  iniţială,  am  ştiut  că  avea  — teoretic  — dreptate  despre  noi  doi. 
Vârsta  era  o problemă,  da,  mai  ales  câtă  vreme  eram  încă  elevă  la  Academie.  Dar  celălalt  lucru  pe 
care  îl  menţionase...  nu  mă  gândisem  la  el  niciodată.  Deşi  ar  fi  trebuit.  Doi  gardieni  având  o relaţie 
îşi  puteau  distrage  atenţia  unul  altuia  de  la  moroiul  pe  care  trebuiau  să-l  apere.  Nu  puteam  îngădui 
ca  asta  să  se  întâmple,  nu-i  puteam  risca  viaţa  pentru  dorinţele  noastre.  Altfel,  nu  am  fi  mai  buni  ca 
gardianul  lui  Bădica,  cel  care  fugise.  îi  spusesem  odată  lui  Dimitri  că  propriile  mele  sentimente  nu 
contau.  Ea,  Lissa,  era  pe  primul  loc.  Speram  doar  să  pot  dovedi  asta. 

— Ce  păcat  de  vindecare,  îmi  spuse  Lissa. 

— Hmm? 

Stăteam  în  camera  ei,  pretinzând  că  învăţăm,  dar  gândurile  mele  erau  plecate  la  Dimitri.  îi 
făcusem  morală  că  ţinuse  secrete  faţă  de  mine,  dar  nici  eu  nu-i  spusesem  despre  el  sau  despre  cât  de 
aproape  fusesem  să-mi  pierd  virginitatea.  Nu  ştiu  de  ce  nu  mă  puteam  hotărî  să-i  povestesc. 

Lăsă  să-i  cadă  cartea  de  istorie  pe  care  o ţinuse  în  mâini. 

— Că  a trebuit  să  renunţ  la  vindecări.  Şi  la  constrângere. 

O încruntătură  îi  apăru  pe  chip  rostind  ultima  parte.  Vindecarea  fusese  considerată  un  dar 
extraordinar  care  trebuia  studiat  suplimentar,  constrângerea  fusese  primită  cu  mustrări  serioase  din 
partea  Kirovei  şi  a doamnei  Carmack. 

— Vreau  să  spun  că  sunt  fericită  acum.  Ar  fi  trebuit  să  primesc  ajutor  cu  mult  timp  înainte  — ai 
avut  dreptate  în  privinţa  asta.  Mă  bucur  că  iau  medicamentele.  Dar  şi  Victor  avea  dreptate.  Nu  mai 
pot  folosi  spiritul.  Deşi  îl  pot  încă  simţi...  îmi  lipseşte  posibilitatea  de  a-1  atinge. 

Nu  prea  ştiam  ce  să  spun.  îmi  plăcea  mai  mult  aşa.  Scăparea  de  ameninţarea  nebuniei  o făcuse 
din  nou  sănătoasă,  încrezătoare  şi  deschisă,  întocmai  ca  Lissa  pe  care  o ştiusem  şi  o iubisem  mereu. 
Văzând-o  acum,  era  uşor  să  crezi  ceea  ce  spusese  Victor  despre  transformarea  ei  într-un  lider.  îmi 
amintea  de  părinţii  ei  şi  de  Andre  — cum  le  insuflau  devotament  celor  care-i  cunoşteau. 

— Şi  mai  e ceva,  continuă  ea.  Victor  spunea  că  nu  pot  să  renunţ  la  el.  Avea  dreptate.  Mă  doare  să 
nu  am  magia,  mi-o  doresc  atât  de  mult  uneori. 

— Ştiu,  am  spus. 

Simţeam  acea  durere  în  ea.  Pilulele  îi  slăbiseră  magia,  dar  nu  şi  legătura  noastră. 

— Şi  mă  tot  gândesc  la  toate  lucrurile  pe  care  le-aş  putea  face,  la  toţi  oamenii  pe  care  aş  putea 
să-i  ajut.  Părea  plină  de  regrete. 

— Trebuie  să  te  ajuţi  pe  tine  mai  întâi,  i-am  spus  cu  severitate.  Nu  vreau  să  mai  suferi  din  nou. 
N-o  să  te  las. 

— Ştiu.  Christian  spune  acelaşi  lucru. 

Afişă  acel  zâmbet  aiurit  pe  care-1  avea  mereu  atunci  când  se  gândea  la  el.  Dacă  aş  fi  ştiut  ce 
tăntălăi  avea  să  facă  dragostea  din  ei,  poate  că  n-aş  mai  fi  fost  atât  de  dornică  să-i  împac. 

— Şi  cred  că  voi  aveţi  dreptate.  Mai  bine  să-ţi  doreşti  magia  şi  să  fii  întreg  la  minte  decât  să  o ai 
şi  să  fii  un  nebun.  Nu  e cale  de  mijloc. 

— Nu,  am  încuviinţat.  Nu  în  cazul  ăsta. 

Apoi,  din  senin,  un  gând  îmi  trecu  prin  minte.  Exista  o cale  de  mijloc.  Cuvintele  lui  Natalie  îmi 
amintiră  de  ea.  Merită,  merită  să  renunţi  la  soare  şi  la  magie. 

Magia. 

Doamna  Karp  nu  devenise  strigoi  doar  pentru  că  înnebunise.  Devenise  strigoi  pentru  a-şi  păstra 
minţile.  Transfonnarea  în  strigoi  împiedica  complet  pe  cineva  să  facă  magie.  Făcând  aceasta,  nu  o 
putea  folosi.  Nu  o putea  simţi.  Nu  avea  s-o  mai  dorească.  Privind-o  fix  pe  Lissa,  am  simţit  cum  mă 
cuprinde  neliniştea.  Dacă  îşi  dădea  seama  de  asta?  Va  dori  şi  ea  s-o  facă?  Nu,  am  hotărât  repede. 
Lissa  n-ar  face  asta  niciodată.  Era  o persoană  mult  prea  puternică,  prea  morală.  Şi  atâta  timp  cât  lua 
pastilele,  gândirea  ei  raţională  avea  să  o ferească  de  la  a face  ceva  atât  de  drastic. 

Toate  aceste  gânduri  mă  determinară  să  fac  un  ultim  lucru.  în  dimineaţa  următoare,  m-am  dus  la 
capelă  şi  am  aşteptat  într-una  din  strane,  până  ce  preotul  a apărut. 

— Bună,  Rosemarie,  spuse  el,  surprins  evident.  îţi  pot  fi  de  vreun  ajutor? 

M-am  ridicat. 

— Trebuie  să  aflu  mai  multe  despre  Sf.  Vladimir.  Am  citit  cartea  aceea  pe  care  mi-aţi  dat-o  şi 
alte  câteva. 

Era  mai  bine  să  nu-i  spun  despre  furtul  celor  din  pod. 

— Dar  nimeni  nu  a spus  cum  a murit.  Ce  s-a  întâmplat?  Cum  s-a  sfârşit  viaţa  lui?  A fost,  nu  ştiu, 
martirizat? 

Sprâncenele  stufoase  ale  preotului  se  ridicară. 

— Nu.  A murit  de  bătrâneţe.  în  pace. 

— Sunteţi  sigur?  N-a  devenit  strigoi  sau  s-a  sinucis? 

— Nu,  bineînţeles  că  nu.  De  ce  ai  crede  asta? 

— Păi...  era  sfânt  şi  aşa  mai  departe,  dar  era  şi  nebun  oarecum,  nu?  Am  citit  despre  asta. 
Credeam  că  poate,  nu  ştiu,  a cedat  în  faţa  nebuniei. 

Faţa  lui  era  serioasă. 

— E adevărat  că  s-a  luptat  cu  demonii  — nebunia  — toată  viaţa.  Era  o luptă  grea  şi  îşi  dorea 
uneori  să  moară.  Dar  a biruit-o.  N-a  lăsat-o  să-l  înfrângă. 

Priveam  cu  ochii  pierduţi,  uimită.  Vladimir  n-avea  de  unde  să  aibă  pilule  şi,  în  mod  cert, 
continuase  să  folosească  magia. 

— Cum?  Cum  a făcut  asta? 

— Prin  puterea  voinţei,  cred.  Ei  bine...  Făcu  o pauză.  Prin  asta  şi  cu  ajutorul  Annei. 

— Anna  cea  atinsă  de  umbră,  am  murmurat.  Gardianul  lui. 

Preotul  încuviinţă. 

— Ea  a rămas  cu  el.  Când  n-a  mai  avut  vlagă,  ea  a fost  cea  care  l-a  sprijinit.  L-a  îndemnat  să  fie 
tare  şi  să  nu  cedeze  niciodată  în  faţa  nebuniei  lui. 

Am  părăsit  capela  nedumerită.  Anna  o făcuse.  Anna  îl  călăuzise  pe  Vladimir  să  meargă  pe  acea 
cale  de  mijloc,  ajutându-1  să  facă  minuni  în  lume  fără  a avea  parte  de  un  sfârşit  îngrozitor.  Doamna 
Karp  nu  fusese  atât  de  norocoasă.  Nu  avusese  un  gardian  cu  care  să  aibă  o legătură  psihică.  N- 
avusese  pe  nimeni  care  să  o sprijine. 

Lissa  avea. 

Zâmbind,  am  traversat  curtea  interioară  spre  sala  de  mese.  De  foarte  mult  timp  viaţa  nu  mi  se 
mai  păruse  atât  de  frumoasă.  Puteam  să  facem  asta,  Lissa  şi  cu  mine.  O puteam  face  împreună. 

Chiar  atunci,  am  văzut  cu  coada  ochiului  o siluetă  întunecată.  Trecu  în  viteză  pe  lângă  mine  şi 
ateriza  pe  un  copac  din  apropiere.  M-am  oprit.  Era  un  corb,  mare  şi  înfricoşător,  cu  pene  negre 
lucioase. 

O clipă  mai  târziu,  mi-am  dat  seama  că  nu  era  doar  un  corb;  era  acel  corb.  Cel  pe  care  îl 

vindecase  Lissa.  Nicio  altă  pasăre  n-ar  fi  aterizat  atât  de  aproape  de  un  dhampir.  Şi  nicio  altă  pasăre 
nu  s-ar  fi  uitat  la  mine  cu  o privire  atât  de  inteligentă,  de  prietenoasă.  Nu-mi  venea  să  cred  că  mai 
era  pe-aici.  Am  simţit  un  fior  pe  spate  şi  am  început  să  mă  dau  înapoi.  Apoi,  brusc,  am  înţeles 
adevărul. 

— Şi  tu  eşti  legat  de  ea,  nu-i  aşa?  am  întrebat,  pe  deplin  conştientă  de  faptul  că  oricine  m-ar  fi 
văzut  m-ar  fi  crezut  nebună.  Te-a  readus  la  viaţă.  Eşti  atins  de  umbră. 

Asta  era  chiar  tare.  Am  întins  braţul  spre  el,  sperând  întrucâtva  că  va  veni  să  se  aşeze  pe  el  printr- 
un  fel  de  mişcare  spectaculoasă,  ca  în  filme.  Nu  făcu  decât  să  se  uite  la  mine  ca  la  un  idiot,  să-şi 
deschidă  aripile  şi  să-şi  ia  repede  zborul. 

Am  privit  cum  se  pierde  cu  repeziciune  în  amurg.  Apoi  m-am  întors  şi  am  plecat  s-o  caut  pe 
Lissa.  Din  depărtare,  am  auzit  un  croncănit,  aproape  ca  un  râset. 

